
IMPERIUL BIZANTIN SUB DINASTIA MACEDONEANA 
VASILE I MACEDONEANUL 

Deşi inaugurată printr-o crimă, dinastia macedoneană a durat aproape două secole (867 - 1057) 
şi a fost cea mai glorioasă din istoria Bizanţului. împăraţii au fost, în general, oameni destoinici, 
dornici să ridice puterea şi strălucirea imperiului, buni administratori şi diplomaţi, şi mai ales iluştri 
generali, care şi-au petrecut o bună parte din timp pe câmpul de luptă în mijlocul ostaşilor; pe aceşti 
ostaşi i-au şi sprijinit prin măsuri administrative şi economice. 

Fondatorul dinastiei a fost Vasile, un om simplu, dar inteligent, energic şi abil, bun administrator 
şi bun soldat, care a ştiut să se facă popular prin măsuri de ajutorare şi de dreptate luate în favoarea 
poporului de jos. El zicea: „pentru un împărat este o zi pierdută, dacă în ea n-a făcut nici un bine 
cuiva". în acelaşi timp el s-a dovedit fără scrupule, şiret şi chiar crud. 

Cronicarii bizantini şi unii membri ai dinastiei, cum a fost împăratul Constantin al VH-lea 
Porfîrogenetul, au înfrumuseţat originea modestă a lui Vasile îmbrăcând-o în legendă. Unele povestiri 
dau valoare de simbol, de povestire a câtorva întâmplări care au avut loc în copilăria lui Vasile, ori 
după aceea în tinereţe. De pildă se relatau legende ca aceasta; „Cum într-o frumoasă zi de vară, pe 
când adormise pe câmp, un vultur planând deasupra copilului îi ţinea umbră cu aripile sale, cum mama 
sa văzuse în vis ieşind din sânul lui un arbore de aur, încărcat cu flori şi cu fructe de aur, care devenea 
imens şi îmbrăca toată casa; şi cum altădată, un vis îi arătase pe Sfântul Ilie Tesviteanul ca pe un 
bătrân înalt, cu barbă albă, din a cărui gură ieşeau flăcări şi cum profetul anunţa mamei sale soarta 
înaltă care-1 aştepta pe fiul ei" (Fig. Biz. I, 307). La fel este povestită prima apariţie a tânărului Vasile 
la Constantinopol: „Pe vremea când împărăteasa Teodora împărţea tronul cu soţul ei Teofil, către anul 
840, un om tânăr, îmbrăcat sărăcăcios, dar căruia statura înaltă, constituţia robustă, tenul ars de soare, 
îi dădeau o înfăţişare destul de mândră, intra într-o seară, cu traista în spinare şi cu băţul în mână, în 
Constantinopol, pe poarta de aur. Era într-o duminică şi noaptea era aproape. Obosit şi prăfuit, 
călătorul se duse să se culce sub porticul unei biserici aproape de Sfântul Diomid unde, nu trecu mult 
şi adormi profund. Ori în timpul nopţii, stareţul mănăstirii de care ţinea biserica, se deşteaptă brusc şi 
auzi un glas care îi spune: «Scoală-te şi deschide împăratului poarta bisericii!». Călugărul ascultă; 

dar nevăzând în curte decât un biet necăjit în zdrenţe, întins pe lespezi, crezu că visase şi se întoarse la 
culcare. Atunci a doua oară glasul îl deşteaptă din somn şi-i repetă aceeaşi poruncă; şi din nou 
sculându-se şi nevăzând decât pe zdrenţărosul adormit, se întoarse în patul său. Atunci, pentru a treia 
oară, vocea şi mai poruncitoare răsună în liniştea adâncă şi, în acelaşi timp ca să nu se mai îndoiască 
de faptul că era treaz, egumenul primi în coaste, o lovitură puternică şi misterioasă. Scoală-te, porunci 
vocea şi fă să intre acela care e culcat în faţa uşii. El e împăratul. Tremurând, omul sfânt, părăseşte în 
grabă chilia, coboară şi-1 cheamă pe necunoscut. Iartă-mă, preasfinte, răspunse celalalt scuturându-se; 
ce porunceşti sclavului tău? Stareţul îl roagă să-1 urmeze, şi-1 aşează la masa lui; dimineaţa îl pune să 
facă o baie, şi-i dă haine noi; şi deoarece călătorul surprins, nu înţelege nimic din aceste atenţii cu care 
e copleşit, călugărul, în mare taină, îi dezvăluie misterul viitorului său şi-i cere să fie de aici înainte 
prietenul şi fratele său" (Fig. Biz. I, 305 - 306). 

Vasile reuşeşte să facă în scurtă vreme o carieră strălucită în capitala imperiului, pornind de la 
munci modeste şi până la aceea de parakimomen, apoi împărat asociat (866) al lui Mihail al III-lea şi 
în sfârşit singur împărat începând cu 24 sept. 867 până la 29 aug. 887. 

El s-a căsătorit de două ori: prima soţie s-a numit Măria, era din Macedonia şi cu ea Vasile a avut 
pe copilul Constantin, mort de tânăr. Cea de a doua soţie a fost Evdochia Ingerina şi din această 
căsătorie au rezultat trei copii: Leon, care-i va succeda la tron, Alexandru şi Ştefan, ultimul destinat 
carierei eclesiastice şi devenit chiar patriarh. 

Politica externă 

Confruntările cu arabii rămân prioritare şi în vremea lui Vasile. împăratul profită de faptul că 
arabii din orientul apropiat se aflau într-o stare de criză internă, la care se adăugau consecinţele nefaste 
ale înfrângerii emirului de Melitene în anul 863, de către Petronas. De altfel, cea de a doua jumătate a 
sec. al IX-lea este caracterizată prin mişcări separatiste puternice atât în emiratele de pe Tigru şi 
Eufrat, cât şi în Egipt. Armata slăbeşte ca urmare a faptului că în locul ostaşilor arabi, care luptaseră 
altădată pentru „războiul sfânt", au fost angajaţi mercenari, mulţi proveniţi dintre sclavii de origine 
turcică şi mai puţin eficienţi în lupte. Unele familii şi înalţi demnitari arabi din provinciile de graniţă 
se desprind şi constituie emirate aparte. 

Primele acţiuni în Orient au fost îndreptate de Vasile împotriva Pavlicienilor, aliaţi ai arabilor 
care, sub conducerea lui Chrysocheir, în primii ani de după schimbarea dinastiei amoreană cu cea 
macedoneană, făcuseră incursiuni în Asia Mică, devastând regiuni întinse până la Nicomidia şi Efes. 

Riposta armatei Bizantine condusă de împărat le aduce acestora înfrângeri şi asigură controlul 
imperiului asupra principalelor trecători prin Munţii Taurus, Antitaurus, pe unde se efectuau invaziile. 
Bizantinii atacă în 871 şi pe Pavlicieni, aliaţii arabilor, dar nu pot cuceri centrul lor politic şi militar, 
cetatea Tephrike, unde suferă chiar o înfrângere. Victoria împotriva Pavlicienilor a fost obţinută abia 
în anul 872 de către Christofor, ginerele împăratului, domestic al scholelor şi ea are ca rezultat 
prinderea şi decapitarea lui Chrysocheir. A urmat convertirea în masă a Pavlicienilor, dar unii s-au 
retras la Melitene, unde au întărit rândurile arabilor. Cetatea Melitene n-a putut fi cucerită de bizantini, 
ci doar izolată. 

Ofensiva militară bizantină în Orient va continua şi în anii următori şi ea va avea ca rezultat 
eliberarea drumurilor dintre Cilicia şi Mesopotamia, recucerirea unor oraşe ca Sozopetra, Samosata, 
Luluas, Maluon, Tars şi altele, dar fără Melitene; s-a restabilit autonomia Armeniei, care va fi pentru 
imperiu un aliat preţios. 

Dar un efort deosebit depune Vasile pentru a combate atacurile piratereşti ale arabilor din Marea 
Mediterană, din Marea Egee, din sudul Italiei şi din Marea Adriatică. Flota bizantină recucereşte din 
mâna arabilor insula Cypru (874 - 881) şi acelaşi lucru se întâmplă cu Creta ca urmare a victoriei 
obţinute de amiralul Niceta Oryphas. In vestul Peninsulei Balcanice acelaşi amiral eliberează de arabi 
Ragusa (Dubrovnicul de astăzi) şi transformă regiunea într-o themă: thema Dalmaţiei, care cuprinde 
oraşele şi insulele dalmate dependente de Bizanţ. întărirea puterii bizantine pe ţărmul oriental al 
Adriaticei face posibilă creştinarea sârbilor (între anii 867 - 874), opera misionară în aceste părţi 
cunoscând un nou impuls, mai ales în Macedonia şi Bulgaria, datorită ucenicilor lui Metodie (+ 885) 
alungaţi din Moravia, care vin aici şi predică în limba slavă. In timp ce Moravia va trece în mare parte 
sub influenţa Romei, Peninsula Balcanică va intra în zone jurisdicţională a Bizanţului. 

Un interes deosebit manifestă Vasile pentru îndepărtarea arabilor din Italia şi restabilirii puterii 
imperiale aici. In 876 armata bizantină cucereşte importantul oraş Bari, iar în 880 ocupă şi Tarentul, 
dar fără să poată relua Sicilia, unde Syracusa căzuse în 878 în mâna arabilor. Sudul Italiei va trece din 
885 sub conducerea energicului general Nichifor Focas, care va recuceri alte cetăţi şi teritorii din mâna 
arabilor, lărgind serios posesiunile bizantine de aici. Administraţia imperială se reorganizează în Italia 
de sud şi odată cu ea şi cea bisericească, prin aceea că iau fiinţă noi episcopii. într-un anumit sens, 
Vasile a reuşit să împlinească o parte din visurile lui Iustinian I. 

Politica internă 



Unul dintre ţelurile politice interne ale lui Vasile I a fost să restaureze ordinea în stat şi în acest 
sens socotea că trebuie să i se acorde împăratului puterea supremă: „Nimic în lumea aceasta nu este 
mai presus decât împăratul şu lui nimeni nu poate să-i comande". Prestigiul imperial se menţine nu 
numai prin zidirea de clădiri monumentale, prin luxul de la palat, ci şi prin buna activitate a 
instituţiilor statului. De aceea, el s-a străduit în toate aceste direcţii. A vegheat ca dreptatea să fie 
acordată de tribunale, a fost sensibil mai ales la păsurile oamenilor sărmani. Vasile dorea ca „săracii să 
nu fie oprimaţi de bogaţi" şi de aceea a limitat creşterea marii proprietăţi funciare, încurajând în 
schimb, mica proprietate liberă. Pentru a întări instituţiile statului el a promovat ocuparea diferitelor 
funcţii de oameni cinstiţi şi capabili, formaţi în cadrul Universităţii din Constantinopol. De altfel, 
această universitate şi mişcare culturală, începută în timpul lui Mihail al III-lea, va continua să facă noi 
progrese. Chiar dacă Vasile nu era un om instruit, el avea un mare respect pentru ştiinţă şi recunoştea 
că „ea este podoaba imperiului şi ceea ce face pe împăraţi nemuritori". 

O realizare deosebită şi durabilă a lui Vasile I Macedoneanul este în domeniul juridic. El a 
pregătit o mare reformă legislativă, cunoscută sub numele de „purificarea vechilor legi" (â akâOapaia 
xâ)v naki&v voucov), menită să le aducă claritate şi precizări şi să lase la o parte pe cele depăşite 
societăţii bizantine de atunci. „Ordinea în legi, însemnează ordinea în stat, zice el, dar a avea legi 
bune, este tot atât de important pentru stat cum sunt ochii pentru viaţa omului". Legislaţia lui Iustinian 
este astfel, adaptată timpului său şi acesteia i se adaugă legi noi, toate în greceşte. Şi Ecloga 
împăratului Leon al III-lea este înlăturată, considerată a fi „impregnată cu legi inutile şi periculoase 
imperiului". Prima lucrare apărută la 1 dec. 872 sub numele împăraţilor Vasile, Constantin şi Leon 
este Procheironul (6 7tpox£ipo<; vouog), de fapt, un manual practic la îndemâna judecătorilor. în 40 de 
titluri erau reunite principalele legi din Corpus Iuris Civilis , mai ales din Institutiones , de mare utilitate 
în dreptul civil şi public. Textele legilor erau scurtate prin lăsarea la o parte a greşelilor ori 
contradicţiilor anterioare. Terminologia latină este înlocuită cu cea grecească, dar sunt operate şi 
modificări de conţinut, făcându-se adaosuri pentru probleme absente în vechile legi. Cel mai adesea se 
tratează despre familie, logodnă, căsătorie, zestre, testamente, înstrăinarea de bunuri, cumpărare, 
arendare, împrumut, ipotecare, închiriere, dreptul de moştenire etc. Procheironul era considerat 
indispensabil juriştilor, de aceea ei puteau primi o funcţie în aparatul judecătoresc numai dacă 
absolveau facultatea de drept şi ştiau pe de rost cele 40 de titluri ale lui. Procheironul devine manualul 
juridic cel mai utilizat şi el a rămas în vigoare până la căderea imperiului. El a fost tradus şi aplicat la 
popoarele slave de dincolo de graniţele bizantine. 



Cea de a doua lucrare Epanagoga , alcătuită în numele împăraţilor Vasile, Leon şi Alexandru 
aparţine perioadei de după anul 879 (apărută poate în 886) şi este la fel structurată în 40 de titluri. A 
fost concepută ca o introducere la „purificarea vechilor legi". Se inspiră din Ecloga lui Leon şi din 
Procheiron. Primele titluri privesc probleme generale ale dreptului: despre lege şi dreptate, despre 
împărat, patriarh, locul prefectului cetăţii şi alţi înalţi demnitari bisericeşti, despre ţinuta episcopilor, a 
preoţilor şi diaconilor, a clerului, în general şi a monahilor, despre arendă şi arendare de către Biserică 
etc. Ideile unt interesante şi ele reprezentând concepţia împăraţilor macedoneni despre cele înalte 
puteri în stat şi în biserică. Se consideră că prologul şi cel de al doilea titlu al lucrării aparţine lui Fotie 

Noutatea deosebită din Epanagoga constă în precizările privind raporturile dintre Stat şi Biserică, 
dintre împărat şi Patriarh, drepturile şi obligaţiile acestora şi ale demnitarilor lor din mai multe părţi şi 
membri în fruntea căreia se află împăratul şi Patriarhul ca doi conducători ai lumii (oikumene). 
Sarcina este să conlucreze în armonie (£v crvucpcovia) pentru binele umanităţii. Rolul celor două puteri 
se manifestă în paralel: împăratul este responsabil de binele material al oamenilor, Patriarhul de grija 
spirituală. Aceste idei, inspirate desigur de Fotie, vor deveni caracteristice societăţii bizantine şi lumii 
ortodoxe. 

Deşi planurile de reformare ale lui Vasile I în ceea ce priveşte dreptul erau mult mai mari, el n-a 
putut realiza decât Procheiron-ul şi Epanagoga. El a luat insă şi alte măsuri pentru a contribui la 
creşterea prestigiului justiţiei. Astfel, el a pus la dispoziţie clădiri de judecată impunătoare, a amenajat 
palatul Chalke, unde aveau loc procese în toate zilele, apoi palatul Magnaura şi chiar în Hipodrom. 
Pentru a le da celor săraci posibilitatea de a-şi cere dreptatea a creat la Constantinopol un birou în care 
li se acorda acestora asistenţă juridică. 

în problemele religioase Vasile I avea să ia, la scurtă vreme după urcarea sa pe tron, hotărârea de 
a înlătura din scaun pe Patriarhul Fotie (23 nov. 867) şi al readuce în locul său pe Ignatie, sperând, în 
felul acesta să pună capăt tensiunii apărute în raporturile cu Roma şi să readucă pacea internă, dând 
satisfacţie partidei Ignatiene. De fapt, nici unul din aceste obiective nu a fost atins. Deşi Papa Nicolae I 
murise cu 10 zile înaintea depunerii lui Fotie, succesorul său Adrian al II-lea (867 - 872) continuă 
aceeaşi politică faţă de Bizanţ. împăratul Vasile cere papei Adrian al II-lea să consimtă la provocarea 
unui sinod la Constantinopol în vederea refacerii unităţii Bisericii, lucru care este acceptat de pontiful 
roman. Cei doi reprezentanţi ai papei sunt primiţi cu onoruri deosebite şi sinodul se deschide la 5 oct. 
869, cu un număr redus de participanţi (ca la 100). Reprezentanţi ai guvernului Bizantin au 
supravegheat, în consens cu legaţii papali, lucrările sinodului, au convocat pe Fotie să se explice, dar 
acesta a refuzat cu demnitate să se apere. A urmat condamnarea şi excomunicarea lui şi a adepţilor săi. 

-5- 



S-a mers atât de departe încât au fost condamnate şi anulate toate actele şi hotărârile lui din perioada 
păstoririi. Chiar clericii hirotoniţi de Fotie nu mai puteau sluji, un element care nu putea aduce pace. 

Sinodul îşi încheie lucrările la 28 feb. 870 cu un succes total al Bisericii Romei. El a şi fost 
considerat de aceasta al 8-lea sinod ecumenic. Totuşi, succesul a fost aparent şi de scurtă durată, căci 
imediat după închiderea sinodului au sosit la Constantinopol delegaţi ai Ţarului Boris, ca să exprime 
nemulţumirea acestuia faţă de refuzul papei de a recunoaşte ca şef al Bisericii Bulgare pe episcopul 
propus de el. A fost convocată o reuniune extraordinară a sinodului, la care atât împăratul Vasile cât şi 
Patriarhul Ignatie au fot intransigenţi faţă de pretenţiile legaţilor papali, apărând dârz, ca pe vremea lui 
Fotie drepturile jurisdicţionale ale Bizanţului asupra Bulgarilor. La succesul bizantinilor au contribuit 
şi reprezentanţii patriarhatelor din Orient. Patriarhul Ignatie a şi hirotonit un Arhiepiscop pentru 
conducerea Bisericii Bulgare şi a trimis 10 episcopi bizantini care să înlocuiască clerul latin instalat de 
legatul papal Formosus. 

Aceste evenimente ar fi dus la o nouă schismă între cele două biserici, dar se pare că regele 
Ludovic al II-lea a oprit acest curs, deoarece avea nevoie de Bizanţ în lupta sa împotriva arabilor. 

Hotărârile sinodului din 869 - 870 nu puteau linişti pe partizanii lui Fotie, de aceea împăratul nu 
a realizat liniştea dorită în interior. La aceasta s-a ajuns abia în anul 877, când moare Ignatie (28 oct. 
877) şi Vasile readuce pe tronul patriarhal pe Fotie. Cu doi ani înainte, Fotie fusese adus la curtea 
imperială ca profesor - educator ai copiilor lui Vasile (Leon, Alexandru şi Ştefan). După Viaţa lui 
Ignatie , Fotie ar fi plăsmuit o genealogie a împăratului Vasile , potrivit căreia împăratul şi-ar avea 
originea în familia regilor din Armenia. Dacă Fotie a făcut sau nu acest lucru nu se poate spune, dar 
este posibil ca Vasile să fi voit ca prin readucerea lui Fotie pe scaunul patriarhal să readucă pacea în 
Biserică. Şi Fotie la rândul său s-a arătat conciliant faţă de vechii săi inamici din interiorul imperiului 
şi chiar faţă de Roma, trimiţând papei Ioan al VUI-lea (succesorul lui Adrian al II-lea, moare în dec. 
872) o scrisoare plină de bunăvoinţă. Deşi la apelul lui Fotie papa pune unele condiţii pentru 
reconciliere, el îl primeşte, deoarece avea nevoie de flota bizantină împotriva arabilor, chiar trimite trei 
delegaţi la sinodul de la Constantinopol, are loc în iarna anilor 879 - 880. La acest sinod au participat 
foarte mulţi ierarhi: 81 de mitropoliţi şi arhiepiscopi şi 270 de episcopi, şi a fost privit de bizantini ca 
ecumenic. Sinodul a fost un triumf pentru Fotie deoarece au fost anulate condamnările anterioare, iar 
el fiind socotit chiar de legaţii papali „sfinţitul patriarh şi mărit". Tot acum a fost adoptată ca formulă 
de credinţă ortodoxă purcederea Sfântului Duh numai de la Tatăl. După sinodul din 879 - 880 nu s-a 
ajuns, aşa cum s-a crezut în chip eronat, la o nouă schismă între Fotie şi papa Ioan al VUI-lea, 
raporturile dintre ei fiind dominate, în ciuda unor tensiuni de bunăvoinţă, ambii având în minte 

pericolul comun care le venea din partea arabilor. Implicarea împăratului în relaţiile dintre patriarh şi 
papă, este mai mult decât probabilă, acesta având interes să-1 îndemne pe Fotie la concesii. Pe timpul 
celei de a doua păstoriri a lui Fotie nu s-a ajuns însă la o pace durabilă cu adepţii lui Ignatie. 

Privită în ansamblu domnia lui Vasile I reprezintă o etapă de însemnate realizări externe şi 
interne, care vor fi continuate de succesorii săi, mai cu seamă în cursul sec. al X-lea şi primele decenii 
ale celui de al Xl-lea. Atât în Orient cât şi în Occident el a avut importante succese militare, care vor 
face mai stabile frontierele imperiului şi vor contribui la pătrunderea culturii bizantine şi credinţei 
creştine la alte popoare. Vasile I a fost fondatorul unei noi dinastii, cea mai glorioasă din istoria 
imperiului, şi pentru asigurarea continuităţii ei a desemnat ca succesori la conducerea politică pe fiii 
săi Leon (la 6 ian. 870) şi Alexandru, iar pentru patriarhat pe cel de al III-lea fiu Ştefan (886 - 893). 
Vasile I este privit în istoria bizantină ca primul împărat, care a introdus principiul legitimităţii în 
favoarea unei familii domnitoare, adică a dreptului la conducere a porfirogeneţilor (a copiilor de 
împărat născuţi în camera de purpură a palatului). Numai acestora li se cuvenea de jure preluarea 
conducerii imperiului şi faţă de ei poporul a manifestat dragoste şi devotament. Cei care nu respectau 
acest principiu erau clasaţi ca uzurpator, făptuitori de crime împotriva legii cu toate consecinţele care 
decurgeau din acestea. 

La 29 aug. 886 Vasile I îmbătrânit moare, după cât se pare din cauza unei răni primite în cursul 
unei vânători. Cel care îi va lua locul la conducerea imperiului va fi Leon alături de fratele său 
Alexandru. De fapt, adevăratul conducător va fi Leon, căci Alexandru se va complace în distracţii 
frivole, ţinându-se departe de treburile statului. 

IMPERIUL BIZANTIN SUB LEON AL VI-LEA (30 aug. 886-11 mai 912) Mari realizări în 
domeniul juridic. Apariţia ungurilor în politica europeană. 

Noul împărat Leon se deosebea de tatăl său atât prin felul de a fi, cât şi prin cultură. Cu o 
sănătate şubredă el era şi un om static, de aceea se complăcea în viaţa de palat, în cercurile mondene 
de la curte, fără nici o înclinare spre viaţa de campanie. Tot timpul vieţii lui nu a participat la nici un 
război, sarcina aceasta revenind generalilor săi. Din această cauză domnia lui este caracterizată prin 
mari insuccese în politica externă, pe de altă parte el deosebea de tatăl său prin cultură. Foarte instruit, 
mai cu seamă de Fotie el se complăcea în activitatea literar - ştiinţifică. A primit o educaţie 
enciclopedică cu cunoştinţe de logică, morală, metafizică, teologie, drept, poetică şi chiar de ştiinţe 
oculte şi profeţii. Contemporanii l-au numit „foarte învăţatul" (aocpebxaxog), iar cunoştinţele sale 

universale au făcut să i se dea numele de „filosoful", care de fapt era titlul cel mai înalt acordat de 
Universitatea din Constantinopol. Poate această denumire să se explice şi prin diferenţă de cultură 
între el şi tatăl său. Iubea oratoria, a compus şi rostit multe discursuri şi predici cu prilejul marilor 
sărbători religioase, când se remarca gustul său pentru teologie. I se atribuie şi o cuvântare funebră 
ţinută cu prilejul celei de a doua aniversări a morţii tatălui său Vasile, devenind astfel primul său 
panegiric. Nu i-a fost străină nici poezia, dar realizările sale în acest domeniu sunt mediocre. Un loc 
aparte l-au constituit oracolele cu privire la destinul imperiului, care s-au bucurat de succes în lumea 
bizantină. 

Era foarte credincios şi în timpul lui puteau fi văzuţi la palatul imperial mulţi monahi, iar între ei 
Eftimie, duhovnicul său ocupă primul loc. în legile sale a arătat rigoare cerând păstrarea şi apărarea 
moravurilor, cu toate că el însuşi a fost pus în situaţia de a nu le respecta. 

Leon a beneficiat în activitatea sa de sprijinul unor colaboratori preţioşi. Intre aceştia trebuie 
menţionat Stelianos Zautzes de origine armeană, care a şi sugerat realizarea operei juridice. Stelianos 
Zautzes a îndeplinit înalte funcţii în stat, între care şi pe cea de prim-ministru (magister afficiorum). 
Influenţa lui la palat a crescut mai cu seamă începând cu primăvara anului 894, când i se acordă titlul 
de basileopator (PaOTlso7idn;cop), adică socru al împăratului, în urma căsătoriei lui Leon cu fiica sa 
Zoe. 

După lui moartea lui Stelianos Zautzes în 896 locul său a fost luat de Samonas, un tânăr arab 
eunuc convertit la creştinism şi care s-a bucurat de încrederea împăratului pe o perioadă îndelungată 
(896 - 911). Samonas a sfârşit în dizgraţia împăratului, deoarece a scris o lucrare defăimătoare la 
adresa sa; a sfârşit închis într-o mănăstire pierzând imensa sa avere , confiscată în favoarea statului. 

Leon al Vl-lea sa lipsit însă de colaborarea patriarhului Fotie, pe care îl scoate din scaun chiar de 
la începutul domniei sale, trimiţându-1 în exil. Motivele acestei măsuri ingrate luate de elev împotriva 
profesorului său nu sunt bine cunoscute. Este posibil ca Leon să fi avut în vedere realizarea păcii 
interne, dând satisfacţie partizanilor lui Ignatie,. încă destul de puternici, ori întreţinerea unor mai 
bune relaţii cu Roma, căci dacă Fotie fusese restaurat în scaun, el nu fusese însă complet reabilitat în 
ochii succesorilor lui Ioan al VUI-lea. Dar înlăturându-1 din scaun pe Fotie, Leon nu aduce în locul său 
un om din partida ignatiană, ci profitând de vacanţa creată îl pune patriarh chiar pe fratele său Ştefan, 
creând astfel un precedent pentru alţi împăraţi de a-şi numi în această înaltă funcţie pe membrii 
familiei. 



Ştefan moare însă tânăr în anul 893 şi în locul său este ales Antonie Culeas monah de la Muntele 
Olimp. Acesta rămâne în scaun până în anul 901 şi în timpul păstoririi lui se străduieşte să împace 
două partide ostile, ignatiană şi fotiană, şi să normalizeze raporturile cu Roma ale ignatienilor, 
supăraţi că papa recunoscuse reînscăunarea lui Fotie. 

în sfârşit, după moartea lui Antonie Culeas, scaunul este ocupat de Nicolae Misticul, rudă a lui 
Fotie şi aproape colaborator al împăratului căruia îi fusese secretar intim (uuaxiKxx;). 



Politica externă: războaiele cu bulgarii şi arabii 

Am spus mai sus că în politica externă Leon al Vl-lea a înregistrat numai eşecuri. Duşmanii care 
i-au provocat cele mai mari greutăţi au fost bulgarii şi neşansa lui Leon a fost că aceştia erau conduşi 
de cel mai mare ţar bulgar, Simeon (893 - 927). Simeon era fiul mai mic al lui Boris Mihail (852 - 
889) şi aluat conducerea taratului bulgar după ce fratele său mai mare Vladimir fusese obligat să 
părăsească tronul, deoarece trecuse la păgânism. Crescut ca ostatec la Bizanţ, el a avut prilejul să 
cunoască strălucirea civiliziţaţiei şi culturii din capitala imperiului şi să priceapă avantajele pe care le 
prtezenta creştinismul pentru poporul său. De fapt religia creştină contribuise la unificarea statului 
bulgar şi la omogenizarea spirituală a populaţiei slavo-bulgare, creând o puternică politică în stare sa- 
şi mărească sensibil graniţele în Peninsula Balcanică. Crescut la Bizanţ în cultura de acolo, Simeon 
devenise un admirator al civilizaţiei imperiului, al luxului şi strălucirii de la curte şi aşa s-a născut în 
el dorinţe de a cuceri Constantinopolul şi de a pune pa capul său coroana de basileu. 

Primul conflict cu Bizanţul a izbucnit chiar de la începutul domniei din motive economice. Intre 
bizantini şi bulgari domnise până atunci o lungă pace inaugurată prin tratatul încheiat în 815 cu Leon 
al V-lea Armeanul şi întărită de încreştinarea ţarului Boris. Acum provocarea vine din partea 
Bizanţului şi are la bază puterea prea mare dobândită de Stelianos Zautzes. Cu sprijinul acestuia doi 
negustori bizantini obţinuseră monopolul comerţului cu Bulgarii şi pentru a evita orice concurenţă a 
mutat antrepozitele bulgare de la Constantinopol la Tesalonic. In acelaşi timp au mărit şi taxele pentru 
mărfuri. Trebuie spus că Bulgarii realizau mari venituri la Constantinopol, deoarece ei îşi desfăceau 
aici nu numai propriile mărfuri ci şi pe cele care veneau prin intermediul lor din Europa centrală din 
sudul Rusiei şi de gurile Dunării. Mutarea la Tesalonic înseamnă pierderea unor importante venituri. 



Protestele adresate de Simeon nu au fost luate în seama de Leon, astfel că Ţarul bulgar invadează 
ca represalii Thracia şi Macedonia, înfrânge armata bizantină trimisă împotriva lui şi ameninţă chiar 
Constantinopolul (în 894). Deoarece împăratul nu avea prea multe trupe la dispoziţie, ele fiind trimise 
împotriva arabilor, recurge la ajutorul maghiarilor, o populaţie fino-ugrică (desemnata în izvoare şi 
sub numele de turci) şi care locuia în regiunea dintre Nipru şi Dunăre, în aşa zisa regiune Atei Kuzu 
(dintre ape). Maghiarii fusese izgoniţi din stepele ruse de către alte popoare turanice, anume de 
pecenegi şi se aflau în dependenţa chazarilor. Pe la anul 880 ei erau conduşi de Arpad. 

Cu ajutorul ungurilor care au trecut Dunărea pe vasele flotei bizantine conduse de drongarul 
(amiralul) Eustatie şi al unor unităţi chemate din Orient, puse sub comanda generalului Nichifor 
Focas, chemat din Italia, bizantinii înfrâng pe bulgari şi îl determină pe Simeon să ceară încheierea 
unui armistiţiu. Perioada de calm a fost însă scurtă, căci Simeon recurge la pecenegi, duşmanii 
maghiarilor şi cu ajutorul lor armata bizantină este înfrântă în 896 la Bulgarophygon. Se încheie pace 
în condiţii moderate pentru bizantini, dar ei se obligă să plătească tribut anual bulgarilor şi să le dea 
chiar o parte din Macedonia meridională şi Albania de sud ocupate de slavi. 

Maghiarii, după înfrângerea suferită şi după ocuparea de către pecenegi a regiunii de unde 
veniseră (cele 5 râuri), pornesc spre nord prin Galiţia de astăzi şi trec Carpaţii aşezându-se în Câmpia 
Panonică. Aici găsesc o populaţie romanizată, pe care o dislocă triburi slave şi marele Regat al 
Moraviei, pe care îl împart în două. Războaiele bizantino-bulgare aduc astfel pentru prima oară în 
politica europeană pe maghiari, un trib turanic nu prea numeros (cea. Loc. 12.000 oameni), dar 
războinic şi crud care va tulbura viaţa paşnică a populaţiei din centrul Europei. Din câmpia Panonică 
maghiarii vor întreprinde campanii militare împotriva populaţiilor din jur, inclusiv împotriva 
românilor din Transilvania. Vor reuşi sub regii din dinastia arpadiadă să cucerească pas cu pas teritorii 
româneşti, să anihileze voievodatele constituite aici şi să domine secole de-a rândul un pământ care nu 
le-a aparţinut niciodată de jure . In istoria scrisă de notarul Anonim al regelui Bela găsim amănunte 
despre modul cum maghiarii au cotropit teritoriul Transilvan şi despre rezistenţa opusă de voievozi ca 
Menumorut, Gelu şi Glad etc. Sfârşitul sec. al IX-lea este marcat deci de un eveniment cu consecinţe 
foarte negative pentru populaţia românească din Transilvania şi aceste consecinţe nu s-au încheiat, din 
păcate nici astăzi. Instalarea ungurilor în Câmpia Panonică a însemnat o schimbare esenţială politică şi 
etnică în centrul Europei. 

Bizanţul şi arabii 

Şi în raporturile cu arabii Bizanţul înregistrează eşecuri. Dacă în Orient la frontiera dintre Cilicia 
şi Armenia bizantinii pot face faţă incursiunilor de pradă ale acestora,ba chiar să obţină victorii 
importante ca aceea a generalului Nichifor Focas, care a reuşit să ia un mare număr de prizonieri şi să 
aducă la Constantinopol o prada bogată, în arhipeleagul egean, pe coasta Asiei Mici şi în Sicilia 
eşecuriile bizantine sunt mari.Ultima fortăreaţă bizantină din Sicilia, oraşul Taormina, cade în anul 
(902), încheind, astfel, dureros o perioadă de rezistenţă crâncenă de 75 de ani. 

Din anul 826 arabii stăpâneau insula Creta şi aceasta devenise un cuib al expediţiilor piratereşti 
asupra insulelor din Marea Egee, a porturilor din Asia Mica şi din Grecia. Arabii dominau practic 
Marea Mediterana şi Marea Egee. In anul 902 ei devastează bogatul oraş Demetrias din Tesalia, iar 
doi ani mai târziu (904) reuşesc să cucerească Tesalonicul, cel de al II-lea oraş al imperiului după 
Constantinopol. Flota arabă condusă de Leon din Tripoli, un renegat grec trecut la islamism, atacă mai 
întâi oraşul Abydos de pe ţărmul de vest al Asiei Mici, de unde dorea să-şi facă baza operaţiilor 
împotriva capitalei imperiului. Expediţia împotriva Constantinopolului este însă deturnată din motive 
necunoscute spre Tesalonic, care, surprins fără apărare cade după 3 zile de asediu. Timp de 10 zile 
oraşul este prădat şi se ia un număr imens de prizonieri (cea. 30.000 de oameni),care vor fi 
răscumpăraţi pentru importante sume de bani. 

Căderea Tesalonicului a reprezentat unul dintre cele mai mari eşecuri ale politicii externe a 
împăratului Leon. Prestigiul imperiului scade, iar ţarul bulgar Simeon încearcă să tragă foloase , 
extinzând frontierele taratului său spre sud până la cea. 21 km de oraş. Vroia chiar să repopuleze 
Tesalonicul cu bulgari, dar în tratativele duse cu succes de diplomatul bizantin Leon Choirosphaktes 
este determinat să renunţe la aceste pretenţii. Efectul psihologic produs de căderea Tesalonicului a fost 
imens şi el ne este făcut cunoscut şi de un discurs al patriarhului Nicolae Misticul ţinut în catedrala Sf 
Sofia. 

Reacţia bizantină împotriva arabilor a avut loc abia după ce împăratul a luat măsuri de fortificare 
a Tesalonicului, a altor oraşe din Grecia şi mai ales după întărirea flotei. O puternică armată pusă sub 
comanda lui Himmerios, cel mai reputat amiral al timpului, a reuşit să producă în oct.908 în Marea 
Egee o grea înfrângere a arabilor, urmată de alte victorii în insula Cipru şi coasta Siriei. Totuşi, cea 
mai puternică expediţie bizantină condusă de acelaşi Himmerios şi îndreptată împotriva insulei Creta, 
castru pirateresc important în 911, a sfârşit printr-un dezastru căci deşi obţinuse unele succese, pe 

drumul de întoarcere în primăvara anului 912, lângă insulele Chios (după alţii Brehier şi Diehl) sau 
flota bizantină este atacată şi înfrântă de arabi sub conducerea aceluiaşi Leon din Tripoli şi altui 
renegat grec , Damian . Eforturile financiare depuse de împăratul Leon pentru întărirea flotei sau 
dovedit în mare parte inutile. 

Cu toate aceste insuccese în raporturile cu arabii din Orient, din Egeea şi Sicilia, în timpul lui 
Leon s-a realizat o stabilitate la frontiera ciliciano-armeană şi s-a consolidat în Italia de sud, 
administraţia bizantină prin crearea themei Longombardiei, ca entitate independentă de tema 
Cephaleniei. 

In perioada confruntărilor cu arabii este amintită şi o expediţie rusească împotriva Bizanţului şi 
anume în anul 907. Conduşi de Oleg, fratele şi succesorul lui Rurik, ruşii atacă împrejurimile 
Constantinopolului, forţând astfel pe împărat să aibă o întrevedere cu şeful lor. Cererile ruşilor erau de 
natură economică şi ele priveau acordarea de privilegii comerciale negustorilor stabiliţi în cartierul Sf. 
Mamas. S-a încheiat o înţelegere perfectată într-un tratat din anul 91 1 şi acestea explică participarea a 
700 de ruşi la expediţia organizată de Himmerios în anii 91 1 - 912. 

Insuccesele politice externe ale lui Leon îşi au explicaţia nu numai în incapacitatea sa de 
conducător militar, ci şi în unele greşeli pe care le-a comis în politica internă. Totuşi principala cauză 
rezidă în neşansa împăratului de a fi trebuit să facă faţă forţei atât de mari a bulgarilor şi arabilor, 
pentru care şi-a dispersat forţele militare pe un teatru de luptă mult prea întins pentru resursele de care 
dispunea. 

Politica internă 

Cea mai importantă realizare a lui Leon a fost în domeniul legislativ. Lucrările publicate în 
timpul său au dovedit o mare utilitate în imperiu şi pe o durată foarte lungă. Acestea i-au adus un mare 
prestigiu şi el este considerat cel mai mare legislator după împăratul Iustinian I. Munca în acest 
domeniu se începuse deja sub domnia tatălui său, împăratul Vasile I. Leon a profitat de strângerea unui 
bogat material, la care a adăugat propria sa contribuţie. El a manifestat, de altfel, o predilecţie pentru 
studiul dreptului aşa că opera aceasta intra în preocupările lui. Unele legi (şi mă refer la Novele) au 
fost redactate chiar de împărat, cum denotă stilul, exprimarea prolixă şi tonul tranşant. Totuşi opera a 
fost realizată de o comisie pusă sub conducerea protospătarului Symbatios. 

Prima lucrare Basilicalele (xâ (3aai?akd) adică legi imperiale, cuprinde 60 de cărţi, de unde şi 
denumirea de Hexekontabiblos ('E^nKovdpiptax;), grupate în şase volume Hexabiblos (EţăfiifiXoq) a 
fost publicată în primii ani ai domniei lui Leon în 888. Baza de la care au pornit juriştii au constituit-o 
Codex Justinianus, Digestele, Institutiones şi colecţia celor 168 de Novele (adică cele 154 de Novele 
ale lui Iustinian, la care s-au adăugat cele din timpul lui Iustinian al II-lea şi Tiberiu II Constantin). 
Juriştii de sun conducerea lui Symbatios au sintetizat materialul din toate aceste lucrări diferite la 
valabilitatea legilor pentru timpul când se făcea lucrarea având grijă să lase la o parte ceea ce nu mai 
corespundea realităţii, ori să elimine contradicţiile. In noua formă, legile care priveau o anumită 
problemă erau toate grupate la in loc, mai comod şi rapid de utilizat, nu ca în Corpus Juris Civilis, 
unde ele erau răspândite în 4 lucrări. Aşa se şi explică succesul Basilicalelor în societatea bizantină şi 
dincolo de graniţele imperiului. Lucrarea capătă importanţă şi pentru faptul că membrii comisiei s-au 
folosit în stabilirea textului de versiuni greceşti din sec. VI - VII, adică de documente vechi 
contemporane cu legile respective şi de comentariile şi explicaţiile aferente. Fiind redactate în limba 
vorbită a timpului, beneficiind de o sistematizare mai bună decât în trecut, Basilicalele au devenit 
lucrarea juridică cea mai preţuită şi în acelaşi timp utilizată. In timpul care a urmat li s-au adăugat noi 
lămuriri (scholii) ori comentarii. Intre cele mai vechi şi valoroase sunt „ cele vechi", alcătuite în timpul 
împăratului Constantin al VH-lea Porfirogenetul (945 - 959) şi apoi altele „noi" din sec. XI - XIII. 
Foarte valoros este şi cel realizat în sec. al XH-lea cunoscut sub numele de Tipoukeitos (de la 
cuvintele xi nov Ksixai = ce stă, se află acolo) şi care uşureză şi mai mult utilizarea lucrării. Indiciul 
este important şi pentru că arată titlurile şi conţinutul unor cărţi din Basilicale, care în cursul timpului 
s-au pierdut. 

Dar dacă Basilicalele reprezintă mai mult trecutul juridic sistematizat de membrii comisiei în 
frunte cu Symbatios, opera personală a lui Leon, în care se găseşte concepţia şi contribuţia sa, o 
constituie cele 113 Novele. In această lucrare constatăm cu adevărat evoluţia juridică la care ajunsese 
societatea bizantină. Sub titlu: Purificarea îndreptată a legilor lui Leon, cel în Hristos împăratul cel fără 
de moarte, Basileu evlavios al Rhomeilor ( AOvxog £v Xpiaxd) âGavdxco Bamlei sUoePoOg Bacnlscog 
Pcojiaicov ai xCOv vojjxov £7tavopxcoxiKai avaKaOdpasig) împăratul adună 113 Novele, cele mai multe 
adresate primului său ministru Stelianos Zautzes ori patriarhului Ştefan, fratele său (886 - 893), iar 
câteva sunt fără adresant. In prefaţă, împăratul duce omagiul lui Iustinian, apoi arată că scopul său este 
de a pune în armonie legislaţia cu instituţiile timpului său . De aceea, el procedează la o alegere a 
vechilor legi, omiţând pe cele care nu mai au valabilitate. In schimb, el dă valoare de lege practicilor 

cutumiere . Unii specialişti moderni au relevat varietatea ideilor din prefeţe, în care se expun principii 
filosofice şi politice (se justifică absolutismul imperial) şi chiar umanist creştine. 

în general, însă legile au ca scop întărirea puterii imperiale. „Totul depinde de solicitudinea şi de 
voinţa împăratului", se spune într-una din legi. De aceea puterea Curiei şi a Senatului scade autoritatea 
lor legislativă şi administrativă fiind doar teoretică. Absolutismul imperial atinge în vremea lui Leon 
punctul culminant, căci întreaga putere a statului se concentrează în mâinile împăratului şi aparatului 
administrativ, care depinde direct de el. Statul se confundă cu persoana împăratului şi cu maşinăria 
militară şi birocratică. împăratul decide pacea şi războiul, el este judecătorul suprem, comandantul şef 
al armatei şi al întregii administraţii imperiale. El face ori revocă legi, simţindu-se limitat, doar de 
normele comune ale justiţiei, de morală şi tradiţie. Justificarea pentru toate acestea îi venea împăratul 
de la convingerea că este ales al lui Dumnezeu şi se află sub protecţia Providenţei Divine. 

în raporturile cu Biserica împăratul îşi limita puterea absolută. Deşi el se considera protector şi 
garant al dreptei credinţe, admitea că este doar un laic şi supus canoanelor. Biserica are propriul ei 
conducător , anume pe patriarhul Constantinopolului, al cărui prestigiu şi putere continuă să crească, 
împăratul nu poate revoca hotărârile sinoadelor şi nici demite din funcţii pe înalţii clerici. Fără 
asentimentul Bisericii sinodul rămâne cea mai înaltă instanţă decizională a Bisericii în problemele cu 
credinţa ori administrative. Sarcina împăratului este de a asigura credinţa stabilită de sinoade el se 
supune moralei şi tradiţiei, ale căror garant este Biserica. Se constată, astfel, că în timp ce instituţiile 
laice ale statului, menite să tempereze puterea absolută a împăratului (Senatul şi Curia) îşi pierd 
importanţa, Biserica rămâne singura forţă care i-o mai poate limita. Cu toate acestea în practică, 
împăratul îşi exercită puterea lui în cazul numirilor de patriarhi ori înalţi demnitari şi în organizarea 
bisericească. Cum vom vedea, el va da împreună cu patriarhul Nicolae Misticul o nouă ordine 
ierarhică şi administrativă a Bisericii, care se răspundă noilor realităţi politice, economice şi sociale 
ale imperiului. 

Opera legislativă a lui Leon este importantă şi pentru ecoul pe care îl va avea în perioadele 
următoare; de aceea, a şi oferit prilejul unor sporite cercetări juridice. Chiar din sec. al X-lea se 
constată alcătuiri de manuale, culegeri de legi ori reeditări ale unor opere mai vechi, cum este cazul cu 
Ecloga lui Leon al IlI-lea Isaurul. în epoca noastră unii cercetători au revelat faptul că în legile lui 
Leon al Vl-lea se găsesc principii filosofice, religioase, politice (fundamentarea absolutismului 
imperial) şi chiar umanist - creştine, văzând în el un reprezentant al „socialismului creştin" 

Organizarea societăţii 

Domnia împăratului Leon al Vl-lea corespunde cu un moment decisiv din evoluţia societăţii 
bizantine, anume acela când se cristalizează noi forme constituţionale şi de organizare administrativă. 

In afară de legislaţia de care am vorbit, mai cu seamă de Novele din care se dobândesc ştiri 
despre aceste transformări, sunt cunoscute şi alte lucrări, care completează acest tablou cu informaţii 
deosebit de utile. Mă refer la Kletorolgion-ul lui Filotei, alcătuit în jurul anului 900 (mai exact 899) şi 
la cartea Eparhului (din perioada 1 septembrie 91 1 - 12 mai 912 - ziua morţii împăratului). 
Filotei a fost un înalt funcţionar al împăratului, care ne prezintă în lucrarea sa un tablou al înalţilor 
demnitari din Imperiu. Aceşti demnitari se împart în două categorii: cele de natură onorifică, care nu 
presupun totdeauna exercitarea unui serviciu, în număr de 18, şi serviciile propriu-zise, militare şi 
civile, în număr de 60. Trebuie ştiut că în Bizanţ se făcea deosebire fundamentală între demnitari, care 
deţineau titluri onorifice, dar fără să îndeplinească totdeauna şi o funcţie anumită, şi deţinătorii de 
funcţii (funcţionarii) de care era legat totdeauna şi un titlu onorific. 

Filotei enumera titlurile onorifice în ordine crescândă, în felul următor: 
apo-eparchon (fostul prefect) şi stratelaţi; 

silentiarius (cel care se ocupa cu organizarea audienţelor la împărat); 

vestitor (la origine cel însărcinat cu garderoba imperială, mai târziu membru al clasei senatoriale); 
mandator; 

kandidatos, ambii (4 şi 5) numărându-se printre oamenii de încredere ai împăratului, primind funcţii 
militare şi civile; 
strator (la origine slujitor la cai); 

hypatos (altădată denumire pentru consulul în funcţie, acum doar titlu onorific); 
spatharios; 
spatarocan - didatos; 

dishipatos (cel care a fost de două ori consul); 
protospatharios; 
patrikios; 

patrikios şi antypatos; 

magistros (titlu de altădată pentru magister officiorum); 
zoste patrikia (^coaxr) 7iaxpiKia), cel mai înalt titlu de la curte acordat femeilor; 

kouropalates, titlu rezervat rudelor împăratului şi deţinătorul lui putea avea un rol la curtea imperială 

(de pildă, de mareşal al palatului); 

nobilissimus (acordat, deasemenea, membrilor familiei imperiale); 

caesar (primul titlu onorific în ierarhia palatului imperial). 

Cele trei titluri onorifice de kourupalat, nobilissimus şi caesar se acordau foarte rar persoanelor străine 

de familia imperială, ele fiind rezervate acesteia. Opt titluri onorifice erau acordate eunucilor de la 

Patriciu în jos, categoria socială care a jucat un rol foarte important în administraţia imperiului. 

Funcţiile propriu-zise (â^iou 5id ^oyou) în număr de 60, cuprind misiuni civile şi militare împărţite în 

şapte categorii: 

1 . strategii, adică comandanţii themelor şi adjuncţii lor, în număr de 25 în timpul lui Leon; 

2. domesticii, comandanţii de mari armate, între care cel din capitală şi alţi trei cu însărcinări speciale; 

3. kritai, în care intra prefectul capitalei; 

4. questorul şi şeful cancelariei, care se ocupa cu cererile cetăţenilor. Questorul avea sarcini 
administrative şi juridice, ocupându-se de călătorii şi turiştii care veneau din provincie, de cerşători, 
de rezolvarea plângerilor cetăţenilor împotriva abuzurilor administraţiei, urmărea pe falsificatori, etc. 

5. sekreticoi, aveau mai ales sarcini financiare şi în această categorie intrau sakelarul care devine încă 
din secolul al optulea cel mai înalt controlor al finanţelor, logothetes tou genikou, se ocupa cu 
impozitele, logothetes tou stratiotikou se îngrijea de plata soldelor pentru armată şi alţii. Tot aici intrau 
chartoularios tou vestiariou, şeful arsenalului imperial, protoasecretis, şeful peste asecretai, urmaşul 
acelor notari. 

6. demokratai, conducătorii demelor din capitală, demarhul albaştrilor, demarhul verzilor, formau 
această categorie. 

7. stratarkhai, o categorie mai puţin omogenă, care cuprindea pe comandantul gărzii formate din 
străini, drongarul flotei din capitală, responsabilul crescătorilor de cai din Asia şi Frigia, care trebuiau 
oferiţi armatei în timp de război şi alţii; 

8. axiai eidikai, grupa de funcţii dată recent, de pildă cea de basileopator, creată de Leon, pentru socrul 
său Stelianos Zautzes, derector, care avea rol în administrarea casei imperiale, syncelul, care era 
însoţitorul patriarhului, adesea un călugăr, uneori desemnat chiar să-i urmeze în scaun, şi alţii. 

Dacă avem în vedere starea administrativă de dinaintea domniei lui Leon, cu feluritele 
demnităţi care o acopereau, constatăm că aparatul administrativ bizantin n-a rămas înţepenit, ci că au 
fost create noi instituţii şi funcţii, în timp ce unele au dispărut, ori şi-au schimbat rolul. 

Cea de-a doua lucrare la care m-am referit mai sus, privitoare la starea administrativă a 
imperiului în timpul lui Leon al Vl-lea este aşa numita Carte a eparhului (E7iapXiKOv Pip^iov sau 
pi[3?aov xoU £7idpxou). Descoperită în 1891 într-un manuscris din Geneva şi editată de Jules Nicole şi 
recent, pe baza mai multor manuscrise într-o ediţie critică, cu traducere germană de Johannes Koder 
(1991), ea ne dă informaţii foarte importante asupra vieţii sociale şi economice a capitalei. Prefectul 
capitalei (eparhul) avea după împărat rolul cel mai mare în desfăşurarea întregii vieţi, sociale şi 
economice. Aşa cum reiese din primele rânduri ale cărţii, este vorba de „orânduielile prea evlaviosului 
şi iubitorului de pace al romeilor privitoare la corporaţiile din oraş, anume cum trebuie să se comporte 
şi să acţioneze ele în viaţa publică". In prefaţă se exprimă idei de convieţuire social-creştină, 
convieţuire care trebuie să aibă la bază conştiinţa că aceasta este legea dată de Dumnezeu. Dumnezeu 
care a creat tot ceea ce există în bună rânduială şi a scris cu degetul Său pe table, Legea, arătând prin 
aceasta foarte clar că neamul omenesc trebuie să fie orânduit după această lege, adică fiecare om să nu 
agreseze pe celălalt, nici cel puternic pe cel slab să-1 vatăme, ci mai degrabă totul să fie făcut cu 
măsură. Tot el a găsit de cuviinţă ca neamul omenesc să trăiască în armonie şi nimeni să nu oprime pe 
celălalt. 

Lucrarea a apărut probabil la începutul anului 912, pe vremea când Filotei era eparh, puţin 
înainte de moartea lui Leon. 

Eparhului îi erau subordonate numeroasele corporaţii (colegii şi bresle), care prin varietatea lor 
sunt o oglindă asupra complexităţii economice din capitala bizantină. Aflăm astfel, despre breasla 
notarilor, a negustorilor ori meşterilor de metale şi pietre preţioase, a zarafilor, a negustorilor de haine 
de mătase, a negustorilor de stofe şi haine siriene, a ţesătorilor de stofe de mătase, a negustorilor de 
săpun şi a fabricanţilor de in, de alifii, de parfumuri şi medicamente, producătorii de lumânări, 
lucrătorii în piele, măcelarii, negustori de peşte, brutari, constructori de case, etc. Toate aceste 
corporaţii aveau rol hotărâtor în aprovizionarea capitalei, dar şi o influenţă politică, mai ales în 
perioada când cele două partide importante, albaştrii şi verzii, dispăruseră. Grija cea mai mare trebuie 
să o aibă eparhul faţă de acelea de care depindea aprovizionarea capitalei. El era inspectorul pieţelor şi 
pentru a asigura capitala cu bunurile necesare, se fixau acestor bresle cantităţile care trebuia procurate 
şi desfăcute pe piaţă, precum şi preţurile. Importul către Constantinopol, din provincii ori din 
străinătate era cu deosebire încurajat, pe când exporturile erau strict limitate. Eparhul numea pe 
conducătorii breslelor, iar alţi funcţionari erau în strânsă legătură cu activitatea lor. în felul acesta 
guvernul avea sub control întreaga viaţă economică a capitalei. 

Atribuţiile lui erau însă mult mai largi. Lui îi reveneau responsabilităţi juridice, poliţieneşti şi 
în general cele care sunt caracteristice unui primar astăzi. Ca judecător prezida, în lipsa împăratului, 
consistorium principis , dădea sentinţe în procesele civile şi penale din capitală, dar şi la recursurile din 
provincii. Ca şef al poliţiei capitalei asigura ordinea publică cu ajutorul unor soldaţi de ordine sub 
conducerea unui centurion, ziua, dar şi noaptea fiind secondat de praefectus vigilum . Lui îi erau 
subordonaţi şi pompierii. Ca primar se îngrijea de curăţenia oraşului, mai cu seamă când împăratul 
apărea în public şi tot lui îi revenea sarcina sistematizării. 

Notitia episcopatuum 

Domnia împăratului Leon al Vl-lea mai este importantă şi pentru organizarea administrativă a 
Bisericii şi stabilirea ordinii ierarhice a mitropoliilor cu episcopiile sufragane din imperiu. Vechea 
ordine ierarhică şi administrativă pe care o cunoaştem că a fost stabilită în vremea împăraţilor Iustinian 
I şi Heraclius şi reflectată în Notitia Episcopatuum a lui Epiphanius nu mai corespundea realităţilor 
economice şi politice de la sfârşitul secolului al IX-lea. De aceea, împăratul Leon, împreună cu 
patriarhul Nicolae Misticul fac o nouă ordine ierarhică şi administrativă a Bisericii, în care includ şi 
eparhiile din Occident, ataşate de Leon al IlI-lea prin anii 732-733, patriarhului de Constantinopol, 
stabilindu-le acestora locul în scara ierarhică. Această nouă orânduire era necesară nu numai în 
ocaziile de protocol, dar şi în buna funcţionare a Bisericii. Opera aceasta săvârşită de Leon al Vl-lea şi 
de patriarhul Nicolae Misticul reprezintă o etapă importantă în evoluţia Bisericii Bizantine şi ea va 
rămâne în vigoare încă multă vreme. Ea este semnificativă şi pentru starea administrativă a imperiului, 
deoarece se ştie că, în general, Biserica prelua de la stat formele de împărţire administrativă, copiindu- 
le uneori tale qualeu . In Corpus-ul de notitiae episcopatuum stabilit recent de învăţatul francez Jean 
Darrouzes, notitia la care ne referim are numărul 7. 

Cele patru căsătorii ale lui Leon al Vl-lea 

Viaţa personală a lui Leon a fost plină de întristare. La îndemnul tatălui său el s-a căsătorit cu 
Teofana, o tânără aristocrată care trăia la palat o viaţă de călugăriţă; Leon n-a iubit-o. Din această 
căsătorie a rezultat o fetiţă Evdochia, care a murit curând în anul 896. dar împăratul era atras de mai 
multă vreme de fiica lui Stelianos Zautzes şi vroia să o ia de soţie. Motivând necesitatea continuării 
dinastiei printr-o căsătorie nouă, care să îi dea un fiu, Leon a încercat să câştige pentru această idee pe 

duhovnicul său, călugărul Eftrimie. Acesta s-a opus şi Leon a trebuit să aştepte până ce Teofana, 
retrasă la Mănăstirea Maicii Domnului din Vlaherne, unde ducea o viaţă de rugăciune şi sfinţenie, 
moare la 10 noiembrie 893. Chiar a doua zi după moartea sa, ea a fost recunoscută de Biserică ca 
sfântă, iar moaştele ei se află şi azi în catedrala patriarhală din Constantinopol. Câteva săptămâni mai 
târziu moare şi soţul lui Zoe, încât drumul spre căsătoria cu împăratul era deschis. Călugărul Eftimie s- 
a opus însă, din nou căsătoriei şi la intrigile lui Stelianos Zautzes acesta este exilat într-o mănăstire. 
Căsătoria a fost oficiată de un preot din palat (care mai târziu a şi fost depus), căci patriarhul Ştefan 
murise, iar la noul patriarh Antonie Culeas, împăratul nu a îndrăznit să apeleze. Şi Zoe a murit curând, 
spre sfârşitul anului 899, după ce trăise cu Leon numai un an şi opt luni şi îi dădu-se acestuia o fiică, 
căsătorită mai târziu cu un prinţ carolingian. 

Era nevoie de o a treia căsătorie, dar Leon însuşi dădu-se Novela 90, prin care nu aproba cea de 
a treia căsătorie şi o blama chiar şi pe a doua. Totuşi împăratul s-a căsătorit şi a treia oară cu Evdochia 
Baiana, originară din Bitinia (după alţii din Frigia) şi care a murit după un an de zile, chiar la Pastele 
din anul 901 (12 aprilie), după ce născuse un fiu, dar care moare curând. Această a treia căsătorie a 
provocat un mare scandal în Biserica şi societatea Bizantină. Leon dorea însă să se căsătorească şi a 
patra oară, pentru a avea un fiu şi a asigura continuitatea dinastiei. In vederea împlinirii acestei dorinţe, 
el a adus la palat o favorită, pe Zoe Carbonopsina (cea cu ochii negri), cu intenţia că dacă îi va naşte 
un fiu să o ia de soţie. Acest lucru s-a întâmplat, căci Zoe naşte pe fiul Constantin în septembrie 905. 
Patriarhul Nicolae Misticul (901-907; 912-925) de la care împăratul aştepta, în virtutea prieteniei din 
tinereţe, un sprijin s-a opus căsătoriei, admiţând doar să boteze copilul, cu condiţia ca împăratul să se 
despartă de Zoe. Botezul a avut loc cu mare fast la 6 ianuarie 906 în Biserica Sfânta Sofia şi trei zile 
mai târziu Zoe a şi fost adusă la palat, iar la sfârşitul lui aprilie se şi căsătoreşte cu ea, încoronând-o în 
acelaşi timp cu propria-i mână ca augustă. 

Conflictul cu Biserica era deschis. Patriarhul a declarat căsătoria nulă şi a oprit participarea 
împăratului la Sfânta Liturghie. Totuşi împăratul nu a ţinut seama de aceasta şi la Crăciunul din 906 
vine la Sfânta Sofia însoţit de senatori şi suita obişnuită, el este însă oprit de patriarh să intre în 
Biserică. Amănunte asupra acestor întâmplări le avem din viaţa patriarhului Eftimie: „A sosit şi ziua 
Naşterii Mântuitorului, Domnul nostru Iisus Hristos şi au venit la Biserică membrii senatului împreună 
cu împăratul în speranţa că îi va fi permisă intrarea în Biserică. Atunci, pe împărat 1-a întâmpinat 
patriarhul în faţa uşilor împărăteşti şi i-a zis: «Pentru moment, înălţimea ta imperială să nu se supere 
şi potrivit obiceiului să intre pe uşa laterală din dreapta. Dacă în zilele Epifaniei (Bobotezei) vei veni, 
cu întreaga ta suită vei fi primit, nu ne vom opune. Dacă însă acum ca tiran vrei să intri, noi toţi 

suntem gata să ieşim din Biserică» La auzul acestor cuvinte împăratului au început să îi curgă 
lacrămi cu care a udat sfânta pardoseală; fără să spună un cuvânt a plecat şi a intrat prin uşa din 
dreapta în Metatoriom". 

Căsătoria lui Leon a fost totuşi recunoscută de papa Sergiu al III-lea, iar patriarhatele răsăritene 
s-au arătat şi ele binevoitoare delegaţiilor trimise de împărat. Leon primea dispensă pentru a patra 
căsătorie şi acceptarea lui în cadrul Bisericii ca penitent. Bazat pe acest sprijin, Leon detronează pe 
Nicolae Misticul (1 ianuarie 907), acesta păstrându-şi totuşi demnitatea de episcop, şi pune în locul său 
pe evlaviosul călugăr Eftimie (907-912), retras la Mănăstirea Psamathia. Noul patriarh primeşte pe 
Leon în Biserică, dar nu face acest lucru şi cu soţia sa, refuzând să o pomenească la slujbe. In acelaşi 
timp depune din treaptă pe preotul Toma, care oficiase cea de-a patra căsătorie. Singura concesie 
făcută de Eftimie a fost să încoroneze pe Constrantin ca basileu la 9 iunie 911. 

Pe patul de moarte, împăratul Leon a iertat pe Nicolae Misticul şi a cerut reintegrarea lui, care a 
şi avut loc în timpul împăratului Alexandru, fratele său. Mai mult decât atât, el a condamnat cea de-a 
patra căsătorie, recomandând să nu mai fie admisă niciodată, fiind aceasta o recunoaştere a greşelii în 
care căzuse. Poate această greşeală, de care împăratul era conştient şi penitenţa care i-a fost 
recomandată, să stea la baza tabloului votiv de la intrarea in Sfânta Sofia, unde împăratul cere iertare 
Mântuitorului în genunchi, într-o postură de umilinţă nemaiîntâlnită vreodată în reprezentările votive. 
Deşi numele împăratului nu este menţionat în cadrul tabloului votiv, specialiştii socot că este vorba de 
Leon. 

Evenimentele înfăţişate mai sus au creat disensiuni majore între puterea laică şi cea 
bisericească, între împărat şi patriarh şi ele sunt cunoscute în istoria Bisericii şi a dreptului canonic sub 
denumirea de disputa tetragamică. 

Dar aceste evenimente au lăsat urme şi în viaţa internă a Bisericii, în sensul că după destituirea 
lui Nicolae Misticul apar disensiuni între partida care-1 susţinea ţi socotea că suferă pe nedrept şi cea a 
lui Eftimie, noul patriarh în funcţie. Abia luase sfârşit disputa dintre cele două partide, ignatiană şi 
fotiană, după moartea celor doi patriarhi şi iată o nouă tulburare apare în Biserică. Toate însă au la 
origine aceeaşi cauză: căsătoriile ilegale ale lui Leon. 
IMPERIUL BIZANTIN DUPĂ MOARTEA LUI LEON VI ÎNŢELEPTUL 
REGENŢA BIZANTINĂ ŞI RAPORTURILE CU BULGARII LUI SIMEON 

La 12 mai 912 înceta din viaţă Leon al Vl-lea după o lungă boală de intestine, care s-a agravat în 
timpul Postului Mare şi a făcut evidentă în ochii tuturor moartea iminentă a împăratului. Conducerea 

imperiului a fost luată de fratele său Alexandru, care fusese asociat de mai multă vreme la domnie, dar 
a preferat să stea de o parte de treburile publice şi să aibă o viaţă uşoară. Avea 42 de ani şi alături de el 
asociat la tron pe Constantin, minor de 6 ani. Domnia lui Alexandru a fost scurtă (12 mai 912 - 13 
iunie 913, deci cam un an şi o lună) şi izvorul unor tulburări interne şi conflicte externe , care vor 
zgudui viaţa imperiului. De la începutul domniei îl readuce pe scaunul patriarhal pe Nicolae Misticul, 
iar Eftimie detronat, împroşcat cu injurii este exilat în final într-o mănăstire, unde a fost tratat foarte 
rău. O dată cu patriarhul Eftimie şi-au pierdut scaunele şi mitropoliţii, care-1 părăsiseră pe Nicolae 
Misticul în disputa tetragamică. S-a creat astfel o nouă opoziţie în sânul Bisericii, care grupa pe 
mitropoliţii nemulţumiţi. Acestora li s-a alăturat şi Arethas, Arhiepiscopul Cesareii Capadociei, o mare 
personalitate culturală şi ştiinţifică. Toţi aceştia au refuzat să-1 recunoască pe Nicolae Misticul ca 
patriarh. O altă măsură luată de Alexandru a fost izgonirea din palatul imperial a lui Zoe şi destituirea 
unor demnitari care fuseseră apropiaţi ai lui Leon. 

Mai grav în consecinţe a fost refuzul împăratului de a plăti tributul datorat bulgarilor lui Simeon 
după înfrângerea de la Bulgarophygon şi care va determina atacuri din partea acestora împotriva 
teritoriului bizantin. 

In acest context intern şi extern, Alexandru moare şi neavând copii, succesor legal la tron rămâne 
minorul Constantin de 7 ani. Regenţa formată are în frunte pe patriarhul Nicolae Misticul, care nu 
permite întoarcerea la palat a împărătesei Zoe. De slăbiciunea conducerii imperiului profită Simeon, 
care în 913 invadează teritoriul bizantin până aproape de capitală, dar dându-şi seama de 
inexpugnabilitatea zidurilor tratează cu patriarhul Nicolae Misticul cerându-i acestuia să fie recunoscut 
ca Basileu şi să dea în căsătorie tânărului Constantin pe una din fiicele sale. Prima cerere a fost 
împlinită, căci patriarhul 1-a încoronat la Constantinopol ca basileu, fără să precizeze dacă se înţelege 
prin aceasta că Simeon era numai co-imperator al lui Constantin ori basileu al Bulgarilor. Satisfăcut şi 
crezând că şi-a atins scopul, Simeon părăseşte capitale, promiţând bizantinilor o pace lungă. Cerinţa 
lui Simeon de a fi încoronat şi recunoscut ca basileu, fără precedent în raporturile Bizanţului cu 
popoarele barbare, îşi găseşte explicaţia în faptul că el crescuse la Constantinopol, cunoştea cultura şi 
splendorile capitalei şi devenise prin educaţie aproape jumătate grec , cum îl califică unele izvoare; el 
nutrea visul să devină stăpân peste acest imperiu al civilizaţiei, în care să includă Bulgaria formând un 
stat unitar. 

înfrângerile militare bizantine şi actul încoronării lui Simeon au fost privite de opoziţie ca 
slăbiciune şi deci insuccese ale regenţei. Profitând de această situaţie, împărăteasa se întoarce în 
capitală, revenire cerută şi de fiul ei Constantin. Instalată la palat ea înlătură din regenţă şi din funcţii 

importante pe demnitarii numiţi de Alexandru, readucând pe vechii ei colaboratori. Ea devine şef al 
regenţei şi încearcă să destituie chiar pe Nicolae Misticul dar acesta are şansa să rămână în scaun 
numai datorită refuzului lui Eftimie de a redeveni patriarh. Nicolae Misticul se va ocupa de acum 
încolo numai de probleme bisericeşti. 

Pe plan extern Zoe declară nulă înţelegerea cu Simeon, ceea ce va declanşa răzbunarea ţarului 
Bulgar, cu consecinţe nefaste pentru imperiul bizantin. Armata imperială este înfrântă în august 917 la 
Acheloos, apoi aproape de Constantinopol la Katasyrtai. Ţarul bulgar nu atacă nici de această dată 
capitala, ci preferă să pornească spre sud ajungând până la golful Corinthului. In această situaţie grea 
pentru Bizanţ, era nevoie de un om cu calităţi militare deosebite în stare să opună rezistenţă bulgarilor 
şi în acelaşi timp bun diplomat. Această personalitate a fost Roman Lecapenul , drongar al flotei. El 
reuşeşte să înlăture toate obstacolele din calea logodnei fiicei sale Elena şi apoi a căsătoriei ei cu 
tânărul împărat porfirogenet Constantin (mai 919) şi acest act îi deschide calea spre conducerea 
imperiului. Ca şi altădată Stelianos Zautzes, Roman primeşte titlul de basileopator , iar în 24 sept 919 
pe cel de caesar, pentru ca în decembrie acelaşi an să devină co-imperator. Ceea ce nu reuşise să 
realizeze cu puterea armelor puternicul Simeon, împlineşte acest amiral, care era, de altfel, de origine 
ţărănească din Armenia. 

ROMAN I LECAPENUL. ÎMPĂRAT AL BIZANŢULUI (920 - 944) 

Asocierea la domnie a lui Roman pe lângă un împărat porfirogenet, în scopul asigurării 
continuităţii unei dinastii, respecta o premieră în respectarea principiului legitimităţii, inaugurat cu 
atâta grijă de Vasile I. Până aici moştenitorul tronului nu era sigur de domnie, el putând să aibă soarta 
unui exilat într-o mănăstire ori chiar să fie mutilat fizic pentru a nu mai avea dreptul la domnie. Acum 
Roman asigura prin făgăduinţe solemne că va respecta persoana împăratului legitim, recunoscând că 
numai datorită lui participa şi el la domnie. Asocierea la domnie a unui militar, care se angajează să 
respecte drepturile legitime de moştenire ale porfirogeneţilor, n-a fost singulară în timpul dinastiei 
macedonene, ci ea se va mai repeta şi va asigura acesteia o durată de un secol şi jumătate. 

In realitate făgăduinţele solemne ale lui Roman au fost repede uitate, căci în curând el va căuta 
să treacă pe plan secundar pe ginerele său Constantin şi să instituie propria-i dinastie prin fii săi. Din 
co-imperator pe locul 2, Roman trece pe primul loc şi în mai 921 îl face şi pe fiul său mai mare 
Christofor, imperator pe loc doi, înaintea lui Constantin. Mai târziu în 25 dec. şi ceilalţi doi fii Ştefan 

şi Constantin sunt asociaţi la tron. Fiind co-imperator pe locul doi, Christofor devenea şi prezumtivul 
succesor la tron. Ultimul fiul al lui Roman, Teofilact, este destinat carierei eclesiastice şi va prelua 
funcţia de patriarh (933 - 956) la vârsta foarte tânără de 16 ani. El însă va fi un om abil şi un bun 
conducător al Bisericii. 

Printr-o abilă diplomaţie, Roman, fiu de ţăran din Lakape, localitate din Orient, între Samosata şi 
Melitene, reuşeşte în scurtă vreme să instituie pe tronul Bizanţului o nouă dinastie. In avansarea în 
cariera eclesiastică a fiului său, Roman a fost ajutat de patriarhul Nicolae Misticul, care i-a dat lui 
Teofilact funcţia de sincel, cum am arătat, rang mare în ierarhie şi care în mod obişnuit destina pentru 
patriarhat. Raporturile dintre împăratul Roman şi patriarhul Nicolae au fost bune şi ele aveau la bază 
interese comune personale şi de stat, îi unea, de pildă, aceeaşi aversiune faţă de împărăteasa Zoe. 
Roman a înţeles că trebuie să-şi facă un aliat din acest ierarh atât de redutabil. Colaborarea dintre cei 
doi fi bună până la moartea lui Nicolae Misticul în anul 925. 

De acord cu împăratul şi la îndemnul acestuia Nicolae Misticul reuşeşte să readucă pacea în 
Biserică şi să proclame la 9 iulie 920 Tomul Unirii (Tou-oq Evdbascog). Acesta marca concilierea lui 
Nicolae cu partida lui Eftimie (mort în 5 aug. 917) şi chiar cu Roma, care intervenise în chestiunea 
căsătoriei a IV-a a împăratului Leon. Papa Ioan al X-lea trimise la Constantinopol doi episcopi, care 
semnează alături de reprezentanţii partidei lui Eftimie şi de patriarhul Nicolae Misticul, unirea . In 
Tomos se condamnă cea de a treia căsătorie, acceptându-se doar în cazuri excepţionale, iar cea de a 
patra era cu totul exclusă. împăratul Constantin, care a asistat la citirea solemnă a actului a putut vedea 
cum căsătoria tatălui său, al cărui rezultat era, este condamnată, dar a avut şi satisfacţia de a fi 
recunoscut ca fiu legitim prin toleranţă. Autoritatea casei imperiale era ştirbită, iar prestigiul 
patriarhului creşte. Raporturile co Roma fiind reluate, papa a fost din nou înscris în dipticile 
Constantinopolului. Pe linia religioasă Roman realizase, cu concursul patriarhului, pacea internă. 

Raporturile cu Bulgarii 

Cele mai grave probleme ale imperiului le crea în exterior ţarul bulgar Simeon. Ulcerat de 
durere că visul său de a fi basileu al romeilor şi de a-şi căsători fiica cu împăratul porfirogenet se 
spulberase, cerut în corespondenţa purtată cu Nicolae Misticul ca Roman să fie înlăturat cu orice preţ. 
Nefiind ascultat, atacă de mai multe ori teritoriul bizantin, iar în 923 cucereşte Adrianopolul şi ajunge 
chiar până sub zidurile capitalei. Aici îşi dă seama, ca şi în 913, că nu poate trece zidurile şi că numai 

cu o flotă puternică ar realiza acest lucru. încearcă să facă alianţă cu arabii din Egipt şi Siria, dar 
diplomaţia bizantină dejoacă acest plan. Simeon este obligat să se retragă din faţa capitalei şi ca 
urmarea faptului că bizantinii determinaseră pe sârbi, aflaţi sub dominaţie bulgară, să se răscoale. 

In anul 924 Simeon revine pe teritoriul bizantin reuşind să recucerească Adrianopolul, de unde 
armata bizantină izgonise garnizoana lăsată de el acolo şi ajunge iarăşi sub zidurile capitalei. Dându-şi 
seama că fără flotă şi fără aliaţi oraşul nu poate fi cucerit, Simeon cere o întrevedere cu împăratul 
Roman şi cu patriarhul Nicolae Misticul. Această întrevedere a fost acceptată de Roman şi întâlnirea 
dintre abilul împărat bizantin şi războinicul ţar bulgar este privită ca una dintre cele mai impresionante 
scene din istoria bizanţului. Cronicarii bizantini Theophanes Continuatus şi Simeon Magister 
imortalizează acest eveniment subliniind deosebirea dintre cei doi interlocutori. De pe zidurile cetăţii 
bizantinii priveau îngroziţi cum Simeon devasta şi incendia vilele şi bisericile extramurane, cum el era 
aclamat de armată ca basileu al bulgarilor şi „grecilor", şi cum se co,plăcea în această „apoteoză 
imperială". In schimb, împăratul bizantin a petrecut toată noaptea în rugăciune in Biserica din 
Vlaherne, cum a pus pe pieptul său vălul Maicii Domnului ca să-i fie scut împotriva a tot ceea ce ar 
putea să-1 vatăme. Acest văl (mantie) fusese descoperit la Ierusalim la o evreică evlavioasă şi adus la 
Constantinopol în Biserica din Vlaherne în timpul împăratului Leon I. Din credinţa în ajutorul Maicii 
Domnului, spun cronicarii, împăratul Roman şi-a făcut cască. Cu aceste arme a mers să-1 întâlnească 
pe Simeon şi i-a ţinut acestuia o cuvântare care i-a schimbat fundamental atitudinea. După cronicarii 
la care m-am referit, această cuvântare ar putea fi rezumată în felul următor: „Tu eşti muritor şi trebuie 
să-ţi aştepţi moartea şi judecata. Azi eşti în viaţă dar mâine poţi muri. O singură febră poate înăbuşi 
tot orgoliul tău. Când vei ajunge în faţa lui Dumnezeu ce vei răspunde de nedreptul masacru"? 
rezultatul întrevederii a fost un succes pentru bizantini în sensul că Simeon a acceptat să pună capăt 
asediului, să se retragă şi să redea imperiului multe din teritoriile invadate. Dar şi Roman a făcut un 
compromis recunoscându-i lui Simeon titlul de basileu, dar restrâns la teritoriul bulgar. 

Apreciind marele succes a lui Roman unii istorici se întreabă dacă el s-a datorat prestigiului 
imperiului, încorporat în persoanele împăratului şi în fata căruia Simeon s-a înclinat ca altădată Attila 
în faţa papei Leon I cel Mare, care a salvat Roma, ori superioritatea morală a civilizaţiei bizantine, pe 
care ţarul o cunoştea din tinereţe? In sfârşit, s-ar putea datora faptului că nu avea flotă şi cred că toate 
acestea la un loc au zdruncinat pe Simeon în trufia lui şi mai ales rugăciunile adresate Maicii 
Domnului, mantia cu puterea ei miraculoasă au fost determinante, salvând capitala ca şi altă dată dintr- 
unul din cele mai grave pericole. 

După Theophanes Contunuatus Simeon ar fi vorbit la întoarcerea acasă boierilor săi despre „ 
înţelepciunea şi smerenia împăratului, prestanţa şi curajul său, despre forţa de nezdruncinat a 
sufletului". 

Se mai povesteşte că în timpul întâlnirii dintre cei doi au zburat multă vreme pe deasupra 
capetelor lor doi vulturi, apoi unul s-a îndreptat în direcţia oraşului , celălalt spre nord. Interpretarea 
care s-a dat a fost că de acum există două imperii , unul bizantin, altul bulgar, care trebuie să 
convieţuiască în pace. 

Retras în capitala de la Preslav, Simeon avea să constate destrămarea definitivă a „visului său de 
aur". El va avea de aici înainte confruntări cu sârbii şi croaţii, pe care bizantinii i-au aţâţat împotriva 
lui. Dacă pe sârbi a reuşit să-i domine, croaţii, în schimb, conduşi de regele lor Tomislav, au provocat 
o mare înfrângere armatei bulgare (926), obligând pe Simeon să încheie pace, mediată de papă. Cu 
croaţii bizantinii vor rămâne în bune legături, iar regelui Tomislav i se va acorda titlul de proconsul şi 
autoritate peste cetăţile din Dalmaţia şi asupra insulelor aflate atunci sub autoritatea bisericească a 
papei. Simeon moare subit la 27 mai 927, încât nu mai poate relua campaniile anticroate. După 
moartea lui situaţia se schimbă în favoarea bizantinilor, căci fiul său Petru (927 - 969), care-i urmează 
la domnie, nu este un războinic. 

Simeon este pe drept considerat cel mai mare ţar bulgar. El reuşise să creeze în Peninsula 
Balcanică un vast imperiu, căruia i-a dat o nouă capitală, cea de la Preslav. Aici a construit edificii 
măreţe şi le-a împodobit după modelul bizantin, încât ele erau demne de admiraţia oricărui vizitator, 
cum spune Ioan Exarhul. Simeon vroia să facă din Preslav o capitală rivală în măreţie cu Bizanţul, de 
aceea nu a precupeţit nimic pentru a împodobi sălile palatului cu picturi aurite şi argintate. El însuşi a 
fost pictat tronând în costum strălucitor de împărat bizantin. A obţinut de la papă în 926 recunoaşterea 
titlului său imperial şi ridicarea Arhiepiscopiei Bulgare la rangul de patriarhie. A încurajat răspândirea 
credinţei creştine, sprijinind pe ucenicii lui Chirii şi Metodiu, adică pe Clement şi Naum, izgoniţi din 
Moravia şi veniţi în Bulgaria unde traduc cărţi religioase în limba bulgară. Chiar dacă Simeon a fost 
un crud războinic el a încercat să facă din Bulgaria un stat civilizat. 

Fiul său Petru crescuse la Constantinopol şi primeşte în căsătorie nu o prinţesă porfirogenetă, ci 
pe Măria Lecapena, o nepoată a împăratului Roman de la fiul său Christofor. Raporturile bizantine - 
bulgare iau un alt curs. Este recunoscută patriarhia bulgară, înfiinţată de Simeon, graniţele între cele 
două state nu mai sunt supravegheate, încât în timpul lungii domnii a lui Petru influenţa bizantină în 
Bulgaria cunoaşte o intensitate fără precedent. Dar tăria statului Bulgar scade mult în această perioadă. 
Una din cauze este efortul militar economic care-1 făcuse în timpul lui Simeon. 

-25- 



Influenţa bizantină creşte şi în Croaţia şi Serbia. Mihail de Zachlumia, (fostul alait al lui 
Simeon), devine acum aliatul şi prietenul Bizanţului, care-i acordă titlul de anthypatos (proconsul) şi 
patriciu , iar Tomislav strânge şi mai mult relaţiile cu Constantinopolul. 



Apărarea frontierei Orientale împotriva arabilor 

In ceasta vreme n-au lipsit din parte arabilor incursiuni în teritoriul bizantin, dar acestea au putut 
fi curând anihilate, atât în Orient, cât şi mai aproape de Constantinopol. De pildă, în Marea Egee, 
aproape de insula Lemnos, flota bizantină provoacă celei arabe condusă de Leon din Tripolis o grea 
înfrângere în anul 924. In Orient dincolo de Muntele Taurus, bizantinii profită de disensiunile interne 
arabe, dintre abasizi şi fatimizi, şi , beneficiind de alianţa regelui Armeniei Aşot al II-lea, generalii 
bizantini cuceresc oraşe importante ca Theodosiopolis (Erzerum), Melitene, Daras, Nisibe, 
Germaniceea şi altele. Comandantul care s-a distins în chip deosebit în aceste lupte a fost Ioan 
Curcuas . El reuşeşte după victorii în Mesopotamia de sus să ia în 944 Alepul şi Edessa.Din Edessa 
obţine Sfânta Mahramă ( Mandylion-ul), pe care fusese impregnat chipul Mântuitorului, dăruit de El 
însuşi regelui Abgar. Această Sfântă relicvă constituia mândria oraşului Edessa şi obţinerea ei s-a făcut 
cu aprobarea califului arab. 

Potrivit Tradiţiei , regele Abgar al Edessei s-a îmbolnăvit şi atunci a trimis mesageri la 
Mântuitorul să-1 roage să vină sa-1 vindece. Mântuitorul neputându-se duce, i-a trimis aceasta 
mahramă (văl) pe care punându-1 pe faţă i s-a imprimat chipul. Regele s-a făcut sănătos şi a păstrat 
acest dar ca cel mai de preţ. In secolul al X-lea era preţuit şi considerat mândria oraşului încât a trebuit 
să fie scos numai cu aprobarea emirului. 

Tradiţia despre această mahramă era puternică la Constantinopol, de aceea sosirea ei a fost 
întîmpinată cu mare fast. împăratul şi populaţia capitalei l-au aşteptat pe generalul Ioan Curcuas cu 
lumânări şi flori închinându-se în faţa chipului Mântuitorului. Era, de fapt, cea mai preţioasă icoană 
nefăcută de mână omenească (acheiropoitos), care reda autentic chipul Mântuitorului. Ea atesta şi 
realitatea întrupării Lui constituind o justificare pentru iconofili. 

Mahramă a fost depusă în palatul mare imperial, în capela Pharos şi evenimentul aducerii ei la 
Constantinopol a fost după aceea sărbătorită anual la 16 aug. La Constantinopol s-a păstrat până în 
anul 1247, când a fost cumpărată de regele Ludovic al IX-lea, care a adus-o la Paris şi depus-o la 

Sainte Chapelle. Aici a rămas până la Revoluţia franceză din 1789, când a fost distrusă ca şi alte multe 
relicve creştine. Copii după acest mandylion s-au făcut la Constantinopol şi ele au influenţat pictura 
încă din sec. Al X-lea. Cele mai vechi copii se păstrează pe icoanele din sec. al X-lea la m-rea Sf 
Ecaterina de la Muntele Sinai, aşa încât aspectul original a putut fi reconstituit: chipul Mântuitorului 
cu o parte din gât , fără să se vadă umerii; faţa tânără cu barba mică. 

Este deci explicabil de ce Ioan Curcuas ducând la Constantinopol această preţioasă relicvă a fost 
primit cu atâta entuziasm: victoriilor sale de pe câmpul de luptă i se adăuga mandylion-ul care a dat 
triumfului militar obişnuit o coloratură pregnant religioasă. După împărat nu exista o altă personalitate 
în imperiu care să se bucure de atâta prestigiu. De aceea, Roman s-a gândit să-1 facă membru al 
familiei imperiale prin alianţă dar fii săi, temându-se de marea sa influenţă, au uneltit la intrarea lui în 
dizgraţie şi chiar la înlocuirea cu incapabilul Pantherios, care a şi fost bătut curând de arabi. 

Raporturile cu ruşii 

In iunie 941, când împăratul Roman Lekapenul se pregăteşte să profite de dimensiunile din sânul 
Emiratelor Arabe, trimiţând acolo armata, C-opolul este atacat de o importantă flotă rusească condusă 
de Igor, cel mai tânăr fiu al lui Rurik şi succesorul lui Oleg la conducerea cnezatului de Liev. 
Expediţia rusească a fost pregătită în secret şi a reuşit să aducă pagube importante populaţiei de pe 
ambele maluri ale Bosforului. Scopul ei era , se pare, să forţeze pe împăratul bizantin să acorde 
privilegii comerciale negustorilor ruşi, atât la Constantinopol, cât şi în alte părţi ale imperiului. 
Expediţia rusească şi consecinţele ei pentru populaţia bizantină sunt amintite de numeroşi cronicari 
bizantini, de izvoare hagiografice şi de episcopul Liutprand de Cremona, venit în delegaţie la 
Constantinopol. Atacul ruşilor a fost însă zdrobit de flota bizantină condusă de protovestiarul şi 
cronicarul Teofanes , om de încredere al împăratului, care a utilizat focul grecesc, iar pe uscat de 
trupele lui Ioan Curcuas acesta a trebuit să se întoarcă din Asia Mică în 944. Igor nu a renunţat însă la 
planurile sale şi în anul 944 organizează o nouă expediţie, de data aceasta pe uscat, şi mai puternică 
având înrolaţi în cadrul ei pecenegi şi triburi slave. Avertizat de bulgari, împăratul bizantin trimite 
delegaţi, care-i întâmpină pe ruşi şi aliaţii lor la Dunăre, le oferă daruri şi-i convinge să trimită la 
Constantinopol persoane împuternicite în vederea încheierii unui tratat de pace. Acest tratat a şi fost 
încheiat şi el reproduce de fapt, în condiţii mai favorabile bizantinilor, acordurile anterioare oferind 
ruşilor condiţii comerciale avantajoase, dar obligându-i să nu mai atace vreodată Chersonesul şi 

celelalte cetăţi bizantine din Crimeea. Puţin timp după aceea Igor moare în cadrul unei expediţii în 
945. 

Reforma agrară 

Problemele grave ale politicii externe n-au concentrat toată atenţia împăratului Roman. Cum am 
văzut, şi în interior cu sprijinul său s-a realizat pacea în sânul Bisericii, lucru deloc neglijabil, pentru 
importanţa pe care o avea aceasta în viaţa întregii societăţi. împăratul a manifestat însă o preocupare 
deosebită pentru binele păturilor de jos ale societăţii, pentru ţărani şi militarii de rând (nsvr)Tsq 
axpaxiobxa). De altfel, el provenea dintre aceştia. Această novelă dădea posibilitatea celor bogaţi să-şi 
mărească şi mai mult domeniile în detrimentul micii proprietăţi ţărăneşti şi a celei militare; consecinţa 
era ameninţarea existenţei clasei ţărăneşti şi a stratioţilor, baza regimului themelor a armatei şi chiar a 
tezaurului statului, fiindcă aceştia plăteau impozite (mica proprietate are o mare utilitate pentru plata 
impozitelor şi asigurarea serviciului militar. Totul va fi în pericol dacă ea dispare) scria Roman într- 
una din legile sale. 

Pentru a opri acest proces Roman dă în aprilie 922 o Novelă, prin care restabileşte dreptul de 
preemţiune, oprind creşterea nemăsurată a marii proprietăţi. Din păcate această lege a fost boicotată de 
birocraţia imperială, aflată în mâna celor bogaţi. La aceasta s-a adăugat faptul că iarna anilor 927 - 
928 a fost deosebit de grea, urmată de un an agricol prost şi de foamete, încât cei săraci au fost nevoiţi 
să-şi înstrăineze pământurile şi să se pună sub patronajul celor bogaţi. A fost nevoie ca împăratul să 
de-a o nouă lege în sept. 934, prin care hotăra restabilirea gratuită a proprietăţii pierdute dacă preţul 
pentru ea fusese mai mic de jumătate decât preţul normal. Dacă însă preţul de cumpărare fusese 
normal, proprietatea era redată fostului proprietar cu obligaţia acestuia să plătească suma încasată în 
timp de trei ani. Şi celelalte acte de tranzacţie efectuate după anul 922, privitoare la donaţii, testamente 
etc. Erau anulate prin legea din 934. 

Nici legea din 934 n-a fost aplicată în întregime, ea fiind la fel boicotată de cei interesaţi. Aceste 
măsuri i-au creat lui Roman mare antipatie printre aristocraţi, care vedeau în el un parvenit, urcat pe 
tronul Bizanţului, doritor să-şi facă propria-i dinastie în detrimentul celei legitime, reprezentată de 
Constantin. Din această cauză Roman a trebuit să facă faţă multor comploturi. 

Sfârşitul domniei 

Dacă luăm în considerare starea internă şi externă a imperiului pe care a preluat-o Roman în anii 
919-920 şi o comparăm cu ce de la sfârşitul domniei sale (944), putem aprecia mai bine marile 
realizări ale acestuia. Cele mai însemnate succese le-a obţinut însă la politica externă: a făcut din 
bulgari duşmanii cei mai temuţi ai imperiului, aliaţii, a rezistat presiunilor arabe din Orient şi chir a 
extins graniţa spre Eufrat şi Tigru, reparând astfel terenul pentru reluarea ofensivei antiarabe în 
perioada următoare; a înfrânt de două ori cerbicia ruşilor şi a încheiat cu ei înţelegeri favorabile 
Bizanţului. Roman se numără printre primii împăraţi de după Iustinian, care a lăsat imperiul mai mare 
şi mai puternic decât îl preluase. Succesele acestea le-a obţinut prin darul de a-şi fi ales colaboratori 
capabili, ca Ioan Curcuas şi Teofanei, prin înlăturarea de la palat a elicei de linguşitori şi incapabili 
prin simţul său cel abil diplomat şi prin faptul că s-a bazat pe clasele care reprezentau în mod real 
pivotul statului: ţărănimea şi armata. Ca drongar a acordat o atenţie sporită flotei, pe care a 
reorganizat-o şi cu ea a putut obţine victorii strălucite. Roman a ştiut să-şi facă din Biserică un aliat, 
iar patriarhul Nicolae Misticul a fost pentru el un prim ministru. 

Din păcate , sfârşitul domniei a fost trist nu aşa cum ar fi meritat. In ziua de 20 dec. 944 cei doi 
fii ai săi Ştefan şi Constantin l-au obligat să părăsească tronul şi l-au trimis în exil în Insula Proti, unde 
devine călugăr şi mai trăieşte până la 15 iunie 948, când moare. Anii petrecuţi în mănăstire au fost de 
penitenţă şi rugăciune. In această atmosferă el a ajuns să reflecteze asupra deşertăciunilor vieţii şi chiar 
să-şi renege întreaga sa activitate atât de propice imperiului. 

Cauza detronării lui stă în nesiguranţa fiilor săi Ştefan şi Constantin , că vor fi ei desemnaţi ca 
succesori la domnie. De fapt împăratul se gândise să lase urmaş pe Christofor, fiul său favorit şi cel 
mai capabil. Murind însă acesta în 938, fără să lase decât urmaşi mici, gândul său s-a îndreptat spre 
Constantin Porfîrogenetul pe care în testamentul său din 944 îl şi desemnase înaintea lui Ştefan şi 
Constantin. Rezerva faţă de proprii copii era justificată de viaţa uşoară şi incapacitatea acestora, fapte 
care l-au determinat pe împărat să nu le încredinţeze nici o misiune importantă. Revolta şi domnia 
copiilor împotriva tatălui lor a fost însă de scurtă durată, căci la 27 ian. 945 Constantin Porfîrogenetul, 
succesorul legitim 1 tron, îi arestează şi-i trimite la Mănăstirea în care era şi tatăl său preluând personal 
conducerea imperiului. 

CONSTANTIN AL VII-LEA PORFÎROGENETUL 
SINGUR ÎMPĂRAT 

(27 ian. 945 - nov. 959) 

Când a preluat conducerea imperiului Constantin avea 39 de ani. Până la această vârstă el fusese 
ţinut departe de conducere, împăratul Roman Lekapenul neîncredinţându-i nici o misiune importantă. 
In această izolare forţată Constantin s-a dedicat familiei şi scrisului. El avea o instrucţie şcolară 
frumoasă şi, în plus, înclinaţia spre cercetare, ştiinţă şi artă. Ca şi altădată Teodosie al II-lea şi-a găsit 
plăcerea studiind, copiind manuscrise, cercetând arhivele şi redactând lucrări moral-ştiinţifice, care 
sunt astăzi izvoare preţioase ale istoriei bizantine. La Mănăstirea Varlaam de la Meteora se păstrează 
un Tetraevanghel scris de mâna împăratului şi semnat la sfârşit cu cerneală roşie (purpură). 
Frumuseţea scrierii justifică să i se atribuie şi lui calificativul de „caligraful". Activitatea aceasta 
cultural-ştiinţifică a continuat-o şi după ce şi-a luat tronul imperial în primire. A încredinţat sarcinile 
politice şi militare unor oameni capabili, care fac din domnia lui o perioadă de mari realizări. Deşi 
lucrările pe care le-a scris Constantin nu se disting prin prea multă originalitate şi unitate, totuşi au 
valoare pentru faptul că se bazează pe documente credibile, găsite în arhivele imperiale, unde el avea 
acces uşor. Unele din documentele care au stat la baza informării lui s-au pierdut în cursul timpului, 
aşa că opera sa capătă valoare şi prin transmiterea până la noi a unor izvoare dispărute. 

Patru lucrări sunt considerate opere personale ale lui Constantin VII, chiar dacă pentru redactarea 
lor el s-a folosit de ajutoare, care i-au adunat materialul din arhive. 

1 . De administrando imperio (Despre cum trebuie guvernat imperiul), tradusă şi în limba română 
de Vasile Grecu sub titlul: Sfaturi către fiul său Romanos . Este vorba de o lucrare destinată instruirii 
pentru domnie a fiului său Roman, singurul băiat din cei 6 copii ai săi. Roman fusese asociat la tron şi 
încoronat la 6 aprilie 945, în ziua de Paşti. In lucrarea Constantin dă sfaturi fiului său arătându-i cum 
trebuie să domnească. Sunt aici informaţii de natură politică, asupra popoarelor cu care imperiul avea 
bune legături diplomatice ori erau în duşmănie dincolo de graniţe. Se vorbeşte, astfel, de obiceiurile 
acestora, de modul de luptă, de teritoriile pe care le ocupă etc. Unele dintre popoarele barbare, despre 
care scrie împăratul (pecenegi, cumani) se aflau şi pe teritoriul de azi al României, încât lucrarea 
devine un izvor preţios şi pentru noi. Alte sfaturi se referă la eticheta şi ţinuta împăratului: cum trebuie 
să se îmbrace, să meargă, când trebuie să zâmbească ori să râdă, să vorbească, să stea în picioare ori să 
se aşeze. Toate acestea erau importante nu numai în raporturile sale cu supuşii, ci mai cu seamă cu 
ambasadorii popoarelor străine. 

Lucrarea a fost alcătuită între anii 948 - 952 (sau 951), după datarea lui J.B.Bury şi acceptată de 
Arnold Toynbee (p. 576 - 577). 

2. De ceremoniis aulae byzantinae (Despre ceremoniile de la curtea bizantină), o lucrare 
compozită, fără contribuţie originală deosebită a împăratului, dar foarte valoroasă prin informaţiile pe 
care le conţine. Autorul însuşi declară că cea mai mare parte este o compilaţie de scrieri vechi. Se 
vorbeşte în ea de ceremoniile religioase, civile şi militare, de la Sfânta Sofia şi Palatul Imperial ori din 
alte părţi ale capitalei, despre modul lor de desfăşurare. Din punct de vedere istoric relatările prezintă 
interes major. 

Dar în afară de ceremoniile propriu-zise sunt în lucrare numeroase alte date despre împăraţi, 
patriarhi, personalităţi bizantine ori chiar străine. Aflăm ,de pildă, de modul în care au ajuns la domnie 
împăraţii Leon I, Anastasius I, Iustin I, Iustinian I, Nichifor Focas , despre mormintele împăraţilor din 
Biserica Sfinţii Apostoli şi alte biserici din Constantinopol, despre cheltuielile făcute pentru 
expediţiile în Creta în timpul împăratului Leon VI şi Constantin al VH-lea, despre primirea 
ambasadorilor etc. Lucrarea a fost începută în timpul când era împărat Roman I şi continuată când 
Constantin a fost singur la domnie până în anul 959. după moarte s-au mai făcut adaosuri, sigure fiind 
cele privitoare la decesul împăratului, aşa încât ni se prezintă azi în acest fel. Adaosurile nu seacă 
valoarea ei documentară. 

3. De thematibus (Despre theme). In esenţă, este o expunere a împărţirii administrative în theme 
a imperiului Bizantin, dar ea cuprinde şi informaţii istorice, care depăşesc cadrul strict administrativ, 
indicat în titlu. Ca şi în celelalte lucrări menţionate mai sus, şi aici informaţiile istorice nu sunt 
prezentate în strictă ordine cronologică, ci cele vechi coexistă cu cele mai noi. De pildă pentru anumite 
zone este folosit ca izvor de informare pentru ordinea administrativă a imperiului Synecdemus al lui 
Hierokles , lucrare alcătuită la mijlocul sec. al V-lea, dar reactualizată în sec. la Vl-lea în timpul lui 
Iustinian. In această situaţie se află Dobrogea (Scythia Minor), pentru care se copiază ca ordine 
administrativă valabilă în sec. al X-lea situaţia aflată în Synecdemus. Tot De thematibus ne 
informează însă că Dobrogea devenise în ultimul sfert al sec. la VH-lea o parte constitutivă a themei 
Thracia, întemeiată de Constantin al IV-lea după instalarea bulgarilor în Peninsula Balcanică. In cadrul 
themei Thracia, Dobrogea constituia o turma , adică o subdiviziune a ei. 

De thematibus a fost alcătuită (după H. Ahrweiler) către sfârşitul domniei şi n-ar fi fost terminată 
(cu siguranţă în ce priveşte occidentul). J.B. Bury şi Arnold Toynbee (p. 576) propun ca perioadă de 
alcătuire a lucrării anii 934 - 944. 

4. O altă lucrare considerată printre cele mai de seamă realizări ale lui Constantin VII 
Porfirogenetul este: Istoria vieţii şi activităţii lui Vasile, celebru împărat, pe care Constantin nepotul 

său prin graţia divină împărat al romanilor a compus-o din diferite povestiri şi a dictat-o unui scrib. în 
fond, avem de a face cu o apologie a împăratului Vasile I Macedoneanul, bunicul lui Constantin şi 
întemeietorul dinastiei. Lucrarea a fost alcătuită (după Toynbee) după anul 948 până spre 950. Faptele 
sunt relatate în aşa fel încât Vasile apare ca provenind dintr-o familie nobilă, iar întreaga sa activitate 
plină de realizări. 

In prima parte expune istoria lui Vasile până la urcarea sa pe tron, în a doua vorbeşte de politica 
internă; iar în a treia, despre războaiele duse în Orient şi Occident; în a patra, despre activitatea 
edilitară; în a cincea, despre istoria personală din ultimii ai împăratului. Planul este remarcabil şi prin 
aceasta lucrarea se ridică deasupra operelor istorice realizate în sec. al X-lea, atât în răsărit, cât şi în 
apus. 

5. O altă categorie de lucrări a fost realizată cu sprijinul, la iniţiativa sau chiar cu contribuţia 
personală a împăratului. Istoria lui Genesius , alcătuită între anii 944 - 948 şi cărţile I - IV a lui 
Theofanes Continuatus, redactate între anii 949 - 950 intră în această grupă. Dar mai numeroase sunt 
lucrările cu caracter enciclopedic inspirate şi sprijinite de împărat, dar realizate de echipe de 
specialişti. Numărul lor este mare nu numai în timpul lui Constantin ci şi în întreg sec. al X-lea, care a 
şi fost numit din această cauză secolul „Enciclopedismului".. 

In alt capitol dedicat vieţii cultura-ştiinţifice vor reveni asupra acestor enciclopedii. Deocamdată 
ne oprim asupra enciclopediilor la care Constantin al VH-lea a avut un rol direct. Enciclopedia istorică 
în 53 de cărţi, din care nu au mai rămas decât Extrasele despre ambasade (Excerpta, cărţile 26 - 27) cu 
materiale culese din arhivele imperiale. 

Geoponice (rsco7toviKa), enciclopedie agricolă şi Iatrica (IaxpiKd), enciclopedie medicală sunt 
privite ca remanieri ale unor lucrări anterioare. 

In cadrul preocupărilor sale cultural-ştiinţifice se înscrie şi grija pe care Constantin al VH-lea a 
avut-o pentru învăţământul superior. El reorganizează Universitatea din Constantinopol, ale cărei baze 
le pusese Bardas la mijlocul sec. al IX-lea, înfiinţând catedre noi şi aducând ca profesori şi alţi 
reputaţi din imperiu. Acestora le şi acordă ranguri de seamă în ierarhia bizantină. Ştiinţele ne spune 
Cedrenus, un autor care nu este, în general prea favorabil lui Constantin, adică aritmetica, muzica, 
astronomia, geometria, stereometria şi aceea care este stăpâna tuturor, filosofia, el le-a restabilit prin 
activitatea sa personală. El a căutat profesorii cei mai de seamă şi cei mai distinşi pentru fiecare dintre 
ele, ia primit şi a adunat în jurul lor studenţi ( Cedrenus II, p.326). 

împăratul a încurajat înscrierea la Universitate a unui număr mare de studenţi, cu scopul de a 
recruta din ei cadre cultural-ştiinţifice şi pentru diferitele funcţii administrative. 

Theophanes Continuatus ne relatează următoarele în legătură, cu atitudinea împăratului 
Constantin faţă de studenţi: „Autocrator Constantin VII a manifestat cea mai mare grijă şi sprijin 
pentru studenţi. El îi primea zilnic la masă şi la palat, le dădea bani, îi încuraja cu cuvinte alese; şi nu 
trecea mult timp până ce datorită dragostei şi înţelepciunii împăratului, ei îşi însuşeau ştiinţele şi 
artele cele mai înalte. Atunci el alegea din ei judecători, secretari, episcopi" (Theopan Conţin., Despre 
Constantin Porphyr 14, p.446) 

Astfel, şcolile bizantine cu discipline predominant umaniste puteau pregăti oameni capabili să 
devină clerici, judecători, generali, exceptând pe cel chinez, n-au fost reunite mai frecvent cele două 
calităţi de savant şi funcţionar (Rambaud, p.70). 

Aceste preocupări cultural-ştiinţifice, care i-au solicitat mare parte din energiile creatoare ale 
împăratului, n-au prejudiciat bunul mers al statului, aşa cum susţin unii cronicari posteriori domniei 
lui Constantin (Ioan Skylitzes, Mihail Glykas şi Zonaras), de fapt, simpatizanţi ai împăratului Roman 
Lecapenul. Mai veridică este relatarea făcută de Theophanes Continuatus, contemporan cu împăratul, 
care-i prezintă domnia într-o lumină foarte favorabilă. 

Chiar dacă Constantin a fost, aşa cum am spus,un "om de birou", aplecat mereu asupra cărţilor 
(libris incubentem),cum ne spune Lituprand de Cremona (Antap., 1. V, c. 14) şi nu sa deplasat 
niciodată din Constantinopol în fruntea armatei pentru a înfrunta pe duşmani, totuşi el n-a fost străin 
de treburile generale ale statului. Mai întâi trebuie relevată grija de a asigura comunitatea dinastiei prin 
aceea că chiar din 6 aprilie 945 el încoronează ca asociat la tron şi deci succesor pe fiul său Roman, 
După aceea ia măsuri energice de schimbare a garniturii de demnitari legată de fosta conducere a 
imperiului, păstrând însă pe patriarhul Teofilact , cumnatul său şi dând o responsabilitate ,majoră lui 
Vasile, un fiu bastard al împăratului Roman I, pe care îl face succesiv protovestiar, patricius, 
parakimomen şi chiar confidentul său. Vasile i-a fost fidel şi 1-a ferit pe împărat de unele comploturi 
organizate împotriva lui. Şi alţi colaboratori s-au distins prin capacitate şi fidelitate. Unul dintre ei a 
fost Iosif Bringas, căruia i-a dat răspunderi mari administrative şi militare. 

In domeniul militar Constantin,spre deosebire de predecesorul său, s-a bazat pe membrii familiei 
Focas: Bardas Focas şi fiii săi Nichifor şi Leon Focas , care vor înregistra succese răsturnătoarea atât 
pe frontul oriental, cât şi în alte părţi ale imperiului. Colaboratorii aceştia în politica internă şi externă 
dau strălucire domnitorului Constantin Porfirogenitul. 

în politica internă trebuie remarcat faptul că deşi Constantin avea origine imperială, fiind fiul 
unui mare sprijinitor al celor bogaţi, el a mers pe linia trasată de Roman I. Legiile sale date în 947 şi 
după aceea apără pe cei săraci de oprimarea bogătaşiilor şi protejează bunurile militare. In justiţie 
acordă fonduri pentru judecarea proceselor în tribunalele din theme şi obligă pe judecători să scurteze 
termenele de judecată. 

In relaţiile externe Constantin are intense relaţii diplomatice cu mai toate curţile din Europa 
Occidentală, cu arabii din Spania şi Africa. Relaţiile bune din aceste părţi aveau ca scop ţinerea lor 
departe de luptele pe care împăratul le plănuia împotriva emireului din Insula Creta. Relaţiile acestea 
diplomatice nu trebuie însă înţelese în sensul celor de azi , adică prin prezenţa permanentă a unor 
ambasadori în tăriile respective. Ele se limitau de la delegaţii care se deplasau în străinătate în vederea 
captării bunăvoinţei conducătorilor politici ori a încheierii unor înţelegeri cu ei. Şi la Constantinopol 
veneau asemenea delegaţii şi împăraţii le primeau, după caz, cu mare fast ori cu răceală, în funcţie de 
interesul care-1 prezentau. Printre vizitele desfăşurate cu fast în capitala imperiului, despre care avem 
informaţii asupra modului cum s-a desfăşurat, se numără şi aceia a prinseţei Olga de Kiev. Olga era 
văduva lui Igor şi spre deosebire de acesta ea e deja creştină, căci a sosit la Constantinopol însoţită de 
preot. Primirea pompoasă care i-a fost pregătită la Constantinopol a contribuit la îmbunătăţirea 
atmosferii în vederea creştinării de mai târziu a ruşiilor. 

In confruntările militare inamicul cel mai redutabil au rămas în continuare arabii din orient, 
din Marea Egee, în special din Creta, şi din Mediterana occidentală. In orient în fruntea arabiilor se 
afla temutul Saif-ad Daulah, emirul Agerului şi împotriva acestuia va avea să lupte armata bizantină 
condusă de Bardas-Focas. Luptele s-au purtat iniţial dincolo de Munţii Taurus, în Mesopotamia 
Superioară, unde armata bizantină profitând de disensiunile pe care Saif-ad Daulah le avea cu emirul 
de Egipt şi Damasc , Ikchide, aliat al Bizanţului, cucereşte în anii 948 - 949 oraşele Germaniceea 
(Marash) şi Erzerum, obţinând şi o pace avantajoasă. Bazat pe această pace din orient împăratul 
bizantin organizează o expediţie împotriva Insulei Creta ocupată de arabi de mai bune de un secol şi 
jumătate şi care nu numai că era folosită ca bază de piraterie în Mediterana şi în Grecia, dar priva 
imperiul de un punct strategic important. 

S-au făcut enorme eforturi materiale şi diplomatice pentru organizarea acestei expediţii, care a 
eşuat însă în anul 949 din cauza incompetenţei conducătorului ei Constantin Gongyles. 

In anul 950 Saif-ad-Daulah invadează Asia Mică ajungând până aproape de Constantinopol, dar 
iarna grea şi contraofensiva armatei bizantine condusă de acelaşi Bardas Focas îl obligă la retragere 

după ce pierde aproape întreaga sa armată. în anii următori hărţuielile lui Saif-ad-Daulah n-au încetat 
în Orient, dar ele au fost anihilate de strategii bizantini din Cilicia şi Mesopotamia şi mai ales de 
vestiţii generali Nichifor Focas şi Ioan Tzimiskes. 

Au fost recâştigate pentru imperiu oraşe ca Amida, Alep, Samosata, Teodosiopolis, Hadath, 
Germaniceea adică toată zona din partea superioară a Eufratului şi Tigrului. Aceste victorii s-au soldat 
însă cu pierderi umane din partea bizantinilor şi chiar cu moartea unor generali de seamă. In luptele 
pentru Germaniceea din anul 953 a fost grav rănit la faţă Bardas Focas şi a trebuit să cedeze comanda 
trupelor fiului său Nichifor Focas. In aceleaşi împrejurări, fiul cel mai mic al lui Bardas Focas, anume 
Constantin,m a căzut prizonier la arabi şi a murit curând la Alep. Victoriile acestea antibizantini şi 
nefericirea celor doi Focas au prilejuit la curtea lui Saif-ad-Daulah mare bucurie şi au fost imortalizate 
de poeţi cu multe detalii. 

Teritoriile recâştigate din mâna arabilor au fost organizate în provincii şi theme: Mesopotamia, 
Iykandos, Khanzit, Samosata, Seleucia, Melitene, iar Armenia, Iberia intră în sfera de acţiune 
bizantină. De aici se vor recruta în cursul sec. al X-lea ostaşi, diplomaţi, şi buni administratori. 
Cuceririle acestea din zona superioară a Eufratului şi a Tigrului asigurau baza de pornire pentru acţiuni 
ofensive spre sud în direcţia Tarsului, Antiohiei şi Ierusalimului. Victoriile militare bizantine obţinute 
împotriva arabilor se explică nu numai prin reformele care avuseseră în cadrul armatei Theme ci şi 
prin elanul religios de care erau cuprinşi atât soldaţii cât şi comandanţii de a lupta împotriva 
necredincioşilor, împotriva blasfematorilor lui Hristos. Cu toţii se considerau apărători şi „salvatori ai 
creştinătăţii" şi pentru a înţelege mai bine atmosfera religioasă de atunci să ne amintim cu ce fast şi 
evlavie a fost primită la Constantinopol sfânta Mahramă a Mântuitorului în anul 944 . 

Raporturile cu Bulgarii 

înţelegerile încheiate de Roman I cu Simeon au durat şi în timpul ţarului Petru. Acesta, fiind 
căsătorit cu Măria Lecapena, o bizantină autoritară, demnă reprezentantă familiei Lecapenilor, a fost 
dominat de personalitatea acestea şi astfel s-a creat cale liberă de pătrundere în mediul bulgar a 
obiceiurilor bizantine, oamenilor de afaceri, a culturii şi mai ales a credinţei creştine. Toate acestea 
vor contribui mult la schimbarea feţei Bulgariei din punct de vedere economic şi cultural. Ţarul 
bulgar fusese crescut şi el la Constantinopol iar acum, când avea puterea se simţea foarte mândru de 
titlul de „fiu spiritual" al împăraţilor Romei de răsărit. Tributul stabilit în timpul lui Simeon era plătit 
de bizantini sub eticheta unui ajutor financiar dat Măriei Lecapena din partea familiei. Toate acestea 

stabileau un echilibru în raporturile bizantino-bulgare pentru menţinerea cărora Roman I fusese foarte 
grijuliu. 

Constantin al VH-lea, care era pătruns de grandoarea demnităţii imperiale şi nu privea cu ochi 
buni căsătoria nepoatei sale cu un prinţ barbar, a acceptat în practică aranjamentele făcute de 
predecesorul său la domnie, deoarece ele aduceau pace imperiului într-o zonă periculoasă. Se poate 
spune, deci, că în timpul lui Constantin bizantinii au avut linişte din partea bulgarilor. De altfel, după 
moartea lui Simeon , statul bulgar şi-a pierdut mult din putere. Marele campanii militare slăbiseră 
economic forţa sa, iar Petru nu se putea compara în nici o privinţă cu tatăl său. Slăbirea statului bulgar 
va afecta şi raporturile sale cu populaţiile trans-danubiene, creând premisele unor tulburări în această 
zonă, pe care Bizanţul nu le putea ignora. 

De aceea diplomaţia bizantină se va strădui să întărească legăturile cu pecenegii, care locuiau 
atunci pe coasta de nord a Mării Negre, între Dunăre şi Don. La mijlocul sec. al X-lea o alianţă cu 
pecenegii era considerată piatra unghiulară a diplomaţiei bizantine. De ea depindea siguranţa 
posesiunilor bizantine din Crimeea şi înflorirea comerţului cu Rusia. In plus, vecinii de nord ai 
Bizanţului, bulgarii, maghiarii şi ruşii, care aveau mare teamă de pecenegi, fiindcă tuturor le 
provocaseră dure înfrângeri, nu vor mai îndrăzni să atace imperiul. „Eu socot, scria Constantin al VII- 
lea, în De administrando imperio L că va fi totdeauna un mare avantaj pentru împăratul romanilor să se 
străduiască a avea pace cu neamul pecenegilor şi să încheie cu ei convenţii ori tratate de prietenie; aşa 
cum se cuvine acestui neam". Responsabilitatea pentru negocierile cu pecenegii o lăsăm în seama 
strategului de Chersin. 

In acest context se înscriu şi raporturile cu ruşii, care în timpul Olgăi erau bune şi de aceea vine 
la Constantinopol într-o misiune de pace. In aceeaşi sferă de interese intră regiunile Caucaziene unde 
trăiau khazarii şi alanii. De când khazarii trecuseră la iudaism raporturile cu ei se răciseră, dar hanul 
lor rămânea înscris pe locul al II-lea, după califul de Bagdad în protocolul diplomatic privitor la 
conducătorii necreştini. In schimb, în acest timp o atenţie specială se acordă alanilor, din aceeaşi zonă, 
care se şi creştinează la începutul sec. al X-lea primind chiar un arhiepiscop din partea patriarhiei 
Constantinopolului pe vremea când păstorea Nicolae Misticul. Constantin al VH-lea accentuează 
folosul pentru imperiu al alianţei cu alanii, deoarece ei ar împiedica atacurile khazarilor împotriva 
Crimeei. Conducătorul lor care deţinea titlul de et,ov(Jiă<JTr\q , se mândrea că este unul dintre cei trei 
sateliţi ai bizantinilor şi se putea numi „fiu spiritual al împăratului". O situaţie asemănătoare o avea şi 
conducătorul Abasciei, care reprezenta interesele bizantine în zona strategică dintre Alania, Armenia şi 
coasta Mării Negre. 

Raporturile cu maghiarii stabiliţi în câmpia Panonică au rămas în prima parte a domniei lui 
Constantin 1 VH-lea sub influenţa tratatului încheiat cu ei de Roma în anul 943. Acest tratat a fost 
reînnoit în jurul anului 948 când vine la Constantinopol o delegaţie în frunte cu Bultzus (Bou^x^oug) 
care este botezat şi primeşte titlul de patricius. Curând după aceea soseşte în capitala imperiului un alt 
conducător Gyula , care i-a urmat exemplul lui Bultzus în botez şi la întoarcerea în ţară patriarhul 
Teofilact îi dă pe călugărul Ierotei, hirotonindu-1 episcop al Turciei (Ungariei) (s7riaK07io<; ToupKiaţ). 
Botezul acestora şi trimiterea episcopului Ierotei în Turcia contează ca moment în care o parte a 
maghiarilor au primit creştinismul ortodox. Trebuie precizat că Ierotei n-a activat la Alba Iulia, cum 
susţin unii cercetători unguri ci în Ungaria, unde era Turcia necreştină. Transilvania nu s-a numit 
niciodată Turcia, iar populaţia ei era la vremea botezului conducătorilor maghiari de ,mult creştină. 
Teritoriile maghiare privitoare la localizarea Turciei în Transilvania se explică prin dorinţa de a arăta 
ocuparea pământului românesc chiar din sec. al X-lea, lucru neadevărat. Transilvania a căzut sub 
dominaţie maghiară treptat şi pe o lungă perioadă de timp. 

După anul 955 raporturile religioase ale ungurilor cu Bizanţul se schimbă. In acel an ungurii sunt 
bătuţi de împăratul german Otto I cel Mare pe râul Lech lângă Augsburg şi puterea lor militară este 
distrusă pentru mai multe decenii. Consecinţa cestei înfrângeri pe plan religios este că ungurii vor 
deveni zonă de misiune catolică, în care vor activa misionarii germani şi vor pregăti botezului regelui 
Ştefan I de către Roma. 

Sfâşitul lui Constantin la VH-lea 

După numai 14 ani de domnie timp în care Constantin a dat imperiului o stabilitate cunoscută 
mai înainte, în sensul că aşezat monarhia bizantină pe principii mai sigure, a consolidat şi lărgit 
graniţele imperiului şi s-a făcut el însuşi centrul unei mişcări literare şi ştiinţifice, ca autor sau ca 
Naecena, închide ochii în ziua de 10 dec. 959 în palatul imperial. Cauza morţii timpurii nu se cunoaşte. 
Unii cronicari o pun pe seama otrăvirii de două ori în alimente, făcută de propriul său fiu Roman al II- 
lea, decăzut moral şi cel mi rău împărat din dinastia macedoneană. Alţii scot că el avea o sănătate 
şubredă de care s-a plâns adeseori şi la care face amintire şi în prefaţa panegiricului scris în memoria 
bunicului său, împăratul Vasile I: „Dorinţa mea a fost să scriu istoria minunatelor evenimente ale 
întregii perioade bizantine din istoria romană, să includ în faptele împăraţilor şi ale subordonaţilor lor 
civili şi militari, ca şi alte întâmplări de seamă. Dar această lucrare necesită mult timp, muncă asiduă, 
un mare număr de cărţi şi să fi degajat de treburile publice; dar nici un din aceste uşurinţe nu-mi stau 
la dispoziţie. De aceea trebuie să mă mulţumesc să scriu viaţa unui singur împărat. Dacă mi-ar fi fost 

hărăzit să mai trăiesc şi dacă aş putea să mai am chiar un scurt răgaz de la boală şi dacă treburile 
publice nu mi-ar sta în cale, aş putea, eventual, să continui povestirea mea mai departe. Aş vrea să 
expun întreaga istorie a dinastiei lui Vasile până la propria mea generaţie...". 

Din păcate, călătoria aceasta n-a contribuit la refacerea forţelor spirituale şi morale, ci mai 
degrabă i-au întărit convingeri în unele presentimente rele. După ce galera imperială, frumos 
împodobită, la dus pe coasta Asiei Mici şi a vizitat Niceea, locul celor două Sinoade Ecumenice, 
revine la Muntele Olymp. La poalele lui întâlneşte pe egumenul mănăstirii Sf Athenogene, care i-a 
arătat un pergament scris cu cerneală roşie chiar de tatăl său Leon al Vl-lea. Textul reprezintă o 
profeţie făcută de vechiul stareţ potrivit cărei Leon va avea un fiu, care-i va fi succesor la tron şi că în 
momentul când va vizita muntele Olymp el va fi la sfârşitul vieţii . Recunoscând scrisul tatălui său 
Leon, împăratul Constantin a fost impresionat de profeţie, i-a cerut egumenului pergamentul şi a zis 
melancolic că îşi dă seama de adevărul profeţiei. A mers mai departe pe muntele Olymp, urcând până 
la chiliile de sus şi s-a încredinţat rugăciunilor schimnicilor. Un eremit bătrân retras chiar pe culmea 
muntelui la care împăratul vroia să urce, era cunoscut pentru evlavie şi pentru sfinţenia vieţii; el a 
coborât la împărat pentru a-i face trista povestire: în curând va muri. 

Băile pe care împăratul le-a făcut în apele termale de la Prusa, nu i-au folosit şi a revenit bolnav 
în capitală. După ce a încredinţat pe fiul său grijii eunucului Iosif Bringas preositus sacri paltii , a 
murit. Funeraliile s-au desfăşurat cu mare fast după tradiţia inaugurată de Constantin cel Mare şi pe 
care însuşi împăratul o consemnase în De cerimoniis aulae byzantinae. Pe un pat de paradă totul din 
aur, patul durerii (kXivt) r\ S7iovo(j,a^O(j,svr) Xvnr)q) e pus trupul neînsufleţit al împăratului , acoperit cu 
hlamidă de aur, dar cu faţa descoperită şi cu coroana pe cap. Patul este aşezat în sal măreaţă „a celor 
19 paturi", cu cupolă foarte înaltă, unde împăratul prezidase de atâtea ori banchetele date în onoarea 
marilor demnitari şi oaspeţi ai imperiului. Câtăva vreme împăratul rămâne aici pentru a fi cinstit de 
membrii casei imperiale şi personalul palatului, cântări, miros de tămâie, torţe aprinse, toate fac parte 
din ceremonialul cinstirii. După aceea maestrul de ceremonii adresându-se împăratului zice: „Ieşi 
împărate, regele regilor, domnul domnilor te cheamă". 

La ieşirea din palat cosciugul este oprit în marele vestibul de la intrarea principală prin care 
împăratul trecuse de atâtea ori, mai ales când mergea la Sfânta Sofia. Aici demnitarii cei mai de seamă 
ai imperiului îşi iau rămas bun, sărutându-1 pe împărat, fără să-i mai facă închinăciune ca altă dată, 
căci acum nu mai este stăpânul lor, ci părinte, iar sărutul este ca de la fiu, ca din partea familiei. In 
ordine ierarhică se perindă magistri (generalii), patricii , senatorii , militarii , prinţii barbari , ambsadorii 
etc. Procesiunea se continuă pe drumul spre Biserica Sfinţii Apostoli, unde Constantin îşi pregătise 

locul de veci (sarcofagul) alături de tatăl său Leon şi unde mersese de atâtea ori să tămâieze 
mormintele predecesorilor. 

Continuatorul lui Theophanes, martor ocular, descrie în felul următor ecoul cortegiului în masa 
populaţiei constantinopolitane: „La ce bun să mi descriu drumul prin oraş, mulţimea poporului 
îmbulzindu-se din toate părţile, unii privind de sus de pe acoperiş şi de pe terasele caselor coşciugul 
imperial, alţii aflându-se pe marginea drumului ori la etajele superioare ale locuinţelor. 

Unii plâng pe tăcute, alţii îşi bat pieptul şi suspină copleşiţi de durere, scoţând ţipete ascuţite, 
fiecare este copleşit de durere generală. Pe cosciugul împodobit cu perle şi cu pietre preţioase ei varsă 
torente de lacrimi. 

Ultima oprire este la Heroin-ul Sfinţilor Apostoli, unde împăratul este depus într-un sarcofag de 
marmoră, imitând culoarea sângerândă a plămânului uman şi apoi aşezat lângă al tatălui său Leon". 

Unii panegirişti bizantini spun că împăratul Constantin era foarte credincios. După continuatorul 
lui Theophanes, foarte apropiat împăratului, rugăciunile sale erau atât de mult ascultate de Dumnezeu, 
încât mulţumită lor se obţineau victorii pe câmpul de luptă. Aşa, de pildă, Pothus Argyr ar fi înfrânt pe 
unguri. 

Alţi istorici laudă mărinimia şi generozitatea cu care a ajutat Biserica, dovadă pentru aceasta 
fiind chrysobulele referitoare la darurile făcute Bisericii din Patras, mănăstirilor Sfântul Ioan 
Botezătorul de la Thesalonic, Xiropotamu şi Iviron de la Athos şi multor altora. Este interesat de 
relevat că în lista de cărţi pe care el socotea că trebuie să continue „biblioteca ambulantă a 
împăratului" în campaniile militare pe primul loc sunt indicate cel de ritual religios. In Tactika , 
lucrare, care i se atribuie, scrie în felul următor despre ceea ce trebuie să facă împăratul înainte de a 
începe lupta: „Când a sosit ziua luptei, armata trebuie să lase la o parte patimile pământeşti. Trebuie să 
se roage. In noaptea care precede lupt să se cânte psalmi, iar preoţii să facă slujbe, întreaga armată să 
primească împărtăşania şi numai după aceea să meargă la luptă. Ostaşii vor deveni astfel mai sprinteni, 
pentru că ei au ca ajutor pe Dumnezeu şi pe Maica Sa Măria". (Tactika, 1507). 

Chiar înainte de a deveni singur împărat Constantin alcătuieşte un panegiric în cinstea Sfântului 
Ioan Gură de Aur cu prilejul aniversării la 27 ian. 929 sau 938 a aducerii moaştelor sale la 
Constantinopol în 438. Acest panegiric este dovada unei mari admiraţii pe care împăratul o nutrea faţă 
de Sfântul Ioan, „faţă de alcătuirea şi orânduirea gândirii sale, amploarea perioadelor savante". In sec. 
al X-lea Sfântul Ioan s-a bucurat de o însufleţită cinstire, iar în timpul lui Constantin ea a fost prilejuită 
şi de aducerea la Constantinopol în anul 956 a osemintelor mamei sale de la Antiohia. Teodor 

Dafnopates, unul dintre celebrii cronicari ai Bizanţului, a ţinut cu acest prilej un discurs în faţa 
împăratului. 

Constantin a fost un bun soţ, iubindu-şi soţia şi dovedindu-i acestei o fidelitate nedezminţită. I-a 
acordat, poate, uneori prea mare libertate permiţându-i să se amestece în treburile publice. In familia 
sa el şi-a găsit fericirea deplină. Băitului roman şi celor 5 fiice arătându-le o tandreţe şi afecţiune 
pilduitoare. Fetele, de pildă, erau adesea implicate în treburile publice. Una dintre ele, Agata, preferata 
împăratului, îi servea de secretară şi funcţionarii cunoşteau încrederea de care se bucura. In special 
fiului său, destinat să-i urmeze le tron, i-a arătat cea mai mare dragoste. A scris lucrări speciale menite 
să-1 iniţieze în tainele conducerii imperiului, să-i trezească mândria de a fi autocrator al Bizanţului, de 
a fi născut în purpură şi prin aceasta moştenitor de drept divin. „Aceste lucruri le-am considerat după 
mintea mea şi ţi le-am făcut ştiute, fiul meu iubit, încât să fii în stare să ştii ce deosebire este între 
fiecare dintre aceste popoare şi cum să te comporţi faţă de ele şi să ţi le apropii sau să le împresori cu 
război ca pe nişte potrivnici. Căci se vor ascunde de faţa ta ca unul ce eşti mai tare şi ca de foc se vor 
feri de tine. îngrădire vor face buzelor lor şi de cuvintele tale vor fi răniţi ca de nişte săgeţi, 
înfricoşător te vei arăta lor şi în faţa ta mult se vor cutremura. Şi Atotţiitorul Dumnezeu cu scut te va 
întări şi El Creatorul tău va înmulţi anii tăi; paşii tăi îi va cârmui şi pe cale bătută te va duce. ..şi nici un 
rău nu te va atinge, întrucât El însuşi te-a ales şi din pântecele maicii tale te-a menit şi ca un bărbat 
vrednic, ţi-a dat domnia peste toţi". Pentru ca această domnie să fie veşnică, Constantin dresează lui 
Dumnezeu rugăciunea: „Doamne Dumnezeul meu, a cărui împărăţie e veşnică şi netrecătoare, să-1 
duci pe căile cele bune pe cel născut pentru Tine din mine şi faţa Ta să-i fie scut de ocrotire şi urechea 
Ta să se plece la rugăminţile lui. Mâna Ta să-i fie acoperământ şi el să domnească pentru adevăr şi 
dreapta Ta să-1 ducă pe drumul cel bun. Duşmanii vor cădea dinaintea feţei lui şi ei vor atinge cu 
fruntea pământul". (De amin. Imp., prefaţa) 

Ce dovadă mai grăitoare poate fi decât această iubire totală, faţă de fiu, căruia tatăl îi dăruieşte 
totul şi-i încredinţează viitorul în mâinile Tatălui ceresc! 

Din rânduielile de mai sus se desprinde însă şi conştiinţa demnităţii imperiale pentru cel care se 
află pe tronul Bizanţului şi este, în plus, porfirogenet, deci moştenitor de drept divin. Drepturile şi 
responsabilităţile acestuia sunt mai mari. Dar nici rangul lor nu este comparabil cu al cuiva. 

Constantin critică pe predecesorul său Roman I că a venit la palatul imperial şi a pus mâna pe 
conducere „nu ştiu cum", el nefiind porfirogenet şi de aceea nu avea nici „educaţie, nici studii" şi nici 
conştiinţa demnităţii imperiale. Drept urmare a şi permis să dea în căsătorie ţarului bulgar Petru pe o 

nepoată a Lecapenilor. Roman nu trebuia să permită asemenea mezalianţă, pentru a nu se încălca legile 
şi cutumele romane (De adm. Inp. 13, p.88) 

Iată, deci, câteva aspecte fundamentale ale personalităţii lui Constantin al VH-lea şi ale domniei 
sale. Reorganizarea învăţământului public, impulsul şi sprijinul dat mişcării literar-ştiinţifice, propriile 
sale lucrări, toate au contribuit la pregătirea unei generaţii de intelectuali, care se va manifesta creator 
în diferite domenii de activitate şi va arunca asupra următorilor împăraţi din dinastia macedoneană 
aura unei epoci de renaştere spirituală şi culturală. Stabilitatea instituţiilor statului, a monarhiei şi a 
graniţelor sunt de asemenea realizări, care se datoresc domniei lui Constantin al VH-lea. 

ROMAN AL II-LEA ( 9 nov. 959-15 martie 963) 

Dragostea şi speranţele pe care şi le pusese Constantin în fiul său aveau să se nărui lamentabil. 
Roman nu i-a semănat în nici o privinţă tatălui, căci pasiunii pentru studiu şi creaţie ştiinţifică, i-a 
răspuns cu lenea, cultului pentru viaţa de familie, i-a opus viaţa frivolă, seriozităţii implicării în 
treburile statului, i-a arătat indiferenţă. Deşi era bărbat frumos, atrăgător, plin de farmec şi graţie, n-a 
fost nici pe departe la înălţimea demnităţii imperiale. Unei prime căsătorii încheiată la o vârstă tânără 
în anul 944 cu Bertha (Eudoxia), o bastardă a regelui Hugues de Provence, dar rămasă neconsumată, 
din cauza morţii după 5 ani a acesteia, i-a urmat o a doua cu e femeie frumoasă, dar care nu era nici de 
familie şi nici de bună reputaţie. Deşi Continuatorul lui Theophanes ne asigură că ea provenea dintr-o 
familie ilustră şi că părinţii lui Roman au fost încântaţi de căsătorie, alţi istorici susţin că ea avea 
origine modestă, părinţii ei fiind proprietarii unei cârciumi într-o mahala din Constantinopol. Roman 
ar fi cunoscut-o pe Anastasia , cum o numeşte Continuatorul, fie cu ocazia unui concurs de frumuseţe 
la palat, fie în cursul aventurilor sale. Mihail Glykas, mai puţin binevoitor faţă de casa lui Constantin, 
îi spune Anastasie , nume dat în mod obişnuit servitoarelor şi curtezanelor. Ceea ce 1-a atras pe Roman 
în chip deosebit pare să fi fost frumuseţea acestei femei, care va face victime printre trei capete 
încoronate şi „mişcând lumea tot aşa dacă nu mai mult decât Elena" (Vogue). 

După căsătoria cu Roman (956) ea şi-a schimbat numele în Theofano , „pentru a arăta, cum spun 
apologeţii ei, că a fost scoasă în cale şi aleasă de Dumnezeu". Acest nume vroia să arunce uitare peste 
trecutul ei. Charles Diehl, care o trece pe Teofano în galeria prinţeselor şi împărăteselor din Bizanţ, 
admite că Teofano era „de o frumuseţe supra-umană", că „depăşea toate femeile prin frumuseţe şi 
eleganţă" şi că prin aceasta l-ar fi câştigat pe Roman. In ce priveşte portretul psihic, Diehl scrie 
următoarele: „Eu o văd mai degrabă ambiţioasă, vidă de putere şi de influenţă, capabilă pentru a-şi 

păstra imperiul, unde se ridicase, de orice, chiar de crimă. O mai văd intrigantă, violentă, uneori şi 
pătimaşă, totdeauna fără scrupule. In sfârşit, o mai văd, când interesele sale, ranchiunele ori capriciile 
sunt în joc, voit prefăcută şi perfidă. Când s-a urcat pe tron avea o influenţă considerabilă asupra lui 
Roman şi nu admitea să o „mai împartă cu altcineva". 

Această dorinţă de putere totală la palatul imperial a împins-o să-1 determine pe Roman să 
îndepărteteze înaltul personal administrativ legat de Constantin al VH-lea şi chiar pe membrii familiei. 
Cele cinci surori ale lui Roman au fost obligate să meargă la mănăstire, în ciuda protestelor energice 
ale acestora." Astfel, prin ordinul pe care i 1-a smuls slăbiciunii lui Roman, cele cinci surori ale 
suveranului au fost invitate să intre în mănăstire. In zadar mama lor a intervenit pentru ele , în zadar 
tinerele fete se ţineau strâns îmbrăţişate implorând milă şi plângând. Totul n-a avut nici un efect. 
Numai basilissa Elena a fost autorizată să mai rămână la palat, unde ea a murit curând de tristeţe. 
Fiicele ei au trebuit să se supună voinţei inflexibile, care le arunca în mănăstire şi printr-un rafinament 
de rigoare au şi fost separate una de cealaltă. In zadar prinţesele s-au revoltat pentru ultima dată când 
patriarhul Polyeuctle-a tăiat părul cu foarfecele, când au fost îmbrăcate în haina monahală ele au 
protestat, şi-au rupt hainele de dimie şi au zis că vor mânca tot timpul carne . Până la urmă Roman a 
poruncit să fie lăsate în acelaşi loc şi să-şi ducă viaţa pe care o aveau altădată la palat. Dar ele erau 
pentru totdeauna moarte pentru lume şi Teofano triumfa". (Fig. Biz. p. 223, ed. 1948, voi . I). 

Cronicarii bizantini Zonaras, Leon Diaconul şi Cedrenus susţin că Teofano l-ar fi determinat pe 
Roman să-şi otrăvească tatăl şi poate tot ea a făcut acelaşi lucru cu soţul ei şi apoi s-a implicat în 
complotul împotriva lui Nichifor Focas. 

Cu acest profil moral ne-am aştepta ca situaţia imperiului în timpul lui Roman al II-lea să se fi 
deteriorat simţitor. Din fericire n-a fost deloc aşa, deoarece în acest timp se înregistrează succese 
răsunătoare în politica externă. Teofano s-a implicat direct în politică şi alături de ea se află la cârma 
imperiului comneni foarte capabili: Iosif Bringas, fraţii Leon şi Nichifor Fokas şi generalul Ioan 
Tzimiskes. Un oarecare merit în succesele militare îl atribuie H. Gregoire (CMH, H7) şi lui Roman II 
însuşi, în sensul că el ar fi împărţit în două comandamentul scholelor, o parte luând-o Leon Focas, ca 
domestic al Orientului, cealaltă fratele său Nichifor; reforma ar fi avut succes şi s-a dovedit în 
expediţia din Creta. Tot Roman a acţionat după principiul că cei mai buni comandanţi militari trebuie 
să fie antrenaţi în lupte, acolo unde pot da cele mai bune rezultate, dar să nu rămână prea multă vreme 
la aceeaşi comandă. 

Cel mai răsunător eveniment din timpul domniei lui Roman 1-a constituit recucerirea din mâna 
arabilor a insulei Creta. De un secol şi jumătate această insulă se afla în mana corsarilor arabi şi în 
această perioadă se făcuseră multe încercări de către împăraţi să fie recâştigată, dar fără succes. 
Importanţa ei strategică pentru comerţul în Mediterană şi pentru siguranţa locuitorilor imperiului din 
Grecia şi de pe ţărmurile de vest ele Asiei Mici determinaseră numeroase încercări. 
In vara anului 960 generalul Nichifor Focas porneşte cu o puternică armată, care cuprindea 2000 de 
vase de război (şi 1300 de vase de transport. Asediază cetatea Chandax, capitala insulei, pe care o ţine 
sub control toată iarna. La 7 martie 961 Chandax cade, zidurile ei sunt rase şi este ridicată o alta 
fortăreaţă. întreaga insulă intră sub dominaţie bizantină, iar sfântul Nicon şi ucenicii săi încep munca 
de convertire a arabilor; populaţia bizantina este întărită prin aducerea de armeni şi greci din alte 
părţi. 

Nichifor Focas este primit în friumf la Constantinopol de o mare mulţime de oameni de împărat şi de 
curte. înainte de a sosi în capitală, el trecuse pe la Mănăstirea Cuviosul Luca (Osios Lucas), monument 
istoric extrem de valoros pentru arta bizantină, căci mozaicurile în aur care împodobesc biserica se 
păstrează în stare bună. 

In scurt timp Nichifor Focas părăseşte Constantinopolul şi pleacă în Orient, unde Saif-ad- 
Daulah atacese şi chiar luase sub stăpânire unele cetăţi din Cilicia şi Mesopotamia de Sus. Armata 
bizantină recucereşte în Cilicia şi Mesopotamia de Sus. Armata bizantină recucereşte Anazarbus în 
Cilicia şi apoi Germanicea în Armenia, iar în decembrie 962 chiar Alepul, capitala lui Saif-ad-Daulah. 
Deşi recucerirea acestor cetăţăţi nu însemna şi asigurarea stăpânitorilor pe o lungă perioadă de timp, 
totuşi victoriile arată superioritatea armatei bizantine. Victoriile asupra lui Saif-ad-Daulah erau tot aşa 
de importante ca şi cea repurtată asupra arabilor din insula Creta (960-961), fiindcă înlăturaseră pe cel 
mai periculos duşman din Orient şi deschideau cale unor ofensive ulterioare. 

Aceste victorii răsunătoare asupra arabilor, adăugate celor din timpul împăraţilor Roman I şi 
Constantin VII au schimbat esenţial înfăţişarea imperiului, readucându-o la starea pe care o realizase 
Heraclius în anul 630. Ofensiva arabă soldată cu înghiţirea de vaste teritorii bizantine în secolele VII- 
IX, era nu numai oprită, ci şi anihilată în mare măsură. Acest curs nou al istoriei bizantine a făcut pe 
istorici să denumească domniile împăraţilor Roman I şi Constantin VII şi Român II ca prima fază a 
Epopeei bizantine din secolul al X-lea. Această epopee se va continua sub împăraţi succesori şi va 
atinge punctul culminant în timpul lui Vasile II Macedoneanul şi o fiică Ana de care se ştie că ar fî 
jucat un rol important. 

NICHIFOR FOCAS, ÎMPĂRAT AL BIZANŢULUI 
L963 - 969 ) 

In timp ce Nichifor Focas înregistra pe frontul oriental victorii răsunătoare împotriva arabilor, 
la Constantinopol se stingea prematur din viaţă, la numai 24 de ani, împăratul Roman al II-lea (15 
martie 963). Ca urmaşi lasă doi fii, pe Vasile de 5 ani şi Constantin de 3 ani, şi o fiică, Ana, toţi 
patronaţi de împărăteasa Teofano. Victoriile militare ale lui Nichifor Focas îi atrăseseră cea mai mare 
stimă şi admiraţie la Constantinopol şi întreg imperiul, iar armata îl iubea ca pe un erou. In golul de 
putere creat prin moartea lui Roman, armata din Orient îl proclamă la Cezareea pe Nichifor împărat şi 
în această calitate porneşte spre capitală, unde întâmpină rezistenţa lui losif Pringas, care este înfrântă 
prin lupte de stradă. La scurt timp Nichifor Focas este încoronat la Sfânta Sofia în ziua de 16 august 
963 (de către patriarhul Polyeuct, ca împărat asociat al acelor doi fii porfirogeneţi, Vasile şi 
Constantin. O lună mai târziu el devine soţ al Teofanei, pentru care el face, după cum spune Leon 
Diaconul, o adevărată pasiune. La această căsătorie, Nichifor avea 54 de ani iar Teofano, 24. 

Nichifor se trăgea dintr-o mare familie aristocrată din Capadocia, în cadrul căreia se numărau 
prin excelenţă generali iluştri. Bun militar, tactician abil, el devenise în urma victoriilor cel mai 
popular om din imperiu. Aspectul său fizic nu era prea atrăgător, era mic de statură şi destul de plin, 
un corp robust pe picioare scurte, un cap mare, cu ten de culoarea noastră şi ars de soare, peste care 
cădea părul său negru; barbă scurtă înspre albire, sprâncene groase, ochii negri, cu o privire gânditoare 
şi sumbră. 

Episcopul Liutprand de Cremona, care vine la împărat într-o solie din partea lui Otto I cel Mare, 
ne spune că era de o urâţenie rară, „cu pielea neagră ca a unui negru, că i-ar fi fost frică oricui l-ar fi 
întâlnit noaptea". Descrierea dată de Liutprand este însă răutăcioasă, explicabilă prin eşecul misiunii 
sale la împărat. 

Era în schimb un om foarte credincios, onest, înclinat spre misticism şi vroia chiar să devină 
monah. îşi pierduse soţia şi un fiu şi de atunci a devenit cam taciturn, ducând o viaţă austeră, chiar 
dură. Trăia în castitate, nu mânca carne, dormea pe un pat tare ca un ascet. Printr-un unchi al său, 
Mihail Maleinos, stareţul mănăstirii Sfântul Mihail de la Olimp, cunoscuse pe călugărul ascet 
Athanasie, cu care a legat o strânsă prietenie. Athnsie 1-a însoţit în unele campanii şi în cea din Creta şi 
el este acela care cu sprijinul lui Nichifor Focas a zidit mănăstirea Marea Lavră de la Athos (961 - 

963), moment de cotitură în evoluţia monahismului de la Sfântul Munte, spre viaţa predominant 
chinovitică. Sub influenţa lui Athanasie i-a revenit gândul de a părăsi lumea şi a intra în călugărie, şi-a 
pregătit chiar o chilie la Marea Lavră de la Athos. Athnsie 1-a oprit însă să intre în monahism, fiindcă 
avea o misiune mare ca împărat în lupta pentru apărarea creştinismului. Totuşi, părintele athonit n-a 
fost de acord cu căsătoria lui cu Teofano şi a îngăduit-o numai cu condiţia să se despartă de ea atunci 
când treburile politice o vor permite. Tot atunci trebuia să îmbrace şi haina monahală. 

întâlnirea cu Teofano i-a schimbat cursul vieţii, fiind pentru el cum vom vedea, femeia fatală. 
După numai 6 ani de domnie Nichifor Focas moare asasinat în urma unui complot pus la cale de 
împărăteasă şi amantul ei, frumosul şi bravul general Ioan Tzimiskes, fostul camarad de arme şi 
prieten al lui Nichifor Focas. 

Deşi scurtă domnia lui Nichifor Focas este plină de realizări, în special militare. Campaniile în 
Orient, conduse, pe de o parte de Ioan Tzimiskes, numit comandant suprem al armatei de aici, pe de 
alta, chiar de împărat însuşi, secondat de fratele său Leon, cinstit cu titlul de curopalat , se înscriu 
printre marile victorii împotriva arabilor. Armata lui Saif-ad-Daulah este înfrântă în Cilicia, unde se 
câştigă oraşele principale Mopsuestia şi Tarsul (965), iar în Marea Mediterană, insula Cipru, cel de al 
doilea mare punct strategic bizntin din această zonă. Atât Cilicia cât şi Ciprul erau hotărâtoare pentru 
campania pe care împăratul o plănuia în Siria şi o va efectua în anii 966-968. Rezultatele au fost bune 
fiindcă s-au cucerit mai multe cetăţi ajungându-se până sub ziduriile Antiohiei, fără să se dea însă 
atacul final, sarcină împlinită de generalii săi Petre Focas şi Mihail Burtzes. Intre oraşele cucerite 
dincolo de Alep spre fluviul Eufrat (966) este şi Hierapolis (Mant) de unde armata bizantină ia o 
relicvă importantă creştină, asemănătore Sfintei Mahrame de la Edessa, anume o cărămidă pe care, 
potrivit tradiţiei, fusese impregnat chipul Mântuitorului Hristos. 

După moartea lui Saif-ad-Daluah în 967 cade şi Alepul, emirul succesor fiind obligat să accepte 
o pace umilitoare cu Bizanţul: Antiohia şi o parte din Siria erau anexate imperiului, iar o altă parte, în 
care intra şi Alepul, îi recunoaşte suzeranitatea . Emirul devenea vasal al imperiului şi se angaja să 
ajute armata bizantină împotriva oricărui duşman nemusulman. Populaţia musulmană a Alepului 
trebuia să plătească împăratului impozit special, care se ridică la o sumă enormă de 4.000 monede de 
aur. In schimb, creştinii din oraş căpătau privilegii. Tratatul mai prevedea condiţiile în care să aibă loc 
comerţul, apoi asigurări pentru circulaţia caravanelor din şi spre Orient. 

Victoriile acestea răsunătoare, care aduseră imperiului atât de largi teritorii, dar mai cu seamă 
Antiohia, fosta capitală a Orientului şi sediul de patriarh, se explică prin geniul conducătorilor militari, 

prin întărirea statului bizantin şi prin elanul de care era cuprinsă armata în luptă cu musulmanii. Toţi 
ostaşii, de la generali până la ultimul soldat erau animaţi de credinţa că luptând împotriva arabiilor se 
jertfesc pentru credinţa în Dumnezeul cel adevărat, înfăptuiesc o misiune sacră. împăratul Nichifor a 
mers atât de departe încât a cerut ca cei căzuţi pe câmpul de luptă să fie consideraţi martiri. Războiul 
împotriva Islamului capătă, deci aspect de "război sfânt". 

Raporturile cu Bulgarii 

La conducerea taratului bulgar se afla Petru (927-969) şi în timpul lungii sale domnii raporturile 
cu bizanţul au fost bune. Ca şi Simeon, tatăl său, Petru petrecuse o parte din tinereţe la Constantinopol 
şi era căsătorit chiar cu o bizantină. De aceea înţelege bine valoriile culturale şi spirituale bizanţului şi 
a sprijini pătrunderea lor în mediul bulgar. Intre bizantini şi bulgari era în vigoare tratatul de pace 
încheiat de Simeon în anul 927, reînoit de Petru în anul 963. Potrivit acestui tratat, Bizanţul plătea 
bulgarilor un tribut, dar în iarna anilor 965-966, când trimişii lui Petru au sosit în capitala imperiului 
pentru a cere "plata obişnuită", aceştia nu numai că au fost rău primiţi de împărat ci din porunca sa au 
şi fost bătuţi în faţa întregii curţi şi apoi expediaţi. Ţarul nu apreciase faptul că imperiul se afla atunci 
în culmea puterii sale, iar Nichifor era supărat de faptul că bulgarii nu fuseseră în stare să stăvilească 
unele atacuri barbare de peste Dunăre, care ajunseseră până în teritoriul bizantin şi făcuseră mari 
pagube. In special, împăratul le reproşa că "turcii ( ungurii) trecuseră Istrul şi pustiiseră ţara 
Rhomeilor". Domnia lui Petru a însemnat pentru taratul bulgar o perioadă de declin politic şi militar. 
S-a aceentuat procesul de dezmembrare statală provocat de nobilime. în vestul Bulgariei, de pildă, 
corniţele Sisman, cu fiii săi comitopuli, era aproape independent. Şi unitatea religioasă era în pericol 
din cauza bogomililor, care făcuseră mari progrese. Bogomilii reprezentau o sectă cu o ideologie 
derivată din pavlicianism, erau deci împotriva autorităţii bisericeşti şi a statului. Patriarhul Teofîlact 
(933-956) ne dă importante informaţii asupra acestei secte într-o scrisoare adresată ţarului bulgar; 
totodată el precizează că Petru a rămas "ortodox", era "evlavios" şi s-a străduit să distrugă erezia. 

în iunie 967 împăratul Nichifor a deplasat armata la graniţa bulgară dinspre Thracia, unde a 
atacat, distrus ori ocupat unele fortăreţe. Era momentul ca tratatele bizantino-bulgare, dezavantajoase 
pentru imperiu, să fie anulate. Dar o acţiune de anvergură care să cucerească întreg teritoriul bulgar, 
împăratul n-a socotit-o potrivită, probabil din cauza acţiunilor militare din Orient (Antiohia nu era încă 
reintegrată imperiului) ori în Italia. De aceea, s-a adresat pentru rezolvarea problemei bulgare unui 
popor „prieten", adică ruşilor, cu care avea tratatul de pace încă în vigoare. Sviatoslav, fiul Olgăi şi 

cneaz de Kiev a primit bucuros această propunere şi a invadat teritoriul bulgar în acelaşi an 967, 
înfrângând rezistenţa ţarului Petre şi distrugând multe oraşe. Dar campania anti-bulgară a trebuit să fie 
întreruptă în anul următor 968, de către Sviatoslav, deoarece el a fost nevoi să revină la Kiev pentru a- 
şi apăra capitala de un atac al pecenegilor. Abia la începutul anului 969 revine în Bulgaria pentru a-şi 
relua cuceririle. Ţarul Petru lovit de durere moare la 30 ian. 969 şi-i urmează fiul său Boris al II-lea 
(969-972). Profitând de anarhia din taratul bulgar, provocată de nobilii naţionalişti în frunte cu 
Sisman, Sviatoslav cucereşte capitala şi o mare parte din Bulgaria, chiar Boris şi fratele său sunt luaţi 
prizonieri. Se relatează că populaţia oraşului Philiopolis a fost supusă unor chinuri inumane. 
Cronicarul bizantin Ioan Skylitzes ne spune că:„Ruşii nu se mai nu se mai gândeau deloc să se mai 
întoarcă în patrie, ci admirând frumuseţea locuitorilor şi găsindu-le mai avantajoase decât ale lor, 
intenţionau să rămână aici ca stăpâni ai ţării". Acelaşi lucru reiese şi dintr-o scrisoare trimisă de 
Sviatoslav mamei sale Olga din care ne informează Cronica lui Nestor: „nu-mi mai place să trăiesc la 
Kiev ci aş vrea să rămân pe malurile Dunării la Pereiaslavetz, bun centru al ţării mele. Aici se adună 
toate bogăţiile: din Grecia aur, ţesături, vinuri şi tot felul de fructe; din Boemia argint şi cai; din Rusia, 
blănuri, ceară ,miere şi sclavi". 

Dându-şi seama de greşeala făcută de Nichifor încercă s-o repare susţinând statul bulgar 
împotriva năvălitorilor şi încheind pace cu curtea de la Preslau. Căderea capitalei bulgare în mâna lui 
Sviatoslav şi apoi moartea tragică a împăratului au lăsat fără sfârşit iniţiativele sale. Problema ruso- 
bulgară rămânea o sarcină grea spre rezolvarea succesorului său. 

Situaţia din Italia 

După recucerirea insulei Creta de Nichifor Focas arabii din Sicilia nu s-au mai simţit legaţi de 
tratatul încheiat cu Bizanţul, potrivit căruia unele cetăţi îşi păstrau o oarecare autonomie , dacă plăteau 
un tribut şi au trecut la asedierea şi cucerirea lor. în această situaţie se aflau, de pildă, Taormina şi 
Ramette, care, deşi au opus o aprigă rezistenţă, au căzut sub jugul arab. 

încurajat de succesele campaniilor din Orient şi din insula Creta, împăratul Nichifor Focas 
trimite în oct. 964 în Sicilia o armată impresionantă de cea 40.000 de oameni, comandată de patriciul 
Niceta şi de nepotul său Manuel Focas. Această armată reuşeşte să recucerească fără prea mare 
rezistenţă oraşe importante din insulă, ca Siracuza, Taormine, Leontinoi, Himera, dar succesul nu a 
fost bine exploatat, mai cu seamă de Manuel, care şi-a dispersat prea mult forţele, încât, în final, atât 
flota cât şi cavaleria au fost distruse. Manuel cade în luptă, iar Niceta este luat prizonier şi dus în 

Africa de Nord, unde se dedică studierii omiliilor Sfântului Vasile cel Mare. Campania din Sicilia 
începută în oct. 964 şi continuată în 965 a produs un ecou foarte negativ populaţiei imperiului. Leon 
Diaconul ne spune însă că Nichifor care se afla atunci la Mopsuestia, a suportat cu stoicism acest eşec. 
împăratul a răscumpărat mulţi prizonieri, iar în anul 967 a făcut pace cu emirul din Africa de Nord. 

Italia avea să-i aducă împăratului Nichifor şi alte necazuri. La Roma este încoronat în 962 ca 
împărat al apusului Otto I (963-973) şi pretindea pentru „regatul Italiei" întreaga peninsulă a cărei 
parte sudică era, cum se ştie, în stăpânirea Bizanţului. Principii Lombarzi din sud dependenţi de 
Bizanţ recunosc acum suzeranitatea lui Otto. Oraşul Bari a opus însă o dârză rezistenţă, cea care la 
determinat pe Otto să trimită o delegaţie la Constantinopol, să ceară împăratului Nichifor o prinţesă 
porfirogenetă ca soţie pentru fiul său Otto al II-lea şi odată cu aceasta, ca dotă restituirea teritoriului 
italian, pe care nu-1 avea încă la stăpânirea. Alte ţeluri ale delegaţiei mai erau să obţină de la Nichifor 
recunoaşterea pentru Otto I ,a titlului de împărat roman , ca urmare a încoronării la Roma în 2 feb. 962, 
şi încheierea unui tratat de prietenie. Şeful delegaţiei ottoniene a fost Liutprand, episcop de Cremona, 
care soseşte în capitala imperiului la 4 iunie 968 şi rămâne până la 18 sept. El ne-a lăsat relatări foarte 
interesante despre vizitele sale la Constantinopol şi despre raporturile imperiului Bizantin cu Apusul. 
In ceea ce priveşte reuşita misiunii sale se poate spune că s-a terminat printr-un eşec total. Diplomatul 
occidental a fost primit cu răceală şi reproşuri de către Nichifor Focas. Nici nu putea să fie altfel, 
deoarece bizantinii nu concepeau să accepte pentru altcineva decât basileul de la C-o Constantinopol 
titlul de împărat al romanilor, nici cu ocuparea Romei şi a Italiei de către germani, cu amestecul 
acestora în treburile interne ale principatelor Longobarde. Regele german era un „barbar" şi ca atare 
nu avea nici dreptul la titlul de împărat roman şi nici să primească în căsătorie o prinţesă 
porfirogenetă. Liutprand a trebuit să părăsească Bizanţul fără să fi obţinut ceva. Otto se va răzbuna 
însă invadând temele bizantine din sudul Italiei, unde a întâlnit o dârză rezistenţă, încât la moartea lui 
Nichifor un război acerb era între cele două părţi. 

Orientări economice 

Nichifor Focas provenea din marile familii aristocrate din Asia Mică şi această origine explică, 
în parte, unele măsuri pe care le-a luat în viaţa economică. El rupe tradiţia împăraţilor de până la el 
care, începând cu Roman Lecapenul, luaseră măsuri de protejare a păturilor ţărăneşti, a stratioţilor şi, 
în general, a celor săraci, în faţa tentaţiilor de îmbogăţire pe seama proprietăţilor lor a celor bogaţi. 

-48- 



Dreptul de preemţiune, pe care îl aveau aceştia în faţa bogătaşilor, este acum abolit. în Novela XX din 
anul 967 împăratul Nichifor preciza că prin reglementările predecesorilor săi se făcuse nedreptate unei 
anumite categorii sociale, or aceasta înseamnă încălcarea unui principiu fundamental de drept, potrivit 
căruia locuitorii imperiului trebuiau să fie egali în faţa legii. Cei sărmani nu mai au, deci, dreptul de a 
dobândi bunurile celor bogaţi, ci doar a celor ce sunt dintr-o categorie cu ei. Novela XX stabileşte însă 
în acelaşi timp un principiu imporatnt: nici bogaţii nu pot cumpăra bunurile celor săraci. Tot odată 
Nichifor introduce principiul prescripţiei, potrivit căruia la 40 de ani de la foametea din 927 cererile de 
redobândire de la bogătaşi a bunurilor pierdute de ţărani, nu mai au valabilitate. 

O altă Novelă (XXII), din ultima perioadă a domniei, hotărăşte lucruri importante privind 
proprietatea ostaşilor. El ridică valoare minimă de 4 libre de aur, pe care o aveau până atunci stratioţii, 
12 libre, şi nu permitea să fie coborâtă sub această limită. Orice pierdere din bunurile considerate 
minimale ale unui stratiot trebuiau recuperate gratuit. Măsura aceasta a avut ca urmare creşterea 
sensibilă a puterii economice a stratioţilor, pe care i-a obligat însă să se înarmeze pe cont propriu cu 
armele grele. Aşa a luat naştere acea cavalerie grea (oi Ka^ipavocpopoi Kai £7utaopiKO(p6poi) şi care va 
deveni regina bătăliilor în campaniile duse de împăraţii succesori Ioan Tzimiskes şi Vasile II 
Macedoneanul, explicând marile succese obţinute de aceştia. 

Alte măsuri economice au fost luate prin Novela XIX şi ele priveau bunurile mănăstireşti. Am 
arătat mai sus cât de evlavios şi ataşat Bisericii era împăratul Nichifor Focas, în aşa măsură că vroia să 
devină monah. Totuşi reglementările lui din Novela XIX atingeau bunurile mănăstireşti, în sensul că 
opreau donaţiile de domenii pentru mănăstirile din regiunile de şes, propice agriculturii, şi acest lucru 
se extindea chiar pentru aşezămintele filantropice (ospiciile pentru străini = ^svcovsg) şi casele de 
bătrâni (ynpoKous'ia). Trebuiau încurajate şi susţinute doar mănăstirile din regiunile muntoase, retrase 
şi pustii, ori cele care se aflau într-o slabă stare economică, din cauza unei proaste administrări. 
Atitudinea aceasta a lui are o explicaţie economică şi una religios- morală. Din puncte de vedere 
economic statul avea nevoie de pământurile bune pentru a fi bine lucrate şi de pe care se puteau scoate 
recolte bogate , dar şi impozite mari. Mănăstirile nu aveau posibilitatea exploatării maxime a 
terenurilor şi, pe de altă parte, beneficiau de privilegii şi scutiri de impozite care dezavantajau tezaurul 
statului. Din punct de vedere religios-moral, împăratul Nichifor socotea că monahii, posesori a unei 
aşa de mari întinderi de pământ nu se mai puteau ocupa, de ceea ce trebuie să fie centrul vieţii 
mănăstireşti, anume viaţa spirituală. Ori înfiinţarea de mănăstiri la şes cu bogăţii imense , pornea şi 
din vanitate. Cei care aveau totuşi domenii în aceste regiuni puteau să le vândă, iar banii să-i dea 

mănăstirilor sărace aflate în locuri izolate, unde se trăia în rugăciune şi duhovnicie. Măsurile acestea 
nu au fost înţelese de mulţi oameni ai Bisericii şi l-au făcut pe împărat nepopular, chiar şi printre 
monahi şi asceţi. 

Cu toate acestea proprietăţile bisericeşti au crescut în această vreme, paralel cu cele ale 
aristocraţilor laici favorizaţi de legislaţia împăratului Nichifor. 

Lui Nichifor i se mai atribuie şi o devalorizare a monedei de aur, deja sub greutate legală. 
Moneda aceasta este cunoscută sub numele de tetarteron . Şi această măsură i-a atras nemulţumiri din 
partea populaţiei şi chiar a armatei. Monede de acest fel au fost descoperite şi pe teritoriul ţării noastre 
la Dinogeţia, în cadrul unui tezaur care conţineau ultimele piese de la împăratul Vasile al II-lea 
Macedoneanul. 

IOAN TZIMISKES (969-976) 
Dobrogea Bizantină 

Sfârşitul tragic al împăratului Nichifor aduce pe tronul Bizanţului pe Ioan Tzimiskes, general 
genial de origine armeană, născut într-un orăşel din regiunea Khozan . El descindea dintr-o mare 
familie, care dădu-se imperiului mari oameni de seamă, mai ales generali. Ca armean el era apropiat de 
Parakimomenul Vasile, un fiu bastard al lui Roman Lecapenul, şi care a jucat un rol hotărâtor în 
afacerile publice în timpul domniei sale. Mai adăugăm că prima soţie a lui Tzimiskes era sora marelui 
general Bardas Skleros, o personalitate care va ajuta să rezolve probleme militare dificile în special în 
raporturile cu ruşii, iar după moartea lui Tzimiskes, se va autoproclama chiar împărat. 

Cu toate acestea, urcarea pe tron a lui Ioan Tzimiskes nu a fost chiar atât de uşoară din cauza 
amestecului său în complotul împotriva lui Nichifor Focas. Patriarhul Polieuct s-a arătat intransigent şi 
a cerut pedepsirea criminalilor. Tzimiskes pusese mâna pe putere dar nu era încoronat oficial, singurul 
act care îl poate desemna ca împărat legitim, ori acest lucru depindea exclusiv de patriarh. I s-au pus 
de către acesta mai multe condiţii: ajurat „că n-a ridicat mâna asupra lui Nichifor Focas", că vinovaţii 
sunt doi patricii care au şi fost condamnaţi la moarte şi executaţi, a exilat-o pe Teofano în insula Proti 
deoarece ea era considerată în popor ca instigator real al crimei; a anulat legile date de Nichifor prin 
care se limita proprietatea bisericească. In afară de aceasta Tzimiskes a făcut importante danii: a dat 
jumătate din averea sa mobile şi imobilă săracilor de la periferia capitalei, şi altă jumătate a 
aşezămintelor filantropice din Constantinopol. 

Fiind împlinite aceste cerinţe, încoronarea a avut loc în ziua de Crăciun, anul 969. Totodată 
printr-un act sinodal a şi fost absolvit de vinovăţia actului criminal. Astfel raporturile dintre Biserică şi 
stat s-au normalizat, încât împăratul a putut zice: „Două puteri cunosc în această viaţă: preoţia şi 
imperiul; cele dintâi i-a încredinţat Dumnezeu grija sufletelor, celei de a doua, grija pentru corp. 
Aceste două părţi nu trebuie să se opună una alteia, ca, astfel, binele să domnească în lume". 

Devenit împărat legal Ioan Tzimiskes acordă încrederea cea mai mare în conducerea treburilor 
publice, eunucului Vasile, care curând se va debarasa de demnitarii vechii administraţii şi va lua 
măsuri pentru ameliorarea ameninţării venite din partea familiei Focas, foarte puternică şi influentă în 
popor. 

Ioan Tzimiskes se va concentra mai cu seamă asupra problemelor militare şi politicii externe. 
Cea mai gravă şi urgentă problemă era aceea a ruşilor, lăsată moştenire de Nichifor Focas. Sviatoslav 
pătrunse în Bulgaria, luase prizonier pe Boris al II-lea şi se făcuse stăpân pe o mare zonă din Thracia. 
Până la strângerea unei armate puternice, care să poată da ruşilor o replică zdrobitoare, împăratul 
încredinţează cumnatului său Bardas sarcina să pornească în Thracia, să supravegheze pe ruşi şi să 
facă pregătirile pentru o ofensivă puternică. Generalul bizantin a şi avut o confruntare cu ruşii şi 
pecenegii, aliaţii lor, lângă Arcadiopolis, provocându-le acestora o mare înfrângere, care i-a 
determinat să se retragă spre nord, făcându-şi centrul rezistenţei la Durostorum. Campania prevăzută 
să înceapă în 970 împotriva ruşilor a trebuit să fie amânată, deoarece în Asia Mică se proclamase 
împărat Bardas Focas, iar Bardas Skleros trebuia să părăsească frontul din Europa pentru a i se opune. 
Printr-o admirabilă diplomaţie, Bardas Skleros îl înfrânge pe Bardas Focas, cruţându-i însă viaţa, în 
speranţa că acesta va accepta paşnic noua conducere a imperiului; îl exilează împreună cu familia în 
insula Chios. 

In luna noiembrie 970 moare soţia lui Ioan Tzimiskes, sora lui Bardas Skleros şi împăratul îşi 
consolidează poziţia căsătorindu-se cu Theodora, o fiică a împăratului Constantin al VH-lea, destul de 
în vârstă, şi după cum spune Leon Diaconul „mai mult înţeleaptă decât frumoasă". In aceste condiţii 
împăratul încearcă să rezolve problema rusă pe cale diplomatică. Iniţiază tratative oferindu-le acestora, 
în schimbul retragerii la locurile lor de baştină, sumele de bani pe care le promisese Nichifor Focas. 
Dar Sviatoslav refuză, el visa să-şi facă un propriu imperiu în aceste părţi. Propunerilor bizantine el le 
răspunde cu aroganţă cerând pentru răscumpărarea prizonierilor şi pentru eliberarea teritoriilor 
ocupate sume enorme de bani; dacă bizantinii nu pot plăti, atunci „singura cale este să se retragă din 

Europa, unde ei nu au dreptul să fie şi să se ducă în Asia. O altă cale de stabilire a păcii între romani şi 
ruşi nu există". 

Im primăvara anului 971 împăratul Ioan Tzimiskes porneşte ofensiva împotriva ruşilor. Sub 
comanda drongarului Leon el pune 300 de corăbii, care aveau misiunea să pătrundă pe Dunăre şi să 
blocheze retragerea din Durostolon pe Dunăre a lui Stanislav şi armatei sale. In acelaşi timp, împăratul 
în fruntea unei puternice armate de uscat porneşte spre Adrianopol, unde trebuia să facă joncţiunea cu 
trupele conduse de generalul Ioan Curcuas (altul decât cel din timpul lui Leon Lecapenul şi fără geniul 
militar al acestuia). Munţii Balcani sunt trecuţi fără greutate, trecătorile nefiind păzite de ruşi, şi astfel 
armata bizantină ajunge în câmpia din nord - estul Bulgariei, unde se afla Preslavul Mare. Capitala 
Bulgariei fusese transformată de ruşi într-un puternic centru de rezistenţă, dar ea a putut fi cucerită de 
armata bizantină la 13 aprilie. Ţarul Boris al II-lea este luat prizonier, dar Tzimiskes îl tratează bine, 
spunându-i că n-a venit să-i înrobească ţara, ci s-o scoată de sub stăpânirea ruşilor. In ziua de 23 
aprilie (Sf Gheorghe) o mare bătălie a avut loc la cea 12 mile de Durostorum între bizantini şi ruşi. 
Succesul a fost oscilant, când pentru o armată când pentru cealaltă. 

Leon Diaconul, martor ocular al acestor evenimente, ne dă descrieri impresionante ale luptelor 
îndârjite dintre cele două tabere. împăratul a participat direct la luptă, şi în final, ruşii sunt puşi pe fugă 
şi obligaţi să se retragă între zidurile Durostorum-ului. Cetatea este acum supusă blocadei pe apă şi pe 
uscat până în ziua de 20 iulie când ruşii, aflaţi într-o situaţie critică se hotărăsc să iasă şi să dea atacul 
disperării. Şi acum lupta a fost dură şi multă vreme indecisă. Abia a doua zi în 21 iulie, după 
confruntări istovitoare, s-a iscat o furtună violentă cu nori de praf, care au orbit pe ostaşii ruşi. 
Bizantinii au văzut pe cer un călăreţ pe un cal alb, mergând în fruntea lor şi care provoca dezordine şi 
groază printre inamici. Era Sfântul Theodor Stratilat, reprezentat pe steagul de luptă al bizantinilor şi 
care i-a ajutat să dobândească victoria. Un rol decisiv în obţinerea victoriei 1-a avut cavaleria grea, 
care a trebuit să dea 13 atacuri, ultimul fiind condus chiar de împărat. 

Sviatoslav a cerut pace care a şi fost semnată cu împăratul pe o corabie în mijlocul Dunării. El 
se recunoaşte învins şi se obligă să părăsească Bulgaria, să nu mai atace teritoriul bizantin şi să se 
reîntoarcă la Kiev cu resturile armatei, pentru care a primit hrană de drum. Mai dorea ca ruşii să fie 
consideraţi în continuare popor prieten al Bizanţului şi să-şi menţină drepturile din trecut de a face 
comerţ la Constantinopol. Bizantinii au acceptat aceste cereri, punându-le condiţia să nu mai pătrundă 
niciodată în Peninsula Balcanică, să nu mai atace posesiunile bizantine din Crimea, în special 
Chrsonesul, şi să dea sprijin militar împotriva duşmanilor imperiului. 

Pe drumul de întoarcere spre Kiev, Sviatoslav moare într-o luptă cu pecenegii. Aşa s-au salvat 
bizantinii de unul dintre cele mai mari pericole, provocate de un "aliat şi prieten", care le cerea nici 
mai mult nici mai puţin decât să renunţe definitiv la Peninsula Balcanică şi să se retragă în Asia Mică. 
Frumuseţea şi bogăţia oraşelor de la Dunăre fascinau ochii lui Sviatoslav şi-i incitau poftele, în aşa 
măsură că-i scrisese mamei sale Olga că nu doreşte să se mai întoarcă la Kiev. Ne putem închipui ce 
miraj reprezenta pentru sufletul acestui barbar, gândul că va avea în mână chiar bogăţiile şi splendorile 
Constantinopolului! 

După victoria împotriva ruşilor şi încheierea păcii cu Sviatoslav, Ioan Tzimiskes s-a întors la 
Constantinopol şi a fost primit în triumf. Alungarea ruşilor din Peninsula Balcanică, un duşman atât de 
periculos pentru imperiu, precum şi readucerea Bulgariei sub ascultare bizantină, reprezentau realizări 
de cea mai mare importanţă, căci după terminarea ostilităţilor cu ruşii, Ioan Tzimiskes nu s-a gândit 
să-şi respecte promisiunile făcute lui Boris şi să redea independenţa Bulgariei ci pe ţarul bulgar şi 
familia sa i-a adus prizonieri la Constantinopol, iar ţara lor o face dependentă de Bizanţ, devenind 
provincie. Detronarea lui Boris a avut loc în faţa unei mari mulţimi adunată în Forul lui Constantin şi 
ea a constat în aceea că i s-au luat însemnele de ţar şi i s-a acordat doar titlul de magistru. Drumul 
până în For prin Poarta de Aur şi pe calea principală obişnuită a fost făcut în felul următor: pe un car 
tras de patru cai albi se afla la locul care i se cuvenea în mod obişnuit împăratului, icoana Maicii 
Domnului, adusă din Bulgaria ca pradă de război; Tzimiskes călare cu evlavie în urma ei, iar ţarul 
bulgar pe jos. 

Desfiinţarea independenţei Bulgariei a atras după sine şi retrogradarea Bisericii ei: în locul 
Patriarhiei, cu sediul la Preslavul Mare ori Durostorum ( părerile sunt împărţite ) a luat fiinţă o 
mitropolie sufragană Patriarhatului de Constantinopol. Numele oraşului Durostorum a fost schimbat 
cu Theodoropolis , după sfântul Theodor Stratilat, care a intervenit salvator în favoarea armatei 
bizantine, iar cel al Preslavului în Ioannopolis, deviat de la cel al împăratului. 

Regiunile de la Dunăre şi Dobrogea au fost organizate în Thema Paristtion sau Paradounavon , numită 
aşa după cum se avea în vedere terminologia greacă sau latină a Dunării. Comandantul themei s-a 
stabilit la Durostorum şi se pare că primul a fost Leon, cel care pătrunsese cu flota pe Dunăre şi făcuse 
blocada oraşului ocupat de Sviatoslav. Titulatura acestor comandanţi de themă se întâlneşte pe sigilii 
ori în alte izvoare în felul următor: comandant al oraşelor de la Dunăre , al oraşelor şi ţinuturilor de la 
Dunăre. 

O dată cu stabilirea sediului guvernatorului themei la Durostorum ( Silistra ) s-a simţit nevoia întăririi 
capacităţii sale de apărare şi astfel s-a zidit cetatea de la Păcuiul lui Soare, aflată pe o insulă la circa 18 
km în aval pe Dunăre. Cercetările arheologice au dovedit că începuturile ei trebuie stabilite în timpul 
domniei lui Ioan Tzimiskes. Dar măsurile de întărire a securităţii nu s-au limitat numai la construirea 
noii cetăţi de la Păcuiul lui Soare. Ele au cuprins şi alte regiuni dobrogene şi în general dunărene 
deoarece marele fluviu redevenise graniţa de nord a imperiului. Cercetările arheologice efectuate la 
Rasova, Axiopolis, Capidava, Carsium ( Hârşova ), Troesmis, Arrubium (Macin), Berroe (Piatra 
Frecăţei), Dinogeţia (Garvăn) şi în alte părţi au arătat că şi în aceste fortăreţe se recunosc urmările 
măsurilor de întărire a limesului dunărean. 

Ca urmare a acestei înviorări a puterii militare şi administrative bizantine şi viaţa bisericească 
înregistrează progrese semnificative. In multe din fortăreţele restaurate ori aflate în stare de conservare 
se constată existenţa unor episcopii şi a unor bazilici pentru cult. Cele mai concludente dovezi în 
această privinţă sunt de la Axiopolis şi Dinogeţia. De la Axiopolis avem o ştire mai târzie, din vremea 
împăratului Alexios I Comnenul (1081-1118), potrivit căreia aici exista o episcopie al cărui titular a 
fost obligat de atacurile pecenego-cumane să se refugieze în imperiu (prin anul 1094), unde a primit 
mitropolia de Abydos. Este sigur însă că episcopia a putut fi organizată mult mai devreme, în urma 
evenimentelor petrecute la Dunăre după alungarea lui Sviatoslav. Şi de la Dinogeţia există dovezi 
arheologice şi anume un sigiliu al mitropolitului Kievului Mihail, care pecetluia o scrisoare adresată 
episcopului dobrogean, precum şi un engolpion cu lanţ de aur, purtat cândva în secolul al X-lea de un 
ierarh local. 

Deosebit de importantă este şi descoperirea sigilografică recentă care atestă pentru secolele X-XI 
existenţa mitropoliei Tomisului prin doi ierarhi ai ei: mitropoliţii Anicet şi Vasile. 
Cronica lui Skylitzes - Cedrenus (II, p. 401, Ed. Bonn) relatează în legătură cu situaţia de la Dunăre, 
de după victoria bizantină de la Durostorum, că au venit la împărat delegaţi din "Constanţia şi din 
celelalte cetăţi aşezate dincolo de Dunăre" să ceară iertare pentru că se aliaseră în timpul ostilităţilor 
cu Sviatoslav. împăratul i-a primit pe soli cu bunăvoinţă, a trimis reprezentanţii săi şi armata să ia în 
primire şi să păzească aceste fortăreţe, numind totodată şi conducători. 

Ştirea este importantă fiindcă ne aduce dovada că atât în stânga Dunării cât şi în dreapta ei existau 
aşezări întărite în care locuiau autohtoni. S-a văzut în această ştire o dovadă despre existenţa unor 
formaţiuni politice româneşti. Una dintre acestea trebuie să-şi fi avut centrul politico-administrativ la 
Slon, nu departe de Ploieşti, unde s-au făcut descoperiri arheologice din această vreme. Constanţia, 

care era probabil Constantiniana Dafne , construită a fundamentis de către Constantin cel Mare şi 
refăcută de Iustinian, sau chiar Constanţa (vechiul Tomis). 

In raporturile cu occidentul, Tzimiskes s-a arătat mai maleabil decât predecesorul său şi a acceptat să 
dea în căsătorie lui Otto al II-lea, nu o prinţesă porfirogenetă, cum i se ceruse prin intermediul lui 
Liutprand de Cremona, ci o nepoată a sa, Theophana. Faptul că Tzimiskes avea de soţie o 
porfirogenetă, i-a făcut pe împăraţii germani Otto I şi II să accepte căsătoria, creând impresia că sunt 
în realitate înrudiţi cu un împărat bizantin de sânge. Căsătoria s-a oficiat la Roma în 14 aprilie 972 şi 
ea a pus cap crizei care izbucnise între cele două imperii. 

Eliberat de problemele din peninsula Balkanică şi Italia, moştenite de la Nichifor Focas, Ioan 
Tzimiskes reia campaniile din orient, pentru extinderea şi întărirea dominaţiei bizantine în această 
parte. Mai întâi recâştigă prin generalii săi Antiohia, căzută sub stăpânirea arabă în 970-971, apoi se 
îndreaptă spre Mesopotamia, ţelul final fiind Bagdadul. In toamna anului 972 el reuşeşte să cucerească 
oraşul Nisibis, iar acest succes îl determină pe emirul de Moşul să accepte plata anuală a unui tribut şi 
să devină vasal al imperiului. încărcat cu o imensă pradă el se întoarce la Constantinopol, unde este 
primit în triumf. Pe câmpul de luptă el lasă soarta cuceririlor în mâinile comandantului Mleh, de 
origine armeană. In iulie 973 Mleh este însă înfrânt aproape de Amida şi la bătălia care a avut loc a 
trimis întăriri şi emirul de la Moşul. Au fost luaţi mulţi prizonieri, o bogată pradă de război, iar Mleh 
rănit şi căzut prizonier. Mulţi prizonieri au fost decapitaţi şi trimişi captivi la Bagdad pentru a linişti 
populaţia nemulţumită de inactivitatea califului. In februarie ori martie 974 Mleh moare în captivitate 
din cauza rănilor, nu înainte de a fi trimis o scrisoare împăratului, în care îşi recunoaşte vina pentru 
înfrângere şi pentru soarta atât de tragică a celor căzuţi în luptă ori decapitaţi după aceea. In acelaşi 
timp el cere împăratului să răzbune moartea ostaşilor, altfel va avea să dea socoteală la judecata din 
urmă în faţa lui Dumnezeu. 

Cea de-a doua campanie pe care o va întreprinde Tzimiskes în orient a fost îndelung pregătită. El a 
făcut alianţă cu regele Armeniei Ashot al III-lea, care reuşise să recunoască sub sceptrul său toate 
forţele armene disidente şi să aibă o armată impresionantă de 80 000 de oameni. A primit din partea 
lui Ashot promisiunea de liberă trecere prin teritoriile sale, un sprijin militar de 10 000 de oameni, 
precum şi hrană pentru armată. Deşi rivale până atunci cele două puteri creştine, Bizanţul şi Armenia, 
au reuşit să se unească în faţa unui infidel duşman comun şi să permită împăratului să întreprindă 
împotriva lui o campanie pe scară largă. Armata bizantină a pornit din provincia Taron spre 
Mesopotamia de sus, a cruţat oraşele Amida şi Martyropolis în schimbul unei imense cantităţi de aur 

şi alte lucruri preţioase, îndreptându-se spre Nisibis, pe care a găsit-o părăsită. Locuitorii înfricoşaţi 
de ceea ce păţiseră în 972, fugiseră, dar nici în alte părţi ale câmpiei mesopotamiene împăratul nu a 
întâlnit vreo rezistenţă. Peste tot puterea arabă se clătina. Cea de a doua campanie a lui Tzimiskes a 
fost întreruptă şi împăratul petrece iarna din spre 975 la Constantinopol. 

Din primăvară până în toamnă el conduce în 975 o cruciadă, cum este caracterizată de unii istorici, 
această campanie, împotriva arabilor. Porneşte din Antiohia spre Damasc, ţelul final, după ce cucereşte 
în drum oraşele Apameia, Heliopolis (Baalbek), iar la Emesa este bine primit de populaţie ca urmare a 
tratatului încheiat în anii 967-970. Şi Damascul acceptă să devină vasal al imperiului şi să plătească 
tribut şi de aceea împăratul cruţă oraşul. De aici împăratul se îndreaptă spre Palestina, dorind să ajungă 
la Ierusalim şi să se închine la locurile sfinte, dar a trebuit să renunţe la acest plan pentru a merge mai 
întâi împotriva arabilor fatimizi, care deţineau oraşe importante pe coasta Mediteranei. Au fost astfel 
cucerite Cezareea Palestinei, Ptolemias, Beyrutul, Sidonul şi altele. De la Beyrut bizantinii au luat o 
icoană celebră, iar de la Gabala, sandalele Mântuitorului. In toate locurile cucerite, împăratul a instalat 
garnizoane bizantine. într-o scrisoare adresată regelui Ashot al III-lea de către Ioan Tzimiskes se laudă 
a fi cucerit în cinci luni de zile Siria, Fenicia, Palestina, eliberându-i de tirania musulmană şi 
supunându-le „ascultării romanilor". Afirmaţia aceasta are o doză de exagerare şi ea conţine mai 
degrabă un program, decât o realizare concretă. Totuşi campania a avut mari realizări, lărgind 
considerabil hegemonia bizantină în orient şi consolidând-o pentru succesele viitoare înregistrate în 
vremea lui. împăratul s-a molipsit de o boală gravă, probabil de tifos, care-i va aduce moartea în 
curând la Constantinopol în ziua de 10 ian 976. Aceasta este o posibilitate a morţii sale, dar istoricii 
susţin că el ar fi fost otrăvit pe drumul de întoarcere spre Constantinopol, nu prea departe de capitală, 
de oamenii parkimomenului Vasile, temător că împăratul va lua măsuri împotriva lui din cauza 
imensei averi, pe care o acumulase. 

Domnia lui de numai 7 ani dar atât de glorioasă a fost întreruptă brusc ca şi a lui Nichifor Focas, încât 
nu s-a putut bucura de roadele victoriilor sale. Cât timp a fost implicat în complotul împotriva lui 
Nichifor Focas şi ce a făcut concret? Nu 1-a lovit pe acesta, aşa cum a jurat, ci vinovaţi au fost numai 
cei doi patricii, condamnaţi la moarte, şi împărăteasa Theofana? S-a pocăit el sincer de eventuala 
crimă? Iată întrebări la care nu se poate răspunde, cel puţin deocamdată. 



Domnia lui Vasile II Macedoneanul (Bulgaroctonul) 976-1025. 

Moment culminant al istoriei bizantine 

O dată cu sfârşitul domniei lui Ioan Tzimiskes se încheie perioada atât de glorioasă a „uzurpatorilor 
legitimi", cum o numesc cu o expresie antinomică unii istorici moderni. Ea cunoscuse pe tronul 
Bizanţului mari generali, diplomaţi şi buni administratori, ca Roman Lecapenul, Nichifor Focas, Ioan 
Tzimiskes, şi care asiguraseră în acelaşi timp continuitatea dinastiei macedonene. Ultimii doi împăraţi 
nu au avut copii şi nu au încercat, la fel ca Roman Lecapenul, să-şi constituie o dinastie familială. Ei 
au fost doar patronii copiilor porfirogeneţi - Vasile şi Constantin - dar încercări de menţinere a 
domniei în cadrul familial au fost întreprinse de rudele acestora. 

La moartea lui Ioan Tzimiskes, cel mai mare porfirogenet, Vasile, avea 18 ani, iar Constantin 16. 
versatul parakimomen Vasile, şi el de fire domnească, dar eunuc, şi neputând lua personal domnia, 
întreprinde totul ca să îndepărteze pe cei care puteau fi periculoşi în această direcţie. De aceea 
retrogradează din funcţie pe Bardas Skleros, cumnatul lui Tzimiskes, după prima căsătorie, fâcându-1 
doar comandant al themei îndepărtate a Mesopotamiei. Acelaşi lucru îl face şi cu adjunctul acestuia, 
Mihail Burtzes, dându-i comanda ducatului de Antiohia. Totuşi prin aceste măsuri, eunucul nu a putut 
îndepărta decât pentru o vreme pericolele care deja mijeau la orizont. 

Până la urcarea pe tron, Vasile ca şi fratele său Constantin, nu fuseseră antrenaţi în treburile politice, ci 
lăsaţi să-şi petreacă viaţa fără griji şi în plăceri. Unii cronicari bizantini, ca Psellos şi Zonaras, care nu 
l-au cunoscut personal pe Vasile, ci şi-au desfăşurat activitatea după moartea acestuia, spun despre el 
că „a trăit în păcat, în desfrâu şi legături cu femei de proastă calitate". Câtă greutate trebuie să li se 
acorde acestor afirmaţii este greu de spus şi nici nu putem şti, cum susţin unii istorici moderni, , dacă 
parakimomenul Vasile încuraja aceste comportări, cu scopul de a găsi porfirogeneţilor o activitate 
amuzantă şi pentru a-i rămâne lui întreaga putere. Cert este că după ce s-a urcat pe tronul imperial, 
Vasile s-a schimbat esenţial. A devenit, după o expresie fericită (Brehier) „un ascet încoronat". Luxul 
şi petrecerile de la palatul imperial sunt îndepărtate, iar îmbrăcămintea lui devine simplă, fără 
podoabe; femeile ies din preocupările sale în aşa măsură încât nici nu s-a căsătorit. In vorbire şi 
comportare se arată mai degrabă ca un ţăran şi soldat. Nu-i plăceau discursurile pompoase, vorba lui 
fiind scurtă şi la obiect. Cuvânta milităreşte şi ceea ce cerea în primul rând supuşilor era ascultarea. 
Acelaşi stil abrupt se remarcă şi în scrisorile care sunt simple şi fără înflorituri. Lui Psellos, un om la 
polul opus atât în ceea ce priveşte instrucţia, cât şi exprimarea, aceste lucruri i se păreau neobişnuite 
pentru un bizantin. Dar Vasile a fost un militar prin excelenţă, care şi-a petrecut aproape toată viaţa pe 
câmpul de luptă, alături de soldaţi, împărtăşind alături de ei greutăţile campaniilor, dar şi bucuriile 
victoriilor. Viaţa aceasta a avut urmări asupra lui Vasile, de aceea el a părut contemporanilor şi a 

rămas în memoria posterităţii ca „soldatul prin excelenţă", „omul de fier", „generalul genial". într-o 
frumoasă miniatură de pe Psaltirea care i-a aparţinut împăratului şi păstrată astăzi la biblioteca 
Marciana din Veneţia, el apare ca militar roman, cu paludamentum , în loc de togă, stând în picioare, 
cu suliţa în mâna dreaptă şi cu sabia în stânga, în postura de victorios. La picioare sunt prosternaţi 
boieri bulgari, care cer îndurare după victoria obţinută asupra ţarului Samuel şi a rubedeniilor lui. 
Miniatura a fost realizată după anul 1018. împăratul ni se prezintă aici ca un bărbat de talie mijlocie, 
bine clădit şi proporţionat, cu ochii albaştri, care îi luminează şi înviorează faţa. Barba este scurtă şi 
deasă pe care, după Psellos, avea obiceiul să o mângâie cu degetele când stătea pe gânduri ori când se 
mânia. 

Din toate reprezentările miniaturale ori picturale cunoscute, Vasile este singurul împărat care apare în 
costumaţie şi postură militară, ceea ce este sugestiv pentru profilul lui. In aceeaşi miniatură de la 
Veneţia, el este înconjurat de figurile a şase sfinţi militari: Theodor Tron, Sfântul Dumitru, Theodor 
Stratilat, Sfântul Gheorghe, Sfântul Procopie şi Mercurie. In partea dreaptă a capului sfântului 
arhanghel Mihail îi pune în mână suliţa, iar în partea stângă, sfântul arhanghel Gavriil îi ţine coroana 
pe cap. toată scena este dominată de Mântuitorul Iisus Hristos, care ţine deasupra capului o altă 
coroană. 

Cu toate că luptele continui cu duşmanii imperiului, interni şi externi, i-au marcat caracterul, fâcându-1 
pe Vasile un om taciturn, retras, totuşi în momentele de bucurie era apropiat, şi cum spunea Psellos, îşi 
punea mâinile în şolduri şi râdea cu hohote, ţinându-şi tot trupul. 

Acest om, care a avut o tinereţe liberă, a ajuns împărat şi odată cu el s-a schimbat şi faţa imperiului. A 
domnit efectiv 49 de ani, fiind cea mai lungă domnie şi cea mai glorioasă din istoria imperiului 
bizantin. O comparaţie se poate face numai cu Iustinian, când imperiul a atins iarăşi o culme 
înfloritoare. Totuşi Iustinian era diferit şi superior în privinţa instruirii, culturii şi a gustului său pentru 
artă, literatură şi teologie. Totodată trebuie subliniat că dificultăţile interne şi externe, pe care avea să 
le întâmpine Vasile, au fost incomparabil mai mari decât cele din timpul lui Iustinian. 
Chiar în anul urcării sale pe tron (976), Bardas Skleros, nemulţumit de situaţia pe care i-o crease 
Vasile parakimomenul, se ridică împotriva împăratului, fiind ajutat de marii feudali din Asia şi de o 
importantă armată. El se şi autoproclamă împărat şi timp de 4 ani el ia în stăpânire (976-979) ia în 
stăpânire aproape toată Asia Mică, ameninţând Constantinopolul. Salvarea nu poate veni decât de la 
Bardas Fokas ,care fusese altădată înfrânt de Skleros şi exilat pe insula Chios. Bardas Focas lasă haina 
monahală, pe care fusese obligat s-o îmbrace, reintră în cea de general, şi după lupte grele şi 
îndelungate îl înfrânge pe Skleros în anul 979 la 24 martie la Aquae Sravaene în thema Charisianon, 

aproape de Halys. Skleros fuge la arabi, unde rămâne 7 ani şi astfel pericolul este deocamdată 
îndepărtat. 

La Constantinopol însă împăratul suporta din ce în ce mai greu tutela autoritară a parakimomenlui 
Vasile, care cumulase în mâna sa o mare putere. Pe de altă parte el îşi făcuse o mare avere şi intrase în 
tagma marilor aristocraţi, pe care Vasile o ura, mai cu seamă după dificultăţile create de Bardas 
Skleros în Asia Mică. 

Simţindu-se ameninţat, Vasile eunucul se înţelege cu Bardas Focas şi alţi generali şi organizează un 
complot împotriva tânărului împărat. Numai că acesta le-o ia înainte şi astfel eunucul Vasile este 
deposedat de funcţie, de imensa avere, confiscată în folosul statului şi exilat în Crimeea, la Cherson, 
unde şi moare. Bardas Focas este destituit din demnitatea de domestic al scholelor şi trimis ca simplu 
duce la Antiohia. Toate acestea au avut loc în anul 985, încât data este considerată momentul când 
împăratul preia efectiv în mâinile sale toată conducerea imperiului. 

Evenimentele din Asia mică şi tulburările de la Constantinopol au contribuit la slăbirea politică a 
imperiului şi a dat posibilitatea bulgarilor să se reorganizeze mai cu seamă în partea de vest a 
Peninsulei Balkanice şi să-şi mărească teritoriul în dauna Bizanţului. Chiar în timpul ţarului Petru 
avuseseră loc în această regiune mişcări naţionaliste iniţiate de boierii bulgari, nemulţumiţi de prea 
strânsele legături cu Bizanţul, care favorizau, în concepţia lor, o prea mare influenţă bizantină în 
mediul bulgar, periclitând tradiţiile proprii. Pacea îndelungată bizantino-bulgară din timpul lui Petru 
dusese şi la slăbirea armatei bulgare, cu consecinţe negative pentru ţară, căci barbarii treceau mai uşor 
Dunărea, iar în confruntarea cu Sviatoslav rezistenţa fusese mică. La toate acestea se adaugă 
detronarea ţarului Boris şi alipirea Bulgariei de Răsărit la imperiul bizantin de către Ioan Tzimiskes. 
Protagonistul lucrării de redeşteptare naţională bulgară în vestul Peninsulei Balkanice a fost ţarul 
Samuel. împotriva lui, Vasile II organizează o campanie în anul 986, cu scopul de a ocupa Sofia 
(Serdica), dar ea se termină printr-un dezastru pentru armata bizantină, care este distrusă la Poarta 
Traiana, unde împăratul abia scapă cu viaţă. înfrângerea s-a datorat trădării unor generali bizantini, 
reprezentanţi ai marei aristocraţii. 

Ecourile acestei înfrângeri ajung până la urechile lui Bardas Skleros, care pleacă din captivitatea de la 
Bagdad şi vine la Meii unde se autoproclamă din nou împărat. Războiul civil era din nou provocat şi el 
este agravat de faptul că Bardas Focas, nemulţumit şi el de extrădarea sa, se aliază cu Skleros, fostul 
său duşman. însă înţelegerea dintre cei doi nu a durat decât scurtă vreme, căci Focas, neîncrezător în 
fidelitatea lui Skleros, îl arestează şi îl închide într-un castel de pe moşia sa (14.sept.987). în aceeaşi zi 
el se autoproclamă împărat, primind şi sprijinul armatei lui Skleros. La începutul anului 988 o parte a 

armatei lui Focas ajunge până la Chrisopolis (lângă Calcedon), iar o altă parte mai spre sud, până la 
Abydos, cu scopul de a bloca drumul spre Constantinopol. Situaţia era dramatică fiindcă împăratul 
Vasile nu avea suficientă armată să poată înfrânge forţele trupelor din Asia şi din Caucaz, 
experimentate în lupte. Pentru a-şi asigura sprijinul Bisericii, el face importante concesii acesteia, dar 
acest lucru nu era de ajuns. De aceea apelează la cneazul Vladimir al Kievului, care îi trimite o oaste 
de 6000 de varegi şi ruşi. Neîntrecutul geniu militar şi vitejia corpului rusesc l-au dus la înfrângerea lui 
Focas, mai întâi la Chrysopolis, vara lui 988, apoi la Abydos, 989, 13 aprilie, unde acesta şi moare, 
împăratul ieşea astfel dintr-o gravă criză, dar pericolul nu se sfârşise, căci Bardas skleros, pus în 
libertate de soţia lui Focas, preia campania împotriva Constantinopolului, împiedicându-i mai întâi 
aprovizionarea. Măsurând pericolul şi vroind să pună capăt luptelor interne, Vasile promite lui Skleros 
iertarea, şi-i asigură libertatea, în cazul în care i se va supune. întâlnirea dintre cei doi are loc şi astfel 
Skleros primeşte cu această ocazie şi titlul de couroplat şi dreptul de a se retrage la Didimoteichos, 
unde moare la 6 martie 991. 

Mihail Psellos spune că la această întâlnire împăratul i-a cerut lui Skleros sfaturi şi acesta i-ar fi zis că: 
„să nu lase funcţionari prea puternici, generalilor să aibă mari bogăţii, ci să-i împovăreze cu impozite, 
ceea ce i-ar obliga să se ocupe cu treburi personale; de asemenea să nu se încreadă în nimeni şi să nu 
aibă pentru planurile sale decât foarte puţini oameni de încredere" (Psellos, p. 12). Vasile nu a uitat 
aceste sfaturi şi va lua împotriva celor bogaţi măsuri foarte aspre. 

Politica externă: 
a) Orientul şi Italia 

Deşi pentru împărat ţelul său era înlăturarea pericolului bulgar din Peninsula Balkanică, el nu a uitat şi 
alte tărâmuri unde predecesorii săi înregistraseră succese militare şi lărgiseră mult teritoriul bizantin, 
în Siria, Palestina, regiunile caucaziene şi Armenia, Vasile se va afla în fruntea armatei ajutând pe 
generalii săi în confruntările cu arabii, duşmani tradiţionali ai imperiului. în anul 995 întreprinde o 
campanie în Siria, unde scoate de sub dominaţia arabilor fatimizi oraşe ca Alep, Homs, şi Schaizar, 
apoi se îndreaptă victorios spre sud, ajungând la Tripoli. Armenia, Iberia şi Georgia, ameninţate de 
turcii selgiucizi, preferă să intre sub protecţia bizantină. Anexiunile acestea noi şi vechi măresc 
teritoriul imperiului şi contribuie la prestigiul lui. Ele sunt organizate de Vasile în ducate, ca Antiohia 
şi mai târziu, Mesopotamia ori catepanate, ca Edessa şi provinciile ibero-armene. 

în Italia de sud se consolidează autoritatea şi influenţa bizantină, ca urmare a înfrângerii lui Otto al II- 
lea în luptele cu arabii în 983 şi mai ales sub Otto al III-lea, care era fiul bizantinei Theophana. 
Posesiunile bizantine de aici sunt organizate ca depanate, conduse de Vasile Boyannis, un brav 
general. 

împăratul plănuia să profite de succesele militare ale lui Vasile Boyannis pentru a-i izgoni pe arabii 
din Sicilia. A şi pregătit o mare armată, cu care vroia să plece, dar o bruscă boală 1-a oprit şi i-a adus 
în curând chiar moartea la 15 dec 1025. 
b) Bulgarii 

Profitul din perioada de tulburări din imperiu 1-a tras ţarul, un om capabil, energic, şi care avea 
"oroare de odihnă" (Cedre, II, 435). El a reuşit să refacă teritoriul bulgar din perioada de maximă 
înflorire, atinsă în timpul lui Simeon, şi chiar s-o depăşească. A invadat Thessalia cucerindu-i capitala 
Larissa, o parte din Macedonia Occidentală, ajungând în Grecia continentală la frontierele 
Peloponesului. Centrul imensului său tarat îl făcuse în oraşele Prespa şi Ohrida. Se lichida astfel rapid 
tot ceea ce realizase Ioan Tzimiskes cu eforturi atât de mari. Vasile a înţeles pericolul pe care îl 
reprezenta Bulgaria, întinsă şi puternică şi mai ales nu putea îngădui subjugarea de către Samuel a 
teritoriilor bizantine. 

De aceea, campania din 986 nu a fost decât începutul unui lung şi greu război, care s-a derulat pe 
parcursul a 32 de ani (986-1018) cu întreruperi mai lungi sau mai scurte cauzate fie de campaniile din 
orient, fie de uzurpările celor doi Bardas. Prima mare înfrângere suferită de Samuel a avut loc în 996 
pe drumul de întoarcere din campania sa în Attica, pe malul râului Sperchios, şi i-a cauzat-o generalul 
bizantin Nichifor Ouranos. Bulgarii au fost măcelăriţi în număr mare, încât Samuel a scăpat cu viaţă, 
ascunzându-se printre mormanele de cadavre. Primit la Constantinopol în triumf, generalul bizantin 
aducea cu sine ca trofee capetele tăiate a mai mult de o mie de bulgari. De acum încolo victoriile 
bizantine se ţin lanţ: se redobândeşte Dyrrhachiu, important punct strategic la Marea Adriatică, după 
care urmează Bulgaria de Răsărit, dintre Dunăre şi Balkani. Din 1001 împăratul îşi stabileşte cartierul 
general la Thessalonic, preia personal conducerea operaţiunilor, pe care le duce neîntrerupt, indiferent 
de anotimp, chiar şi iarna, lucru mai puţin obişnuit în vremea aceea (Psellos, Chron. 1-20-27, 32-33). 
Ofensiva se desfăşoară pe un plan strategic bine conceput, care avea în vedere lichidarea întregului 
tarat bulgar, atât de la Nord cât şi de la Sud de Balkani, în aşa fel încât să strângă ca într-un cleşte 
centrul puterii bulgare de la Ohrida şi Presca. O rezistenţă dârză opun bulgarii în cetatea Vidinului, 
bine fortificată. A trebuit un asediu lung, iar armata bizantină nu a cedat nici când Samuel a întreprins 

o diversiune, atacând Adrianopolul şi devastând oraşul. Vidinul cade în 1003 şi prin el bulgarii pierd 
un important centru de rezistenţă. Bătut şi pe râul Vardar, Samuel pierde întreaga Macedonie (1007), 
iar împăratul Vasile întreprinde anual campanii, depopulând şi devastând totul în calea lui. 
Neîndrăznind să mai dea o luptă deschisă, Samuel încearcă să oprească intrarea în Bulgaria a 
bizantinilor, construind cu mari eforturi timp de 5 ani, şanţuri şi valuri de pământ. Confruntarea finală 
a avut loc în defileul Câmbalongu (Câmpulung, toponim care atestă populaţie romanică în zonă), pe 
drumul dintre Serres şi Melnik, în ziua de 29 iulie 1014. Armata bulgară este zdrobită iar Samuel abia 
scapă cu viaţă fugind. Circa 15.000 de prizonieri căzuţi în mâna bizantinilor au fost trataţi cu o 
cruzime ieşită din comun: sunt orbiţi cu excepţia de câte unul la 100; acestora li se lăsa doar un ochi 
pentru a putea conduce la reşedinţa lui Samuel pe ceilalţi nefericiţi. Când a văzut acest cortegiu 
sinistru Samuel, deja bolnav, nu poate supravieţui şi moare, la 15 sept 1014. Deşi luptele cu bulgarii 
vor mai continua 4 ani, până în 1018, când împăratul înfrânge rezistenţa rudelor apropiate ale lui 
Samuel, totuşi sfârşitul statului bulgar a fost decis în 1014. Capitularea oficială a bulgarilor o primeşte 
împăratul Vasile de la soţia lui Samuel, ţarina Măria, odată cu intrarea în capitala Ohrida. Cruzimea 
arătată de Vasile II faţă de bulgari i-a atras şi denumirea de Bulgaroctonul (omorâtorul de bulgari). 
După Ohrida, Vasile trece şi prin Prespa şi alte oraşe din Macedonia, Tesalia, Beotia şi Attica, scăpate 
de sub jugul bulgarilor, ajunge la Athena, urcă pe Parthenon, unde templul zeiţei Pallas fusese 
transformat în biserica Sfânta Măria şi aici aduce mulţumire lui Dumnezeu pentru ajutorul primit în 
lupte. Triumful oficial are loc la Constantinopol, sărbătorit cu mare fast; el readuce la imperiu vaste 
teritorii cum nu mai avusese Bizanţul din timpul lui Iustinian şi lichidarea celui mai periculos duşman 
din peninsula Balkanică. 

După supunerea Bulgariei, împăratul, deşi arătase în timpul luptelor o mare cruzime faţă de duşmani, 
acum dovedeşte îngăduinţă, prudenţă şi clarviziune. Ţara este transformată în provincie bizantină şi 
ataşată imperiului, dar populaţia nu este supusă exploatării economice, ci îi permite să plătească 
impozitul în natură, cum se proceda în Bizanţ cu păturile sărace. Fiecare proprietar al unei perechi de 
boi dădea câte o măsură de grâu şi un urcior de vin. 

Din punct de vedere administrativ, teritoriul bulgar este împărţit în trei mari theme: Bulgaria, cu 
centrul la Skoplie, care datorită importanţei ei devine katepanat şi apoi chiar ducat; Sirmium, cu 
regiunile dunărene vestice, centrate pe oraşul Sirmium şi Paritrium (Paradounavon), care cuprindea 
regiunile dunărene şi Dobrogea. Capitala acestei theme a fost la Durostorum (Dorostolon). Şi această 
themă devine, datorită rolului important pe care îl avea în apărarea imperiului, katepanat şi apoi ducat. 

Se pare că o bună parte din thema Paristtion nu a avut de suferit în perioada tulbure, care a urmat 
morţii lui Ioan Tzimiskes din partea ţarului Samuel. Descoperirile sigilografice atestă nume de 
conducători ai themei ca Tzitzikios şi Simeon . Cel de al doilea poartă titulatura de vest şi de catepan al 
Paradounavei. In timpul lui Vasile al II-lea, în Dobrogea continuă cu mai multă intensitate opera de 
întărire militară care duce la creşterea puterii economice. Valul mare de pământ care traversează 
Dobrogea între Cernavodă (Axiopolis) şi Constanţa (Tomis), este desăvârşit în timpul lui Vasile, iar 
cel de piatră, zidit complet. Aceste valuri aveau menirea să întărească puterea de apărare bizantină 
împotriva duşmanilor veniţi dinspre nord. La construirea acestor valuri au lucrat mulţi oameni - 
bizantini, bulgari - dar şi barbari (pecenegi). O bună parte din piatra utilizată a fost luată din muntele 
de cretă de la Basarabi. Lucrătorii acestor valuri au lăsat în muntele de cretă amintirea prezenţei lor 
acolo, concretizată în bisericile rupestre, galeriile cu inscripţii, desene şi semne, uneori imposibil de 
descifrat şi interpretat. Dar bisericuţele, simbolurile creştine de pe pereţii lor ori ai galeriilor, atestă 
indubitabil că aici a trăit şi lucrat o populaţie creştină, care a avut rolul proeminent în realizarea celor 
două valuri. 

De altfel, aşa cum am mai spus-o, viaţa creştină în Dobrogea se reorganizează la adăpostul themei 
Paristrion, iar la Tomis şi la Axiopolis, centre apropiate de Basarabi (Murfatlar), avem atestaţi ierarhi, 
în primul caz mitropoliţi, în cel de al doilea, episcopi,care nu vor fi stat pasivi în faţa miilor de 
lucrători. 

Reflectarea pe plan arheologic a acestei stări noi din Dobrogea o găsim mai cu seamă în cetăţile de pe 
Dunăre cărora li s-a acordat o atenţie specială. Aşa se şi explică de ce un important tezaur din 120 
monede de aur cu efigiile împăraţilor Vasile II şi Constantin, fratele său, a fost descoperit la Dinogeţia. 
Regiunea de pe lângă Marea Adriatică, dintre Zadar la nord şi Dubrovnic la sud, forma thema 
Dalmaţiei . Unele regiuni au fost transformate în ţări vasale conduse de şefi locali. In această categorie 
intră Croaţia, Bosnia, regiunea limitrofă a oraşului Diocleea şi altele. Dyrrhachiu însă cu teritoriul său 
rural a fost organizat în ducat ca şi Thessalonicul şi împrejurimile, devenind punctele de sprijin 
bizantine cele mai puternice la Adriatică şi Egee. 

La sfârşitul războiului cu bulgarii, Vasile a încercat mai întâi să câştige bunăvoinţa şefilor lor, 
acordându-le funcţii şi onoruri, dar când s-a văzut trădat a replicat cu cruzime, pentru a înăbuşi orice 
încercare de rezistenţă. Mai apoi, când pentru bulgari nu mai era nici o speranţă de refacere a statului 
au putut fi atraşi, prin favoruri, demnităţi, chiar în administraţia imperială, mai ales prin căsătorii. 
Familia ţarului a primit un rang în nobilimea bizantină, iar o fiică a lui Samuel, Echaterina, s-a 

căsătorit cu un protejat al împăratului, Isaac Comnenul, care va deveni chiar împărat între 1057 şi 

1059. 

Numeroşii vlahi din peninsula balcanică vor fi şi ei în atenţia împăratului. Celor din Thessalia şi Epir, 

unde se aflau cei mai mulţi, le-a acordat autonomia, sub conducerea unor guvernatori locali, cum a fost 

de pildă, Niculiţă . Şi din punct de vedere bisericesc, cum vom vedea, ei au fost favorizaţi de împărat. 

Politica religioasă 

Şi în atitudinea faţă de biserica Bulgară, Vasile a dovedit aceeaşi îngăduinţă. Patriarhatul de Ohrida 
este desfiinţat, dar transformat în arhiepiscopie autocefală, cu rang înalt, înaintea tuturor 
arhiepiscopiilor din imperiu. Patriarhul nu este schimbat, ci rămâne aceeaşi persoană, diminuată doar 
în rang. Următorul arhiepiscop va fi însă un grec, trimis de marea biserică din Constantinopol. Şeful 
bisericii bulgare nu este însă ales de sinodul local, ci numit de împărat. Jurisdicţia arhiepiscopiei este 
mare, ea corespunzând teritoriului bulgar al lui Simeon şi Petru. Un decret al împăratului din 1020 
stabileşte ca vlahii din toată Bulgaria să fie scoşi de sub autoritatea episcopilor locali şi făcuţi 
dependenţi de arhiepiscopul de Ohrida. Acestuia trebuia să-i plătească dajdia canonică. Vlahii erau in 
număr mare şi de aceea s-a simţit nevoia să se ia asemenea măsură. 

Decretul lui Vasile mai menţionează şi cele 3 1 de episcopii care urmau să fie supuse Ohridei şi între 
ele sunt amintite Drâsta (Dorostolon) şi Bodinis (Bononia-Vidin). Tot acestui context religios îi 
aparţine şi episcopia de Debiskos (Tibiscum), localizat la Jupa, lângă Caransebeş. 
Organizarea bisericească fixată de Vasile II se va menţine mai târziu, căci în vremea lui Alexios I 
Comnenul întâlnim într-o „Notitia episcopatuum" o episcopie a vlahilor, dependentă de Ohrida. într-o 
altă „Notitia episcopatuum", tot din vremea lui Vasile, se precizează chiar locul, unde episcopia 
vlahilor îşi avea sediul şi anume la Vrianuţi , localitate identificată de cercetători cu Vrania, pe Morava 
de sud. Numele unui preot al acestei episcopii, Ioan, este cunoscut în sec al Xl-lea, după o însemnare 
pe un manuscris din Biblioteca Bisericii Sfântului Clement, din Ohrida, dar nu cunoaştem nici un 
nume de episcop. 

Creştinarea ruşilor 

Evenimentul major petrecut în timpul domniei lui Vasile al II-lea a fost creştinarea ruşilor, cel 
mai mare popor slav, şi prin această intrare a lui în sfera de cultură şi spiritualitate bizantină. Când 
împăratul bizantin avea să lupte împotriva uzurpatorului Bardas Focas în 988 şi nu dispunea de 

suficiente forţe militare, a apelat la cneazul Vladimir, pentru ajutor, demers explicabil în baza 
tratatului încheiat de Ioan Tzimiskes cu Sviatoslav, potrivit căruia ruşii se obligau să îi ajute pe 
bizantini în asemenea împrejurări. Vladimir (972-1015) a acceptat cererea împăratului, dar a pretins în 
schimb mâna prinţesei porfirogenete Ana, sora lui Vasile. Promisiunea i-a fost făcută în acele 
împrejurări grele, dar după înfrângerea lui Focas, Vasile ţinând seama de mentalitatea dominantă de 
atunci, potrivit căreia, o prinţesă porfirogenetă nu poate lua in căsătorie un barbar (iar barbari erau 
consideraţi toţi cei care nu aparţineau imperiului şi civilizaţiei lui), a refuzat să o dea de soţie pe sora 
sa Ana lui Vladimir. Drept represalii acesta a atacat Chersonul, posesiune bizantină în Crimeea, şi în 
aceste condiţii împăratul a trebuit să cedeze. Totuşi Vasile a acceptat cu condiţia ca Vladimir să se 
boteze şi împreună cu el tot poporul. 

Prinţesa Ana a pornit spre Cherson însoţită de demnitari bizantini şi mai ales de clerici. Se pare 
că botezul lui Vladimir a avut loc la Cherson, în catedrala oraşului, în toamna anului 988, după care în 
anul următor, cortegiul de clerici şi demnitari bizantini împreună cu Vladimir şi cu Ana au mers la 
Kiev, unde a avut loc botezarea în Nipru a întregului popor. După aceste evenimente, mulţi clerici 
bizantini au rămas în Kiev, unde au ridicat biserici şi au slujit poporul, atât în limba greacă cât şi în cea 
slavă. Să ne reamintim că Bizanţul fusese iniţiatorul introducerii limbii naţionale în biserică, şi drept 
urmare slavona fusese utilizată în Moravia, Serbia şi Bulgaria. 

In ce priveşte data la care a avut loc botezul şi căsătoria lui Vladimir, există păreri diferite. 
Biserica rusă a adoptat în mod oficial anul 988, luând în considerare relatările din Cronica lui Nestor. 
De aceea în anul 1988 s-a sărbătorit cu mare fast mileniul botezului ruşilor. De altfel, mulţi istorici 
moderni de renume nu sunt de acord cu această dată şi pledează pentru anul 989 (printre aceştia şi 
Dimitrie Obolensky), care este mai probabilă deoarece misiunea varego-ruşilor trimişi de Vladimir se 
va fi terminat abia după înfrângerea lui Bardas Focas, la Abydos, care a avut loc în acest an, şi numai 
după victorie cneazul rus putea cere o recompensă iar Vasile tot după înlăturarea crizei avea timp să se 
ocupe de căsătoria surorei sale. 

încă nelămurită este problema dacă Vladimir a fost iniţiat în creştinism cu un an sau doi înainte 
de a se boteza la Cherson în vederea căsătoriei cu Ana sau au făcut acest lucru numai obligat de acest 
eveniment (cum spune cronica lui Nestor). Izvoarele nu sunt prea clare în această privinţă. Potrivit 
opiniei lui D. Obolensky, încreştinarea lui Vladimir s-ar fi făcut în două etape, şi anume: el ar fi fost 
timp de un an sau doi catehumen la Kiev, iar la Cherson a avut loc botezul propriu-zis. Aşa procedase 
şi prinţesa Olga care fusese iniţiată în credinţa creştină la Kiev şi a primit botezul cu mare fast în 957 
la Constantinopol, naşă fiind chiar împărăteasa Elena, soţia lui Constantin Porfirogenetul. Un rol în 

iniţierea lui Vladimir în credinţa creştină va fi avut şi bunica sa Olga. Totuşi Kievul rămâne un 
puternic centru păgân din cauza vargeilor şi ruşilor, legaţi de cultele tradiţionale păgâne. Aşa s-ar 
explica de ce unele izvoare ne vorbesc de cinstire de către Vladimir a divinităţilor divine în frunte cu 
Perun. Nu trebuie uitat că Vladimir era fiul lui Zviatoslav, păgân şi anti-bizantin feroce. Schimbarea 
de atitudine a lui Vladimir în favoarea creştinismului trebuie pusă pe seama legăturilor cu Bizanţul, 
mai ales că în acea vreme exista o propagandă puternică în vederea câştigării ruşilor la islamism, din 
partea bulgarilor de pe Volga ori la iudaism de la kazari. Papa la rândul său făcea demersuri să-1 atragă 
pe Vladimir la credinţa Romei. Se spune că Vladimir i-a ascultat pe toţi şi i-a refuzat. Când a auzit de 
la bulgari că islamul interzice credincioşilor să bea vin, Vladimir le-a răspuns: „Băutura este bucuria 
ruşilor, noi nu putem exista fără ea" şi i-a expediat. Propunerea misionarilor bizantini 1-a atras şi a 
trimis la Constantinopol delegaţi să se informeze asupra doctrinei şi cultului. Aceştia au fost cuceriţi 
de frumuseţea liturghiei la care au asistat în biserica Sânta Sofia, când li s-a părut că văd coborându-se 
din cer îngeri, care slujesc împreună cu preoţii. Fastul slujbelor bizantine şi măreţia locaşului de cult i- 
au cucerit. 

Concurenţa cea mai mare pentru câştigarea ruşilor o reprezenta însă papa prin imperiul german, 
restaurat şi organizat de regii saxoni. In a doua jumătate a sec al X-lea, Biserica Romei a înregistrat 
succese răsunătoare în procesul de creştinare prin convertirea slavilor de la marea Baltică şi a 
polonezilor. Luase fiinţă episcopatul de Praga, iar misiunea s-a extins până în Scandinavia. 
Demersurile făcute pe lângă ruşi nu au fost însă încununate de succes. Prestigiul bizanţului era mai 
mare şi diplomaţia lui mai fină. 

Administraţia şi politica economică 

Vasile al II-lea a fost un geniu militar petrecând 39 de ani pe câmpul de luptă. Dar în acelaşi timp s-a 
dovedit şi bun administrator al imperiului. După înlăturarea parakimomenului Vasile el nu a avut 
nevoie de un alt prim-ministru, sarcina aceasta luându-şi-o personal. S-a înconjurat însă de oameni 
capabili, nu numai pentru război ci şi pentru administrarea imperiului. Toate hotărârile importante le 
lua însă el personal. Ţelul său era nu numai să măreacă teritoriile imperiului pentru a atinge extinderea 
şi prestigiul de altă dată ci să-i dea şi o ordine interioară care să-i garanteze prosperitate şi continuitate. 
Deşi mai toată domnia lui a fost plină de confruntări cu duşmani iar economia a avut mult de suferit, 
totuşi Vasile lasă la moartea sa din 15 dec 1025 tezaurul statului plin cu 200 000 livre de aur adică 

65000kg, la care se adaugă mari cantităţi de bijuterii ascunse din ordinul împăratului în galerii 
subterane săpate în formă de labirint. 

Mari cheltuieli a trebuit să facă împăratul şi pentru refacerea daunelor provocate de un puternic 
cutremur, care a avut loc la 25 oct 989. Numeroase turnuri de la zidul de apărare au fost distruse, 
cupola Sfintei Sofia a căzut, trebuind a fi refăcută de arhitectul armean Tiridates, alte cupole de la cea 
40 de biserici din Constantinopol au avut aceeaşi soartă. 

Sarcina cea mai grea în refacerea vieţii economice o avea Vasile în luptă cu aristocraţia funciară. Marii 
feudali posedau întinse domenii pe care le dobândiseră pe seama ţăranilor, dispuneau de mii de sclavi 
şi de servitori cu care se putea înfiinţa o armată; deţineau funcţii politice administrative şi militare şi 
exercitau o mare influenţă in societatea bizantină. Din rândurile acestora se ridicaseră uzurpatori ca 
Skleros, Focas, iar pe domeniile lui Eustatie Maleinos, generalii proclamaseră ca împărat pe Focas în 
987. tot aceşti aristocraţi îl trădaseră pe Vasile în prima sa campanie anti-bulgară care s-a soldat cu 
înfrângerea de la Porta Traiana. Toate acestea Vasile nu le putea uita şi nici lăsa ca plângerile ţăranilor 
care fuseseră nedreptăţiţi să rămână fără răspuns. 

Slăbirea păturii ţărăneşti avea grave consecinţe asupra puterii armatei şi a tezaurului public. De aceea 
împăratul reia politica anti-feudală inaugurată de Roman Lecapenul în 922 şi emite la ian 996 o 
Novella prin care anula prevederea de prescripţie după 40 de ani pentru bunurile dobândite de la 
oamenii săraci în chip ilegal. Toate aceste bunuri trebuiau restituite imediat şi fără compensaţii. Legea 
menţiona expres familiile Focas şi Skleros, care se îmbogăţiseră peste măsură. Prin aceeaşi lege se 
interzice extinderea bunurilor funciare ale bisericilor pe seama proprietăţilor ţărăneşti. De aceea 
mănăstirile fondate pe pământurile ţăranilor, cu un număr mic de monahi, sunt considerate doar case 
de rugăciune şi supuse statului respectiv; ele nu trebuie să fie supuse episcopului şi să plătească 
acestuia dajdia canonică. Numai mănăstirile cu un număr mai mare de 8 călugări intrau sub ascultarea 
episcopului, dar nu aveau voie să-şi lărgească proprietatea funciară. 

La câţiva ani după Novella din 996 împăratul ia alte măsuri împotriva feudalilor: îi obligă să plătească 
impozitele pentru ţăranii care nu erau în stare să şi le achite. Până aici, această obligativitate intra în 
seama vecinilor şi a obştii ţărăneşti, iar sistemul este cunoscut sub numele de Allelengyon . 
Obligativitatea impusă celor bogaţi reprezenta o grea sarcină, de aceea a provocat vii proteste, la care 
s-a asociat şi patriarhul Serghie. împăratul nu a cedat şi a rămas ferm în hotărârile sale. Uneori 
aversiunea sa împotriva bogătaşilor a mers atât de departe încât a depăşit chiar legile. De pildă, aşa a 
procedat cu Eustatie Maleinos din Cappadocia, care 1-a găzduit pe împărat prin 1001, când acesta se 
întorcea dintr-o expediţie din Siria de Nord. Vasile s-a bucurat de ospitalitate extraordinare, pentru 

care a şi adus mulţumiri gazdei sale dar a fost intrigat de bogăţia lui imensă şi mai ales de mulţimea de 
oameni care îl serveau, de aceea 1-a luat cu sine la Constantinopol, unde 1-a reţinut pentru totdeauna, 
iar imensa sa avere a fost confiscată în folosul statului. 

Totuşi lupta împotriva feudalilor nu va lichida forţa acestora, căci după moartea împăratului la 15 dec 
1025 ei vor decide destinul imperiului contribuind la năruirea imensei bogăţii lăsate de împărat şi la 
destrămarea lui teritorială. Nicicând imperiul nu va mai atinge lărgimea teritorială şi unitatea 
geografică realizate de împărat cu atâta trudă: peninsula Balcanică, Italia de sud, Asia Mică, Siria de 
nord, Mesopotamia Superioară, Armenia şi Trans-Caucazia. De aceea domnia lui Vasile rămâne cea 
mai glorioasă după cea a lui Iustinian, depăşindu-o pe aceasta prin durată. 



Epigonii dinastiei macedonene. Puterea în mâinile aristocraţiei civile. Declinul imperiului 
Anii 1025-1057 

Moartea lui Vasile II Macedoneanul reprezintă o reprezintă o răscruce în istoria Bizanţului. Când am 
vorbit de periodizarea istoriei bizantine am arătat că prima fază a Evului Mediu bizantin se încheie la 
anul 1025, anul morţii marelui împărat. Cursul pe care îl vor lua evenimentele sub succesorii lui Vasile 
II până la ultimul reprezentant, împărăteasa Teodora, care moare la 1057, arată că într-adevăr istoria 
bizantină urmează altă cale. împăraţii care se vor succeda vor fi slabi, cheltuitori, plini de vicii şi fără 
calităţi de buni militari. Cu excepţia lui Constantin, fratele mai mic al lui Vasile, care îi va succeda 
imediat la tron pentru o perioadă scurtă, dinastia macedoniană va fi reprezentată prin femei, de fapt 
cea mai lungă perioadă de fiica acestuia Zoe, care se va căsători cu trei împăraţi. 
In secolul al X-lea dinastia macedoneană avusese la conducere, când ea nu putea fi asigurată prin 
proprii dinaşti-bărbaţi, distinşi generali şi buni oameni politici. Acum situaţia este complet schimbată; 
cei care domină treburile politice sunt membrii aristocraţiei civile, adică înalţii funcţionari din capitală 
şi senatorii, mari proprietari de pământuri şi rivali ai aristocraţiei militare. Faţă de aceşti aristocraţi 
civili Vasile II arătase un mare dispreţ, pe unii i-a deposedat de bunuri ori i-a păgubit prin legile pe 
care le promulgase. Acum aceştia găsesc prilejul să-şi ia revanşa şi să se răzbune. Legile nefavorabile 
lor sunt acum anulate şi ca urmare ţăranii liberi, din care se recruta armata şi se primea un impozit, 
rămân neprotejaţi. Ostaşii legaţi de glie se vor împuţina şi vor fi înlocuiţi cu mercenari, mai slabi 
luptători şi în acelaşi timp mai costisitori. Asistăm astfel la subminarea bunurilor militare şi a 



68 



finanţelor statului. Structura economică şi socială a statului, ca şi situaţia politică suferă o schimbare 

fundamentală. 

Toate acestea au loc când la frontierele imperiului îşi fac apariţia noi popoare barbare: la Dunăre, 

pecenegii; în Italia normanzii iar în Asia Mică, turcii selgiucizi. Fiecare la rândul său va profita de 

slăbiciunea militară şi economică a imperiului, făcând şi incursiuni de pradă ori cucerind teritorii 

bizantine. 

Pe plan ştiinţific-cultural are loc către mijlocul secolului al Xl-lea o înviorare a ştiinţei şi culturii, prin 

reorganizarea Universităţii din Constantinopol, graţiei unor personalităţi de primă mână. In schimb, în 

domeniul religios se înregistrează cea mai dureroasă criză în relaţiile dintre cele două biserici, a 

Răsăritului şi a Apusului, care duce la Schisma cea Mare de la 1054. 

Constantin al VUI-lea (1025-1028) 



Vasile al doilea moare în mod neaşteptat tocmai când se pregăteşte să plece spre Italia, unde 
vroia să-şi unească armata cu cea a lui Vasile Boyoannes, în vederea curăţirii teritoriilor bizantine de 
arabi. El avea 68 de ani. Nefiind căsătorit nu avea copii şi succesor la tron vine fratele său Constantin, 
care îi fusese asociat încă din copilărie. Acesta trăise toată viaţa în umbra lui Vasile, rămânând străin 
afacerilor publice, neluând din putere decât avantajele şi plăcerile, după cum se exprimă Charles 
Diehl. In rest a fost un "mare prieten al plăcerii şi mesei", pasionat după întrecerile din hypodrom şi 
circ, de spectacole şi cheltuitor. Ii plac foarte mult jocurile cu zarul, încât atunci uita totul chiar şi de 
masă, plăcerea sa favorită. Se spune că ambasadorii, pe care trebuia să-i primească şi să trateze cu ei 
afaceri publice erau neglijaţi. Absorbit de plăceri nu a observat cum i-a trecut viaţa fără să se 
gândească măcar la căsătoria celor trei fiice ale sale. Cea mai mare, Evdochia, a intrat în mănăstire, 
fiindcă o boală din copilărie, variolă, îi desfigurase faţa. Celelalte două surori, Zoe şi Theodora se 
maturizaseră încet în obscuritatea gineceului şi nici unchiul lor Vasile, care le iubea, dar mult prea 
ocupat, nu a observat cum ele deveniseră destul de coapte. Zoe avea 50 de ani iar Teodora nu mult mai 
puţin. 

Imbolnăvindu-se şi simţindu-şi sfârşitul aproape, Constantin s-a trezit din lunga nepăsare şi a 
hotărât să-şi asigure succesiunea la tron prin căsătoria uneia dintre fiicele sale, Zoe şi Teodora, care să 
dea soţului legitimitatea domniei. A fost ales în acest scop Roman Argyr, care îndeplinea atunci 

funcţia de prefect al oraşului Constantinopol. Acesta era un om de origine nobilă şi cu înfăţişare 
frumoasă deşi avea peste 60 de ani; din nefericire era însurat, îşi iubea soţia, iar aceasta îl adora. 
Această dificultate nu 1-a oprit pe Constantin al VUI-lea. Când vroia ceva avea procedee expeditive şi 
argumente fără replică: el dădu lui Roman să aleagă între divorţ şi pierderea ochilor şi pentru a-i 
înfrânge mai repede rezistenţa, mai ales pe a soţiei sale, el ordonă, simulând o mânie violentă, să 
aresteze imediat pe prefect. La această veste soţia lui Roman, foarte emoţionată, înţelese că trebuie să 
dispară, dacă vroia să-şi salveze soţul; ea se închise într-o mănăstire şi Roman se căsătorise cu Zoe 
(Fig. Byz. p.300), chiar dacă între ei era relaţie de rudenie, peste care patriarhul Alexie a trebuit să 
treacă "în interesul statului". Trei zile mai târziu, 11 nov 1028, Constantin al VUI-lea murea cu 
sufletul liniştit şi cele două fiice împreună cu ginerele său puneau stăpânire pe imperiu. 

In scurta domnie de mai puţin de trei ani, Constantin ia măsuri în administraţia imperială care 
schimbă ordinea lăsată de celebrul său frate. Conducerea guvernului revine în mâinile eunucilor, pe 
care îi izgonise Vasile iar cei mai buni militari şi funcţionari sunt schimbaţi cu indivizi mediocri şi 
incapabili. Sever şi chiar dur s-a arătat Constantin în pedepsele grave date cu uşurinţă celor slabi, care 
mergeau până la orbire şi nejustificate, fiindcă se bazau pe calomnii şi lipsă de discernământ. 

Roman al III-lea Argyr (1028-1034) 



Cu toate că Psellos îl prezintă ca un om mediocru, de necomparat cu marii oameni din trecut, el 
a fost totuşi cel mai însemnat din suita celor cinci împăraţi ajunşi pe tronul Bizanţului după moartea 
lui Vasile. Este considerat singurul căruia trecutul familial şi personal îi dădeau un oarecare prestigiu 
şi în acelaşi timp capacitate să conducă o armată. Ca reprezentant al aristocraţiei civile, politica sa 
economică se va deosebi de cea a lui Vasile. El desfiinţează impozitul allelengyon, pe care îl fixase 
Vasile, ca oprelişte în calea îmbogăţirii marilor proprietari de domenii în dauna micii proprietăţi 
ţărăneşti. Prin aceasta el lăsă calea liberă celor bogaţi să acapareze bunurile ţăranilor liberi, periclitând 
astfel baza recrutării armate şi plata unui important impozit. 

Căsătorit cu Zoe, Roman socotea că este dator faţă de el, de Zoe, de răposatul împărat, socrul 
său, şi de raţiunea de stat să dea cât mai curând un moştenitor imperiului. Mihail Psellos care avea un 
rol important la palat ne relatează prin ce mijloace magice, fiziologice şi de amulete au încercat 
Roman şi Zoe să-şi realizeze dorinţa. Dar vârsta lor i-a împiedicat să-şi realizeze dorinţa. De aceea 

împăratul Roman descurajat, a lăsat deoparte raţiunea de stat şi pe soţia sa şi s-a mulţumit să 
guverneze bine monarhia. 

Zoe nu a fost însă mulţumită cu indiferenţa în care o lăsase soţul şi s-a simţit jignită în amorul 
propriu, şi ceea ce a deranjat-o şi mai mult a fost faptul că împăratul a pus capăt cheltuielilor ei imense 
şi fără rost. Furioasă, Zoe îşi caută consolarea şi o găsi fără greutate. Cu talentul său de neîntrecut de 
portretist şi povestitor, Charles Diehl ne prezintă cu farmec, în Fig. Biz. I, p. 378, această împărăteasă, 
"care timp de aproape un sfert de secol avea să umple palatul cu aventurile ei scandaloase". Amănunte 
despre ea ne dă cu prisosinţă Psellos, unul din oamenii cei mai inteligenţi, remarcabili, pe care i-a 
produs Bizanţul, iar Diehl ştie să le folosească. Psellos a fost, prin funcţiile sale importante de la palat, 
unul dintre cei mai apropiaţi împărătesei, de aceea a şi cunoscut-o bine. Relatările lui atât de bogate au 
făcut ca în istoria bizantină, Zoe să fie una dintre cele mai cunoscute împărătese. Ea trecea ca o femeie 
frumoasă şi unii istorici văd dovada acestei frumuseţi în portretul mozaic din galeria dreaptă a Sfintei 
Sofii, unde alături de unul dintre soţii ei, este reprezentată ca făcând o importantă danie marii biserici. 

Mie mi se pare acest portret destul de schematizat, nu mult deosebit de al altor împărătese din 
tablouri votive de la Sfânta Sofia, ori din alte părţi. De aceea, pentru a sugera cititorului o imagine mai 
apropiată de portretul fizic şi psihic al împărătesei, îl sfătuiesc să citească paginile scrise despre ea de 
către Charles Diehl, din care spicuiesc: "Se pare că semăna cu unchiul ei Vasile, avea ochi mari, 
umbriţi de sprâncene dese, nasul puţin încovoiat, admirabil păr blond. Tenul şi trupul ei erau de o 
albeaţă strălucitoare. Toată fiinţa ei era de o graţie şi o armonie incomparabile. Cine nu ar fi ştiut câţi 
ani are, spune Psellos, ar fi crezut că vede o fată tânără. De statură mijlocie dar zveltă şi bine făcută, 
avea o ţinută cu totul elegantă. Şi deşi mai târziu s-a îngrăşat puţin, faţa i-a rămas minunat de tânără. 
La 72 de ani, atunci când mâinile tremurânde şi spatele încovoiat îi trădau bătrâneţea, faţa ei, declara 
în continuare Psellos, strălucea de o frumuseţe proaspătă." In sfârşit, avea o înfăţişare cu adevărat 
imperială. Totuşi nu-i plăcea peste măsură ceremonialul. Foarte preocupată de frumuseţea ei, se 
simţea mai bine în toalete simple decât în rochiile grele, tivite cu aur, pe care le impunea eticheta şi 
sub găteala grea a diademei şi a bijuteriilor somptuoase, după expresia biografului ei: "ea îşi înfăşură 
trupul frumos într-o rochie uşoară". In schimb ea adora parfumurile şi cosmeticele; ea trimitea să i le 
aducă din Etiopia şi din India, iar apartamentul ei în care ardea tot anu focuri mari pentru pregătirea 
cremelor şi aromatelor, pe care i le fabricau cameristele, semăna cu un laborator. Şi de fapt ea trăia 
acolo, mai bucuroasă decât unde. Ii plăcea foarte puţin aerul de afară, plimbările prin grădini, tot ce 
putea întuneca strălucirea falsă a unei figuri şi strica o frumuseţe silită de aici înainte să se păstreze... 

Un compliment o încânta, când i se vorbea de vechimea familiei şi de gloria unchiului ei Vasile, mai 
încântată decât atunci când i se vorbea de ea însăşi. Şi devenise o distracţie printre curteni să o facă să 
creadă că nu puteau să o vadă fără să se îndrăgostească de ea. Cheltuitoare pentru ea însăşi, generoasă 
prosteşte pentru alţii, ea risipea nebuneşte; dar în unele împrejurări ştia să fie neînduplecată şi crudă. 
In sfârşit, ca o bună bizantină, era credincioasă... "Foarte mândră de frumuseţea ei, convinsă că era 
irezitibilă, furioasă că-şi pierduse în gineceu cei mai frumoşi ani ai tinereţii, plină de dorinţe 
nesatisfăcute şi sedusă de atracţia necunoscutului, la peste 50 de ani avea să umple oraşul şi curtea de 
zgomotul aventurilor sale, cu atâta înfocare şi aşa de puţină discreţie, încât contemporanii s-au îndoit 
câteodată de echilibrul judecăţii ei." 

Această împărăteasă neglijată de Roman îşi va găsi consolarea în prietenia unui tânăr, Mihail 
din Paflagonia, de origine modestă, dar frate al eunucului Ioan Orphanotrophul, unul dintre intimii 
împăratului şi cu mare trecere la palat. Cu acesta se va şi căsători, după ce Roman va fi omorât într-un 
complot pus la cale de împărăteasă. După spusele lui Psellos împăratul pare să fi fost lent otrăvit şi 
apoi înecat de unul din servitorii lui în baie, în seara zilei de 1 1 aprilie 1034. 

Timp de şase ani, cât a fost în fruntea imperiului, Roman a beneficiat de prestigiul pe care 
statul bizantin şi/l dobândise în exterior, datorită lui Vasile al II-lea. De aceea, nici problemele externe 
nu au fost deosebit de grele. La graniţa cea mai mobilă, din Orient, sunt înregistrate unele încercări ale 
arabilor de a se extinde spre Apus, cu care prilej au şi înregistrat unele victorii asupra armatei 
bizantine. Numirea bravului general George Maniakes şi tratativele duse la faţa locului şi la 
Constantinopol vor contribui la menţinerea păcii şi la o situaţie favorabilă imperiului. In cadrul acestor 
ostilităţi chiar împăratul Roman s-a pus în fruntea armatei bizantine, de 2 ori, în 1030 şi 1032. Cu 
excepţia unor incursiuni ale pecenegilor la Dunăre, despre care vom vorbi mai departe, bilanţul 
politicii externe a lui Roman poate fi apreciat ca pozitiv. 
Mihail al IV-lea (12 aprilie 1034-10 decembrie 1041) 

Era fratele puternicului eunuc Ioan Orphanotrophul, care avea în mâna sa conducerea 
administraţiei imperiului. In afară de Ioan mai erau încă trei fraţi şi o soră, toţi cu funcţii modeste: 
Mihail fusese zaraf, la fel ca şi fratele lui Niceta, iar alţi doi fraţi, Constantin şi George erau vraci 
vindecători , de fapt înşelători , după mentalitatea timpului. Sora sa era căsătorită cu Ştefan, muncitor în 
arsenalul armatei din Constantinopol, de aceea mai este numit "calafatul". 

Familia provenea din Paflagonia, iar venirea ei la putere însemna o degradare a demnităţii 
imperiale. Ioan Orphanotrophul, a încercat totuşi ca prin intermediul fratelui său Mihail, să creeze o 

dinastie proprie. De aceea a înlocuit în funcţie pe toţi care i-ar fi stat în cale şi a numit în locul lor pe 
fraţii săi sau alte persoane apropiate. De pildă, Niceta a fost avansat la funcţia de guvern al Antiohiei, 
iar cumnatul său Ştefan, comandant al unei importante flote trimisă în Sicilia împotriva arabilor, dar 
incapacitatea de conducător a contribuit la insuccesul expediţiei. Lacom de avere şi de putere, Ioan 
Orfanotroful a înlăturat din importante funcţii şi a confiscat averea multor generali şi demnitari, care 
fuseseră colaboratori de seamă ai lui Vasile al II-lea. Mai mult decât atât Ioan a râvnit gradul suprem, 
acela de patriarh, dar nu 1-a putut înlătura pe Alexios. 

In aceste condiţii aria de acţiune a împăratului Mihail era în multe privinţe limitată şi aceasta 
cu atât mai regretabil cu cât, se pare, potrivit relatărilor tuturor cronicarilor şi a marelui contemporan 
al său Mihail Psellos, că împăratul era un om ponderat şi serios, în ciuda lipsei de instrucţie. El s-a 
achitat conştiincios de obligaţiunile militare şi pe cât a putut a păstrat în funcţii oameni capabili, iar pe 
prieteni nu i-a avansat atât de repede pe cât ar fi dorit fraţii săi. 

Cu toate că economia a scăzut şi acest lucru s-a reflectat în devalorizarea monedei, iar la 
Dunăre au avut loc în 1033 şi 1036 incursiuni prădalnice ale pecenegilor, totuşi împăratul Mihail s-a 
pus în fruntea armatei în 1040 şi a potolit răscoala bulgarilor şi a altor populaţii din vestul Peninsulei 
Balkanice, conduse de Petre Delianu, un nepot al ţarului Samuel. Răscoala avea la bază nemulţumirile 
populaţiei create de obligativitatea plătirii impozitului în bani iar nu în natură, aşa cum era fixat de 
Vasile al II-lea. Tot în vestul Peninsulei Balkanice bizantinii au fost mai puţin norocoşi în lupta lor de 
a aduce la ascultare pe prinţul de Zeta, Ştefan Voislav. 

In Sicilia, cum am amintit-o, încercările bizantine de a alunga pe arabi au eşuat, datorită 
incompetenţei lui Ştefan, cumnatul lui Ioan Orfanotroful, care a aruncat vina pentru eşec pe bravul 
general George Maniakes şi a uneltit chemarea acestuia la Constantinopol, soldată cu arestarea. Italia 
de sud a fost şi ea limitată de cuceririle normande, bizantinii putând păstra cu greu cetăţile Tarent şi 
brundisium. 

Pe frontul oriental, în Mesopotamia şi Siria, au continuat fricţiunile locale bizantino-arabe din 
cauza reţinerii populaţiei de a plăti impozitele datorate Bizanţului şi a pretenţiilor ridicate de califul 
Egiptului de a controla Alepul. Unele dificultăţi au apărut şi în Armenia, Georgia şi Caucaz, unde 
familiile aristocraţilor militari nu vroiau să colaboreze cu împăratul paflagonian, organizând chiar 
revolte. 

In Armenia, după moartea regelui Ioan Sempad şi a fratelui său Asho dîn 1040, împăratul 
Mihail a pretins oraşul Ani, care fusese promis Bizanţului în timpul lui Vasile al II-lea prin tratatul de 

la 1021 dar tânărul rege Kakig al II-lea, fiul lui Ashod, s-a opus, şi armata bizantină trimisă în regiune 
a fost înfrântă în 1042. La total general însă se poate spune că Mihail al IV-lea a menţinut teritoriul 
imperiului pe care-1 moştenise. 

Viaţa sa particulară a fost însă plină de suferinţă. Convieţuirea cu Zoe n-a mers după cum 
aceasta visase. La scurtă vreme după încoronare împăratul simulând pasiune şi gelozie pentru 
împărăteasă a obligat-o să se retragă în gineceu şi i-a limitat libertatea de mişcare şi de acţiune. El era 
şi foarte bolnav; suferea de epilepsie şi boala se agrava. Dar se pare că atitudinea adoptată faţă de Zoe 
avea la bază în realitate teama de a nu-1 otrăvi pe ca pe Roman al IlI-lea precum şi remuşcările crimei 
la care îl împinsese. Aceste remuşcări par să fi determinat ca în clipa morţii să nu dorească s-o vadă pe 
Zoe. 

Toate acestea l-au făcut să caute iertarea şi să dobândească vindecarea de boală, prin 
pelerinajul la moaştele sfântului Dumitru de la Thessalonic şi aducerea la palatul imperial a unor 
călugări înduhovniciţi care se rugau pentru el. Se spune că unora dintre aceştia le-a dat să doarmă 
chiar în patul imperial, sperând ca să fie sfinţit în acest mod. El prefera să doarmă jos. A zidit şi o 
mănăstire la Constantinopol închinată sfinţilor Damian şi Cozma, doctori fără de argint. In această 
mănăstire i-a fost dat să se şi retragă cu câteva zile înainte de moarte şi să îmbrace haina monahală. 
Retragerea în mănăstire şi îmbrăcarea hainei monahale au fost grăbite de nepotul său de la soră, 
Mihail, şi de Ioan Orfanotroful, care vroiau să asigure continuitatea dinastiei în sânul familiei. Aşa s-a 
şi întâmplat, căci Ioan a determinat-o pe Zoe, împărăteasa legitimă, să-1 adopte ca fiu pe Mihail, în 
Biserica Sfânta Măria din Vlaherne, după obiceiul străvechi, în cadrul unei ceremonii religioase. 
Potrivit tradiţiei Mihail al IV-lea a fost aşezat pe genunchii împărătesei şi i s-a acordat în acelaşi timp, 
titlul de Caesar. Toată această solemnitate s-a petrecut în faţa demnitarilor de la curtea imperială şi a 
poporului. 

După moartea la 10 decembrie a lui Mihail al IV-lea în mănăstirea sfinţii Damian şi Cozma 
rămâne succesor la tron Mihail al V-lea , a cărui domnie va fi doar de 132 de zile, până la 21 aprilie 
1042. 

La început Mihail a fost prudent, arătând cel mai mare respect împărătesei Zoe şi unchiului său 
Ioan Orfanotroful. Curând însă omul de încredere al împăratului devenise celălalt unchi al lui 
Constantin, căruia împărăteasa Zoe, la cererea lui Mihail îi acordă titlul de nobilissimus . Cu sprijinul 
său, împăratul exilează pe împărăteasa Zoe la mănăstire, chiar în prima zi de Paşte din 1042, în insula 
Prinkipo din Marea Marmara, ordonând să îmbrace haina monahală şi să-şi taie părul. A cerut chiar 

să-i fie adus acest păr pentru a se convinge că ordinul a fost îndeplinit. Cronicarii vremii spun că i-a 
fost adus lui Mihail părul înălbit al împărătesei; ea îl avusese blond şi atunci i s-a cărunţit. Pretextul 
exilului comunicat poporului a fost tentativa împărătesei de a-1 otrăvi. In realitate era însă dorinţa de 
putere nelimitată. Tot spre exil îl sortise şi pe patriarhul Alexis, dar acesta nu s-a lăsat intimidat, a 
poruncit să se tragă clopotele bisericii şi populaţia s-a revoltat, năpustindu-se asupra palatului 
imperial. înfricoşat, împăratul a trimis să fie adusă împărăteasa, care a fost arătată poporului din 
balconul imperial al hypodromului. Se spune în graba sa de a potoli mulţimea împăratul nu a lăsat-o 
pe Zoe să-şi schimbe îmbrăcămintea monahală, ci doar i-a pus pe deasupra o mantie roşie imperială. 
Mulţimea nu s-a liniştit ci s-a revoltat şi mai puternic. Palatul imperial a fost din nou asaltat iar în 
biserica Sfânta Sofia a fost adusă din mănăstirea Petrion din Constantinopol, Teodora, sora lui Zoe şi 
proclamată fără voia ei împărăteasă. Imperiul avea acum două femei împărătese: Zoe şi Teodora. Când 
porţile palatului au fost sparte împăratul Mihail şi unchiul său Constantin n-au avut timp decât să fugă 
cu barca la mănăstirea Studios, unde au căutat azil în altar. Ei au fost prinşi, orbiţi în piaţa publică şi 
apoi exilaţi în câte o mănăstire separată fiecare. 

Aşa s-a terminat aventura împăratului Mihail al V-lea povestită cu amănunte şi talent de un 
martor ocular şi înalt funcţionar, Mihail Psellos. Evenimentul acesta este caracteristic pentru modul în 
care se declanşau nemulţumiri populare în capitala imperiului şi pentru daunele materiale pe care le 
provocau, căci mulţimea pătrunsă în palatul imperial a distrus valori de seamă, a furat bani şi bijuterii 
şi lucruri de mare preţ. Pe de altă parte, cele întâmplate sunt o dovadă a ataşamentului popular faţă de 
reprezentanţii legitimi ai unei dinastii, în cazul de faţă cea macedoneană. 

Perioada când monarhia bizantină s-a aflat în mâna a două femei bătrâne a fost scurtă (aprilie- 
iunie 1042), căci Teodora ieşită din mănăstire renunţă la conducere, iar Zoe se căsătoreşte pentru a 
treia oară la vârsta de 64 de ani cu Constantin Monomahul. Guvernarea imperiului de către cele două 
împărătese a fost echilibrată şi înţeleaptă: nu au luat măsuri care să tulbure administraţia imperială, ci, 
dimpotrivă, au înlăturat funcţionarii corupţi, numiţi de Mihail al V-lea şi nobilissimul Constantin, 
încercând astfel să stârpească venalitatea, care era împotriva legilor. 

Constantin al IX-lea MONOMAHUL ( 12 iunie 1042 - 11 ian. 1055) 

După înlăturarea lui Mihail al V-lea Zoe se hotărăşte să ia în căsătorie pe Constantin 
Monomahul, un reprezentant al aristocraţiei civile, pentru care se pare, împărăteasa nutrise o simpatie 

atunci când era soţia lui Mihail al IV-lea. Constantin fusese chiar exilat politic în insula Lesbos, la 
Mytilene, unde stătuse vreo 12 ani. Cronicarii timpului ni-1 descriu ca fiiind un bărbat atletic, "frumos 
ca Ahile" (Psellos, VI, 12,126) şi în acelaşi timp elegant, preocupat de înfăţişarea exterioară cu succes 
la femei, glumeţ, zâmbitor şi totdeauna binevoitor cu cei din jur. Toate acestea îl făceau simpatic şi 
iubit de popor, căci era şi darnic. In acelaşi timp ca împărat Constantin s-a dovedit om inactiv, iar 
domnia lui este considerată perioada când se pune capăt politicii ofensive de cuceriri. Psellos spune 
despre el că a privit domnia ca "un repaus de oboseli şi prilej de a-şi satisface plăcerile" (VI, 47). A 
fost de aceea un suveran mediocru, căci, după cum spune acelaşi cronicar "învestit cu puterea regală 
acest om nu a guvernat bine treburile statului, nici cu vigoare, nici cu prudenţă. El nu a înţeles 
demnitatea regalităţii, care cere întotdeauna un suflet prezent, bun administrator al treburilor publice." 
Inactivitatea aceasta ar putea fi explicată şi prin aceea că în momentul preluării funcţiei era destul de 
bolnav, abia se putea mişca, aproape paralitic. Detenţia în insula Lesbos, oraşul Mytilene, lăsase 
probabil urme asupra sănătăţii lui. Cu toată această incapacitate de mişcare, el a făcut faţă cu eroism 
obligaţiilor de protocol. Constantin a fost însă un mare cheltuitor, secătuind tezaurul statului prin 
daniile exagerate făcute favoriţilor şi favoritelor sale ori prin ctitorii fastuoase, ca de pildă Biserica 
Sfântul Gheorghe, din cartierul Mangan ori Noua Mănăstire din insula Chios. 

Astfel, Constantin era un om inteligent şi cultivat încât el se va cultiva de o echipă de oameni 
de ştiinţă şi cultură contribuind astfel la renaşterea învăţământului. 

înainte de căsătoria cu Zoe, Constantin mai fusese însurat de două ori şi vroia să facă şi a treia 
cu Sklerena, o iubită a lui din familia Skleros, dar i se opuneau canoanele. Sklerena îi arătase o mare 
afecţiune şi fidelitate în detenţia de la Mytilene, fiind alături de el. Era o femeie frumoasă şi distinsă, 
încât se spune că un curtean i-a făcut o dată un compliment care a plăcut tuturor. Trecând cortegiul 
imperial, acest curtean a strigat de pe margine, salutându-o pe Sklerena cu vorbele preluate din Homer, 
puse de acesta în gurile bătrânilor ce au salutat-o pe Elena: "NU, nu este un lucru blamabil că troienii 
fac război pentru o femeie atât de frumoasă". 

După încoronare el a obţinut asentimentul împărătesei Zoe s-o aducă la palat în baza unui 
"contract de prietenie" şi chiar să-i acorde titlul de Augusta (Sebaste), ceea ce atrăgea după sine 
participarea acesteia la festivităţile de protocol şi chiar la consilii de coroană. Poporul suporta cu greu 
prezenţa Sklerenei la palat şi vedea în aceasta lezarea drepturilor împărătesei legitime. Rezolvarea a 
adus-o moartea timpurie a Sklerenei, spre marea durere a împăratului. Ea a fost înmormântată în 
mănăstirea Sfântul Gheorghe din cartierul Mangan, fondată de împărat. 

Locul Sklerenei 1-a luat în curând o frumoasă prinţesă alană, care se afla ca ostatecă la palat, şi 
aceasta a fost cinstită cu titlul de Augusta, luându-i în toate privinţele locul Sklerenei. 

In această vreme Zoe trăia retrasă la gineceu, ocupându-se mai mult de prepararea parfumurilor 
şi de rugăciune. Uneori picta icoane şi ei i se atribuie o icoană a Mântuitorului, pentru care zideşte o 
biserică şi o aşează acolo în mare cinste. împăratul îi lasă lui Zoe toată libertatea să ia bani din 
tezaurul public, încât contribuie şi ea prin cheltuieli fără rost la secătuirea finanţelor. 

In anul 1050 Zoe moare la vârsta de 72 de ani. 

Situaţia internă 

Mijlocul secolului al Xl-lea şi în speţă domnia împăratului Constantin al IX-lea reprezintă o 
etapă decisivă în cursul pe care îl cunoaşte imperiul după moartea lui Vasile II, în sensul orientării spre 
o politică pacifistă, condusă de birocratism. Am arătat măsurile luate de împăraţii anteriori pentru 
limitarea puterii aristocraţiei militare. Acum se face un pas hotărâtor înainte în această direcţie şi se 
conturează pregnant clasa aristocraţiei civile, formată din senatori, birocraţi şi burghezia orăşenească. 
In mâinile acestei clase va intra întreaga putere politică a statului şi vom asista chiar la alegerea 
împăraţilor cu precădere din rândul acestei clase. Ea îşi va consolida puterea şi prin faptul că 
Universitatea din Constantinopol, reorganizată sub conducerea unor mari învăţaţi ai timpului avea 
printre principalele ei meniri formarea de funcţionari capabili în stare să se ocupe de servicii de bază 
ale statului. Aristocraţia birocratică devine o clasă privilegiată prin faptul că mulţi înalţi demnitari 
sunt în acelaşi timp şi senatori, iar onoarea aceasta atât de râvnită va face să se înmulţească numărul 
pe lor. Pe de altă parte, unii dintre demnitari primesc din partea împăratului, ca răsplată pentru 
serviciile aduse, mari domenii spre administrare, bucurându-se pe timpul vieţii de întregul uzu-fruct. 

Beneficiarii acestor danii, proniarii, nu puteau însă vinde domeniile încredinţate lor ori să le 
lase moştenire. Veniturile scoase şi scutirile de impozite de care beneficiau contribuiau la mărirea 
bogăţiei acestora şi la grăbirea procesului de feudalizare a imperiului. Un sistem asemănător de 
gratificaţii este instituit pentru mănăstiri, cunoscut sub numele de charistikaria . Dania (yapi<rriKTi) se 
făcea de către împărat, patriarh, de înalţi demnitari bisericeşti, de ctitori ori chiar de monahi. Celui 
căruia i se făcea dania, charisticarul, beneficia de întregul venit oferit de bunurile respective, de aceea 
el era interesat să le administreze bine. Deşi instituţia charistikariatului îşi are originea în secolul 
anterior, ea se extinde acum. Intre primii charistikari se numără marele învăţat Mihail Psellos. Cu toate 
că sistemul acesta a dus la unele abuzuri economice şi morale, criticate de Ioan Oxites, viitorul 

patriarh al Antiohiei, totuşi în general, se apreciază că el a contribuit la o mai bună administrare a 
pământurilor mănăstirilor. Tot în vremea lui Constantin al IX-lea sunt cunoscute unele privilegii, 
solemnia , acordate de data aceasta bisericilor şi mănăstirilor şi prin care se înţelege dreptul de a încasa 
impozitele în folosul lor, din anumite circumscripţii financiare. 

Existenţa proniarilor şi a atâtor privilegii acordate lor şi mănăstirilor a avut ca urmare crearea a 
şi mai mari dificultăţi administraţiei centrale. Cel mai mult de suferit a avut fiscul care nu-şi putea 
strânge impozitele, fiindcă funcţionarii respectivi nu aveau îngăduinţă să pătrundă în teritoriile 
controlate de proniari şi de Biserică. Pentru a-şi asigura totuşi strângerea impozitelor, statul a recurs la 
arendaşi, care se puteau impune în zonele amintite. Aceştia plăteau în avans administraţiei centrale 
impozitele apreciate iar apoi realizau sume şi mai mari prin încasări suplimentare de la populaţie. 
Arendaşii îşi creiau un aparat administrativ propriu pentru strângerea impozitelor, asemănător aceluia 
al statului, dar se înţelege că o bună parte din impozite nu intrau în tezaurul central, ci în buzunarul 
unor profitori. 

Cele mai grave consecinţe ale schimbărilor economice şi politice s-au recuperat asupra armatei 
şi aristocraţiei militare. Concesiile făcute de Roman Argyr bogătaşilor civili prin scutirea de 
impozituri allelengyon nu au fost considerate suficiente. Forţa lor politică şi economică trebuia să 
crească şi mai mult şi aceasta prin diminuarea puterii rivalilor lor militari. 

In acest scop s-a procedat la o deplasare masivă a trupelor din Europa spre Asia şi invers cu 
scopul de a rupe legătura dintre conducătorii militari locali şi ostaşii recrutaţi de pe domeniile lor. O 
măsură şi mai gravă a fost anularea obligativităţii prestării serviciilor serviciilor militar, în schimbul 
plăţii unei sume de bani. Acestea le-a dat prilejul bizantinilor să se eschiveze de la prestarea 
serviciului militar şi, pe de altă parte a făcut necesară încadrarea în armată a mercenarilor străini (ruşi, 
varegi, franci, englezi, bulgari, uzi, alani, germani, turci, etc.) nelegaţi de glie şi de conducătorii 
militari bizantini, ci de cei care îi plătea, adică de împărat şi de birocraţii săi. S-a ajuns la armată mai 
puţin eficientă şi mai costisitoare. Impozitul pe care militarii autohtoni îl plătiseră până aici contribuia 
la întărirea bugetului statului, dispare, şi o dată cu aceasta se iveşte necesitatea plăţii mercenarilor, în 
general infideli şi mai slabi luptători. Mai mult decât atât, şi acest buget militar este diminuat în 
numele unei politici pacifiste. Este evident că urmarea nu putea fi decât micşorarea efectivelor 
militare. Dar împăratul era liniştit fiindcă socotea că atât la graniţă cât şi în interior domneşte liniştea 
şi nu este nevoie de o armată numeroasă: "Duşmanul stă acum în linişte iar supusul trăieşte în pace. 

Un mare calm domneşte la romei şi nu există nimic, care să ne îndrepte grijile în direcţia opusă" (Jus 
Graeco-romanum I, 621). 

Cât de greşită era această apreciere o vor arăta evenimentele externe. Oricum, prin aceste 
măsuri sistemul themelor, întemeiat de Heraclius şi care fusese păstrat ca bază administrativă şi 
militară de toţi împăraţii succesori, slăbeşte şi mai mult şi o dată cu el puterea statului. Chiar forţa 
strategului scade în favoarea aceleia a praetorului, care este reprezentant al puterii civile. 

Unii istorici văd totuşi în reformele care au loc la mijlocul secolului al Xl-lea în societatea 
bizantină o revenire la un sistem mai democratic decât cel monarhic al împăraţilor militari. Ei relevă în 
acest sens rolul crescut al Senatului şi Poporului, cele două instituţii de bază ale democraţiei greceşti. 
Poporul, sau Demos, participă acum la viaţa politică, exprimându-şi alături de Senat voinţa sa. Au loc 
adunări publice organizate pe baza corporaţiilor (breslelor profesionale, care preiau funcţii politice ale 
demelor de altă dată sau ale partidelor din hipodrom). Dar această participare a poporului la conducere 
a vulgarizat în ochii unui contemporan ca Psellos nivelul deliberărilor politice şi a permis intrarea în 
demnităţi superioare a vulgului, stricând astfel ordinea tradiţională de avansare. Dacă pentru unii 
istorici moderni, această pătrundere a oamenilor de jos în demnităţi înalte avea menirea să înlocuiască 
nobilimea de sânge cu o alta a capacităţii, pentru alţii, politica aceasta a împăraţilor avea ca scop 
formarea unor partide politice favorabile lor. 

O reacţie la politica antimilitară a lui Constantin al IX-lea o reprezintă revoltele armate a doi 
generali: George Maniakes în 1043 şi Leon Tornikios în 1047. 

George Maniakes era considerat unul dintre cei mai buni conducători militari. El îşi căpătase 
mari merite pe frontul oriental, unde recucerise Edessa în 1032, dar succesele sale răsunătoare le-a 
avut în Sicilia, începând cu anul 1038, unde recucereşte de la arabi partea orientală a insulei cu oraşele 
Siracuza şi Messina. Din 1042 devine comandant suprem al armatei bizantine din Italia. Văzând în el 
un posibil rival, împăratul Constantin îl destituie de la comanda din Italia. Maniakes nu execută 
ordinul dat de împărat şi este proclamat de către ostaşii săi împărat, şi porneşte cu armata prin Tarent, 
Dyrrhachium, apoi pe via Egnatia împotriva Constantinopolului. Aproape de oraşul Amphipolis obţine 
o victorie împotriva armatei imperiale condusă de sebastoforul Ştefan, dar o săgeată rătăcită îl loveşte 
mortal şi cade de pe cal. Aşa a luat sfârşit revolta acestui mare general, care-i oferă împăratului 
Constantin prilej să-şi serbeze triumful în hipodrom. Acţiunea lui George Maniakes nu a rămas fără 
ecou în lumea bizantină, mai ales că el era privit ca model ideal de conducător militar. II favoriza 
înfăţişarea sa maiestuos atletică (cea. 2,30m înălţime), voce tunătoare, mâini puternice, menite, cum 

spune Psellos, "să sfărâme porţi de fier şi să dărâme ziduri". Persoana sa a intrat în legendă, s-au scris 
despre el poezii şi glorificări, care au ajuns chiar până în ţările scandinave. 

Revolta lui Leon Tornikios a avut un caracter mult mai amplu, la pregătirea ei participând mai 
mulţi şefi militari, nemulţumiţi de politica antimilitară a împăratului. Centrul de organizare a revoltei 
a fost oraşul Adrianopolis. Leon se trăgea dintr-o familie de domnitori armeană şi purtase titlul de 
patricius şi vestiarius . A îndeplinit chiar funcţia de strateg al Iberiei, dar acuzat de tiranie, a fost 
destituit şi obligat să intre în monahism. Pământurile lui trecuseră în proprietatea statului. Dezbracă 
haina de monah, o îmbracă pe cea de general şi ridicat pe scut este proclamat de armată împărat. Timp 
de 4 zile, 25-28 sept. 1047, capitala este asediată. împăratul Constantin, deşi bolnav de gută conduce 
cu curaj apărarea şi în final, profitând de lipsa de decizie a lui Leon Tornikios de a da atacul hotărâtor, 
are timp să aducă trupe de sprijin din Asia Mică, care anihilează acţiunea uzurpatorului. Leon este 
prins şi orbit şi aşa ia sfârşit şi a doua încercare a reprezentanţilor aristocraţiei militare de a stopa 
politica dusă de împărat împotriva lor. 
Renaşterea învăţământului şi culturii 

Se pare că, după moartea lui Ioan Tzimiskes, Universitatea din Constantinopol, ca învăţământ 
public de stat, nu a mai avut un împărat pe tron, care s-o sprijine în chip deosebit. Vasile II a fost prea 
ocupat cu problemele militare, ca să poată acorda Universităţii o atenţie specială. Cu toate acestea se 
cunosc în vremea lui şi după aceea, retori şi oameni de cultură de seamă, formaţi mai ales în şcoli 
particulare. împăraţii succesori lui Vasile nu au făcut nici ei mai nimic în această privinţă, încât 
Constantin al IX-lea rupe acest curs. Lui îi place literatura, avea gust pentru cultură şi ştiinţă şi vede în 
Universitate un fel de pepinieră în care să crească viitorii oameni de care avea nevoie administraţia 
publică. Nu avea încredere în militari şi de aceea vroia să-i înlocuiască peste tot. Prima măsură a fost 
să întemeieze o facultate de drept cu sediul în mănăstirea Sfântul Gheorghe în cartierul Mangan. El 
făcea acest lucru în jurul anului 1045 sau poate chiar mai devreme cu 3 ani, promulgând o novella (Jus 
Graeco-Romanum I, 618): "despre hotărârea şi propunerea profesorului de legi". Responsabil al 
acestei facultăţi a fost Ioan Xifîlinos din Trapezunt, din familie umilă. El devine membru al senatului 
şi primeşte multe privilegii şi onoruri. Sarcina sa era să expună studenţilor cât mai clar cu putinţă şi 
mai exact şi să-şi dedice tot timpul ziua şi noaptea studierii şi interpretării lor. în acelaşi timp Ioan 
Xifîlinos primea şi titlul de "păzitor al legilor" (nomofilax), de illustris şi un salariu mare de 4 libre pe 
an. Toate acestea îl situau înaintea tuturor din imperiu. Cursurile erau gratuite pentru toţi studenţii, dar 

cei bogaţi erau îndemnaţi să ofere cadouri profesorilor, fără să pretindă pentru acestea nici o 
recompensă. 

Facultatea de Filozofie 

A fost întemeiată tot în aceeaşi vreme, dar fără să cunoaştem actul constitutiv, şeful acestei 
facultăţi a fost numit M. Psellos, care primeşte în acelaşi timp şi titlul de "consul al filosofilor", ceea 
ce îl situa pe un loc foarte înalt în ierarhia bizantina, asemănător aceluia de nomophilax. şi Psselos era, 
după modelul colegiului de la drept, şeful tuturor filosofilor, erudiţilor, din imperiu. Această poziţie i 
se pare lui Psellos atât de înaltă, ca şi a patriarhului contemporan, Mihail Cerularie, fiindcă îi scria 
acestuia: "La fel şi eu ocup un scaun nu mai puţin important ca al tău". Facultatea de filozofie 
denumită de Psellos gimnaziu (gimazion) îşi avea sediul la Biserica Sfântului Petru. In cadrul ei 
funcţionau două catedre: cea de filozofie deţinută de Psellos şi cea de gramatică, condusă de Nicetas 
Byzantios (Bizantinul). Programul de învăţământ urmărea să dea studenţilor o cultură filosofică şi 
literatură complexă, pentru a face din ei oameni de stat şi în acelaşi timp umanişti, capabili să 
cunoască filosofîa, cultura şi literatura greacă ţi s-o acorde cu creştinismul. Psellos nu a separat în 
cursurile sale filosofîa de retorică, cosmografie, geografie, logică, muzică şi chiar de astrologie. Nici 
Nicetas nu limita gramatica la noţiunile ei elementare ori la ortografie, ci cuprindea studierea 
capodoperilor literaturii antice, probleme de vocabular şi semantică. Colaborarea lui Psellos cu Nicetas 
a fost bună, căci aceasta îi fusese chiar profesor. Acelaşi lucru este valabil şi pentru Ioan Byzantinul, 
(numit de adversarii săi Mavropus, adică omul cu picioare negre) şi care-i fusese, de asemenea, 
profesor lui Psellos. 

Ioan Mavropus a predat din 1053 filosofia şi retorica, iar mai înainte avusese o şcoală proprie 
la Constantinopol, unde studiase şi Psellos. Opera lui literară şi teologică este importantă, deoarece în 
ea găsim informaţii privind şi teritoriul românesc. 

Aceluiaşi grup de învăţaţi i se adaugă Constantin Lihudis, jurist vestit, ales primministru de 
Mihail al V-lea şi păstrat de Constantin al IX-lea. Mai târziu el devine chiar patriarh. 

Avântul învăţământului declanşat de această pleiadă de învăţaţi nu a durat multă vreme din 
cauza inconsecvenţei şi irascibilităţii împăratului Constantin al IX-lea. El este criticat cu curaj de 
Constantin Lihudis pentru delapidările din tezaurul statului şi din această cauză este destituit de 
împărat în anul 1050. va intra în disgraţie şi Ioan Mavropus, care devine episcop. Psellos şi Xifîlinos 

se retrag la mănăstirile de pe Muntele Olymp. Locul acestora 1-a luat un favorit incapabil, logofătul 
Ioan. 

Sub Constantin Monomahul se petrece şi un eveniment de o deosebită importanţă pentru viaţa 
Bisericii cu urmări care mai durează şi azi. Este vorba de Marea Schismă din 1054 care a sfâşiat în 
două "cămaşa fără cusătură" a Mântuitorului, adică "Biserica una sfântă" a lui. Schisma are rădăcini 
adânci în trecut, dar se datorează şi împrejurărilor vremii şi caracterului protagoniştilor acestei drame. 
Prin schismă se consumă oficial o despărţire care se anunţase de foarte multă vreme şi luase grave 
proporţii în secolul al II-lea sub patriarhul Photios. De data aceasta Schisma nu va mai fî trecătoare ca 
atunci, ci definitivă. Temperamentul lui Mihail Cerularie, ambiţios patriarh ecumenic şi al cardinalului 
Humbert, om arogant şi autoritar, au contribuit la această dureroasă ruptură. Sensul mai adânc al 
acestui act, de care nimeni nu se aştepta să dureze vremuri, este acela al sfârşitului unor pretenţii de 
universalitate: papa va trebui să renunţe la o universalitate ecleziastică, înţeleasă cum dorea el, după 
cum împăratul bizantin este silit să renunţe de a mai gândi la o universalitate politică. 
Constantin al IX-lea nu a supravieţuit decât puţin acestui eveniment. 

La 1 1 ianuarie 1055, împăratul, care demult era bolnav de gută şi uzat de viaţă plină de plăceri pe care 
o dusese, se stinge din viaţă. Soţia sa, Zoe Porfîrogeneta murise încă din 1050. Mai supravieţuia doar 
Teodora, care va rămâne singura împărăteasă până în septembrie 1056, când trece din viaţă şi ea, fără 
ca domnia ei să se fî deosebit prin vreo înfăptuire mai de seamă. Cu Teodora se stinge, în linie 
feminină, dinastia macedoneană, după ce linia masculină se încheiase, odată cu moartea tatălui ei, în 
1028. cea mai strălucită dinastie din întreaga istorie a Bizanţului dispare astfel, după o existenţă de 
aproape o sută nouăzeci de ani. în acest răstimp, imperiul de Răsărit după ce a depăşit tristele urmări 
ale decadenţei, s-a anunţat pe drumul Renaşterii. 



Bizanţul în perioada dintre Macedoneni şi Comneni (1056-1081) 



La moartea Teodorei, cea din urmă reprezentantă a dinastiei macedonene, tronul a fost ocupat de un 
bătrân dregător, care fusese un fel de ministru al armatei şi a purtat astfel numele de Mihail al Vl-lea 
Sratioticos sau "cel bătrân". Era un tipic reprezentant al aristocraţiei civile gata să facă concesii 
senatului şi înalţilor funcţionari trecând cu vederea în acelaşi timp interesele armatei. Militarii au 

proclamat în Asia Mică un împărat al lor, pe generalul Isaac Comneanul, care ajutat de patriarhul 
Mihail Cerularie, a izbutit să îl înlăture pe Mihail al Vl-lea şi să ocupe pentru doi ani tronul (1057- 
1059). De data aceasta puterea va veni aristocraţiei militare al cărui reprezentant era Isac, originar din 
Anatolia (Asia Mică). Politica pe care o duce noul suveran se opune aceleia a senatului. Pentru că 
tezaurul statului, atât de îndestulat pe vremea lui Vasile II Bulgaroctonul, fusese secătuit de urmaşii 
săi, Isac I Comneanul recurge la o politică fiscală dar lovind atât în interesele aristocraţiei civile cât şi 
ale Bisericii şi pornind chiar la confiscări. Evident că luând asemenea măsuri el şi-a înstrăinat multe 
simpatii din rândul Bisericii şi în primul rând va duce la un conflict deschis cu însuşi Mihail Cerularie. 
Astfel, pe lângă interesele Bisericii pe care le apăra, avea şi ambiţii de ordin personal tinzând la o 
promovare a sa într-o situaţie care ar fi echivalat (pe linie ecleziastică) cu demnitatea imperială. Din 
cauza acestei atitudini opresive dar şi a cerbiciei împăratului s-a ajuns la o înveninare a raporturilor 
dintre basileu şi patriarh, care a dus în toamna anului 1058 la exilul şi trimiterea în judecată sinodală a 
lui Cerularie. Acesta rămâne dârz până la capăt şi moare în timpul procesului. Aceste triste împrejurări 
lovesc în autoritatea şi popularitatea suveranului care în decembrie 1059 se hotărăşte să abdice şi să se 
retragă la mănăstire. 

Locul patriarhului este luat de Constantin al III-lea (Lichudia) iar Mihail Psellos devine ceea ce noi 
numim astăzi prim ministru, ei doi fiind unii din marii oameni de cultură bizantini din acea perioadă. 
Partidul aristocraţiei civile după o scurtă pauză revine la cârma statului în perioada noului împărat 
Constantin al X-lea Dukas (1059-1067) care are drept prim sfetnic şi atot puternic dregător pe Mihail 
Psellos. Toate vechile păcate ale aristocraţiei civile ies la iveală. Se înmulţeşte peste măsură numărul 
senatorilor. Se neglijează interesele armatei, se lăţesc în finanţe şi fiscalitate corupţia şi delăsarea. In 
hotare, primejdiile cele mai mari vin din partea pecenegilor şi uzilor, o seminţie tiranică înrudită cu 
cumanii, care năvăleau şi pustiau ţinuturile de la sudul Dunării, până departe în Grecia de azi. In Italia 
normanzii care au acum în fruntea lor pe vestitul principe Robert Guiscard, îşi făuresc un stat puternic 
ameninţător şi smulg din mâinile bizantinilor oraşul Hari, cel mai mare centru din Italia de Sud. 
Ungurii ocupă în anul 1064 Belgradul. 

Asia Mică cunoaşte înaintarea spectaculoasă a turcilor selgiucizi care reuşiseră să îi înfrângă pe arabi. 
După ce ocupase Feraia şi Mesopotamia şi ocupă Bagdadul, califatul rămâne o demnitate de natură 
pur religioasă, deţinută în continuare de arabi, dar puterea militară se află acum în mâinile unui sultan 
selgiucid. Acesta va începe incursiuni în Anatolia ocupând în anul 1067 Cezareea Capadociei. Când în 
1067 Constantin al X-lea încetează din viaţă, văduva sa Eudoxia Macrembolitissa, (o nepoată a lui 

Cerularie) care rămăsese regentă în numele fiilor ei, este viu îndemnată de oamenii politici de vază 
(printre care şi noul patriarh Ioan al VUI-lea Xifîlinos), să se recăsătorească cu un general energic care 
să poată face faţă situaţiei. Sorţii cad lui Romanos Diogene, fost strateg al armatei Paristrion de la 
Dunărea românească, un militar destoinic originar din Capadocia. Noul basileu Roman (1068-1071) va 
trebui să poarte lupta decisivă cu turcii selgiucizi. El dispune de o armată relativ numeroasă, alcătuită 
din mercenari străini în cea mai mare parte. După unele succese iniţiale în August 1071, la Mantzikert, 
lângă lacul Van (Armenia) Roman Diogene este înfrânt de trupele sultanului selgiucid şi făcut 
prizonier. La această înfrângere a bravului oştean a contribuit şi trădarea unui membru al familiei 
Ducas care îi era ostilă. Alp Arslan încheie cu împăratul captiv o înţelegere care prevedea plata de 
către Bizanţ a unui tribut anual şi a unei sume de garanţie pentru eliberarea lui Roman, şi înapoierea 
turcilor selgiucizi luaţi prizonieri de bizantini precum şi ajutoare militare. Roman se întoarce astfel în 
patrie, unde fusese înlocuit timp de 3 luni de către Mihail al VH-lea Dukas. Familia Dukas îi rămâne 
vrăjmaşă lui Roman, care, cu toate asigurările solemne primite, este prins de ai săi şi i se ard ochii cu 
fierul roşu. In 1072 va muri din cauza suferinţelor îndurate. 

Sub Mihail al VH-lea (1071-1078), Fiul lui Constantin al X-lea Dukas, un tânăr cultivat (fusese 
învăţăcelul lui Psellos) dar lipsit de energie şi de personalitate, imperiul va cunoaşte o perioadă de 
grave tulburări şi nemulţumiri, cărora nu le poate face faţă. Psellos este tot mai mult înlăturat de un 
parvenit, logofătul Nikeforiţă, om fără scrupule, care prin măsurile sale, printre care monopolul 
grâului, contribuie la scumpirea vieţii şi la sporirea nemulţumiţilor. Acesta ajunge tot mai puternic în 
stat şi dispreţuit de populaţie; îşi va pierde viaţa după câţiva ani în urma unei răscoale. 
Puţine domnii au fost mai tulburătoare decât cea a lui Mihail al VH-lea Dukas de insurecţie militară. 
La un moment dat însăşi comandantul mercenarilor se răscoală împotriva împăratului, susţinând că un 
alt membru al familiei Dukas este împotriva basileului. Acesta a trebuit să recurgă în chip neaşteptat la 
ajutor selgiucid pentru că răsculatul, Roussel de Bailleul să fie înfrânt. Aristocraţia militară este 
nemulţumită pentru că a fost nesocotită ridică uzurpatori care năzuiau să ocupe tronul. De la Duresso, 
pe coasta Mării Adriatice, se ridică un duce bizantin pe nume Nichifor Bryennios, înaintând până la 
Adrianopol. împotriva lui va porni strategul anatolicilor din Asia Mică, Nichifor al IlI-lea Botaniates. 
(Botaniatul), care până în sfârşit va câştiga partida reuşind să ajungă la Constantinopol biruitor, 
împăratul este detronat şi trimis la mănăstire, iar uzurpatorul ajunge el basileu sub numele de Nichifor 
III, după care se va căsători cu soţia fostului suveran cu numele de Măria şi va cârmui ţara de la 1078- 
1081. Nichifor Botaniatul, ca vârstnic şi fără deosebite însuşiri, va asista în timpul scurtei sale domnii 

la răscoala altor strategi; Nichifor Basilakios şi un alt Nichifor Melissenos, care s-a proclamat împărat 
în Asia Mică la Niceea. In luptele care se vor desfăşura biruitor va fi nu împăratul Botanistes, ci un 
tânăr şi iscusit general care îl servise o bucată de vreme pe Alexios Comneanul. Acesta va reuşi să 
câştige disputa nu numai datorită vredniciei sale militare ci mai ales a diplomaţiei, pe care a 
desfăşurat-o izbutind să atragă simpatiile familiei Dukas, ale lui Nichifor Melissenos şi al unui 
pretendent la tron şi al puternicii sale familii Comnenii. 

In primăvara anului 1081 el va putea intra în Constantintinopol unde se vor desfăşura scene de 
jaf şi astfel Alexios Comneanul va deveni împărat şi întemeitor al unei strălucite dinastii, care ocupă 
tronul Bizanţului între 1081-1185. 

Să mai amintim că în epoca de care ne-am ocupat e plină de frământări şi în care sunt vădite tendinţele 
de destrămare feudală a statului; s-au produs răscoale şi la Dunărea românească, despre care vor vorbi 
cronicarii bizantini. Din acest an se poate vorbi de unele formaţiuni mici politice independente născute 
pe teritoriul bizantin în regiunea Paristrion, conduse foarte probabil de pecenegi dar în care este cu 
putinţă să se fi găsit şi elemente româneşti. 

DINASTIA COMNENILOR. RELAŢIILE CU VECINII. 
CRUCIADELE. 



După crima care a zguduit Bizanţul în decada a opta a veacului al unsprezecea şi înlăturarea lui 
Nichifor Botaniastes, unii dintre generalii răsculaţi, care izbutise să ocupe tronul imperiului din 1078 
în 1081, conducerea supremă a revenit unui general, încă tânăr, reprezentant al feudalităţii militare, cu 
întinse posesiuni în Asia Mică, şi care, printr-o abilă acţiune, reuşise să câştige simpatia familiei 
Dukas, din mijlocul căreia îşi alege şi soţia, Irina Dukas. 

Cu Alexios I Comnenul (1081-1118) o nouă dinastie - poate ultima cu adevărat strălucită - va ocupa 
tronul Bizanţului timp de o sută patru ani. Dintre aceştia, 99 s-au împărţit între domniile a numai 3 
cârmuitori, adică amintitul Alexios I, apoi Ioan II (1 1 18-1 143) şi Manuil I (1 143-1 180). Personalităţile 
lor, precum şi durata şi rezultatele conducerii ne silesc să ne oprim întrucâtva asupra lor, pentru o 
scurtă caracterizare. 

Alexios, întemeitorul dinastiei este un bun militar şi un iscusit diplomat. Dă o însemnătate deosebită 
problemelor religioase şi bisericeşti, socotind că unitatea şi tăria Bisericii ajută esenţial la consolidarea 
statului feudal. Este un iubitor de cultură, este el însuşi creator literar. Ataşamentul faţă de mama sa, o 

femeie întru totul superioară, Ana Dalassena - pe care la un anume moment o face regentă a 

imperiului. La fel admiraţia nemărginită pe care a ştiut să o inspire fiicei sale, Ana, cea mai strălucită 

figură feminină din istoria culturii bizantine. 

Fiul său Ioan este mai mult un militar, echilibrat şi având un caracter integru. Ctitoria sa de la 

Constantinopol, mănăstirea lui Hristos Pantocratorul, cu aşezăminte spitaliceşti şi de asistenţă socială, 

organizate până în cele mai mici amănunte de el, dovedesc gândirea largă a unui om care anticipează 

realizări ale veacurilor viitoare. 

Manuil I, fiul precedentului, pare un cavaler occidental suit pe tronul din Constantinopol. Niciodată 

până atunci înrâurirea apuseană în civilizaţia bizantină nu s-a dovedit mai activă. Plin de proiecte, 

dornic să refacă imperiul lui Iustinian I, interesat de probleme religioase, dar şi de astrologie relativ 

nestatornic şi neprevăzător, dar plin de farmec, Manuil vesteşte şi el vremuri noi. El întruchipează ceea 

ce N. Iorga numea Imperiul de penetraţie latină (occidentală), care va cunoaşte însă şi catastrofa de la 

1204, la mai puţin de un sfert de veac după moartea lui Emanuil. 

Relaţiile cu vecinii în „ veacul Comnenilor" sunt dominate de câteva realităţi politice şi geografice în 

acelaşi timp. Normanzii rămân, pe întreaga durată a dinastiei o primejdie permanentă. Ameninţând 

puternic Bizanţul imediat după suirea pe tron al lui Alexios I, îl sileşte pe acesta să încheie un tratat 

plin de consecinţe cu veneţienii. Mai târziu în timpul cruciadei a doua, ei folosesc confuzia din 

Imperiu pentru a năvăli în Grecia, răpind pe lucrătorii manufacturilor de mătase din Corint şi Teba. In 

1185, sub ultimul Comnean, Andronic I, ei năvălesc asupra Thesalonicului şi pricinuiesc, indirect, 

prăbuşirea de pe tron a suveranului. 

Veneţienii ajung - datorită tratatului din 1082 cu Constantinopol - o putere care va interveni mereu, 

într-un fel sau altul în treburile imperiului, ajungând în cadrul cruciadei a 4-a un factor determinant 

pentru prăbuşirea Imperiului de Răsărit. O zăgăzuire a amestecului lor a încercat, în zadar, Ioan al II- 

lea, în 1126. 

Dinspre nord, popoarele migratoare continuă să ameninţe Bizanţul. Alexios I îi zdrobeşte pe pecenegi 

în 1091; Ioan II îi desfiinţează ca popor în 1122. Alături de ei, uzii şi cumanii stau la pândă la 

frontiera dunăreană. 

Primejdia cea mai mare o vor constitui însă turcii selgiucizi. Aceştia zdrobiseră ostile bizantine în 

1071 la Mantzikert. Datorită imprudenţelor lui Manuil I îi vor şi înfrânge încă odată - hotărâtor - pe 

bizantini, în 1176 la Kyriokephalon în Frigia. Cu aceasta, soarta Asiei Mici bizantine va fi pecetluită 

pentru totdeauna. 

Epoca Comnenilor aduce însă Bizanţului şi un neaşteptat contact masiv cu lumea apuseană. Este 
vorba de cruciade, vastele mişcări de oşti şi populaţii, pornite din Europa occidentală, pentru 
dezrobirea Locurilor Sfinte din mâinile necredincioşilor. Prin cruciadă, propovăduită de papa Urban II, 
reuşeşte să cucerească la finele secolului al Xl-lea oraşe şi întinse teritorii în Siria şi Palestina, 
inclusiv Ierusalimul. Pretutindeni se alcătuiesc formaţii politice accidentale de structură feudală. 
Bizanţul vroia să păstreze suveranitatea sa asupra acestor noi state. Astfel, s-au produs expediţiile 
prestigioase ale lui Ioan II şi Manuil I în Siria. Trecerea cruciaţilor prin Bizanţ a produs ea însuşi 
diferende şi învrăjbiri. Normanzii cruciadei întâia s-au purtat cu mare aroganţă faţă de Alexios I. In 
cruciada a IlI-a, Frederic I Barbarossa, străbătând Serbia şi Bulgaria, ajunge la un adevărat conflict. 
Orizontul politic al Imperului se lărgeşte spre Europa. Ioan Comnenul, căsătorit cu o principesă 
maghiară (Irina), se amestecă autoritar în afacerile dinastice ale ungurilor. Manuil I va porni expediţii 
împotriva acestora, trecând peste teritoriul românesc. Manuil îşi va extinde amestecul său şi în 
treburile cnezatului rus de la Kiev. Sub raport ecleziastic, nenumărate sunt contactele între 
Constantinopol şi Roma în vederea unirii Bisericilor. Pretutindeni constatăm, deci, prezenţa unei 
politici europene, o politică de prestigiul, nu totdeauna izbutită, dar care a contribuit în felul ei, să 
asigure strălucirea din urmă a imperiului de Răsărit. 

In lăuntrul hotarelor, procesul de crescândă feudalizare va avea înrâuriri însemnate asupra vieţii 
poporului şi asupra dezvoltării instituţiilor, aşa cum vom constata în lecţiile următoare. 
Pentru noi românii, epoca Comnenilor îşi are importanţa ei. Dacă românii din stânga Dunării nu sunt 
amintiţi în izvoarele istorice bizantine, cei din dreapta Dunării - vlahii balcanici - sunt menţionaţi, 
mai mult, istoric bizantin Ioan Cinnamos, care 1-a însoţit pe Manuil I în expediţiile sale, vorbeşte - cel 
dintâi dintre bizantini - despre aceşti vlahi ca fiind coborâtorii vechilor colonişti romani. Este o 
recunoaştere, străveche, a latinităţii poporului nostru care ne este cu deosebire scumpă. 
Expediţia lui Ioan II, care străbate Banatul; a lui Manuil I, care trece, în orice caz, prin Ţara 
Românească, dacă nu şi prin Moldova, fuga lui Andronic I la principele Galiţiei, după ce a străbătut 
un teritoriu românesc, fac ca regiunile noastre şi desigur şi poporul nostru, să fie mai bine cunoscute 
de bizantini. 

Tzimiskes şi, încă şi mai statornic, după cuceririle lui Vasile. Insă civilizaţia bizantină se consolidează 
aici mai ales sub Comneni. Monumente, sigilii şi nenumărate monede dau mărturie pentru prezenţa 
binefăcătoare a bizantinilor în regiuni în care trăiau şi străbuni de-ai noştri. Bazele unei ierarhii 
eccleziastice, dependente de Constantinopol, cu scaune ierarhice în această regiune (d.p. Vicina), se 

înfiripează pe vremea Comnenilor. Legăturile se vor rupe din nou abia odată cu răscoala Asăneştilor 

din 1 185, care a cuprins şi Dobrogea. 

Chiar dacă nu este vorba răspicat de români, relatări ca ale Anei Comnena, care îşi scrie după 1130, 

opera sa istorică "Alexiada", sunt de un mare preţ când vorbesc de începuturile unei vieţi de stat în 

regiunile Dunării de Jos pe vremea domniei tatălui său, împăratul Alexios I. 

Din aceste date sumare putem vedea cât de însemnată este epoca Comnenilor - veacul al XH-lea nu 

numai în ea însăşi şi pentru slava Bizanţului împărătesc, dar şi pentru popoare care încep să-şi capete 

conştiinţa de sine şi să se ridice la o viaţă de atât proprie, în orbita strălucitei civilizaţii a Bizanţului, şi 

printre aceste popoare s-a numărat şi cel românesc. 



Politica internă a Comnenilor 
Feudalismul, pronie şi charistikon 

Politica internă a Comnenilor se poate înţelege pe deplin numai dacă ţinem seama de dezvoltarea 
feudalismului în Bizanţ, în sec XII. Feudalismul a apărut mai de mult; acum însă cunoaşte deplina sa 
înflorire şi instituţiile sale îşi capătă caracteristicile cele mai apăsate în această vreme, multă vreme s-a 
crezut că feudalismul reprezintă o orânduire politico-socială proprie Occidentului european şi anume 
Evului Mediu European. Azi se ştie că această orânduire aparţine unor numeroase societăţi din Asia şi 
Africa, precum şi Răsăritului European, inclusiv Ţărilor româneşti. Orânduirea urmează celei 
sclavagiste proprii antichităţii şi este caracteristică prin raporturile dintre suveran şi vasalii săi. Fireşte 
că feudalismul bizantin nu are aceleaşi trăsături cu cel apusean; în esenţă însă răspunde aceluiaşi 
moment din evoluţia societăţii. In Bizanţul din vremea Comnenilor, observăm astfel, unele instituţii 
foarte apropiate de cele apusene. Cea mai caracteristică pare a fi pronia . Aceasta constă dintr-o 
întindere mai mare de pământ în general un număr de sate, cu ogoarele, pădurile, heleşteele lor, etc. 
care sunt date în îngrijirea unui om de încredere al stăpânirii, care va purta numele de proniar. Acesta 
primeşte ţinutul ca o posesiune, nu ca o proprietate în înţelesul modern al cuvântului. Această 
posesiune se face cu titlul personal şi revocabil, adică ea se acordă beneficiarului personal, fără ca 
acesta să poată să o înstrăineze prin vânzare, donaţie sau testament. 

In caz că proniarul se dovedeşte infidel faţă de împărat, acesta are dreptul să-i retragă pronia. In cadrul 
acesteia beneficiarul avea servi sau iobagi ca pareci pe locuitorii satelor respective. El le încasa 

impozitele şi alcătuia din rândurile lor o mică unitate militară înarmată de el, care să poată lupta când 
este chemată la arme. 

Alexios Comnenul a încurajat această instituţie feudală tocmai pentru a avea la îndemână un număr tot 
mai mare de oşteni echipaţi în caz de război. Din nefericire numărul acestora rămânea relativ mic şi 
statul este obligat ca şi în epoca anterioară, să recurgă la armate de mercenari recrutaţi din rândul 
multor neamuri, mai ales din nordul şi apusul Europei, dar câteodată şi dintre turcii selgiucizi. O a 
doua instituţie care ne interesează mai din aproape este charistikariatul . împăratul acorda unui favorit 
al său din clasa conducătoare "privegherea" unor mănăstiri, cu toate bunurile ei mişcătoare şi 
nemişcătoare. Unitatea astfel "priveghiată" purta numele de charistikion, iar beneficiarul cel de 
charistikas. Acesta strângea veniturile mănăstirii având îndatorirea să poartă grijă de Sfântul locaş cu 
acareturile sale şi de călugări. Este uşor de înţeles câte abuzuri se puteau produce; charistikarul având 
grijă să strângă cât mai mulţi bani şi produse şi să lase mănăstirii cât mai puţin. In afară de acest 
aspect economic, instituţia păcătuia şi prin faptul că aceşti favoriţi ai stăpânului se instalau deseori în 
incinta mănăstirii uneori chiar cu familiile lor şi se năşteau, între ei şi călugări şi călugăriţe, situaţii 
sub raportul moral al demnităţii umane. 

împotriva acestei stări de lucruri a protestat, într-un vestit memoriu al său patriarhul Antiohie, Ioan 
Oxites, cerând respectarea adevăratei vieţi monahale în cuprinsul mănăstirilor. 

Proprii feudalismului sunt şi unele aşezăminte şi practicile care ţin de fiscalitate. în tradiţia 
anterioară, şi deci în veacurile precedente, impozitele se încasau de slujbaşi ai fiscului (ai statului). 
Pentru că aceştia nu mai aveau autoritatea necesară să acţioneze pe domeniile marilor proprietari sau 
ale proniarilor, s-a recurs la "închirierea" perceperii impozitelor. Adică, un cetăţean, cu bună stare 
materială şi agreat de autorităţi, se îndatora să plătească tezaurului statului o sumă fixă anual; în 
schimb el, prin agenţii lui, percepea direct de la locuitori dările cuvenite statului. Bine înţeles exista o 
diferenţă care îi revenea lui. Fiscul era totuşi mulţumit că se putea baza pe o sumă dinainte cunoscută 
care intra în tezaurul statului. 

Marii proprietari şi Biserica de altfel (pentru proprietăţile ei) se bucura şi de un număr variabil de 
scutiri de impozite, care se acordau, fireşte, după cum socotea stăpânirea, anumite persoane fiind 
favorizate în dauna altora. Aceste scutiri dar nu imunităţi , nu aveau un caracter fiscal. Uneori era şi de 
natură juridică. Justiţia nu avea voie să se amestece (măcar pentru unele încălcări ale legii) pe 
pământurile marilor proprietari, care exercitau şi funcţiile justiţiei la posesiunile lor. 

Fireşte că aceste măsuri nu aveau un caracter general şi permanent. Fiscul continua să-şi exercite 
atribuţiile sale alături de cei care " închiriau" (pentru anumite provincii) perceperea dărilor. Alexios I a 
procedat chiar la o nouă aşezare a impozitelor "bazate şi pe o revizuire a titlurilor de proprietate" ale 
posesorilor de pământ. Impozitele erau grele şi lumea le plătea; la ele se adăugau, pentru ţărani şi 
numeroase corvezi şi îndatoriri de găzduire pentru slujbaşi, armată, etc. Şi aceste trăsături sunt proprii 
epocii feudale şi s-au întâlnit şi în Ţările Româneşti în timpul feudalismului. 

Alexios a mai fost obligat să recurgă şi la o devalorizare a monedei ceea ce a produs multe 
nemulţumiri şi perturbări în societatea bizantină. O trăsătură care merită amintită este ridicare unei noi 
pături în sânul aristocraţiei, formată mai ales din membrii familiei imperiale şi din devotaţi ai ei. 
Titlurile care desemnau înalte ranguri dobândite devin din ce în ce mai pompoase, ajungându-se până 
la exagerări care azi trezesc zâmbete. Din cauza aceste "inflaţii" nobiliare, vechile titluri nu mai erau 
îndestulătoare şi unele se demontaseră. Era nevoie deci de altele tot mai răsunătoare. Este evident că 
posesorii acestor titluri trăgeau foloase de pe urma lor şi alcătuiau în schimb, o pătură de profitori 
devotaţi împăratului şi familiei sale. 

Sub succesorii lui Alexios I (fiul său Ioan II şi nepotul său Manuil) aceste trăsături ale feudalismului 
se observă în continuare. Nevoia de a avea o armată mai puternică şi mai bine echipată i-a silit pe 
suverani să continue aspra lor politică fiscală şi monetară. Se cheltuia mult pentru războaie, pentru 
răsplătirea bănească a unor militari, dar şi pentru luxul exagerat de la Curtea imperială, mai ales sub 
domnia lui Manuil I Comnenul. Acesta a încercat în schimb să zăgăzuiască creşterea averilor 
mănăstireşti şi chiar pe cele laice. Fiscalitatea rămâne necruţătoare, dar prilejuia şi corupţia, la mulţi 
slujbaşi mai înalţi sau mărunţi. 

Câtă vreme basileii cu înalt prestigiu ca primii trei Comneni au stăpânit ţara, s-a putut menţine o 
unitate a statului şi o ţinere în frâu a marilor feudali. Pe măsură însă ce slăbeşte autoritatea centrală, 
tendinţele centrifugale ale feudalismului ies la iveală. Vom asista astfel la marii feudali care - mai ales 
la hotarele imperiului - tind să-şi croiască un mic principat pe seama lor ştiind că suveranul din 
Constantinopol este prea slab ca să ia măsuri eficiente împotriva lor. Acest fenomen, cunoscut şi sub 
numele de "fărâmiţarea feudală" se întâlneşte şi în Bizanţ, începând cu progresele dobândite de 
feudalism, şi reprezintă un ferment de dezagregare pentru stat, cu grave consecinţe pentru bunăstarea 
materială si culturală a societăţii bizantine. 

POLITICA RELIGIOASA A COMNENILOR 

Grija deosebită pe care suveranii din dinastia Comnenilor o arată Bisericii se lămureşte atât prin 
pietatea lor personală cât şi prin interesul ca această instituţie, care este principala susţinătoare a 
statului din timpul orânduirii feudale, să fie puternică, unitatea ei nefiind primejduită de erezii care să 
o dezbine şi de secte care să o submineze. 

Această solicitudine imperială se manifesta şi prin atenţia mănăstirilor şi monahilor, cât şi clerului de 
mir. Alexios I Comnenul, întemeitorul dinastiei, s-a arătat în tot timpul domniei lui un suveran 
cucernic preocupat de probleme teologice (a şi scris unele lucrări cu caracter dogmatic). Autoritatea pe 
care a dorit să o aibă asupra Bisericii a fost permanentă şi aproape absolută. 

Este drept că, la începutul stăpânirii sale, războiul purtat cu normanzii i-a cerut cheltuieli 
considerabile. Nu le-a putut face faţă decât recurgând la bunurile mişcătoare ale Bisericii (bani lichizi, 
dar şi vase de metal preţioase ba chiar îmbrăcămintea din aur şi argint a unor icoane). 
Măsurile luate de Alexios în această privinţă au fost ridicate de cler; au fost chiar glasuri care vorbeau 
de un anume iconoclasm. Criza în raporturile dintre Biserică şi Stat a fost din fericire trecătoare şi 
bunele intenţii nu au putut fi puse la îndoială. 

In lupta împotriva eterodocşilor, măsurile cele mai aspre au fost luate împotriva pavlicienilor din 
Tracia şi a bogomililor care se răspândiseră în întreaga Bulgarie în sec. al X-lea, dar centrul şi-1 avea 
la Plodviv (PHILLIPPOPOLIS). 

Aceştia din urmă au fost loviţi de suveranul bizantin. Căpetenia lor, Vasile, un aşa zis medic care 
umbla înconjurat de doisprezece învăţăcei după pilda Mântuitorului, a fost chemat la Constantinopol 
unde a ţinut o dezbatere teologică cu gândul că Vasile îşi va părăsi credinţa lui rătăcită. Fiindcă nu a 
izbutit să îl câştige, Alexios a poruncit ca Vasile să fie ars pe rug în mijlocul hipodromului. Gândirea 
laică începuse să facă unele progrese sub influenţa filosofiei lui Platon, care era cultivată de ceva 
vreme în Bizanţ mai ales de către marele învăţat din sec. XI, Mihail Psellos. Un cirac al acestui Ioan 
Italos, care îi luase locul ca principe al filosofilor la Universitatea din Constantinopol, răspândea de la 
catedră idei care nu concordau întotdeauna cu învăţăturile Bisericii. El vorbea despre eternitatea 
materiei, deci cerul şi pământul erau veşnice şi neschimbabile. Adică învăţătura sa afirmă că sufletul 
muritorului, când înceta din viaţă, se întrunează în alte vietăţi, în orice caz - sufletul preexistă 
zămislirii omului ceea ce Biserica respinge. Din iniţiativa lui Alexios I, filosoful acesta Ioan a fost 
trimis în judecata sinodului. Deşi acesta s-a apărat demn până la a trezi simpatia unor înalţi ierarhi, 

împăratul a determinat condamnarea lui şi alungarea din Universitatea din Constantinopol. Alexios I a 
luat măsuri şi pentru îmbunătăţirea nivelului intelectual iar pentru stârpirea moravurilor a silit chiar 
doi arhipăstori să-şi părăsească scaunul patriarhicesc. Prin privilegiile extraordinare pe care le acordă 
Sf. Hristodulos, care întemeiase o mănăstire în insula Patras, unde a vieţuit Sfântul Ioan Evanghelistul, 
Alexios a dorit să reformeze viaţa mănăstirească, fără să fie stânjenit de nimeni, nici chiar de 
patriarhul ecumenic, care se putea amesteca în viaţa mănăstirii. In intenţia lui Alexios pare să fi fost ca 
şi charistikarii să ajute la bună administrarea sfintelor locaşuri şi să îi lase pe călugări să se 
îndeletnicească numai cu cele duhovniceşti. Din nefericire, rezultatele aduse de instituţia charistikiului 
au fost mai degrabă dăunătoare vieţii monahale. 

Fiul lui Alexios I, care i-a urmat la tron, Ioan II Comnenul (1118-1143) este mult mai preocupat de 
aspectul teologic al vieţii religioase faţă de cum o făcuse tatăl său. Este preocupat de rolul important 
pe care îl puteau juca mănăstirile în funcţia de slujire a societăţii pe care trebuia să o îndeplinească 
Biserica. Pe lângă vestita sa ctitorie din Constantinopol, mănăstirea Pantocratorului, Ioan II a înfiinţat 
un spital cu 50 de paturi pentru bărbaţi şi femei, împărţit în câteva secţii şi deservit de un număr mare 
de medici, asistenţi medicali şi oameni de serviciu. Spitalul era prevăzut cu oficii şi ateliere anexe 
(brutărie, bucătărie, farmacie, băi). Organizarea acestor instituţii de asistenţă au trezit admiraţia 
tuturor cercetătorilor de astăzi. Un frate al lui Ioan II, Isaac Comnenul, fondase deasemeni pe lângă 
mănăstirea ctitorită de el, Maica Domnului Cosmosotira, de la Enos - Tracia un spital, dar mai mic 
decât al lui Ioan al II-lea Comnenul. 

Fiul lui Ioan II, Manuel I Comnenul (1143-1180) reia într-o anumită măsură politica religioasă 
autoritară pe care o luase bunicul său Alexios I. Ca şi acesta, Manuil I se dovedeşte un aprig prigonitor 
al bogomililor, din rândul cărora se ridicaseră propovăduitori primejdioşi ai ereziilor cum a fost un 
călugăr pe nume Nifon. Bazileul a urmărit ca şi Alexios I pe aderenţii platonismului în Bizanţ, elevi 
sau urmaşi ai lui Ioan Italos. Din iniţiativa lui s-au susţinut în capitala imperiului câteva sinoade. In 
primele două din 1 156, 1157, s-a discutat caracterul de jertfa al Sfintei Euharistii, osândind părerile lui 
Soterichos Pantengenes. Zece ani mai târziu (1166) câteva sinoade au avut drept sarcină să dea o 
interpretare autorizată versetului din Evanghelia după Ioan, în care Mântuitorul zice "Tatăl este mai 
mare decât Mine". De data aceasta au fost condamnate învăţăturile greşite ale lui Dimitrie din Lampe 
(Asia Mică). Tot ca Alexios I Comnenul, nepotul său Manuil s-a preocupat de unirea bisericească cu 
Roma. Alexios convocase în 1089 un sinod la Constantinopol ca să ia în discuţie propunerile de unire 
venite din partea papei Urban II, care câţiva ani mai târziu va binecuvânta prima cruciadă. Manuil I 

convoacă şi el o conferinţă sinodală în 1171, deasemeni în capitala ţării, ca să se cerceteze de data 
aceasta planurile de unire făurite de însuşi împăratul. Se ştie că Manuil O a fost înclinat către unirea 
Bisericilor şi s-a străduit să aducă în sânul ortodox pe armeni şi pe sirienii necalcedonieni. Chiar faţă 
de mahomedani a arătat îngăduinţă şi interes cu gândul să-i convertească mai uşor la adevărata 
credinţă, lucru care a adus împotriviri din partea ierarhiei bisericeşti. 

Din toate acestea se poate vedea cât de vii au fost preocupările Comnenilor cu privire la Biserică şi cât 
de mult au ţinut, în deosebi Alexios I şi Manuil, să-şi exercite deplin autoritatea în treburile 
eclesiastice ale Bizanţului. 



ANGHELII ŞI IMPERIUL ROMANO-BULGAR AL ASANESTILOR 

După înlăturarea la tron şi uciderea lui Andronic I Comnenul, tronul a revenit celui care aţâţase 
poporul la răscoală împotriva fostului suveran, anume Isaac Anghelos, care va lua numele de Isaac II 
(1185-1195). 

Noul basileu este o figură lipsită de strălucire. Iubitor de viaţă uşuratică şi de lux, cheltuitor şi lipsit de 
preocupări mai înalte, Isaac al II-lea a dovedit uneori curaj, luptând în fruntea trupelor. Situaţia pe care 
a moştenit-o şi complicaţiile care s-au ivit în anii următori s-au dovedit prea apăsătoare pentru 
posibilităţile noului împărat care nu le-a putut face faţă decât în mică măsură. A avut totuşi norocul 
să-i respingă pe normanzii care atacaseră Thesalonicul, la sfârşitul domniei lui Andronic I. o armată 
bizantină sub conducerea lui Alexios Branas a biruit, la Dinitritza, pe năvălitori în nov 1185, silindu-i 
să părăsească teritoriile ocupate în Peninsula Balcanică. Normanzii vor mai ocupa în continuare, în 
Marea Ionică, doar insulele Cefalonia şi Zanie. Din nefericire pentru Isaac Anghelos o primejdie mai 
serioasă se ivea în Balcani. Este vorba de marea răscoală a vlahilor şi a bulgarilor, începută în 1185- 
1186 care a dus la întemeierea aşa numitului imperiu româno-bulgar sau a celui de-al doilea imperiul 
bulgar, cum i se spune astăzi. Răsculaţii erau bogaţi posesori de turme şi cirezi din munţii Haemus 
(Balcani), pe de o parte vlahi, pe de alta bulgari. In fruntea lor s-au aşezat fraţii Petru şi Asan, pe care 
istoricii îi socotesc în general vlahi, adică de aceeaşi obârşie şi de aceeaşi limbă cu românii din stânga 
Dunării. 

Primii asăneşti (Petru şi Asan dacă nu şi fratele lor mai tânăr Ioniţă, zis şi Caloian), protestează la 
curtea imperială din Constantinopol faţă de noile impozite rânduite, foarte împovărătoare pentru 

localnici. Se spune că Petru şi Asan doriseră să devină şi ei proniari ai împărăţiei, ceea ce li se 
refuzase. Oricum ei au fost înfruntaţi şi loviţi în timpul audienţei la împărat. întorşi la ei în patrie, 
asăneştii pun la cale o puternică răscoală care a pornit de la Târnovo, noua capitală a statului care va 
lua în curând fiinţă. în luptele care se duc între vlaho -bulgari şi bizantini, aceştia din urmă dobândesc 
la început unele biruinţe, răsculaţii sunt însă ajutaţi de cumanii din Nordul Dunării şi bizantinii sunt 
înfrânţi. încercările Imperiului Bizantin de a relua ofensiva vor eşua în anul 1 190 la Verria şi în 1 194 
Arcadiopolis, Asan este încoronat ţar la Târnovo. Biserica Bulgară devine o biserică naţională care se 
desprinde de Constantinopol. 

în acest răstimp, însă, Bizanţul se vede pus în faţa unor alte ameninţări. O nouă Cruciadă (a IlI-a) se 
organizează în Apus sub conducerea împăratului Apusului Frederic I Barbarossa a principelui 
moştenitor (apoi rege) al Angliei, Richard Inimă de leu şi a regelui Franţei Filip August. Cruciada este 
provocată de cucerirea în anul 1187 a Ierusalimului de către Saladin, sultanul Egiptului şi al Siriei, 
întemeitorul dinastiei Eibizilor în anul 1173. Dintre cruciaţi, Richard şi Filip August pornesc pe mare 
spre locurile sfinte. Frederic I Barbarossa străbate pe uscat continentul. în 1188 el încheiase, la 
Nurenberg o convenţie cu Isaac II pentru ajutoare de dat trupelor sale, când vor trece pe teritoriul 
bizantin. în 1189 trupele lui Frederic I trec în Peninsula Balcanică, unde sunt aţâţate împotriva 
Bizanţului atât de sârbi cât şi de vlaho-bulgari. 

Neînţelegerile dintre cei doi împăraţi şi neîncrederea pe care o nutreau reciproc (Isaac Anghelos trată, 
pe ascuns, cu emisari ai sultanului Saladin) duc la un conflict. Frederic I Barbarossa va putea trece cu 
trupele sale în Asia Mică unde îşi găseşte o moarte neaşteptată (în iunie 1 190, se îneacă în râul Salef). 
Celelalte căpetenii ale cruciadei vor lupta ceva vreme în Siria, mai ales Richard, cu succese modeste şi 
fără să poată elibera Ierusalimul. 

în 1193, Isaac I Anghelos trebuie să facă faţă şi pretenţiilor marelui jupan sârb Ştefan Nemania, care 
se proclamase neatârnat şi cucerise întinse teritorii jugoslave în nordul şi vestul Rasciei (provincie 
sârbească de unde se ridicase el). Bizanţul va înfrânge pe Nemania, care va trebui să recunoască în 
continuare suzeranitatea bizantină. în 1 195 Isaac II cade pradă unui complot urzit de propriul său frate 
Alexios III care înlătură de la tron, îl orbeşte şi îl aruncă în temniţă împreună cu fiul acestuia, Alexios 
al IV-lea. Noul basileu este o figură şi mai jalnică decât Isaac; la cusururile aacestuia se mai adaugă 
perfidia şi laşitatea. El se va menţine totuşi pe tron până în 1203. în acest răstimp noul stat româno- 
bulgar este zguduit de rivalităţi între căpetenii, care duc la asasinarea lui Asan (1196) şi a lui Petru 

(1 197) de boieri, pe care Bizanţul caută să-i atragă de partea sa. în acelaşi timp între bulgari se observă 

şi tendinţe separatiste proprii regimului feudal. 

Succesorul lui Petru este însă un om energic, fratele său mai mic, Ioniţă, care domneşte 10 ani (1 197- 

1207). In acest timp, Ioniţă primeşte coroana regală din partea papei, iar capul bisericii din Târnovo, 

se desparte de Bizanţ şi este ridicat la treapta de arhiepiscop. 

In 1201 Alexios III Anghelos este obligat să recunoască noul stat vlaho-bulgar. In Serbia se produce o 

evoluţie asemănătoare, statul sârb ajungând independent sub Ştefan, "primul încoronat", fiul 

bătrânului Ştefan Nemania, care abdicase, şi de data aceasta titlul de rege căpătat de Ştefan este 

acordat de papalitate care concurează Bizanţul în lumea slavă din Balcani. 

O primejdie mai mare întâmpină Alexios III din partea urmaşului la tron a lui Frederic I Barbarossa 

noul împărat Henric VI care se consideră moştenitor al statului normand (era ginerele regelui Gulielm 

II) şi înţelege să revendice de la bizantini acele teritorii din Peninsula Balcanică, pe care normanzii le 

cuceriseră în trecut chiar pentru puţină vreme. Alexios III se vede silit să plătească împăratului 

apusean un tribut de 1500 livre de aur pe an şi basileul va trebui să pună un impozit special pentru a 

putea face faţă acestei grele şi umilitoare poveri. Alexios trăia deci terorizat de pretenţiile şi planurile 

militare ale lui Henric VI şi a respirat mai uşor după moartea timpurie a acestuia (1 197). 

In curând scaunul papal va trece în mâinile celui mai mare papă pe care 1-a cunoscut Evul Mediu, şi 

anume, papa Inocenţiu III (1198-1216). Acesta intră în legături şi cu Alexios III cerându-i să-şi 

intensifice strădaniile în lupta împotriva musulmanilor şi să ia parte la cruciada pe care o plănuia papa. 

CRUCIADA A IV- A, REZISTENTA BIZANTINĂ 



Cruciada a IV-a a fost proclamată foarte puţin după instalarea ca papă a lui Inocenţiu III şi anume în 
august 1198. Intenţia papei a fost ca, de data aceasta, conducătorii cruciadei să nu mai fie suverani ci 
cavaleri, adică înalţi feudali, care puteau mai uşor sta în dependenţă de Vatican. In Franţa, de unde s- 
au şi recrutat cei mai mulţi din viitorii cruciaţi, expediţia a fost predicată de cardinalul legat Pietro 
Capueno şi de Foulques de Neuilly. Primele echipe se şi formează în noiembrie 1 193. în fruntea lor se 
găseau, printre alţii, conţii Thibaud de Champagne şi Lois de Blois. Pentru a putea străbate mările era 
nevoie de o flotă şi de asigurarea mijloacelor de subzistenţă pentru cruciaţi. în urma unui tratat 
încheiat cu ducele Enrico Dandolo, Veneţia îşi ia sarcina să îndeplinească aceste deziderate pentru 

suma de 85.000 mărci de argint. S-a mai hotărât cu acest prilej ca expediţia să atace întâi Egiptul, unde 
se afla centrul puterii lui Saladin. Obiectivul acesta trebuia totuşi să rămână secret. Intre timp însă, 
Thibaut de Champagne moare şi căpetenie a cruciaţilor este ales Bonifaciu de Montferrat, un nobil 
italian aparţinând unei familii care avea de mult legături cu Bizanţul. 

Expediţia trebuia să pornească în aprilie 1202, dar cruciaţii, strâmtoraţi, nu au găsit decât în parte 
suma care trebuia plătită Veneţiei pentru serviciile făgăduite. In această situaţie dogele Dandolo 
propune cruciaţilor un târg: aceştia, în contul datoriei pe care nu o puteau plăti, să recucerească pentru 
Veneţia cetatea Zara, de pe coasta Dalmaţiei, care fusese smulsă veneţienilor de regatul maghiar, în 
1186. condiţia este primită, expediţia porneşte şi în noiembrie 1202 Zara este cucerită. Faptul a 
constituit un scandal. Regele Ungariei era un vasal al papalităţii, un rege apostolic care trebuia cruţat, 
mai ales de cruciaţi. Câţiva cavaleri francezi ameninţă că se retrag din expediţie dacă ţara va fi 
excomunicată de Inocenţiu III (ulterior excomunicarea rămâne numai pentru veneţieni) care totuşi va 
trebui să se împace cu această situaţie. Cruciaţii iernează la Zara unde îi ajung trimişi ai regelui Filip 
de Suedia şi ai lui Alexios IV, fiul împăratului bizantin detronat, Isaac II Anghelos. Acest Alexios 
izbutise să scape din temniţa sa de la Constantinopol, în 1201, şi pornise după ajutoare în Apus, la 
Inocenţiu III şi la cumnatul său Filip de Suedia care-1 trimite să stea de vorbă cu cruciaţii. 
Alexios le face acestora mari făgăduinţe în cazul care cruciada va fi deviată spre Constantinopol, 
pentru a-1 restabili pe bătrânul Isaac şi pe însuşi Alexios IV pe tronul Bizanţului. 
Opoziţia venită din partea multor cruciaţi este până la urmă înlăturată. Cruciada îşi reia drumul în 
aprilie 1203 la Chalkedon, în faţa Constantinopolului. După ce ocupă Galata, cartier vecin cu capitala, 
atacă oraşul imperial în iulie 1203. Alexios III fuge, înspăimântat, şi Isaac II împreună cu fiul său 
Alexios IV îşi recapătă tronul. 

Cruciaţii rămân, în afara oraşului, aşteptând ca noii suverani să-şi îndeplinească făgăduinţele făcute la 
Zara. Alexios IV nu poate găsi însă mijloacele necesare şi pe de altă parte, întâmpină opoziţia 
poporului care vedea în el un partizan al papistaşilor. 

In ianuarie 1204, o răscoală populară îi înlătură pe Isac II şi Alexios IV care vor cădea ucişi, tronul 
este ocupat de Alexios V Dukas, poreclit Murţuflos ( Sprâncenatul ), un adversar al latinilor. Aceştia 
se orientează tot mai mult spre o soluţionare radicală a conflictului: desfiinţarea imperiului bizantin 
care va fi împărţit între cuceritori. 

O primă înţelegere se şi încheie, în martie 1204, pentru această Partiţia Romaniae (împărţirea 

Imperiului Bizantin); în aprilie cruciaţii vor putea ocupa Constantinopolul, unde Alexios V este prins 

şi ucis. 

Urmează câteva zile de jaf cumplit, în care capitala imperiului este deposedată de multe din comorile 

ei artistice şi de foarte numeroase Sfinte Moaşte, care sunt răpite şi purtate în Apus. Se va trece totuşi 

la înscăunarea unei noi autorităţi, punându-se în aplicare prevederile înţelegerii din martie precedent. . . 

O comisie alcătuită din 6 reprezentanţi ai cavalerilor şi 6 ai veneţienilor, decide ca noul împărat să fie 

un "frâne" (un cavaler apusean) şi anume Balduin de Flandra; veneţienii au izbutit să-1 înlăture pe 

conducătorul cruciadei, Bonifaciu de Montferrat, care li se părea prea energic. In schimb veneţienii, 

nedobândind tronul imperiului îl vor căpăta pe cel de patriarh. Acesta va fi nobilul veneţian Tommaso 

Morosini, care se va instala la Sf Sofia. 

Se trece apoi la împărţirea Imperiului. Din 4 sferturi, unul îl va reprezenta Imperiul latin de 

Constantinopol iar celelalte 3 sferturi se vor împărţi între "cavaleri" şi veneţieni. 

In acest chip, noul împărat latin după ritul latin în biserica Sf. Sofii din Constantinopol, va stăpâni, pe 

lângă cele 5/8 din Capitală în cele două palate imperiale (Vlaherne şi Bukolea), Tracia, nord-vestul 

Asiei Mici şi insulele Lesbos, Chios şi Sacos. 

Veneţienii vor lua restul de 3/8 din Constantinopol, cu Sf. Sofia, Adrianopolul (în Tracia), dar mai ales 

porturi şi insule de care avea nevoie pentru a domina comerţul lor maritim (din Alexandria până în 

Marea Neagră), Durazzo ( în Albania de azi), Coron şi Modon (în Peloponez) şi numeroase insule în 

Marea Egee (în 1207, un nobil veneţian, Marino Senudo va deveni duce al Arhipelagului, în insulele 

Andros şi Naxos, etc). 

Curând după sfârşitul expediţiei şi împărţirea Imperiului, Veneţia va cumpăra de la Bonifaciu de 

Montferrat şi insula Creta, care va rămâne în stăpânirea lor până la 1669. 

Feudalii apuseni vor căpăta „celălalt sfert şi jumătate". Dintre cele mai însemnate posesiuni vom nota 

Macedonia şi Tesalia, care alcătuiesc regatul de Thesalonic, încredinţat lui Bonifaciu de Montferrat. 

Atena şi împrejurimile formează ducatul de Atena (al familiei burgunde de la Roche). In Peloponez se 

organizează principatul de Achaia, condus de familia de Champlitte şi apoi, vreme mai îndelungată, de 

membrii ai familiei ca Villehardouin. Numărul micilor feudali este uriaş: circa 600. 

Cât priveşte pe bizantinii care pornesc în "exil" şi organizează rezistenţa, ei se formează în trei regiuni 

mai de seamă. In jurul oraşului Niceea (Asia Mică), unde vor cârmui noii împăraţi bizantini din 

familia Lascaris, până în 1261, când vor reveni în Constantinopol. Apoi în Trapezunt, pe ţărmul Mării 

Negre (Asia Mică), având de împăraţi pe aşa zişii Mari Comneni , David şi Alexios, protejaţi de 

regatul Georgiei. în sfârşit, în nord-vestul Greciei se alcătuieşte Despotatul de Epir (şi Neopatros) cu 

capitala la Arta. 

Fiecare din aceste grupări de greci luptă pentru recâştigarea Constantinopolului, care va rămâne însă în 

mâinile latinilor vreme de 57 de ani. Cei care s-au retras mai curând din această competiţie au fost cei 

din Trapezunt. Imperiul lor, care a durat până în 1460, a jucat un rol tot mai şters şi au renunţat foarte 

repede să încerce să ajungă înaintea celorlalţi pe Bosfor. 

Imperiul de Niceea, însă, şi despotatul Epirului, nu numai că vor urmări fiecare cucerire a 

Constantinopolului, dar se vor lupta şi între ele în acest scop. Datorită organizării şi conducerii mai 

pricepute a grecilor de la Niceea, aceştia vor izbuti să-şi înlăture competitorii şi până la urmă să refacă 

unitatea imperiului Bizantin spre folosul lor. 



LASCARIZII DIN NICEEA. ANGHELII DIN EPIR ŞI LATINII DIN CONSTANTINOPOL, PANA 
LA 1261 

Rezistenţa bizantină se constituise - cum am văzut - după catastrofa din 1204, cu intenţia recuceririi 

Constantinopolului şi refacerii Imperiului bizantin, prin eliminarea participanţilor la cea de-a patra 

cruciadă, care-şi croiseră posesiuni teritoriale, mai în tot cuprinsul Imperiului de Răsărit. 

Dintre formaţiile politice greceşti, doar Niceea şi Epirul vor rămâne în competiţie. Marii Comneni de 

la Trapezunt, după o încercare neizbutită de a se opune Niceii, se vor mulţumi să conducă peste două 

veacuri şi jumătate un mic stat situat la periferia lumii bizantine şi orientat spre Asia Mică, spre 

Caucaz şi Nordul Mării Negre. 

In lupta care se angajează între cele două state greceşti amintite - Imperiul de la Niceea şi Despotatul 

Epirului - şi latinii din Constantinopol, vor mai interveni, însă, şi statele slave din Balcani: mai puţin 

sîrbii, dar în chip precumpănitor bulgarii, care-şi consolidează cel de al doilea imperiu al lor, al 

Asăneştilor. Jocul politic şi militar care se desfăşoară până în 1261 nu poate fi schiţat decât în liniile 

sale cele mai generale, amintindu-se doar câteva date şi evenimente mai de seamă. Trebuie, însă, să ne 

oprim asupra protagoniştilor acestor complicate acţiuni. 

Centrul cel mai ănsemnat al "Bizanţului în Exil" este Niceea, în Bithynia (Asia Mică), în jurul căruia 

se extinde un teritoriu, condus de membri ai familiei Lascaris. Cel dintâi Lascaris, Teodor I (1204- 

1222), va fi urmat de Ioan III Dukas-Vatatzes, ginerele său (1222-1254) şi fiul acestuia, Teodor II 

Lascaris (1254-1258), care la moartea sa lasă un fiu nevîrstnic, Ioan IV, menit să sfîrşesc dureros din 

cauza uneltirilor viitorului împărat, Mihail VIII Paleolegul. 

In Epir, despotatul a căzut în mâinile familiei Anghel, rigura cea mai proeminentă va fi a fratelui lui 

vitreg, Teodor Anghelos, (1215-1230). Urmaşii acestuia sunt mai puţin însemnaţi. 

Constantinopolul şi imperiul latin va fi condus de Balduin I de Flandra până în 1205. Acestuia îi 

urmează fratele său, Henric (1206-1216), cumnatul său Pierre de Courtenay (împăratu numai cu 

numele), apoi soţia acestuia iolanda (1217-1219), fii ei Robert (1219-1228) şi Balduin II (1228-1261). 

Acesta din urmă a ajuns încă nevârstnic la tron, va fi - câţiva ani - tutelat de fostul rege latin al 

Ierusalimului, Jean de Brienne (+1237). 

In Serbia, până în 1228, domneşte Ştefan "Primul încoronat", urmat de succesori fără însemnătate. In 

Bulgaria, Ioniţă cârmuieşte ţara până la moartea sa, în 1207. Dintre urmaşi cel mai strălucit este ioan 

Asan II (1218-1241). In Grecia, dăinuiesc statele occidentale ale cruciaţilor. 

Aceştia fiind factorii politici ai epocii şi ai regiunilor geografice (la care se pot adăuga turcii selgiucizi 

şi mongolii, care năvălesc în acest răstimp în Europa şi Asia Mică), să prezentăm pe scurt, mersul 

evenimentelor. 

încă din 1205 latinii din Constantinopol suferă o mare înfrângere la Adrianopol din partea lui Ioniţă 

Asan. Balduin I este luat prizonier şi dispare, înlocuit de fratele său Henric. Ioniţă luptă împotriva 

regatului de Thessalonic. In 1207 îşi află moartea pe când asedia - fără succes - oraşul. In acelaşi an 

moare şi Bonifaciu de Montferrat şi regatul său decade din importanţa pe care o avusese. 

Henric de Flandra este un împărat latin destoinic ce deţine biruinţe împotriva grecilor de la Niceea, cu 

care în 1214 încheie o pace. Aceştia biruiesc şi ei pe Marii Comneni din Trapezunt şi-şi lăţesc 

hotarele în dauna lor. Se dovedesc deopotrivă superiori turcilor selgiucizi, care cunosc o perioadă de 

civilizaţie superioară, dar de relativă slăbiciune politică. 

Statul de la Niceea se consolidează în interior. Din 1208 are un patriarh, pe Mihail IV 

Autoreianos(1208-1214). 

In Epir, îndrăzneţul şi vicleanul teodor Anghelos, luptă cu succes împotriva latinilor din Thesalonic. In 

1224 va izbuti să intre în acest mare oraş şi să se încoroneze împărat de către arhiepiscopul grec al 

Ohridei, Dimitrie Cnomatianos. 

La această dată tronul de la Niceea se află în mâinile unui mare suveran, Ioan III Dukas - Vatatzes, 
mare om de stat, excelent administrator, cu o viaţă pilduitoare, socotit sfânt la moartea sa, care a 
progresat necontenit, cu forţele militare, în dauna latinilor şi a grecilor din Epir. 

Aceştia, folosindu-se de slăbiciunea tânărului împărat, Robert, încearcă să înainteze spre 
Constantinopol. Pană la sfârşit, Teodor Anghelos, conducătorul lor, este zdrobitor înfrânt de ţarul 
vlaho-bulgar, Ioan Asan II, la Klokotniza (1230). Astfel, aripile cutezătoare ale Epiroţilor sunt frînte. 
Succesorii lui Teodor nu vor mai relua acţiunile cutezătoare ale acestuia (care fusese făcut prizonier de 
bulgari şi orbit). Lupta pentru Constantinopol rămâne să o ducă Lascarzii de la Niceea, care - însă - 
sunt stânjeniţi de politica agresivă a ţarului vlaho-bulgar. Acesta - când se împotriveşte latinilor din 
Constantinopol - când le ia parte, alarmat de puterea crescândă a grecilor din Niceea. La 1235, 
Bulgaria rupe legăturile canonice cu Roma, cu binecuvântarea patriarhilor răsăriteni, bulgarii vor avea 
şi ei un patriarh ortodox. încă din 1219, Biserica sîrbească se îndreptase spre Niceea pentru învestirea 
unui arhiepiscop al Sofiei, Sf Sava Nemania. 

Moartea, în 1241, a lui Ioan Asan II şi marea năvălire a mongolilor, în Europa şi Asia Mică, va 
schimba raportul de forţe în spaţiul bizantin. Bulgaria, atacată de tătari, îşi pierde importanţa politică. 
Pe de altă parte, în Asia Mică, atât Marii Comneni din Trapezunt, cât şi Statul Selgiucid, cad sub 
dominaţia mongolă. Turcii de la Niceea sunt cruţaţi, ei se folosesc de aceste împrejurări pentru a 
câştiga cât mai mult tereb în dauna grecilor disidenţi de Epir. In 1246, Thessalonicul cade în mâinile 
împăratului din Niceea, Ioan III, care întreţinea bune legături şi cu marele împărat al Apusului , 
Frederic II, căruia îi va deveni ginere. In această vreme continuă şi tratative între cele două Biserici 
creştine pentru unirea lor, care totuşi nu se va putea înfăptui. La moartea lui Ioan III din 1254, 
imperiul bizantin "in exil", de la Niceea, îşi dublase suprafaţa iniţială, datorită politicii chibzuite a 
suveranului. Această politică este la fel de bine condusă şi înlăuntrul ţării. Ioan încurajează ceea ce 
numim autankia economică (ţara să nu depindă economic de state străine), încurajând agricultura, 
avicultura, comerţul cu selgiucizii. In schimb se oprea importul de materiale costisitoare şi care nu 
erau cu totul necesare. Fiul său Teodor II Lascaris; este un personaj interesant în multe privinţe, cu 
trăsături deosebite de ale tatălui său. Foarte cultivat, elev al marelui cărturar Nicefor Blemmydes, el 
era şi un teolog iscusit, alcătuitor de tratate dogmatice. El este şi autorul celui de-al doilea Paraclis al 
Maicii Domnului. Mult mai asprudecât Ioan III, noul împărat este intransigent în chestiunile 
ecleziastice, neîncurajând unirea cu Roma, decât dacă i s-ar fi recunoscut împăratului un arbitraj care-1 
aşeza deasupra papei şi a patriarhilor. Asprimea lui Teodor se vădeşte şi în felul cum tratează pe 

aristocraţii bizantini. în peninsula Balcanică va trebui să lupte cu Bulgarii şi cu epiroţii. Faţă de 
Biserică, împăratul se arată deopotrivă de autoritar. Lui se datorează numirea în scaunul de patriarh a 
lui Arsenie Autoreianos (1255-1259), un ascet, pe care spera să-1 domine. Consilier îşi luase pe un om 
de condiţie mai umilă, George Muzalon, fapt care a trezit mânia nobilimii. La moartea sa prematură 
(Teodor nu avea decât 36 de ani), pricinuită şi de crizele de epilepsie, pe care le moştenise de la tatăl 
său, Muzalon a fost numit regent şi tutore al nevârstnicului Ioan IV. Vom vedea în lecţia viitoare, 
soarta crudă pe care o va rezerva amândurora Mihail Paleologul, care în 1259 dobânzişte coroana 
imperială. 

MIHAIL VIII PALEOLOGUL 

(1259-1282) 



Mihail VIII Paleologul ocupă o poziţie specială în istoria Imperiului bizantin. Pe de o parte, el este 
ultimul împărat care a mai avut reşedinţa la Niceea, ca urmaş al Lascarizilor, izbutind apoi să reocupe 
tronul din Constantinopol, după recucerirea vechii capitale, în 1261. Sunt istorici, contemporani cu 
noi, ai Bizanţului care-1 socotesc ca pe ultimul suveran al unui Imperiu universal, odată cu el 
încheindu-se o epocă din istoria Bizanţului. Şi aceasta,cu atât mai mult cu cat el izbuteşte să recâştige 
multe din teritoriile pierdute şi să asigure Imperiului de Răsărit o poziţie în Europa şi la hotarele Asiei. 
Sunt însă bizantinişti care pun în lumină faptul că el este primul Paleolog, întemeietorul unei 
dinastii, care a ocupat tronul o sută nouăzeci şi patru de ani, mai mult ca oricare alta în istoria statului. 
El ar trebui, deci, să fie socotit mai degrabă ca un începător, decât ca ultimul reprezentant al unei 
epoci. 

Oricum ar fi atitudinea pe care o adoptăm, trebuie sa-i recunoaştem lui Mihail VIII merite 
excepţionale de om de stat şi diplomat, alături de scăderi grave sub raport moral. Fapt este că, după 
moartea sa, Bizanţul încetează să mai fie o putere mondială, devenind - aşa cum susţin bizantiniştii 
eminenţi - un stat naţional grecesc, care luptă din răsputeri ca să supravieţuiască. 

Din nefericire, ascensiunea la tron alui Mihail stă sub semnul unui grav păcat. La moartea lui 
Teodor II Lascaris, împărat legitim, rămăsese copilul Ioan IV Lascaris, sub tutela lui George Muzalon 
şi a patriarhului Arsenie Autoreianus. Mihail Paleologul, care ocupase demnităţi înalte în stat, dar 
fusese de mai multe ori bănuit de necredinţă, izbuteşte să pună la cale asasinarea lui Muzalon, căruia îi 

va lua locul, devenind apoi coregent al lui Ioan, pe care - în cele din urmă - îl orbeşte şi îl trimite în 
surghiun. In asemenea împrejurări ajunge singur stăpânitor (autocrat) în Bizanţ şi întemeiază - cum 
am amintit - o nouă dinastie. 

O consecinţă a acestei acţiuni a fost protestul şi afurisenia pe care patriarhul Arsenie o aruncă ceva 
mai târziu asupra lui Mihail. împăratul îl va alunga din scaun, aducând în locul său pe Ghermanos III 
apoi pe Iosif I. Dar Arsenie îşi va avea în timpul şi după ce a trăit, partizani fanatici, care vor 
determina în Biserica Bizanţului ceea ce s-a numit schisma arsenită, cu consecinţe nefaste pentru 
stabilitatea vieţii politice. 

Primul act răsunător al domniei lui Mihail VIII a fost înfruntarea unei coaliţii apusene puse la cale de 
regele Siciliei, Manfred, fiul natural al împăratului apusean, Frederic II (+1250). Acesta s-a aliat cu 
despotul Epirului şi cu principele de Achaia, un Villehardouin, făcut prizonier. Ca să scape din 
captivitate, va trebui să cedeze câteva localităţi importante din Peloponez. Nu mult după această 
victorie, Mihail încheie o alianţă plină de urmări importante, cu genovezii şi anume la Nymphaion 
(1261). Genova, republica maritimă italiană, adversară de veacuri a Veneţiei, va căpăta privilegii 
neobişnuit de mari în imperiul de Răsărit, printre care şi dreptul de a-şi întemeia un mic oraş al ei la 
porţile Constantinopolului, considerabile privilegii comerciale. In schimb, genovezii trebuiau să dea 
ajutor militar (mai ales naval) Bizanţului, ceea ce de altfel au şi făcut, fiind prezenţi alături de greci şi 
în vremea atacului final, împotriva Constantinopolului din 1453. 

In iulie 1261, Constantinopolul, printr-o neaşteptată împrejurare (dar în primul rând din cauza 
slăbiciunii lui Balduin II, ultimul împărat latin), cade în mâinile unui corp expediţionist bizantin 
comandat de strategul Alexios Stratigopulos. Mihail VIII intră, în august, în vechea capitală şi se mai 
încoronează din nou la Sfânta Sofia, ca şi basileu. 

Domnia îi va fi însă mereu pusă în primejdie şi nu de factori interni ci de un concurs de împrejurări 
petrecut în Italia şi care trebuie amintit. Manfred, Regele Siciliei, personaj tenebros (ales ca erou de 
câţiva poeţi romantici ai sec XIX), moştenea vrăjmăşia cumplită pe care papalitatea a purtat-o familiei 
imperiale de Hehenstanfen şi mai cu seamă lui Frederic, tatăl său. Până la sfârşit, papa, care-şi aroga 
drepturi suzerane asupra regatului sud-italian, 1-a proclamat pe Manfred decăzut din drepturile sale de 
suveran şi 1-a invitat pe Carol de Anjou - fratele lui Ludovic IX cel Sfânt, regele Franţei - să vină cu 
oaste şi să ocupe tronul regatului Siciliei. Carol va izbuti să înfrângă pe Manfred (în 1266), apoi pe 
urmaşul acestuia Conrad (1268) şi să rămână suveran necontestat în fostul regat normand. In 1267, 
însă, la o consfătuire ce s-a ţinut la Viterbo (Italia), ultimul împărat latin de Constantinopol, Balduin 

II, alungat de pe tron cu şase ani în urmă, şi care rătăcea fără mijloace materiale prin Apus, îşi vinde 
acum aşa zise drepturi la scaunul împărătesc al bizanţului, lui Carol de Anjou. Acestuia îi rămânea 
însă obligaţia să recucerească cu armele şi acest nou tron. Aşadar începe un nou şir de noi coaliţii, 
urzite de tenacitatea proverbială a lui Carol, împotriva lui Mihail VIII, dar care se dovedesc, până la 
urmă, zadarnice. Prezentarea lor mai amănunţită nu este necesară.Ajunge să amintim, doar, că Mihail 
trebuie să se apere împotriva unui număr mereu sporit de adversari, mai ales din Peninsula Balcanică. 
Patronul spiritual al coaliţiilor era însă Papa, care îl considera pe Carol de Anjou ca pe un fidel ostaş al 
său şi care urmărea readucerea Bizanţului ortodox in Sânul Bisericii catolice. Mihail s-a apărat cu 
resursele uimitoare ale diplomaţiei sale, mai mult chiar decât cu oastea. Când s-a simţit încolţit, fără 
nădejdi de scăpare, a făcut apel la regele Franţei, Ludovic, socotit ca un arbitru al lumii creştine, în 
timpul în care exista o vacanţă a Scaunului papal (Clement IV murise în 1268), dar şi a celui imperial 
de Apus. Regele catolic, Ludovic IX ţinea seama de tratativele de unire dintre Biserici (Roma şi 
Constantinopol), care se întrerupseseră prin moartea papei Clement. A hotărât să-şi oprească fratele 
(Carol de Anjou) să mai atace Bizanţul, aşa cum era gata să o facă şi la luat împreună cu sine în 
cruciada de la Tunis, unde Ludovic a încetat din viaţă (1271). 

Primejdia devenea din nou gravă pentru Bizanţ.Alegerea drept Papă a lui Grigorie X ( sept.1271) 
i-a venit oarecum în ajutor. Papa nu mai era atât de legat de Carol de Anjou şi se găsea dispus să-1 
sprijine pe Mihail VIII, dar numai în schimbul realizării unirii religioase, care mereu întârziase până 
atunci. împăratul din Constantinopol, văzându-se lipsit de orice altă perspectivă, a trebuit să 
îmbrăţişeze Unirea, care s-a săvârşit la Lyon (1274). Mihail a trebuit să desfăşoare o acţiune de 
convingere a clerului bizantin, arătând că papa Grigorie are pretenţii mai moderate decât predecesorul 
său, cerând doar recunoaşterea - din partea ortodocşilor - a primatului papal şi pe omenirea papei în 
slujbele bisericeşti. 

Deşi clerul grec s-a opus cu fermitate (dar fără violenţe), basileul a hotărât trimiterea unei delegaţii, în 
Franţa, alcătuită din fostul patriarh ghermanos, marele istoric şi om de stat George Akropolites şi 
mitropolitul de Niceea, Teofan. Intre timp, cauza uniaţiei câştiga - la Constantinopol - adeziunea unui 
teolog de frunte, Ioan Bekkos, până atunci adversar al unirii - în Lion la 6 iulie 1274 Unirea a fost 
proclamată. 

La Constantinopol şi în imperiul de Răsărit, opoziţia a fost puternică, mai ales în rândurile poporului, 
ale monahilor şi ale clerului mărunt. Totuşi, vrăjmaşi ai ei s-au găsit până în rândurile familiei 
domnitoare. Patriarhul Iosif I, neacceptând Unirea a trebuit să părăsească scaunul, în locul său fiind 

ridicat Ioan Bekkos (1275-1282). Mihail VIII a respectat însă făgăduinţele de la Lyon şi a fost desul 
de aspru cu cei din jurul său care i se împotrivesc. Numai că, şi această tranzacţie, nu a adus 
imperiului ajutorul pe care-1 aşteptase. 

Relaţiile prieteneşti care se legaseră între Mihail VIII şi papa Grigorie X (se vorbea şi despre un plan 
de cruciadă împotriva turcilor din Asia Mică) au fost curmate de moartea papei la începutul anului 
1276. Carol de Anjou începe să-şi reafirme ascendentul său asupra noilor papi, care devin şi ei mai 
exigenţi faţă de Constantinopol şi cer garanţii mai grăitoare decât cele date până atunci. După 
pontificatul lui Nicolae (1277-1280), care arată fermitate faţă de Constantinopol, dar se desprinde şi 
de Carol de Anjou, va urma o perioadă dificilă, după ce un francez este ales ca nou pontif sub numele 
de Martin IV (febr.1281). acesta ajunge să-1 excomunice pe Mihail, deşi împăratul depunea mari 
eforturi să menţină Unirea, cu preţul unor adevărate cruzimi şi instaurând un regim de teroare. 
Salvarea Bizanţului a venit de pe urma prăbuşirii domniei - în Sicilia - a lui Carol de Anjou. "Vespele 
siciliene" (martie 1282) au dus la izgonirea sângeroasă a francezilor de Palermo şi din Sicilia, prin 
acţiunea regelui aragonez, Petru al III-lea, ajutat activ de împăratul bizantin. 

Când, aşadar, Mihail VIII a încetat din viaţă în toamna aceluiaşi an, cea mai cumplită ameninţare, care 
plutise ani de-a rândul asupra Imperiului de Răsărit, se risipea. 

Silit să-şi îndrepte atenţia asupra pericolelor ce pândeau din Occident, Mihail VIII nu a putut duce 
decât acţiuni puţin coordonate în Balcani. Totuşi câteva câştiguri teritoriale, în Grecia, i-au ridicat 
prestigiul. Orizontul, însă, era frământat de mari schimbări politice, aduse de năvălirile mongole din 
prima jumătate a secolului. Mihail a făcut tot ce i-a stat în putinţă ca să se strecoare printre puternicii 
suverani necreştini din Egipt, Asia şi Rusia (tătarii din Kipciak). 

In lăuntrul ţării sunt mai puţine evenimente vrednice de amintit, în afara celor legate de bisrică şi pe 
care le-am menţionat. Mihail VIII îşi promovează membrii familiei în posturi importante. In 1272 îşi 
asociază la tron pe fiul său de 16 ani, Andronic, pe care-1 căsătoreşte cu o principesă maghiară. Alianţa 
cu Genova, despre care am vorbit, începe să-şi arate unele urmări nefericite. De asemenea, Mihail VIII 
neglijează trupele de frontieră (grănicereşti), fapt ce va avea consecinţe serioase asupra securităţii 
Imperiului. 



REACŢIA ORTODOXA SUB ANDRONIC II. TURCII OTOMANI. PRIMELE RĂZBOAIE CIVILE 

Moartea lui Mihail VIII Paleologul a fost întâmpinată de mulţi bizantini ca o uşurare, deşi răposatul 
împărat izbutise, prin iscusinţa sa, să izbăvească ţara de primejdiile din afară. încordarea pricinuită de 
unirea de la Lyon (1274), crescuse cu trecerea vremii şi moştenitorul - asociat la tron - Andronic - era 
făţiş împotriva politicii religioase a tatălui său. La venirea în scaun a acestuia, sub numele de 
Andronic II (1282-1328) întreg cursul acestei politici a fost schimbat. Hotărârile luate la Conciliul 
lionez au fost socotite drept nule, patriarhul Ioan XI Bekkos a fost depus şi înlocuit cu Iosif I, venit 
pentru a doua oară (1282-1283), căruia îi va urma marele cărturar, cunoscut pentru acţiunea sa 
antiuniosnistă, Grigorie II din Cipru(1283-1289). Biserica ortodoxă şi mai ales lumea călugărilor de la 
Athos şi de pretutindeni - au cunoscut o epocă de mari satisfacţii. Andronic II a dat o nouă orînduire 
(Diataxis) pentru scaunele ierarhice ale Bisericii. Cât priveşte mănăstirile de la Sfântul Munte, ele au 
fost trecute sub înalta priveghere a patriarhului de Constantinopol, care - începând din 1312 - va numi 
pe protosul (mai marele) mănăstirilor athoniste, numit până atunci de împărat. învăţaţii au remarcat, 
cu drept cuvânt, că pe măsură ce statul bizantin decade şi îşi îngustează graniţele, în aceeaşi măsură 
Biserica Ortodoxă câştigă un prestigiu sporit în ţară şi mai ales peste hotare. Această evoluţie va 
continua în întreg veacul al XlV-lea datorită mai ales mişcării spirituale isihaste, despre care vom 
vorbi într-o lecţie viitoare. 

Andronic al II-lea este îndeobşte criticat de bizantinişti ca unul care este începătorul unei epoci de 
regres sub multe raporturi. Totuşi învăţaţi ca G. Ostrogorsky, relevă meritele lui, umbrite doar de 
vitregia vremurilor. Oamenii cu care s-a înconjurat, George (Grigorie) din Cipru sau Teodor 
Metochites, ilustru om de cultură şi om de stat deopotrivă, dau mărturie pentru discernământul său. 
Din păcate, în interiorul ţării, procesul de crescândă feudalizare continuă, în dauna puţinilor ţărani 
liberi câţi mai rămăseseră şi care sunt transformaţi în pareci (şerbi). Moneda suferă o devalorizare 
puternică. 

Un hyperper (moneda de aur = nemisma ) de la 24 de carate scade până la 14 şi apoi 12 carate, adică la 
jumătatea din valoarea nominală. Faptul aduce scumpire a bunurilor de consum şi deci, o scădere a 
nivelului de viaţă, politica pro-genoveză începută de Mihail al VUI-lea a adus mari neajunsuri, prin 
concurenţa exercitată de comerţul genovez şi prin veniturile de pe urma vămilor, acaparate în cea mai 
mare măsură de comercianţii străini privilegiaţi. Andronic - încrezându-se în genovezi - a renunţat 
aproape la întreaga flotă de război bizantină, punând statul într-o situaţie de gravă inferioritate 
militară. După urma unor politici greşite a predecesorului său, au avut de suferit şi trupele de graniţă, 
băştinaşii. Statul va trebui să recurgă la mercenari, plătiţi cu bani grei din bugetul tot mai redus al său. 

în politica externă a lui Andronic nu putem releva decât marile linii pe care s-a desfăşurat. în grecia 
mai dăinuiau state greceşti separate de Bizanţ (în Epir şi Tesalia) care decad politiceşte şi dau prilej 
imperiului să-şi extindă dominaţia sau influenţa asupra unor noi teritorii. Asistăm însă la ridicarea la 
rangul de mare putere a Serbie, care - în veacul al XlV-lea atinge culmea gloriei sale politice şi 
militare. Cu Andronic al II-lea este contemporan regele (Kral) Ştefan Milutin (1282-1321) cu care 
basileul este obligat să se încuscrească, dându-i în căsătorie pe fiica sa nevârstinică, Simonida. 
împrejurarea merită să fie reţinută pentru că va ajuta la răspândirea civilizaţiei bizantine în Serbia 
Medievală. Cu vremea, însă, Serbia devine o rivală a Bizanţului, mai ales după dispariţia lui Andronic 
II. Un alt mare neajuns 1-a pricinuit imperiului rivalitatea dintre genovezi şi veneţieni, care şi-au dus 
războaiele lor navale în apele teritoriale bizantine, pricinuind mari papgube grecilor. 
Primejdia cea mai însemnată o reprezintă, însă, ridicarea în Asia Mică (provincia Bythinia) a turcilor 
otomani, o seminţie până atunci nebăgată în seamă, dar care cunoaşte o ascensiune nebănuită în 
ultimii ani ai sec XIII şi în primele decade ale celui următor. în prima etapă a răspândirii lor ei ocupă 
teritoriile rurale, lăsând încă bizantinilor un număr de oraşe, care încetul cu încetul, vor fi şi acestea 
ocupate. 

Bizanţul, lipsit de forţe militare proprii, recurge la militari alani care însă nu dau rezultate aşteptate. 
După 1302 Andronic se va îndrepta spre mercenari apuseni: aşa numita Companie catalană 
(Alungavarii), o bandă de câteva mii de mercenari, conduşi de un aventurier, Roger de Fior, care sunt 
invitaţi să ajute Bizanţul împotriva turcilor otomani. Aceştia sosesc în această perioadă, ispitiţi de 
condiţiile materiale prielnice care li se asiguraseră şi de onorurile acordate lui Roger, conducătorul lor. 
Transportaţi în Asia Mică, dobândesc câteva victorii hotărâtoare asupra turcilor. Curând însă încep 
neînţelegerile cu grecii, care ajung la grave conflicte. După asasinarea lui Rogert de Fluor, printr-un 
complot bizantin de care nu era străin Mihail IX, fiul lui Andronic II, asociat la tron, conflictele ajung 
să se transforme într-un adevărat război. Jafurile sunt cumplite; catalanii iau însă drumul Traciei, al 
Macedoniei şi a Tesaliei, după ce atacă însuşi Sf.Munte. Până la sfârşit, ei lovesc ducatul Atenei, ucid 
în luptă pe ducele Gautier de Brienne în 1313 şi transformă Atena, Teba şi împrejurimile într-un stat 
catalan care va dura circa optzeci de ani. 

Turcii otomani ocupă Brusa (în Asia Mică), făcând din ea noua capitală a statului lor.Treptat cad în 
mâinile lor şi alte oraşe. 

în interior, Andronic îşi vede anii bătrâneţii întunecaţi de neînţelegerile cu nepotul său, Andronic, 
după ce Mihail IX, tatăl tânărului Andronic, moare în 1320. Bizanţul este acum confruntat cu 

războaiele civile care-1 vor bântui în două rânduri în vremea acestui conflict, dintre cei doi Andronici: 
cel bătrân, adică bunicul (Andronic II) şi cel tânăr, nepotul (viitorul Andronic III). Fiecare nu se 
mulţumeşte să-şi atragă de partea sa un număr de localnici, în frunte cu membrii clasei 
conducătoare. Ei se îndreaptă şi spre ajutoare din afară, unul - Andronic cel bătrân - se aliază cu sârbii; 
celălalt - Andronic cel tânăr - cu bulgarii. 

Războaiele civile din acest deceniu (1321 - 1328) nu sunt sângeroase, dar ele zdruncină, totuşi, din 
temelii unitatea statului, prevestind o viitoare împărţire de fapt (dacă nu de drept) a acestuia prin aşa 
numitele apanaje, posedând un soi de autonomie şi fiind guvernate de membri ai familiei imperiale. 
Cele trei faze ale acestui lung conflict au fost separate de perioade relativ paşnice. In 1325 intervenise 
o împăcare între bunic şi nepot. Acesta din urmă, va fi încoronat coregent la 2 februarie. Doi ani mai 
târziu, izbucneşte însă a treia şi ultima fază a conflictului, care se termină cu biruinţa tânărului 
Andronic Acesta intră în Constantinopol, înlătură de la tron pe bătrânul bunic (1328) ,care, după ce 
mai rămâne câtva timp oaspete al palatului imperial, se retrage la o mănăstire, unde încetează din viaţă 
în 1332. 

Andronic III (1328 - 1341), cuminţit după zbuciumata lui tinereţe, încearcă să îndrepte lucrurile, 
ajutat de câţiva partizani în frunte cu marele domestic (un fel de prim - ministru) Ioan Cantacuzino, 
om destoinic şi plin de energie. Măsuri grabnice trebuiau luate pentru salvarea statului care era în 
pragul prăbuşirii. Trebuie refăcută, măcar în parte, flota aproape desfiinţată sub bătrânul Andronic. In 
acesc scop s-au făcut eforturi, care au dus la construirea unui număr de nave, în bună parte prin 
contribuţia sfetnicilor lui Andronic III, mai ales a lui Cantacuzino. 

In al doilea rând trebuie reformată justiţia, năpădită de corupţie. O reformă încercase, către sfîrşitul 
secolului XIII (1296) Andronic II, numind 12 judecători ce alcătuiau - la Constantinopol - un fel de 
instanţă supremă de judecare apelurilor venite de pe întreg cuprinsul imperiului. Rezultatele nu au 
răspuns aşteptărilor. In 1329, tânărul Andronic III reformează instanţa, rânduind 4 "judecători 
universali ai Romeilor", doi eclesiastici şi doi laici, Să remarcăm însemnătatea care se accedă 
clericilor (la fel procedase dealtminteri şi Andronic II), care sunt chemaţi să se pronunţe şi în procese 
civile sau penale. Numai că peste 8 ani, trei dintre cei patru înalţi magistraţi sunt dovediţi că s-au lăsat 
mituiţi,au fost destituiţi şi trimişi în surghiun.Instituţia însă a continuat pînă la sfârşitul Imperiului şi a 
fost adăugită cu înalţi judecători aşezaţi şi în alte centre urbane. 

In afara hotarelor, imperiul a cunoscut unele succese în Grecia de nord. Statele greceşti 
separatiste şi cele latine sunt tot mai slabe şi cedează în faţa Imperiului. In schimb, în Balcani, raportul 

de forţe se înclină puternic în favoarea Serbiei. în lupta memorabilă de la Velbujd (iulie 1330), 
bulgarii sunt zdrobiţi de ostile sârbeşti. Epoca de un sfert de veac de hegemonie sârbă începe. Un an 
mai târziu, în amândouă ţările - Serbia şi Bulgaria - sunt înscăunaţi noi conducători: regele Ştefan 
Duşan, în Serbia (1331 - 1355) şi ţarul Ioan Alexandru (1331 - 1371) în Bulgaria, amândoi printre 
cele mai strălucite figuri pe care le-au dat ţările respective în Veacul de Mijloc. Merită să se 
amintească că noii suverani se împacă, se unesc prin alianţe matrimoniale şi pornesc, amândoi la 
cuceriri în dauna Bizanţului. Aceasta este, însă, şi mai greu lovit de turcii otomani din Asia Mică, ei 
cuceresc în 1331 Niceea în 1337 Nicomedia. O oarecare mulţumire au avut bizantinii când au 
recucerit,cu noua lor flotă, insula Chios, care le fusese răpită şi le-a revenit pentru un număr de ani. 
Mai multe biruinţe au repurtat ostile lor în Tesalia, Epir şi Acarnania (provincii din Grecia) care se 
întorc la ascultarea faţă de Constantinopol. 

In vremea aceasta, însă, Imperiul cunoaşte şi puternice frământări de natură religioasă. 
Isihasmul - despre care urmează să vorbim într-o lecţie apropiată - trezeşte adversităţi. Un sinod, 
convocat în vara lui 1341, fusese chemat să aducă linişte în aceste dispute în jurul persoanei 
Sf.Grigorie Palamas. Puţină vreme după ce sinodul şi-a ăncheiat lucrările, Andronic III, încă tînăr, 
încetează din viaţă, lăsând în urma sa un fecior nevîrstnic, pe Ioan V, o văduvă de obârşie occidentală 
- Ana de Savoia - şi câţiva devotaţi, care se vor dezbina repede, ţinând ţara într-o nouă serie de 
războaie civile. 



BIZANŢUL SUB IOAN PALEOLOGUL ŞI IOAN VI CANTACUZINO 
ISIHASMUL SECOLULUI AL XVI-LEA - SF.GRIGORIE PALAMAS 



Andronic III Paleologul încetase din viaţă la 15 iunie 1341. Numai cu 5 zile înainte se ţinuse la 
Constantinopol un sinod local care luase măsuri disciplinare împotriva călugărului Varlaam din 
Calabria, adversar al Sf.Grigorie Palamas. De atunci şi până în 1368 s-au mai ţinut nu mai puţin de opt 
sinoade locale, probabil în Constantinopol şi în chestiuni legate de palamism. Niciodată în întreaga 
istorie a Bisericii bizantine nu s-a atins un număr atât de mare de sinoade particulare într-un răstimp 
atât de scurt şi toate legate de aceeaşi problemă, toate în favoarea sau împotriva aceleiaşi persoane. 
Faptul trebuie lămurit pentru că este hotărâtor pentru înţelegerea cursului însuşi al istoriei bizantine. 
Palamismul despre care am vorbit este învăţătura Sfântului Grigorie Palama, din 1347 mitropolit al 
Thessalonicului şi care a încetat din viaţă în 1359. el este socotit un reprezentant al isihasmului care a 

dat o bază dogmatică acestui curent al spiritualităţii ortodoxe. Isihasmul a căpătat un nou avânt prin a 
treia decadă a veacului al XlV-lea, datorită propoveduirii şi scrierilor Sf. Grigorie Sinaitul care, după o 
şedere la Muntele Sinai şi apoi în Creta, a ajuns la Muntele Athos răspândind învăţătura sa despre 
rugăciunea inimii sau a numelui lui Hristos. Grigorie Sinaitul a murit în noiembrie 1346. 
Grigorie Palamas a reluat, sistematizându-le şi îmbogăţindu-le, învăţăturile lui Grigorie Sinaitul şi 
învăţătura isihastă îndeobşte, provocat fiind de un conflict pe care 1-a avut cu Varlaam din Seminara 
(Calabria), un teolog pătruns de dialectica aristotolică proprie scolasticei apusene. Acesta se 
împotrivea practicei isihaste, care implică o anumită tehnică în exercitarea rugăciunii inimei (poziţia 
corpului, ritmul respiraţiei etc. ) şi avea ca rezultat, după spusele trăitorilor care practicau îndelung 
această rugăciune - perceperea lumii necreate, care 1-a înconjurat pe Mântuitorul, pe Muntele Thabor, 
în clipa Schimbării la Faţă. 

Polemica dintre Grigorie Palamas şi Varlaam a început în 1338. Ea 1-a făcut pe cel dintâi să-şi 
precizeze învăţătura într-un număr de scrisori. Pentru dogmatica ortodoxă ceea ce era mai ales de 
reţinut din ele era învăţătura despre lucrările (energiile) divine necreeate, cu care Dumnezeu comunică 
permanent cu lumea creeată de El şi pe care oamenii le pot cunoaşte (aşa de pildă, bunătatea, 
dreptatea, harul lui Dumnezeu etc. ) pe când esenţa lui Dumnezeu este inaccesibilă oricărei creaturi de 
pe pământ sau din cer, oameni sau îngeri. Lumina (necreeată) de pe Muntele Thabor este şi ea o 
energie divină care poate fi cunoscută, în condiţii excepţionale, de rugătorii lui Hristos. Grigorie 
Palamas se deosebea de Varlaam nu numai prin ideile sale, dar şi prin metoda de expunere, el fiind 
potrivnic aristotelismului şi în general felului de gândire împrumutat din filosofia păgână. 
Conflictul dintre cei doi teologi a cuprins cu timpul straturi largi ale societăţii bizantine, adânc 
preocupate de problemele teologice. 

In această atmosferă tulbure moare Andronic III şi se deschide succesiunea la tron. Ioan Cantacuzino 
cel mai apropiat prieten şi cel mai înalt dregător al defunctului se aşteptase să devină el regent. Se 
profită însă de lipsa lui din Capitală pentru a se organiza puternica opoziţie împotriva persoanei sale. 
In fruntea adversarilor stătea însăşi împărăteasa văduvă, Ana de Savoia şi un iscusit aventurier, fost 
devotat lui Cantacuzino, Megaducele Ioan Apocankos. In aceste împrejurări, Cantacuzino se proclamă 
împărat, în Tracia, la Demotika, pe 26. oct. 1341 şi cu aceasta deschide o nouă serie de războaie 
civile. Nu vom da amănunte asupra lor. Vom preciza doar că pe când Ioan Cantacuzino se sprijinea pe 
marii aristocraţi, posesori de pământ, şi pe lumea călugărească de la Athos, îndeosebi adversarii săi 
aveau partizani în rândurile pro-occidentalilor, în pătura mijlocie de la Constantinopol şi chiar în 

popor. Situaţia s-a complicat şi prin faptul că de câţiva ani, marele port al Bizanţului, Thessalonicul, 
va fi stăpânit de aşa zişii zeloţi, căpeteniile unei răscoale populare, cu adânci revendicări sociale, 
asemănătoare într-un fel cu viitoarea comună din Paris (1871). Zeloţii, urmaşi ai marii proprietăţi şi ai 
aristocraţiei, se împotriveau şi ei lui Cantacuzino. După lupte de câţiva ani, în care au fost implcaţi şi 
sârbii lui Ştefan Duşan (care în 1346 se proclamă ţar şi râvneşte la cucerirea Constantinopolului) şi 
turcii, ale căror bande armate sunt chemate într-ajutor de Cantacuzino, aceste izbuteşte să intre biruitor 
în Constantinopol. Nu răstoarnă dinastia, ci se asociază la tron, măritându-şi fiica cu tânărul Ioan V. 
în timpul domniei lui (1347-1355), Ioan VI Cantacuzino luptă din răsputeri să restabilească liniştea şi 
să salveze finanţele imperiului. Toate străduinţele vor fi zadarnice. Doar sub raport religios, 
palamismul triumfă sub Cantacuzino. După ce Sfântul Grigorie Palamas fusese osândit de sinoade 
locale, la instigarea patriarhului Ioan XIV Kalekas şi chiar întemniţat la suirea pe tron a protectorului 
său îi redă toate avantajele. In 1351 intră în Thessalonic, unde fusese numit mitropolit; în 1351, 
sinodul de la Vlaherne (Constantinopol) constituie pentru el un adevărat triumf. învăţătura sa este 
proclamată doctrină oficială a Bisericii ortodoxe. Doi dintre adepţii săi, Calist I şi Filotei vor deveni 
patriarhi ai Constantinopolului. Isihasmul şi învăţătura palamită se întind în Balcani şi apoi în întregul 
Răsărit ortodox. Imperiul este însă zguduit de rivalitatea şi războiul dintre genovezi şi veneţieni, de 
ameninţările sîrbilor lui Ştefan Duşan, de intrarea turcilor otomani în Europa. Pe plan intern se văd 
semnele unei dezagregări a Statului prin crearea de apanaje (adevărate autonomii teritoriale, în 
provinciile imperiului), acaparate de membrii ai familiei Cantacuzino (Matei şi Manuil). Când Matei, 
fiul lui Ioan VI este proclamat coregent şi viitor împărat (patriarhul Calist refuză să-1 încoroneze), un 
nou război civil va începe, care sfârşeşte cu alungarea de pe tron a lui Ioan VI Cantacuzino (1355) 
care se călugreşte, sub numele de Ioasaf, locuind ceva vreme la mănăstirea Vatopeduâi (Athos) apoi la 
Mistra, capitala despotatului Moreii, condus de fiul său Matei. Acolo moare în 1383. 
Ioan V Paleologul rămas singur stăpânitor se izbeşte de greutăţi tot mai numeroase, pricinuite între 
alţii de genovezi şi de turci. Certurile religioase nu se sfârşesc, deşi palamistul nu va mai fi pus în 
discuţie. O uşurare putea aduce Bizanţului moartea (în 1355) lui Ştefan Duşan, puternicul ţar sârb. 
Statul sârbesc se descompune după moartea lui, dar avantajul va veni doar în avantajul turcilor. 
Aceştia, după ce ocupaseră în Europa, Gallipoli, se întind în Tracia unde ocupă Adrianopolul, care va 
deveni noua capitală a otomanilor. In 1363 cade Philippopoli (azi Plovdiv) unde se instalează un bei 
turc. 

Ioan V depune eforturi disperate să câştige sprijinul populaţiei, care trebuia să organizeze o nouă 
cruciadă pentru salvarea imperiului de Răsărit. Propunerile înaintate de el papei sunt de-a dreptul 
umilitoare; rezultatele sunt însă neînsemnate. Un oarecare ajutor i-1 va da o rudă despre mamă, contele 
Amedeo VI de Savoia, aşa zis "Conte Verde", care - cu o mână de ostaşi - izbuteşte să elibereze 
câteva oraşe de la Marea Neagră din mâna turcilor şi să despresoare Constantinopolul. 
Intre timp, Ioan V îşi începe călătoriile sale în Apus, după ajutoare, întâi la Buda, la curtea regelui 
maghiar Ludovic cel Mare, mai târziu în Italia. Aici, în 1369, va trece făţiş la catolicism, abjurând 
credinţa ortodoxă, într-o biserică din Roma, cu speranţa că va fi urmat şi de concetăţenii săi, ceea ce 
nu s-a întâmplat. Patriarhul Filotei, alarmat de concesiile unilaterale făcute de împărat Scaunului 
papal, organizează o adevărată ligă de apărare - pe bază isihastă - a ortodoxiei. In aceste împrejurări, 
ia naştere cea de-a doua mitropolie a Ţări Româneşti, în fruntea căreia va fi pus un votat al 
patriarhului. 

Se organizează chiar o cruciadă - de data aceasta ortodoxă - împotriva turcilor. Numai că principii 
creştini sunt zdrobiţi de otomani la Cernomen, pe fluviul Mariţa (1371) şi atât Vukaşin, cât şi Uglieşa, 
doi viteji stăpânitori sîrbi, îşi găsesc moartea pe câmpul de luptă. De acum încolo, nimic nu va mai sta 
în calea turcilor, ei se întind în Macedonia şi Serbia, în 1389 vor fi biruitori la Cosovo (Serbia), în 
1393 şi 1396 vor cotropi şi robi cele două Bulgarii, pe cea răsăriteană a ţarului Ioan Sişman şi apoi pe 
cea apuseană (la Vidin) a lui Ioan Sracimir. 

Papa Grigorie XI încearcă, după dezastruoasa bătălie de la Mariţa, organizarea unei cruciade, de data 
aceasta a apusenilor. Aceasta nici nu s-a putut constitui, din cauza inerţiei occidentalilor, dar şi 
deoarece bizantinii nu se grăbeau să realizeze dorita unire cu Roma. In 1374, Ioan V acceptă, printr-un 
tratat, să devină vasal al turcilor otomani. In acelaşi timp, îşi asociază la domnie pe fiul Manuil 
(viitorul Manuil II), înlăturând pe fostul asociat, Andronic IV, ceea ce a dus la revolta celui din urmă. 
Ultimii ani ai domniei de 50 de ani a lui Ioan V sunt întunecaţi de amărăciuni familiare şi de 
conştiinţa eşecului său definitiv. 

MANUIL AL II-LEA PALEOLOGUL 

BĂTĂLIA DE LA ANKARA ŞI URMĂRILE EI pentru Imperiul Bizantin. 

Am întrerupt prezentarea istoriei Bizanţului odată cu moartea, în februarie 1391 a bătrânului împărat, 
Ioan al V-lea Paleologul. Situaţia imperiului era în acest moment dezastruoasă. îndeosebi după bătălia 
de la Cosovo (15 iunie 1389), când Bayezi I devine sultan al turcilor otomani, în urma asasinării tatălui 
său, Murad I, situaţia se înrăutăţeşte considerabil. Manuil, fiul lui Ioan al V-lea, continua să rămână la 
curtea lui Bayezid şi să lupte alături de el - ca vasal al turcilor - când sultanul îi cerea să o facă. El a 
avut astfel de suferit umilinţe de a lupta pentru cucerirea de către turci a ultimului oraş creştin liber din 
Asia Mică, anume, Filadelfia (sfârşitul anului 1390). 

La moartea tatălui său, Manuil izbuteşte să fugă din Brusa, unde se afla, şi să sosească la 
Constantinopol pentru a prelua tronul imperial, temându-se şi de o intervenţie a nepotului său, perfidul 
Ioan al VH-lea, care mai ocupase capitala pentru câteva luni, în 1390, cu îngăduinţa otomanilor. 
In vara lui 1393, Bayezid, în înaintarea Sa spre Dunăre, cuprinde Târnovo, capitala Bulgariei 
răsăritene, stăpânită de ţarul Sişman. întreagă această parte a Bulgariei cade sub jugul turcesc sub care 
va zăcea aproape 500 de ani. Bayezid îşi va continua înaintarea spre nord, trecând Dunărea în Ţara 
Românească, unde cârmuia Mircea cel Bătrân. în toamna lui 1394 (după unii în mai 1395) se dă lupta 
de la Rovine. 

Situaţia deznădăjduită a creştinilor din Balcani alarmează Europa centrală şi apuseană. Mai ales 
Sigismund, regele Ungariei, se simţea direct ameninţat. O nouă cruciadă se organizase cu contingenţe 
venite din Apus, mai ales din Franţa. La Nicopole însă (25 septembrie 1396) oştirea cruciaţilor, în 
rândul cărora se găsea şi Mircea, cu contingente româneşti, este înfrântă şi din pricina neînţelegerilor 
dintre căpeteniile militare creştine. Turcii pot astfel ocupa şi Bulgaria apuseană, cu capitala la Vidin, 
unde cârmuia Saraşmir, celălalt ţar bulgar. 

în Grecia, Thessalonicul fusese, din nou, ocupat în anul 1394. în 1397 Atena este cucerită şi ea pentru 
un scurt timp şi oastea otomană pătrunde în Moreea, pe care o pradă cumplit. Manuil II face apel la 
papă şi la unii principi creştini. Singurul ajutor îl va căpăta de la regele Franţei Carol al Vl-lea care 
trimite în Bizanţ pe viteazul mareşal Boucicaut cu o oaste de 1200 de soldaţi de elită. Deşi el izbuteşte 
să înfrângă pe turci în câteva ciocniri, totuşi efectivele de care dispunea erau prea mici. Manuil, sfătuit 
de Boucicaut, se hotărăşte să pornească în Apus după ajutoare. La Constantinopol îl lasă regent pe 
Ioan al VH-lea, în care avea totuşi, puţină încredere. Pe la sfârşitul lui 1399, împăratul bizantin 
porneşte pe mare spre Veneţia. De acolo va merge în alte oraşe italiene: Ferrara, Florenţa, Milano şi - 
în 1400 - se va întâlni cu papa Bonifaciu al IX-lea, care se străduia să mobilizeze pe creştinii apuseni 
în sprijinul Bizanţului. Manuil va trece apoi, în Franţa; la Paris zăboveşte 4 luni, după care pleacă spre 

Anglia. Atât regele Franţei, infirmul Carol VI cât şi regele englez, Henric al IV-lea, îi fac o primire 
fastuoasă pe care împăratul bizantin o merită pe deplin. într-adevăr, Manuil era o aleasă personalitate 
şi unul din cei mai destoinici suverani Bizantini, împodobit cu o aleasă cultură - îndeosebi teologică şi 
dovedind un caracter de rară nobleţe. 

Se spune că însuşi Bayezid ar fi zis că, dacă-1 priveai, chiar fără să ştii cine e, îţi dădeai seama că e un 
împărat. 

In marile ţări ale Apusului pe care le-a cercetat, impresia pe care a lăsat-o a fost foarte puternică. In 
timpul şederii sale mai îndelungate la Paris (din februarie 1401, când s-a întors de la Londra până în 
nov 1402), Manuil a avut prilejul să se întâlnească şi cu vestiţi teologi apuseni şi să ducă - după 
obiceiul vremii - o savantă dispută în probleme religioase, care a lăsat o puternică impresie celor ce 1- 
au auzit. 

Totuşi, rezultatele cererilor sale de ajutor s-au arătat foarte slabe. Apusul era zguduit de războiul de o 
sută de ani şi, în acelaşi timp, şi de ceea ce s-a numit Marea Schismă din sânul Bisericii Catolice. 
Regele Franţei, singur, a acordat lui Manuil ajutorul lui Boucicaut şi al oştenilor săi, pe încă un an. 
In vremea aceasta Bayezid încerca să pună mâna pe Constantinopol, căutând să intimideze pe Ioan al 
VH-lea, care însă nu s-a dat bătut. Constantinopolul era împresurat şi numai o adevărată minune îl 
putea scăpa de capitulare. 

Această fericită împrejurare a venit datorită conflictului care izbucneşte între Bayezid I şi Timur Lenk, 
cunoscut izvoarelor occidentale sub numele de Tamerlan, un mongol turcizat, care a fost unul dintre 
cei mai mari şi mai aprigi cuceritori ppe care i-a cunoscut lumea. Timur mergea pe urmele marelui său 
înaintaş, din sec XIII, Gengis-Khan. Imperiul său avea, la un moment dat, o întindere uriaşă 
cuprinzând şi părţi din sud estul Rusiei, dar mai ales în Asia, unde spusese o parte din Persia, 
Afganistanul, Georgia, Armenie ajungând până aproape de India. Apropiindu-se cu cuceririle sale de 
teritoriile stăpânite de Bayezis, conflictul dintre acesta şi Marele cuceritor mongol a luat sub protecţia 
sa pe câţiva emiri turci din Asia Mică, deposedaţi de Bayezid. Cu toate că Timur cucerise de la 
otomani oraşul Sivas, care era cea mai temută fortăreaţă a lor şi măcelărise 120.000 de prizonieri, 
conflictul a putut fî înlăturat până în 1402. în acest an Timur somează pe sultanul turc să restituie 
bizantinilor teritoriile cucerite de otomani şi se adresează Genovezilor pentru a lovi în Bayezid, cu 
ajutor din partea Apusului. Sultanul răspunde trufaş lui Timur şi, până la sfârşit ciocnirea armată se 
produce, şi anume la Ankara, la 28 iulie 1402. Bayezid luptă cu oastea sa otomană de 120.000 de 
oameni, la care se alăturaseră şi armatele vasalului său creştin, despotul sârb Ştefan Lazarevici. Care 

aduse 10 000 de sârbi. Timur, însă, a zdrobit cu desăvârşire pe otomani, luând captiv pe însuşi 
sultanul. Potrivit unei tradiţii, Bayezid ar fi fost închis într-o cuşcă cu gratii de fier şi purtat prin 
diferite ţinuturi . oricum, acesta încetează din viaţă, în captivitate, în martie 1403. timur el însuşi, deşi 
mereu biruitor, moare la mai puţin de doi ani după aceasta, februarie 1405, în timpul unei campanii 
împotriva Chinei, după o domnie de treizeci şi şase de ani în care nu cunoscuse înfrângeri. Totuşi, 
statul de cotropire ridicat de Timur nu se putea menţine după dispariţia făuritorului său. Marele câştig 
pentru Bizanţ, dar şi pentru Europa, a fost totuşi, zdrobirea puterii otomane. Deşi aceasta a izbutit sa- 
şi revină după mai puţin de 20 de ani, acest răstimp a însemnat pentru creştini o vreme în care au putut 
să se mai întremeze, profitând de certurile pentru putere dintre fii lui Bayezid. 

Cât priveşte pe Manuil al II-lea, acesta a aflat de înfrângerea lui Bayezid, pe când se găsea în Apus. In 
noiembrie 1402 în drumul întoarcerii în patrie, merge pe mare şi ajunge la Constantinopol la începutul 
anului 1403. în 1405 el avea satisfacţia să încheie un tratat cu noul sultan, Suleyman, care-i înapoia 
Thessalonicul, precum şi alte regiuni cucerite de turci în dauna Bizanţului, şi trimetea şi ostateci, pe 
doi fraţi de ai săi la Constantinopol. 

BIZANŢUL SUB MANUIL II ŞI IOAN VIII 

Dezagregarea imperiului otoman în urma luptei de la Ankara (1402) şi a captivităţii (apoi, după puţin) 
a morţii lui Bayezis I, a luat sfârşit odată cu terminarea luptelor dintre numeroşii săi fii; Isa, Suleiman, 
Musa şi Mehmed. In 1413, Mehmed I ucide pe Musa, care se bucurase de sprijinul lui Mircea cel 
Bătrân, Domnul Ţării Romîneşti şi rămâne fără competitori, stăpânul netăgăduit al imperiului otoman. 
Totuşi, pentru Bizanţ, domnia lui Mehmed I (1413-1421) a fost o epocă de relativă linişte. In lecţia 
noastră trecută am văzut cum - mai ales în Moreea (Peloponezul de azi), la curtea despoţilor bizantini 
de la Mistra, înflorea o cultură remarcabilă prin originalitatea ei. 

Odată cu moartea lui Mehmed I şi venirea pe tron a fiului său Murat al II-lea, lucrurile au luat o altă 
întorsătură. Noul sultan, care se va bucura de o domnie îndelungată, de 30 de ani (1421-1451) avea o 
altă fire şi fusese iritat de sprijinul pe care asociatul la tronul din Constantinopol Ioan (viitorul bazileu 
Ioan al VUI-lea), a dorit să-1 acorde unui rival al lui Murad. Acesta s-a hotărât, deci, să asedieze 
Constantinopolul. 

In 1422, aşadar, ne găsim în faţa primului asediu otoman al cetăţii imperiale bizantine, pe care-1 
cunoaştem doar parţial datorită cronicarului bizantin Ioan Kananos. Asediul, n-a dus, însă, la rezultatul 

dorit de turci şi aceasta din mai multe pricini. în primul rând, armata otomană nu se refăcuse complet 
după dezastrul din 1402 şi după luptele fratricide dintre succesorii lui Bayezid I. în cel de-al doilea 
rând, zidurile de întărire ale Constantinopolului care dăinuiseră atâtea veacuri, se aflau încă în bună 
stare iar turcii otomani nu dispuneau încă de puterea de de foc excepţională a artileriei, de care vor da 
dovadă în viitorul şi ultimul asediu din 1453. pietatea populară a pus - şi de data aceasta - salvarea 
capitalei pe seama sprijinului sufletesc primit de la populaţia care s-a luptat cu eroism şi din partea 
Maicii Domnului, păstrarea de veacuri a Cetăţii lui Consstantin. Sfâşiaţi şi de neînţelegerile lăuntrice, 
turcii s-au retras, nu înainte de a ataca alte regiuni ale imperiului. Thesalonicul nu a putut fi încă 
ocupat (ci 8 ani mai târziu); în schimb, ostile otomane coboară până la istrul de Corint, străpungând 
zidul construit cu puţini ani înainte de Manuil al II-lea şi pustiesc întinse regiuni din Moreea. 
Bizanţul, în situaţia sa disperată, recurge din nou la călătoriile pentru ajutoare - în Apus - ale 
suveranilor. Fiindcă Manuel II, bătrân şi bolnav, nu mai putea întreprinde el însuşi o asemenea 
călătorie, îl va trimite pe fiul şi asociatul său la tron Ioan al VUI-lea, care vreme de un an zăbăveşte în 
Italia (Milano şi Veneţia) şi apoi în Ungaria, la Buda, unde se va întâlni şi cu împăratul apusean din 
acea vreme, Sigismund de Luxemburg. 

în 1424, dându-i-se de ştire că tatăl său este grav bolnav, Ioan îşi grăbeşte întoarcerea. Un izvor 
bizantin (Gh. Sphrantzes) ne pomeneşte de drumul său, din Ungaria spre portul românesc Chilia de la 
Marea Neagră, unde-1 aşteptau câteva corăbii bizantine, care l-au şi purtat la Constantinopol, unde-1 
aşteptau câteva corăbii bizantine, care l-au şi purtat la Constantinopol, unde - mai puţin de un an mai 
târziu, tatăl său, Manuel al II-lea, încetează din viaţă, iar el rămâne autokrator (singur stăpânitor). 
Trecerea spre Chilia a lui Ioan al VUI-lea, a dat naştere în prima jumătate a secolului al XVIII-lea la o 
pioasă povestire, pusă pe seama mitropolitului Gheorghe al III-lea al Moldovei, potrivit căreia, la 
întoarcerea sa spre patrie şi anume, în drum spre Chilia, Ioan al VUI-lea ar fi străbătut Moldova, a fost 
întâmpinat cu mare pompă cu Alexandru cel Bun, de mitropolitul ţării şi de marii dregători, cărora 
bazileul le-ar fi făgăduit autocefalia bisericii moldovene, care - până atunci - ar fi atârnat de scaunul 
arhiepiscopal de la Ohrida. Se adaugă că această recunoaştere a neatârnării Bisericii moldovene s-ar fi 
şi săvârşit puţin mai târziu şi ar fi fost întărită prin hrisoave şi daruri de icoane, sosite de la 
Constantinopol. 

Legenda, socotită veridică de câţiva cercetători români deoarece trecerea spre Chilia lui Ioan al VUI- 
lea nu poate fi pusă la îndoială - s-a efectuat în realitate, prin Ţara Românească, unde domnea viteazul 
luptător împotriva turcilor, Dan al II-lea, şi nu prin Moldova. Oricum ar sta lucrurile, rămâne un fapt 

zdruncinat trecerea unui împărat bizantin prin-trunul din cele două principate româneşti de sine 
stătătoare. De altfel, această situaţie 1-a şi îndemnat pe împărat să apuce această cale. Câtă vreme 
Peninsula Balcanică nu fusese cuprinsă de turci, drumul spre Europa Centrală se făcea pe acolo, pe 
uscat, numai că acum întreg acest ţinut fusese - încă din ultimii ani ai sec al XlV-lea - ocupat de 
otomani. 

Ajuns împărat de sine stătător, în 1425, Ioan al VUI-lea nu şi-a exercitat efectiv dominaţia, decât 
asupra Constantinopolului. Celelalte puţine regiuni, care mai rămăseseră în mâinile bizantinilor, erau 
guvernate ca apanaje de fraţii săi. Thesalonicul însă, va cădea în 1430, şi datorită altui cronicar 
bizantin, Ioan Anagnostes, cunoaştem împrejurimile asediului şi cuceririle turcilor a acestui al doilea 
oraş al imperiului. Silniciile turceşti au fost cumplite şi s-au exercitat atât împotriva oamenilor cât şi a 
edificiilor (a bisericilor mai ales, transformate în moschei). Singura biserică Df. Dimitrie, a rămas 
nepângărită. 

Occidentalii - cum a fost călătorul francez (burgund) Bertrandos de la Broquiere, care mai târziu a 
trecut prin Constantinopol şi ne-a lăsat o descriere a situaţiei Capitalei Bizanţului - mai credeau însă 
în posibilitatea salvării imperiului prin unirea creştinilor între dânşii. Cât priveşte pe Ioan, acesta a dat 
dispoziţii de întărire a zidurilor de apărare ale oraşului. Este ultima încercare a unui împărat bizantin 
de a-şi pune întreaga nădejde în zidurile nebiruite care fuseseră ridicate, cu o mie de ani în urmă de 
Teodosie II cel Tânăr. 

Totuşi scăparea stătea tot într-un eventual ajutor din partea apusenilor. Aceasta 1-a determinat pe 
bazileu să intre în tratative cu papa (Eugeniu al IV-lea), care vor duce la Sinodul de la Ferrara- 
Florenţa, despre care rămâne să vorbim în lecţia următoare. 

IOAN AL VIII-LEA PALEOLOGUL ŞI CONCILIUL FLORENTIN. 

Am văzut în lecţia noastră trecută cum în iulie 1425, bătrânul suveran Manuil al II-lea, una din figurile 
cele mai alese de bazileu bizantin încetase din viaţă, după un vechi obicei bizantin, pe care îl găsim şi 
la unii din vechii domnitori români, Manuil se călugărise în preajma morţii, luându-şi numele de 
Matei. Ioan al VUI-lea rămâne deci bazileu şi autokrator, adică suveran cu drepturi depline. Fraţii săi 
guvernau, aproape independenţi, aşa-zisele apanaje, adică întinse teritorii pe ţărmul mării de Marmara, 
dar mai ales în Peloponez, (Moreea), unde am văzut că s-a petrecut ultima mare înflorire a culturii 
bizantine, înainte de prăbuşirea Bizanţului. 

Un asemenea apanaj, guvernat de Andronic, unul din fraţii lui Ioan, fusese şi marele oraş Thesalonic. 
Cu doi ani însă, înainte de moartea tatălui său, Andronic, bolnav şi el, cedase Veneţienilor oraşul. 
Aceştia se hotărâseră să ia sub protecţia lor Thesalonicul şi să plătească un tribut suveranului otoman, 
pentru a nu fi atacaţi. 

Din păcate, datorită pretenţiilor tot mai exagerate ale sultanului, suma crescuse până la 300.000 aspri 
(bani albi , de argint) anual şi încă, şi cu aceste sacrificii, veneţienii, în 1430, au fost atacaţi, după un 
asediu care a fost descris de cronicarul bizantin Ioan Anagnostes, în cuvinte mişcătoare, marele port de 
la Marea Egee a căzut în mâinile turcilor, care au săvârşit numeroase silnicii ce au schimbat în 
moschei toate bisericile Thesalonicului, cu excepţia bisericii Sfântul Dumitru. 

Atât Veneţia cât şi întregul Apus au rămas tulburate de această nouă înfrângere a creştinilor, mai ales 
după ce cuceririle turceşti au continuat cu ocuparea Ianinei, capitala Epirului, cunoscuta provincie de 
nord-vestul Greciei. Se punea din nou problema unei noi intervenţii occidentale. Pentru Bizanţ, 
singurul punct luminos rămăsese Moreea, unde domnea Constantin, fratele împăratului Ioan, alături de 
fraţii săi Teodor şi Toma şi care - în ultimii ani reuşise să se zmulgă din mâinile urmaşilor cruciaţilor 
din 1204 ultimele posesiuni din peninsulă. Altminteri restul imperiului, Constantinopolul, mai cu 
seamă, era din ce în ce mai ameninţat. S-a pus deci, din nou, problema unui nou conciliu de unire cu 
Roma şi Ioan al VUI-lea a consimţit ca aceasta să se ţină într-un oraş italian, deşi el ar fi dorit mai 
degrabă la Constantinopol, ca loc de reuniune. Problema unei uniri cu Roma agita spiritele în 
Constantinopol. Bătrânul Manuil II în preajma morţii, îşi manifestase îndoiala cu privire la putinţa 
realizării unei uniri sincere cu Roma. Totuşi existau şi grupuri de partizani ai Unirii, care se gândeau 
la ajutoarele materiale care ar putea sosi din Apus, în urma unui asemenea act. Tratativele începute în 
1431 s-au continuat şi după moartea papei Matei al V-lea, cu succesorul acestuia, Eugeniu al IV-lea. 
Negocierile au durat 6 ani şi au fost complicate de faptul că în acest răstimp se desfăşurau lucrările 
conciliului de la Basel (Elveţia) cum era socotit de împăratul Apusului, Sigismund de Luxemburg, şi 
care se considera superior papei. Delegaţi ai conciliului au mers în 1433 la Constantinopol, cu 
făgăduinţe de ajutoare substanţiale pentru greci, dacă ei îşi vor trimite delegaţi la Basel. Ioan al VUI- 
lea s-a executat, dar nu a întrerupt tratativele nici un moment, legatul papal Garatoni a acceptat chiar 
ca viitorul conciliu să aibă loc la Constantinopol, ceea ce părinţii reuniţi la Basel nu au primit. Au 
urmat mai multe schimburi de ambasadori între delegaţii papei Eugeniu şi cei ai conciliului din Basel, 
pe de o parte, şi trimişi ai Constantinopolul. La Basel s-au dus furtunoase discuţii asupra locului 
acestui viitor conciliu, care trebuia, anume să se ţină în Occident. In mai 1437, în urma unei adevărate 

-117- 



"lovituri de teatru" s-a ajuns să se propună (şi papa să accepte) un oraş italian, fapt care a fost adus la 
cunoştinţa Constantinopolului; Ioan VIII a acceptat sub condiţia ca cheltuielile de deplasare şi 
întreţinere a delegaţiei bizantine să fie suportate de apuseni. 

Ioan VIII a invitat şi pe patriarhii apostolici din Orient să ia parte la viitorul conciliu, care ar fi căpătat 
astfel un adevărat caracter ecumenic. Călugărul Isidr, care însoţise la Basel pe despotul Dimitrie 
Paleologul în prima ambasadă bizantină, a fost ridicat la treapta de mitropolit al Kievului şi a fost 
încuviinţat de Marele cneaz rus să participe la viitorul cocnciliu. Mitropolitul Moldovei Damian şi al 
Ivirului (din Caucaz) au hotărât să participe şi ei. Intre timp papa, dizolvând conciliul din Basel, 
hotărăşte ca marea adunare să se ţină la Ferrara. După ce Ioan VIII, cheamă din Moreea pe fratele său, 
Constantin, şi-i încredinţează locotenenta imperiului. O primeşte, în noiembrie 1437 în fruntea unei 
mari delegaţii, pe mare spre Italia. Printre însoţitori era despotul Dimitrie, fostul ambasador la Basel şi 
frate cu împăratul, patriarhul Iosif al II-lea, Visarion al Niceei, Marcu Evghenikos, arhiepiscopul 
Efesului, Silvestru Syropulos, marele eclesiarh, care ne va lăsa o detaliată istorie în limba greacă a 
conciliului şi alţii. In februarie 1438 delegaţia era primită cu toate onorurile de la veneţia, iar în 
martie, papa Eugeniu îl primea pe Ioan şi însoţitorii săi, la Ferrara, unde a sosit apoi şi o mare 
delegaţie din partea lui Isidor al Kievului. 

Sinodul se va deschide la 9 aprilie 1438 şi întreg restul anului este ocupat de chestiuni de procedură; 
mai ales alcătuiri de comisii, pentru rezolvarea punctelor deosebitoare între Biserica ortodoxă şi cea 
romană. Deoarece, însă, a izbucnit ciuma la Ferrara făcând un număr de victime, Eugeniu al IV-lea a 
hotărât ca lucrările conciliului să se continue, începând cu 10 ianuarie 1439, la Florenţa. 
Istoria conciliului florentin vă este, desigur cunoscută şi de la alte materii , aşa că putem trece mai 
uşor asupra ei. Voi aminti, totuşi, că primele săptămâni (sau chiar luni) au fost discutate chestiuni de 
metodă (se recomandă discuţiile publice, măcar odată pe săptămână), rămânând ca restul timpului 
lucrările să fie prestate în comisii. Cele mai înverşunate discuţii se poartă acum în jurul lui Filioque, 
purtate, din partea răsăriteană, de Marcu Efeseanul şi de Ioan de Ragusa, din partea apusenilor. 
Luna iunie a fost hotărâtoare pentru încheierea de acorduri asupra punctelor controversate, dar în 
acelaşi timp şi pentru discuţii de ordin public privind ajutorul care trebuie dat de apuseni bizantinilor. 
In afara unui ajutor militar, papa Eugeniu făgăduieşte că va lua iniţiativa organizării unei noi cruciade. 
Cu destule dificultăţi s-a căzut de acord asupra disensiunilor dogmatice: Filioque, purgatoriul, azimele. 
Cu mari dificultăţi - datorită îndemânării lui Visarion al Niceii - s-a căutat acord şi asupra unei 
formulări prudente privind primatul papal şi anume la 26 iunie. In sfârşit, la 6 iulie, în catedrala din 

Florenţa, decretul de unire se citeşte, în mod solemn, în limba latină şi greacă. Cu excepţia primatului 
papal, pentru care - într-o oarecare măsură, susceptibilităţile greceşti erau menajate în toate celelalte 
chestiuni controversate, se dăduse câştig de cauză latinilor. In semn de recunoştinţă, papa va înălţa la 
rangul de cardinal, câteva luni mai târziu, pe Isidor al Kievului. 



BIZANŢUL DE LA CONCILIUL FLORENTIN (1439) LA MOARTEA 
LUI IO AN AL VIII-LEA ( 1 448) 

Am văzut, în lecţia trecută, în ce împrejurări s-a proclamat la 6 iulie 1439, cu mare solemnitate, unirea 
Bisericii Răsăritene cu cea apuseană. Lucrările sinodului din Florenţa au mai continuat astfel că, la 26 
august, a mai avut loc o reuniune festivă. După care - în octombrie Ioan al VUI-lea şi suita sa s-au 
îmbarcat - la Veneţia - pe câte o corabie, pornind spre Constantinopol, unde a sosit la începutul lui 
februarie 1440. aici, însă, el şi-a dat repede seama de împotrivirea poporului şi a unui număr mare de 
clerici faţă de Unire. Câţiva dintre cei ce semnaseră actul de la Florenţa şi-au retras chiar semnăturile, 
împăratul Ioan, cu greu a putut determina să fie ales patriarh în locul defunctului Iosif al II-lea, 
decedat la Florenţa, un ierarh partizan al Unirii, anume Mitrofan, mitropolitul de Gyzic. Acţiunea cea 
mai stăruitoare împotriva Unirii a fost dusă de Marcu al Efesului, care moare în 1444 şi de fratele său 
Ioan Eugenikos, care îşi extind propaganda lor pretutindeni şi mai ales în lumea călugărilor de la Sf 
Munte şi Marcu este chiar persecutat şi închis din această pricină. El izbuteşte să atragă de partea sa şi 
pe George Schelarios, un distins teolog care până atunci se arătase partizan al Unirii şi care, după 
1453, va deveni primul patriarh ecumenic în Constantinopolul cucerit de turcii otomani. 
In 1443, patriarhii apostolici din Orient se declară şi ei, potrivnici Unirii, astfel că Ioan al VUI-lea ăşi 
dă tot mai bine seama de zădărnicia Unirii din 1439. In Rusia reacţiunea împotriva Unirii este şi mai 
violentă. Isidor al Kievului, care la întoarcerea sa în Rusia, proclamase solemn Unirea în biserica 
înălţării Domnului din Kiev, va fi depus din scaun şi închis, iar ceva mai târziu, Rusia nu se va mai 
îndrepta spre Constantinopol ca să-şi ceară mitropoliţi, ci îi va alege ea singură dintre localnici, 
în Apus, Eugeniu al IV-lea se străduise să-şi respecte făgăduielile de ajutor militar, date Bizanţului, în 
schimbul amintitei Uniri, şi a făcut apel la numeroşi principi ai Apusului. 

Cel ce se va dovedi însă, cel mai priceput adversar ai turcilor va fi voievodul Transilvaniei, român de 
neam, Iancu de Hunedoara, cunoscut şi sub numele de Ioan Corvin de Hunyade. Acesta, cu armate ale 

cruciaţilor, conduse de regele Ungariei, Vladislav, de George Brancovici, despotul sârb va izbuti, în 
decembrie 1443, să-i înfrângă hotărâtor pe turci lângă oraşul Niş. In această vreme, în Albania, 
vestitul luptător George Costriatul (ori Costriotul) supranumit Skanderberg, va duce lupte victorioase 
împotriva cotropitorilor, cucerind teritorii în Albania. Constantin Paleologul, fratele lui Ioan al VIII- 
lea şi acum despot în Moreea, ridică din nou zidul numit Hexamilion şi cucereşte întinse regiuni din 
Grecia, până spre munţii Pind. Murad al II-lea, care fusese silit să se ocupe mai puţin de Europa din 
cauza luptelor pe care trebuia să le ducă în Asia Mică cu câţiva emiri turci, se hotărăşte să facă pace cu 
creştinii. In Ungaria, la Seghedin se încheie, dacă nu o pace propriu zisă, măcar o înţelegere de a se 
înceta atacurile de amândouă părţile. Delegaţii maghiari şi otomani jură pe Evanghelie şi pe Cruce că 
vor respecta înţelegerea. Murad se va retrage la Magnesia (Asia Mică), cedând tronul fiului său 
nevârstnic Mehmed II, viitorul cuceritor al Constantinopolului. Creştinii amăgiţi de aceste împrejurări 
din tabăra otomană, cred că pot reîncepe ostilităţile, cu sorţi de izbândă. îndemnul venea mai ales de la 
legatul papal, cardinalul Cesarini, care a dezlegat de jurământul de la Seghedin pe regele maghiar 
Vladislav. La Seghedin creştinii obţinuseră însă unele avantaje pe care, în curând, le vor pierde, din 
cauza înfumurării lor: Serbia redevine liberă, iar Ţara Românească trecea sub suzeranitate maghiară, 
deşi continuă să plătească tribut turcilor. 

Noua cruciadă deţine o forţă militară ce porneşte în septembrie 1444, împotriva părerilor autorizate 
ale lui Iancu de Hunedoara, care-şi dădea seama de slăbiciunea armatei creştine. Cruciaţii s-au 
îndreptat spre portul Varna (Bulgaria), unde aveau să întâlnească corăbiile veneţiene şi genoveze, care 
trebuiau să îi ducă la Constantinopol. Murad, sfătuit de vizirii săi, şi-a reluat însă tronul, şi cu o oaste 
numeroasă a sosit la Varna unde, în noiembrie 1444 are loc o vestită bătălie, pierdută de creştini, deşi 
Iancu de Hunedoara aproape că o câştigase şi sultanul Murad era pe cale să fie capturat. Greşeala a 
fost mai ales a regelui maghiar, care şi-a pierdut şi viaţa, în urma unui atac nechibzuit. In luptă a 
dispărut şi cardinalul Cesarini. Flota apuseană nu a fost nici ea prezentă la întâlnire, aşa cum fusese 
stabilit. 

Cruciada de la Varna a fost ultima încercare a unei acţiuni internaţionale cu caracter militar menită să- 
i izgonească pe turci înainte de cucerirea Constantinopolului, în 1453. Ioan al VUI-lea care - bine 
sfătuit - păstrase neutralitatea în acest conflict, rămâne netulburat. In schimb, fratele său, Constantin, 
care între timp îşi sporise cuceririle în Grecia, va fi atacat de Murad II în 1446. acesta îi smulge multe 
dintre cuceririle sale, distruge zidul de apărare, (Hexamilion) de curând întărit de către despotul 
bizantin şi pătrunzând în Moreea, face un nou număr de robi dintre creştini (cca.60.000 oameni). 

Constantin şi fratele lui Toma, fără ajutor din partea lui Skanderberg, vor trebui să se recunoască 
vasali ai lui Murad şi să-i plătească tribut. 

In 1448, când sultanul atacă din nou pe căpetenia albaneză, creştinii organizează o campanie 
împotriva turcilor. In fruntea ei va sta Iancu de Hunedoara, care dispunea de o armată de 24 000 de 
oameni, dintre care 8000 ar fi fost români, iar 2000 germani. întâlnirea dintre creştini şi musulmani s-a 
petrecut la Cosovo, uunde în 1389, Murad I fusese ucis, iar fiul său Bayezid câştigase lupta. 
De data aceasta lupta a ţinut 3 zile şi a fost pierdută, spun izvoarele contemporane - din cauză că 
trupele române au părăsit câmpul de luptă. Pierderile au fost mari, pe de o parte şi de alta, mai ales de 
partea turcilor. Rezultatul defavorabil al confruntărilor a înverşunat Europa. Singur Skanderberg 
continua să lupte până la moarte (1468), în Albania sa, împotriva cotropitărilor otomani. 
Se spune că această înfrângere de la Kosovo a grăbit moartea basileului bizantin Ioan al VUI-lea, care 
încetează din viaţă în ultima zi a lui octombrie 1448. Succesiunea i-a revenit fratelui său, Constantin, 
zis şi Dragases, după numele de familie al mamei sale, sârboaică. Alegerea a fost bine făcută, deoarece 
ceilalţi fraţi ai lui Ioan VUI-lea Dimitrie, Tudor şi Toma, s-au dovedit a fi intriganţi şi în veşnice 
conlicteîntre dânşii (De altfel, Teodor murise chiar înaintea fratelui său Ioan al VUI-lea). Constantin, 
încoronat la Mistra (Moreea), la 6 ianuarie 1449, va purta în viitor numele de Constantin al Xl-lea, 
sau, după cum susţin mai de curând unii bizantinişti de Constantin al XH-lea. El va fi şi ultimul 
împărat al Bizanţului. 



MEHMED AL II-LEA SI CUCERIREA CONSTANTINOPOLULUI 



Venirea la tronul Bizanţului a lui Constantin al Xl-lea n-a fost chiar uşoară. La moartea fratelui său, 
Ioan al VUI-lea (în oct. 1448) care-1 desemnase urmaş, o parte din populaţia Constantinipolului, 
protivnică Unirii de la Florenţa s-a împotrivit şi 1-a preferat pe fratele său, despotul Dimitrie, cunoscut 
anti-unionist. Se pare că şi mama despoţilor, văduva lui Manuil, cu numele de împărăteasa Irina, s-a 
împotrivit şi - pînă la sfîrşit - Constantin, cel mai vârstnic dintre fraţi a putut căpăta tronul. După ce a 
fost încoronat bazileu la Mistra, de Bobotează anului 1449, a sosit în martie la Constantinopol, după 
care a trimis o ambasadă la Murad al II-lea cu care s-a încheiat un nou tratat. în Moreea, care în 
vremea aceasta avea o însemnătate deosebită pentru imperiul bizantin atât de împuţinat. Cei doi fraţi ai 

lui Constantin, Dimitrie şi Toma au trăit în veşnice neînţelegeri disputându-şi unul altuia părţi din 

teritoriul despotului şi recurgând fiecare la ajutor turcesc. 

La Constantinopol de care cei doi fraţi vrăjmaşi se dezinteresau, situaţia era tragică. Murad 

izbutise sa fie din nou stăpîn pe întreaga Peninsulă Balcanică, ocupată mai înainte de turci şl unde 

creştinii încercaseră să pătrundă. Singur Skandenberg, în Albania, continua rezistenţa sa eroică. Una 

din pricinele neliniştei crescânde din capitala Bizanţului o alcătuiau şi luptele religoase între partizanii 

şi adversarii ai Uniunii. După moartea lui Marcu Efeseanul, fratele său Ioan Eugenikos a luat 

conducerea anti-unioniştilor înfruntându-1 pe împărat. George Scholarios, marele cărturar, cu mai 

vechi simpatii pentru Unire, a trecut de partea anti-unioniştilor şi s-a călugărit, luîndu-şi numele de 

Ghenadie. Rezistenţa împotriva Unirii cu Roma era mare şi în rândul unor înalţi demnitari ca, de pildă 

Luca Notaras, Megaducele, care - după spusele unui cronicar bizantin contemporan, mai bine preferă 

să vadă în cetatea lui Constantin turbanul turcesc, decât pălăria de cardinal a Bisericii romane. 

Antiunioniştii, luîndu-şi curaj, au strîns chiar un sinod la Sf Sofia, ajutaţi şi de marele învăţat George 

Geisthos Plethov şi au depus pe patriarhul unionist, Gregorie Mamas. Alarmat, Constantin al Xl-lea 

(înţelegea sa rămînă credincios Unirii din Florenţa şi politicii răposatului său frate, Ioan al VUI-lea, 

ajunge la vreme papă, Nicolae al V-lea, care-1 trimite la Constantinopol pe cardinalul Isidor al Rusiei, 

pe arhiepiscopul latin din Chios şi 200 de oşteni. Ghenadie Schelarios conduce acum lupta împotriva 

Unirii cu o acţiune foarte susţinută adresând împăratului, clerulu şi localnicilor oraşului numeroase 

memorii, adrese , scrisori şi mustrări înflăcărate. In aceste împrejurări Constantin al Xl-lea se vede 

obligat să procedeze la proclamarea solemnă a Unirii, la Sf. Sofia, la 12 dec. 1452, unde slujeşte 

patriarhul Grigorie împreună cu cardinalul Isidor şi 300 de preoţi, dar este boicotat de antiunionişti, 

care îşi înteţesc campania lor. 

In aceste împrejurări la curtea otomană se întîmplaseră serbări. Murad al II-lea murise încă în februarie 

1451 şi succesorul este fiul lui, Mehmed al II-lea. Acesta este o personalitate deosebită. Cunoscător 

al limbii greceşti, mare admirator al lui Alexandru cel Mare, la vârsta de 21 de ani era stăpînit de 

ambiţia de a cuceri cît mai grabnic Constantinopolul. Totuşi, neînţelegerile ce le avea cu Emirii din 

Asia Mică, l-au făcut să mai zăboveacă şi să-şi arate la început dorinţe de convieţuire paşnică cu 

creştinii. Când însă situaţia din Anatolia s-a limpezit in favoarea sa, Mehmed a început să-ş pună în 

aplicare un plan bine chibzuit de asediere a Constantinopolului. 

Trebuia, în primul rînd să împiedice Capitala Bizanţului de a mai fi aprovizionată cu oameni, muniţii 

şi alimente de puterile creştine. După ce intervine în Moreea şi în Albania, pentru a împiedica pe 

despoţii bizantini, ca şi pe Skanderberg să vină în ajutorul Constantinopolului, Mehmed al II-lea 

purcede la blocada capitalei, prin ridicarea de fortificaţii menite să sugrume orice intervenţie care ar 
sosi pe drumul Bosforului. După ce această fortăreaţă (Rumeli - Hisar), de pe ţărmul european al 
Bosforului a fost terminată (august 1452), Mehmed al II-lea se apropie tot mai mult cu trupele sale de 
împrejurările Constantinopolului. 

La o intervenţie a lui Constantin al Xl-lea, care vroia să-şi apere compatrioţii ameninţaţi de ieniceri, 
Mehmed răspunde cu declararea războiului. 

In aprilie, Sultanul în fruntea unei puternice armate era lângă zidurile oraşului. Constantinopolul nu 
dispunea decât de cîteva mii de oşteni (cel mult 7000 - greci şl străini), pe cînd turcii aveau 
contingente cu mult superioare. Dintre apuseni, un ajutor efectiv a dat Bizanţului doar Genova, un 
număr de 700 soldaţi comandaţi de Giustiniani. Puterile creştine nu au ajutat, cum se spera Bizanţul. 
Regele Alfons al Neapolului, care avea un mare ascendent şi asupra papei, urmărea o politică proprie, 
recucerirea Constantinopolului pentru a se reconstitui un nou imperiu latino-grec. Ioan Hunyade a 
pus anumite condiţii bazileului. Veneţia a procedat cu ezitări şi fără o adevărata eficienţă. împăratul 
Apusului Frederic al III-lea şi regii mai îndepărtaţi din Occident, ocupaţi cu treburile lor proprii, au 
fost absenţi. Astfel că Bizanţul a trebuit să se sprijine aproape numai pe propriile sale forţe, puţine la 
număr. Otomanii pe lângă că aveau o oaste înzecită, dispuneau de o putere de foc înegalată, datorită şi 
unui tun de o mărime neobişnuită, care a izbutit, la sfîrşitul asediului să dârîme o porţiune din zidurile 
de apărare ale oraşului. Asaltul final s-a produs în ziua de 29 mai şi turcii, luptînd cu îndîrjire au 
izbutit sa pătrundă în oraş. împăratul Constantin al Xl-lea a murit ca un viteaz în mijlocul oştirilor lui, 
după ce bravul genovez, Giustiniani, fusese grav rănit. Au urmat cîteva zile de jafuri cunplite. Sf Sofia 
fost luată de turci, ca şi alte locaşuri şi transformate în geamie. Numărul celor ucişi, dar mai ales robiţi, 
a fost foarte mare. Cucerirea Constatntinopolului nu a însemnat, însă sfîrşitul luptelor. In 1456 Athena 
este şi ea cucerita şi Partenonul transformat, în geamie. Imperiul de Trapezunt cade în 1461. Belgradul 
a rezistat cu bravură In 1456, sub Iancu de Hunedoara, care va şi muri în aceste împrejurări. Serbia, 
însă, este cucerită în întregime în 1459 şi Bosnia în 1463. Pînă la 1500 va veni rîndul şi Albaniei şl 
altor teritorii de la Adriatică să fie cucerite. Vor mai rămîne însă cîteva insule in Egeea şi Mediterană 
şi portul pe coasta Mării care-şi mai păstrează un timp independenţa. Totuşi, imperiul Bizantin ca 
formă politică, cu o viaţă milenară îşi încetează existenţa dăinuiască sub aspectul său cultural, spiritual 
şi în deosebi eclesiastic. Patriarhia bizantină va continua să existe şi sub turci. în 1454, Mahomed 
Cuceritorul promovează ca patriarh, în scaunul care rămăsese vacant, pe primul anti-unionist Ghenadie 
Schelarios, mare teolog, filosof şi literat. Constantinopolul va rămîne, veacuri de-a rîndul centrul 
spiritual al ortodoxiei post-bizantine, care a influenţat binefăcător viaţa duhovnicească şi culturală a 

popoarelor ortodoxe din Balcani şi răsăritul Europei. In special Rusia moscovită se face luptătoare 
pentru drepturile creştinilor in numele Bizanţului pe care socotea că-1 moşteneşte. Aceasta mai ales 
după ce marele cneaz loan al III-lea, s-a căsătorit cu fiica despotului Toma Paleologul (Sofia) şi s-a 
considerat urmaş al bazileilor bizantini, împrumutându-le şi stema acestora (vulturul cu două capete). 
Nu ne putem despărţi de Bizanţ fără să amintim şi de unele contacte efectuate între Imperiul Bizantin, 
care se pregătea sa moară şi Ţările Româneşti care tocmai se ridicau ca o putere politică de sine 
stătătoare. 

Aceste contacte au avut loc, insă din secolul al XlV-lea, in primul rînd pe line eclesiastica. Amintim 
întemeierea Mitropoliei Ungrovlahiei la 1359, apoi a celei de-a doua mitropolii ( a Severinului), 
aceasta pe vremea patriarhului isihast Filotel Kokkinos. Contacte politice sunt semnalate pe vremea 
succesorului lui Mircea cel Bătrîn viteazul Dan al II-lea, şi prin prezenţa la Constantinopol a lui Vlad 
Dracul, înainte de a ajunge Voevod. Se mai semnalează, în sec. al IV-lea, negustori greci in Ţara 
Românească. Avem motive să credem că n-au lipsit nici artişti nemţi din Bizanţ sau din Balcani de 
cultură bizantină; pictori, muzicanţi, etc. Numeroase scrieri bizantine intră în literatura noastră veche, 
însă sub forma unor traduceri în limba slavă (medio -bulgară), care era la noi limba oficială a Statului 
şi a Bisericii. Avem astfel, opere istorice, juridice, de literatură populară, dar mai ales religioase 
bizantine, înveşmîntate însă în haină slavonă. 

URMĂRILE CĂDERII CONSTANTINOPOLULUI. 



Dacă împrejurările în care Constanţinopolul a căzut în mâinile turcilor otomani, în mai 1453 şi 
imperiul bizantin s-a prăbuşit, vă sunt cunoscute, ni se pare de folos să vedem şl urmările apropiate ale 
acestei catastrofe. 

Expansiunea otomană nu s-a oprit la cucerirea Constantinopolului: care - desigur - avea o mare 
însemnătate politică şi psihologică, dar nu şi una militară, fiindcă de mult capitala statului bizantin atît 
de micşorat şi de slăbit , nu mai însemna mare lucru. Turcii au înaintat deci în Europa şi anume in 
Grecia de azi, pentru a dobândi şi ultimile rămăşiţe de stăpînire liberă, fie cele bizantine sau 
occidentale. In 1456 cade, astfel, Atena, în 1460 se prăbuşeşte despotatul de Moreea, cei doi despoţi 
bizantini fugind, unul (Toma) în Italia, celălalt, anti-unionistul Dimitrie la curtea Sultanului însuşi. In 
1461 cade şi Trapezuntul, capitala imperiului cu acelaşi nume al Marilor Comneni, alcătuit după 
cruciada din 1204 şi căderea Constantinopolului sub Latini. In 1462 marea insulă din Egee, Lesbos, 

intră în mâinile turcilor iar in 1470, Negroponte (în Eubea, marea insulă din apropierea Atenei, o 
posesiune Veneţiană era cucerit, fapt care - se spune - a făcut o şi mai mare vâlvă decât însuşi căderea 
Constantinopolului. In Apus, papalitatea, în primul rând, dar şi marele puteri laice, au încercat o nouă 
cruciadă, de data aceasta împotriva lui Mahomed Cuceritorul. Aceasta însă nu a putut fi organizată şi a 
eşuat înainte de a porni. Putem urmări aici celelalte cuceriri turceşti in dauna unor ţinuturi sau insule 
care odinioară fuseseră ale Bizanţului. Să amintim că ele se continuă in sec. al XVl-ea când cade 
insula Rodos, posesiune a Cavalerilor Sf Ioan de Ierusalim, care se vor muta in Malta (1523). Aici e 
cuprinsă insula Chios (1566) posesiunea genoveză şi Ciprul care aparţinea de un veac veneţienilor 
(1571). Creta va cădea abia in 1669, în urma unui îndelungat război veneţiano-turc, în mâinile 
otomanilor. 

Influenţa bizantină directă, adică sub formă ei greacă, va pătrunde mai tîrziu la noi, cînd se vor 
reactiva legăturile patriarhiei din Constantinopol cu Biserica Română, în sec XVI şi XVII, şi când 
numeroşi greci, negustori, cărturari, călugări şi ierarhi sau membri ai unor vechi familii bizantine (cum 
este familia Cantacuzino) s-au stabilit sau măcar au poposit vreme mai îndelungată pe meleagurile 
noastre. Inrîurirea acestui "Bizanţ de după Bizanţ" cum 1-a numit Nicolae Iorga, asupra noastră a fost 
puternică şi a imprimat pecetea asupra unei pari părţi din vechea cultură românească. Această influenţă 
era încă şi mai veche în Balcani. In ce priveşte Rusia pravroslavnică, acolo influenţa bizantină s-a 
continuat pe multe tărîmuri pînă în secolul al XlX-lea. Vom încheia remarcând că Bizanţul a murit la 
1453, ca putere politică, de altfel mult impuţinată după lovitura pe care o primise la 1204. Zestrea 
culturală şi spirituală a Bizanţului a fost, însă, transmisă popoarelor tinere ortodoxe din Europa, dintre 
care unele îşi mai menţin, în total sau în parte, o neatârnare politică (Rusia, Ţările Române). 

